
BUDA  HALÁLA 

Hűn  rege 
Í863 


(Ethela)  Budám  fratrem  suum  manibus 
propriis  interfecit  . . .  eo  quod  . . .  metas 
inter  fratres  stabilitás  transgressus  fuerit 
dominando. 

im.  de  T^eza,  Chron.  Tiung. 


ELŐSZÓ  AZ  ELSŐ  KIADÁSHOZ. 


Jelen  költemény,  a  mennyiben  Buda  viszonyát  Ete- 
lével tárgyazza,  teljes  egész  ;  de  a  mennyiben  későbbi 
fejlemények  alapjául  szolgál,  csak  mintegy  előjátékát 
teszi  a  nagy  tragédiának,  mely  a  szerző  gondolatában 
már  megalkotva  él.  Annálfogva,  ha  talán  a  költői  ne- 
mezis  ellen  kifogása  lenne  a  birálatnak :  kéri  a  szerző 
ezt  tekintetbe  venni.  Tudniillik  e  költeménynek  is  egy 
magash  egységbe  kellvén  összefolynia,  nem  lehetett 
ennek  special  egységét  annyira  bezárni,  hogy  a  továb- 
biakkal minden  kapcsolata  megszűnjék. 

Mi  az  elbeszélés  ószerűen  naiv  formáját  illeti,  az 
nem  ajfectatio.  Szerző  annyira  s  oly  kizárólag  jelen 
tárgyához  tartozónak  véli  ezt,  hogy  részéről  képtelen 
vakmerőségnek  gondolna  egy  oly  eposzt,  melyben  Attila 
szerepel,  így  kezdeni :  <rFérfiat  énekelek» .  .  .  stb.,  míg 
a  krónikák  egyszerű  nyelvén  sok  mindent  el  lehet  mon- 
dani. Hanem  ezt  és  a  hasonlókat  olvasói  Ítéletére  bizza 

a  szerző. 


ELSŐ  ÉNEK. 

BUDA  KIRÁLY  MEGOSZTJA  ÖCSCSÉVEL  ' 
AZ  URALKODÁST. 

Hullatja  levelét  az  idő  vén  fája. 
Terítve  hatalmas  rétegben  alája ; 
Én  ez  avart  jártam ;  tűnődve  megálltam : 
Egy  régi  levélen  ezt  írva  találtam. 

Már  Keveházába*  Bendegúz  megtére, 
Rof3  is  oda  szállott,  jó  Buda  testvére; 
Most  Buda  országol  (mert  ő  vala  közbül) 
Atyja  örökségén  három  fia  közzül. 

Tisza-Duna  síkján.  Zagyva  folyó  mellett, 
Sátora  egy  dombon  kék  égre  szökellett; 
Ez  vala  a  város,  ez  Buda  királyi 
Lakhelye,  faművü  sátor-palotái. 

Nem  szorul  e  város  tetemes  falakra. 
Nagy  henye  kövekből  nincs  együvé  rakva ; 
Az  erőnek  szolgál  kirepítő  fészkűi, 
Nem  a  pulyaságnak  biztos  menedékül. 

Tündér  palotának  bizonyára  hinnéd 
Melyet  a  fúvó  szél  tovalehel  innét; 
Mintha  csak  a  földből  kelne  egy-egy  ága. 
Tornyosán  áll  s  czifrán  :  a  puszta  virága. 

Onnan  Buda  nyáját  őrzi  vala  békén, 
Szelíden  országol  hunok  erős  népén. 
Lát  egyenes  törvényt,  mint  apa,  mindennek ; 
Ül  lakomát  vígan ;  áldozik  Istennek. 


Egy  nap  is  udvarhoz  rendelte  a  főket. 
Áldozni,  tanácsba,  összehivá  őket ; 
Gazdag  aranyhímmel  vont  falu  sátorban 
A  nagyok,  a  böicsek  telepedtek  sorban. 

Ott  vala,  ím,  öcscse  Etele' királyfi, 
Bendegúz  atyjoknak  éltes  daliái : 
Régi  Szalárd,  Bulcsú ;  —  Torda  öreg-táltos, 
Szömöre  a  kádár  és  a  gyula  Almos. 

Ott  sunnyoga  hátul  az  idegen  Detre ; 
Nem  üle  jobbágyként  főfő  kerevetre. 
Tisztessége  vagyon,  de  magát  alázza, 
Hódoló  mosolynak  arczát  lepi  mázza. 

Hogy  mind  begyülének,  ezek  és  a  többi. 
Hűn  ágak  apái,  hún  seregek  főbbi : 
Fényével  a  homlok  mind  szegül  Budára, 
ó  pedig  ily  szókat  vészen  ajakára: 

Az  öreg  Istennek  adassék  tisztelet. 
Ki  hadiszekéren  jár  magas  felhők  felett. 
Megűzi  a  rosszat  lángtollu  nyilával. 
Jókra  viszont  jót  ád  két  teli  markával. 

Tanácsot  az  ember  bízva  mikép  leljen? 
Kivált  maga  ülvén  fejedelmi  helyen?.  .  . 
Ide-oda  lelkét  úgy  verdesi  baj,  gond, 
Mint  hegy  tetején  fa  szél  mentibe'  hajlong. 

Ki  meri  mondani  :  ezt  teszem,  ez  jó  lesz ; 
Községre,  magamra,  tisztelet-hozó  lesz? 
Nyilat  is  ellőjük  —  mindennapi  példa  — 
Szél  veri  útjából,  nem  jut  soha  czélba. 

Gonosz  egy  ló  a  tett :  fölveszi  gazdáját, 
Hagyja  előbb  fékkel  igazítni  száját; 
De  neki  bogárzik  minden  kicsiségre: 
Viszi  tűznek- víznek,  lehajítja  végre. 


rAs6  ének. 

Egyet  tudok,  a  mi,  emberi  dologban, 
Hogy  sükere  légyen,  teheti  legjobban : 
Józan  okos  mérték-  Ez  folyamok  partja. 
Mely  rohanó  tettek  árját  visszatartja. 

Mértékre  a  kalmár  javait  emelvén, 
Ott  űl  az  igazság,  rúdja  közép  nyelvén ; 
Mértékkel  a  bíró  feleket  juháztat, 
Küzöli  a  vágást,  engedve  hibáztat. 

Ott  az  egyenesség,  olt  pihen  a  béke. 
Hol  lebegő  súlynak  más  súly  nehezéke  ; 
Két  összefolyó  víz  háborogva  indul 
Míg  szinbe  verődik  —  ám  csöndes  azontúl. 

Emberem  az  ember,  ki,  midőn  vendégem. 
Sem  eszik,  sem  iszik  túl  rendes  elégen ; 
A  mi  nem  árt,  éli ;  a  mi  fölös,  hagyja: 
Tisztes  öregségben  az  lesz  neme  atyja. 

Engem  is  oly  szózat  —  Isten  szava  —  inte, 
Nem  most,  de  szünetlen,  és  már  eleinte : 
Királyi  hatalmam  választani  ketté ; 
A  régi  tanács,  ím,  most  serdüJe  tetté. 

Mért  nekem,  egy  szájjal,  dús  lakomán  laknom, 
Azt,  ki  velem  egy-vér,  onnan  kitagadnom  ? 
Biró  ha  ítélnék,  kalmár  noha  mérnék : 
Ilyen  igazságot  tenni  bizony  félnék. 

Nem  csökken  az  által  hunok  birodalma. 
Hogy  kétfelé  osz'ik  tetején  hatalma ; 
Még  terepélyesebb  a  fa,  ha  két  águ. 
Noha  eg}^  sudár  tán  nagyobb  magasságú. 

Hatalmom  telijét  im  hát  ma  kiöntöm, 
Etele  öcsémet  királyul  köszöntöm ; 
Két  víz  rokon  árja  így  lészen  egyenlő, 
így,  tartani  egymást,  két  súly  elegendő. 


Buda   haldia. 

Nem  gondolom  azzal  fénynek  apadását : 
Egy  fáklya  tüzéről  ha  gyújtani  mását ; 
Atyafi  osztályban  láng  nem  fogy  a  lánggal. 
Sőt  ragyog  a  kettő  még  telyesb  világgal. 

Én  a  sokaságot  birni  tudom  békén, 
Te,  mint  hadi  ménló  kürtre  riad  fékén  . .  . 
Légy  te,  öcsém,  a  k<^rd ;  én  leszek  a  pálcza ; 
Isten  a  jó  tettet  jóval  koronázza!  — 

így  szólva,  felállott,  s  derekáról  Buda 
Nyujtá  dali  kardját  Etelének  oda. 
Helybehagyák  ott  mind  bölcs  szavait,  tettét, 
Mivel  öcscsét  nála  jobban  is  szerették. 

Akkoron  áldozni,  vér-esküre  mentek 
Buda,  Etel,  és  a  többi  tanács-rendek ; 
Ali  vala  udvarban  megrakva  nagy  oltár. 
Feltűzve  a  szent  kard  legtetején  volt  már. 

Onnan  imár  szókkal  ősz  Torda  levette, 
Előbb  Buda  karján  ereit  pedzette, 
Aztán  Etelének  szögzé  hegye  fényét. 
Vére  ugyan  verte  a  gyula  edényét. 

Majd  tiszta  fehér   mént,  kin  nem  vala  szeplő, 
Kantár  soha  nem  tört,  nem  nyűgöze  gyeplő,  — 
Ilyen  lovat  ólból  pányván  kivezettek. 
Onnan,  hol  az  oltár  szent  állati  ettek. 

Kardját  az  öreg  pap  kés  módra  fonákul 
Markolva  döfé,  hol  rengő  szügyi  tágul, 
Messze  kirántotta  szablyával  a  vérét ; 
Bíbor  szalag  oztán  tarkázta  fehérét. 

összerogyott  a  ló.  Most  a  garabonczok  "* 
—  Mint  keselyű  had  gyűl  taglani  új  konczot  — 
Bőrét  lefeszítek,  johait  *  fölmetszek. 
Nézni  a  nézőknek^  oltárra  helyezték. 


Eísff  ének.  «3 

Akkor  sem  a  táltos,  sem  más  jelek-őre 
Isten  igazságát  nem  látta  előre : 
Nem  látta,  hogy  e  nap  véres  napok  atyja. 
Még  a  maradék  is  gyászolva  siratja. 

Örömmel  a  máglyát  a  gyula  meggyujtá. 
Láng  lobogó  nyelvét  nagy  egekre  nyujtá : 
Körben-karikában  zendült  magas  ének. 
Gerjedve  hatalmas  tülkök  felelének. 

Színborral  edényét  Szömöre  oszlatta, 
Ízlelni  előbb  is  Buda  hősnek  adta; 
Csend  vált  egyszeriben  a  daliák  nyelvén; 
ó  pedig  így  kezdé,  poharát  emelvén : 

Had  ura,  ím  hallj  szót,  kinek  neved  ISTEN! 
Igaz  nekem  úgy  légy,  mint  igazán  eskem  : 
Hogy  e  mai  szertől  soha  el  nem  állok ; 
Etele  öcsémmel  visszát  nem  csinálok. 

Serleg  telijéből  most  oltárra  önte. 
Lendítve  kicsinyég,  társára  köszönte : 
S  ivott  valamicskét.  Öcscse  azonképen 
A  nagy  örök  esküt  imádkozta  szépen : 

Hadak  ura.  Isteni  az  enyém  is  halljad I 
Soha  te  ne  segélj,  ha  cselekszem  ollyat, 
Hogy  e  mai  szertől  valaha  elállók. 
Jó  Buda  bátyámmal  visszát  ha  csinálok. 

Erre  ivott  ő  is.  Azzal  kavarintá, 
Mind  a  maradékot  oltárra  zuhintá; 
Serczegve  a  zsarát  füstöt  vete  tőle. 
Vérharagos  lángok  csaptak  ki  belőle. 

Megdöbbene  Torda.  Hanem  oztán  másra. 
Fordultak  az  elmék  vidor  áldomásra : 
Éjfélig  örömmel  ittanak  és  ettek. 
Hogy  Buda  és  öcscse  ilyen  osztályt  tettek. 


14  Buda  haíáía. 

MÁSODIK  ÉNEK. 

DETRE  TANÁCSA. 

Másnap  az  esztendő  tavaszi  reggele 

Jó  hún  daliákra  mámorosan  kelé; 

Künn  ragyogott  ég  föld  fénye,  vidámsága : 

Benn  küzd  vala  köddel  az  elme  világa. 

Künn  már  az  arany  nap  sugarát  elönti. 
Mint  páva  ha  büszkén  toluit  berzenti ; 
Szőke  fodor  felhők,  hattyúi  az  égnek. 
Úsznak  vala  tükrén  a  mennyei  kéknek. 

Tiszta  az  al-lég  is,  mintha  üveg  lenne. 
Messzire  a  látás  föl  nem  akad  benne. 
Reggeli  szellőcske  mosdatja  hüs  árral. 
Csillan  imitt-amott  repeső  bogárral. 

Am  jó  Buda  mindezt,  a  sátor  eresztül. 
Látja,  miként  felhőn,  nagy  poron  keresztül; 
Az  arany  idő  is  neki  halott-sárga, 
Visszás  neki  Isten  gyönyörű  világa. 

Benn  pedig  elméjét  friss  gond  veri,  hajtja, 
Marczona  józanság  hidegen  csúsz  rajta. 
Vád  neki  a  mit  tett,  bánja  ha  mit  nem  tett: 
Úgy  rémlik  előtte,  minden  dolga  bűntett.  — 

Immost  jőve  hozzá  Berni  vitéz  Detrc, 
Reggeli  szokásból,  kora  üdvözletre ; 
Látta  nehéz  kedvét,  hamvahodott  képét : 
Okosan  kérdezte  ura  egészségét. 

Azután  elkezdi,  szót  szóra  felelvén  : 
Terem  a  bölcs  ige  koros  emuer  nyelvén  : 
De,  ki  állandóan  be  is  váltja  tettel, 
Azt  fogom  én  hívni  nagy  bölcs  nevezetlel. 


Második  értek. 

Tegnap  a  mérsékct  ételben  italban 

Bölcs  szóval  ajánlád,  nem  volt  panasz    abban 

De  ma  fejed  bánja,  csikorogsz  utána, 

S  ha  kinek  beszélnéd,  mosolyogva  szánna. 

Megkövetem  arról  királyi  személyed. 
Szabadon  szólásom'  gonoszra  ne  véljed ; 
Hű  szolgád  vagyok  én,  az  voltam  atyádnak: 
Harmadik  öltő  már,  hogy  a  hunok  látnak. 

Mert,  hogy  Keveházán,  Tárnok  vize  mentén 
A  nagy  csata  megvolt,  Czezumornál  szintén : 
Elborított  minket  tetemes  nyíl,  kopja; 
Bendegúz  atyádnak  lettem  hadi  foglya. 

Szolgállak  azóta.  Azelőtt,  megvallom. 
Gyűlöltem,  a  hunnak  ha  nevét  is  hallom ; 
Tűz-víz  e  világon  nem  oly  eskütt  ellen, 
Mint  vala  hún  és  gót  egymás  faja  ellen. 

Legelébb  Tárnoknál  vittük  a  fó  harczot. 
Völgyébe  ledönténk  sok  barna  hún  arczot, 
Jó  Kéve  nem  volt  már,  nem  Kadosa,  Béla: 
Még  egyre  világolt  szász  Detre  aczéla. 

Akkor  megütének  újfent  Czezumornál, 
Bendegúz  alátört  Hunbércz  ködös  ormán, 
Nyila  itt  van  most  is,  csontomba  temetve  : 
Azóta  nevem  lőn :  vashomloku  Detre. 

Birkóztam  atyáddal  erejim  fogytáig, 
Vérem  apadtáig,  inam  szakadtáig; 
Végre  kezét  nyujtá,  ő  az  aczél  marku ; 
Tetszett  énnekem  a  becsületes  alku. 

Nem  adott  el  rabbá  hadi  szolga  képen, 
Kótyára  hunok  közt  nem  ereszté  népem : 
Udvara  közzé  vőn  fejedelmi  sorral. 
Szolgálni  tanácscsal  engede  és  karral. 


l6  Buda  halála. 

S  a  honja-veszett  nép,  régi  szabad  gótok  — 
No  hisz'  az  is  megvan,  no  hisz'  az  is  boldog; 
Szárnyad  alatt  békén  gyarapodva  élnek; 
Nem  töri  a  járom ;'  jól  vannak  szegények. 

Én  hát  ennyi  jóért  ne  fizetnék  jóval? 
Míg  birtam,  erővel,  —  míg  lehelek,  szóval  ? 
Bendegúz  is  gyakran,  Rof  is  bekivánta 
Vén  Detre  tanácsát ;  soha  meg  se'  bánta. 

Néked  is  azt  mondom  (terhedre  ne  essék)  : 
Bolond  szeren  indult  amaz  új  bölcsesség; 
Mert  valamint  józan  szavaid  el-etted : 
Olyan  vala  tegnap  az  a  másik  tetted. 

Mértékre  imbolygott  a  beszéded  rúdja. 
De,  a  mit  cselekvél,  dőre,  hebehurgya ; 
Nyilad  is  ellőtted,  vaktába*,  sebessen ; 
Paripádra  ültél :  vigyázz,  le  ne  vessen. 

Micsoda  tanács  ez  —  ember  ilyet  halljon!  — 
Az  egy  birodalom  két  főt  hogy  uraljon? 
Féked  egyik  szárát  hogy  kibocsásd  kézből  ?  — 
Soha,  soha  nem  költ  józan  okos  észből ! 

Mert  vajon  egy  lóra  két  nyerget  teszünk-e? 
Két  lovas  egy  nyergen  tud-e  ülni  szinte? 
Két  tőrnek  is,  úgy-e,  nem  elég  egy  hüvely  ?  — 
Micsoda  ész  volt,    hogy  ilyen  dolgot  művelj? 

Tagot  is  embernek  párjával  az  isten, 
Ada  csupán  egy  főt,  úrrá  egész  testen ; 
Egy  daru,  ék  csúcsán,  a  falka  vezére, 
Méhraj  is  indul  csak  egy  anya  röptére. 

Ez  a  világ  sorja.  De  te,  bölcsebb  mint  az, 
Te  a  dolgok  rendén  egyet  csavarintasz ; 
Neked  írott  könyv  is  hazudik  rovásra,* 
Hiú  mesemondó  az  üdők  tanácsa. 


Második  ének.  17 

Nem  szegte  hatalmát  Hunor  ősöd  ketté : 
Utána  fia  Bor  ilyen  osztályt  tett-é? 
Kéve,  Kajár,  Béla,  bölcs  Keled  és  Dana 
"Eg^  helyet  egyenkint  megültek  utána. 

^gy  -A-pos,  így  Zombor  s  valamennyi  előd 
Zengő  szavú  dalban  forog  a  nép  előtt ; 
így  Bendegúz  és  Rof,  kit  te  nyomon   váltasz ; 
Egyedül  birá  mind  hunok  országát  az. 

De  te,  bölcsebb  mint  ők  (visszafelé  véljed) 
Megfelezed  tegnap  királyi  személyed: 
Boldogtalan  I  ebből  nagy  leszen  a  kár  még : 
Hús,  vér  az  öcsédé:  te  maradsz  az  árnyék. 

Nem  vádlom  öcsédet :  szive  hozzád  hajló : 
De  nyugtalan,  ádáz,  mint  harczi  szilaj  16 : 
Az  is  megural,  ha  bátran  töri  féked ; 
De  ha  kezed  gyönge,  nekivadul  s  véged. 

Örülsz,  hogy  ez  osztály  atyafi  jóságból  — 
Ne  hidd  I  mivel  esett  hülye  gyarlóságból ; 
Mint  a  hajós  (mondják),  ha  támad  a  vihar, 
Engeszteli  önként  becses  marháival. 

Megfogyatád  önként  hatalmod  egészét. 
Hogy  a  fele'  árán  megváltsd  fele-részét : 
Boldogtalan!  itt  nincs  feles  osztályban  mód: 
Feljött  az  erős  nap,  halványodik  a  hold. 

Ne  adja,  hogy  érjem.  Isten,  e  baj  végit: 
De  vér  foly  ez  alkun,  sok  foly  ezen  még  itt; 
Ne  adja  tanulnod  a  temagad  kárán : 
De  ha  áldozat  kell,  te  leszesz  a  bárány. 

Engem  a  nagy  vénség  tart  egyedül  búra. 
Nyúlik  erőtlen,  mint  nyilak  ázott  húrja ; 
Mint  tücsöké  pusztán,  gyenge  szavam  zümmög  : 
De,  a  mi  veszendő,  nem  fordíthatom  meg.  — 

Aiany  János  művei.   )V.  - 


i8  Buda  haldia. 

így  zárta  beszédét  fejedelmi  Detre. 
Soká  Buda  nem  Jelt  ép  szót  feleletre  ; 
Mint  sas  fészkibe  ha  idegen  sas  szállna: 
Verte  vadul  szívét  az  ijedség  szárnya. 

Végre  süket  hangon,  mely  kétfelé  vásott: 
Mit  tegyek?.  .  .  ím  késő,  mondotta,  tanácsod  ; 
Sok  is  a  bánatra,  de  kevés  a  tettre. 
Most  közelebb  hajlott  Berni  okos  Detre. 

Őrizd  magad,  úgymond,  Etele  hirétül : 
Azzal  Buda  romlik,  ha  Etele  épül, 
S  mely  röpülő  szárnyát  terjeszti  nevének. 
Lészen  neked,  ugy  tudd,  halottas  az  ének. 

órizd  magad  attól,  gyenge  szived'  lássa ; 
Félelem  a  gőgnek  itató  forrása, 
Azzal  veri  szomját,  növeli  ártalmát ; 
Míg  bátor  eszesség  letöri  a  szarvát. 

Ketten  uralkodtok :  ő  annyi,  miként  te : 
No  hát  ne  legyen  több,  vigyázz  elejénte ; 
Színig  ugyan  tartja  folyamot  is  partja : 
De  ha  nő  egy  ujjnyit,  messze  kicsap  rajta. 

Két  férfi  birokban  egyenlőn  vetekszik : 
Nehezen  kél  a  ki  egyszer  alul  fekszik ; 
És  hegy  tetejéről  a  kő  ha  megindul, 
Le  az  aljig  oztán  nem  áll  meg  azontúl. 

No  hát  eleinte  szemesen  ügyeljed. 
Hogy  el  ne  szorítsa  közös  ülőhelyed. 
Mert  sanyarú  lesz  majd  ülni  kicsiny  szélen, 
S  visszakapaszkodni  földre-bukó  félen. 

Atyafi  jóságból,  puha  békességből. 
Oda  ne  is  engedj  semmit  a  tiédből; 
Mert  mikor  az  ijjnak  enged  egyik  szarva, 
Félrcrug  a  másik,  noha  nem  akarja. 

Nem  mondom,  öcséd  is  gonosz  akarattal  — 
De  bizony  rád  nő,  ha  gyengének  tapasztal ; 
Viszi  saját  kénye,  rohanó  dagálya : 
Mint  ha  szelet  fogván  megered  a  gálya. 

ím  eleget  mondék.  Te  fogadd  t-^nácsom. 
Tartok,  nehogy  itten  Etele  meglásson. 
Szeretem  én  őt  is :  de  Budát  meg  féltei  a, 
Mert  messzire  látó  öreg  időt  éltem. 

Ily  szóval  az  agg  hős  elmene  dolgára, 
Hagyván  Buda  lelkét  hánykódni  magára; 
S  hánykódik  vala  ez,  mint  habon  a  csónak. 
Forgatván  elejét  és  végit  a  szónak. 

A  TANÁCS  VISSZÁJA. 

Még  Budaszálláson  Etele  is  múlat, 
Ott  tartja  vigasság  és  rokon  indulat; 
Buda  egyik  legszebb  palotáját  lakja ; 
Nem  is  igen  készül  haza  Etellakra. 

Veszi  hegyes  tőrét,  az  aranyos  metszőt. 
Puha  rózsafába  levelet  ír,  tetszőt, 
Szeretetből  irja,  szeretetből  küldi. 
Szerető  kivánság  gondolata  szüli. 

Írja  Ildikónak,  Aladár  anyjának. 
Valamennyi  között  első  asszonyának  : 
Udvara  díszével  fejedelmi  társa 
Vígadni  siessen,  föl  Budaszállásra. 

Buda  neje,  Gyöngyvér  ',  is  sürgeti  jöttét, 
Hogy  Aladárt  lássa,  első  fi-szülöttét; 
O  maga  is  sínli,  hogy  távol  a  gyermek, 
S  messzi  van  egymástól  lobogó  szerelmek. 

Íme  az  esztendő  tavaszi  zöld  színben 
Újulva  köszönt  bé,  csupa  öröm  minden ; 
Etelének  is  most  esztendeje  fordul : 
Tavasza  megnyílott,  szíve-teje  csordul. 

Örömáldomásra,  irja,  hogy  e  végett 
Fölveri  hadastul  az  egész  hún  népet, 
Veri  elébb  vadra,  aztán  lakomára  : 
Hova  édes  társát  szerelemmel  várja. 

Sátora  nyitjánál  most  álla  meg  épen 
S  örül  Detre  vitéz,  leli  jó  kedvében  ; 
Görbe  szikár  testét  kardon  alig  vonja ; 
Hanem  a  beszédet  ügyes  észszel  fonja: 

Beh  jó,  kinek  (úgymond)  szolgál  az  egészség, 
Barna  piros  színben  a  férfiú  épség ; 
Ki  érzi,  jövendő  számos  fiak  atyja : 
Jó  kedve  az  ollyat  soha  el  nem  hagyja. 

De  az  öreg  ember  csak  tövis  az  ágon. 
Látja,  hogy  ő  nem  kell  ezen  a  világon. 
Ide-oda  zsémbel,  zörög  mint  a  haraszt; 
Érzi,  hogy  oly  vendég,  kit  senkise'  maraszt. 

Engem  is  itt  unnak  —  érzem,  tova  hínak ; 
örömest  lennék  már  vendége  Odinnak  * : 
Vada  húsát  enném,  méhsört  vele  innám. 
Háza  előtt  a  bajt  ifiodva  vínám. 

De  talán  engem  már  itt  feled  a  Norna  ^ ; 
Velem  egy  ívásu  senki  nem  él  korra  ; 
Fiaim  a  harczban,  kedves  unokáim 
Elfogytak  előttem,  Bendegúz  csatáin. 

Oda  vannak  mind,  mind;  szanaszét  hevernek. 
Lettem  magam  újra  másodszori  gyermek  ; 
Mint  gyerek  a  bölcsőn  néz  csak  tehetetlen  : 
Nézem  a  világot  elfolyni  felettem. 

Karom  agg;  de  látni,  azt  eleget  látok: 
Sokat  a  mi  volt  már ;  keveset  újságot ; 
Mert  nem  is  új  nékem  e  világon  semmi. 
Kire  más  példát  ne  tudjak  elővenni. 

Láttam,  hogy  a  nap,  hold,  az  örök  menny  sátra 
Ma  is  az,  ki  tennap,  s  ama  kéklő  Mátra : 
De  az  ember  dolga  soha  nem  állandó, 
Keze-műve  pusztul,  maga  is  halandó. 

Láttam  hiu  voltát  emberi  dolognak, 
Hamari  felhágtát,  hamar  estét  soknak; 
Királyok  elestét,  birodalmak  vesztét; 
Diadallal  kezdték,  czudarul  végezték. 

Láttam  arany  béke  zavaros  bomlását. 
Mialatt  még  iszszuk  vala  áldomását : 
Nosza  most,  kard-ki-kard!  haj-előre,  kopja!... 
Vértől  csurog  a  nép  eskü-tevő  jobbja. 

Igazat  én  láttam  fordulni  hamisra, 
Drága  nemes  gyöngyöt  éktelen  kavicsra ; 
Méhsört  savanyúvá,  örömet  is  búvá. 
Bátor  bizodalmat  riadó  gyanúvá, 

Atyafivér  vízzé,  sőt  epe  méreggé 
Hogy  változik  által,  ezt  látom  örökké; 
Ez  vagyon  áruló,  sese-susa  szóktól : 
Őrizd  magadat  te  a  fül  besúgóktól. 

Mert  az  ilyen  szó  bont  tömör  egyességet. 
Vékony  repedésbe  feszíti  az  éket. 
Feszegeti  halkan,  míg  hasad  és  szétdül : 
No  tehát  őrizkedj'  afféle  beszédtül. 

Budának  is  én  ezt  mondom  vala  szinte. 
Mert  nálad  idősebb,  nem  is  oly  őszinte: 
Koros  ember  gyengül,  rebeg  az  mindentül. 
Egy  kicsi  szellőre  talpig  összerendül. 

Mert  fél  az  erőstől  titkosan  a  gyenge, 
Maga  gyarlóságát  teszi  mindég  szembe ; 
Gondja  vadul  víraszt  a  derekabb  társon  ; 
Ki  ártani  tudna,  nem  hiszi,  ne  ártson. 

Dicsérnek  előtte :  neki  már  az  is  seb ; 
Azt  méri  titokban,  mennyivel  ő  kissebb ; 
Csak  azon  fojtódik,  csak  azon  évődik : 
Híred  szele  füstjét  leveri  a  földig. 

Nem  sejted-e  már  is  Buda  elváltoztat 
Mióta  királyul  fényét  vele  osztád  ? 
Szeme  rézsut  pillog;  húzza  magát  vissza, 
Még  a  vidám  bort  is  hallgatagon  iszsza. 

Neved  árnyékát  ő  azelőtt  is  félte : 
Buda  jó  bátyádnak  bús  gondra  növel  te, 
Gyermek  korod  óta,  hogy  az  első  haddal 
Szájára  vön  a  nép,  szárnyára  vön  a  dal. 

Bokros  csemetéjét  fájlalta  nevednek, 
Hogy  örege,  ifja  sürün  emlegetnek. 
Sokat  emlegetnek,  szeretve  szeretnek  ; 
Szeme-fénye  lől  már  az  egész  nemzetnek. 

Szeme-fénye  másnak,  az  övében  szálka. 
Lettél,  akaratlan,  szomorú  vaksága : 
Szárnyát  maga  fosztá,  erejét  megoszlá, 
Féltiben  a  félőst  tette  nagyobb  roszszá. 

Ki  méri  egyenlőn,  omló  vizek  árját? 
Péczére  ki  szabja  levegő  halárát? 
Fényt  hova  és  meddig  a  nap  is  áraszszon  ? 
Az  menjen,  uralmot,  birodalmat  oszszon ! 

Nem  is  a  szeretet,  atyafi  szent  hűség  — 
Szülte  csupán  tettét  puha  kislelkűség : 
Ha  nem  teszi  is  fél,  ha  teszi  is  bánja: 
Ujját  lemetélvén,  most  visszakivánja. 

Ha  még  csak  az  ujját:  azt  kicsibe  venné. 
Lettet  azonban  már  ki  tehet  létlenné  ?  — 
Ezért  szíve  búval,  teli  sok  gyanúval. 
Mint  nyárfa  rezeg,  bár  szellőcske  se'  fuvall. 

Tudom,  szeretetben  hozzá  te  vagy  édes ; 
Nagy  lelked  a  hunok  közt  példabeszédes ; 
Szavad  is  már  eskü :  hát  még  hited  oztán  I 
Nem  változik  elméd  Buda  elváltoztán. 

De  soká  dörzsölve  asszu  fa  is  gyúlad ; 
Hamarább  ennél  az  emberi  indulat; 
Kivált  ha  örökké:  «Buda  így,  úgy ...))  hallod : 
Isten  maga  volnál,  mégis  megsokallod. 

Lám  mondom  azért,  hogy  sziszegő  kigyótól, 
Tarts,  mondom,  örökké  a  fülbesugótól ; 
Buda  szavát  hordja,  maga  is  megtoldja  : 
Mit  összekötétek,  sima  kézzel  oldja. 

Akarsz  Buda  hőssel  meglenni  királyul. 
Ezt  adom  a  szóhoz,  szavaim  zártául : 
Nem  fér  soha  vele  az  egész  Etele ; 
A  mi  valál  eddig,  légy  ezután  fele. 

A  mi  dicső  és  jó,  azt  közösen  oszszad. 
Egyedül  te  inkább  elbirod  a  rosszat; 
Így  vele  tán  megférsz  urasága  székén, 
Bár  senyved  a  nagy  szív  a  türelem  fékén.  — 

Szól  a ;  de  bölcs  észszel  Detre  bolondul  járt; 
Etele  arczától  megszörnyede  mindjárt: 
Szeme  a  villámot  kegyetlenül  ontja. 
Maga  fojtott  szóval  fenyegetve  mondja: 

Nem  tudom,  Odinnak  asztalához  űl-e. 
Kit  felakasztottak  magas  ösztörűre, 
Sátorom  elébe,  törvény  szava  nélkül. 
Ronda  rcpesőknek  utálatos  étkül. 

Hanem  azt  az  egyet  mondom,  öreg,  néked: 
Ugy  verd  ezután  is  közibünk  az  éket. 
Palotám  küszöbjén  ugy  lássalak  itten  : 
Hogy  szörnyű  halált  halsz.  Meglesz,  bizony  Isten. 

Össze  az  agg  ember  rogya  két  térdére. 
Kegyelmet  urától  szava  miatt  kére, 
Csókolta  ruháját,  bő  köntöse  alját, 
Könynyel  potyogatta  bársonyos  aszalját.* 

Hogy  ő  nem  akarta,  nem  is  úgy  gondolta. 
Szót  nyelvire  a  szó  hebehurgyán  tolta ; 
Öreg  ember  csácsog,  hamar  ád  tanácsot, 
S  ha  beszédnek  indul,  nem  tudja,  mi  már  sok. 

Hogy  Bendegúz  és  Rof  élő  tanú  benne  — 
Azaz,  élve  mindjárt  bizonyságot  tenne : 
Volt-e  hunok  iránt  ő  valaha  roszszal. 
Tettben  avagy  szóban  valamely  gonoszszal. 

Ily  mentség  ajakán  rebegett  a  vénnek. 
Megesett  nagy  lelke  bátor  Etelének, 
Haragja  lohadton  meglohada,  s  fenkölt 
Szive  nem  tűrhette  az  alán'  fetrengőt. 

Állj  fel,  öreg  —  monda,  lábára  segélvén  — 
Megvertelek,  ugy-e,  fene  szókkal  élvén? 
Nem  bántalak  immár.  Eredj  tova  bátran  : 
Nincs  tiltva  előtted  ezután  se'  sátram. 

Buda  vérem  felől  a  mit  eléhoztál. 
Abba'  lehet  jó  is :  nyűgös  az  ily  osztály ; 
De,  ha  magát  győzvén  az  erősebb  enged  . . . 
Mondom,  öreg,  nincs  mért  úgy  félteni  minket. 

Ezzel  ereszté  el  a  szászt  nagy  Etele. 
Eszébe  jutott  most  Ildikó  levele, 
Köti  hún  kötéssel^  czifra  selyem  tokját. 
Maga  és  az  asszony  tudja  csupán  bogját. 

Köti  óhajtással.  —  Detre  pedig  mégycn. 
Sárga  fakó  színét  tüzeli  a  szégyen  : 
Gőgös  Etel,  jó,  jó!  Ha  nehezen,  mégis  — 
Dörmögte  magában:  lám,  bent  van  az  ék  isi 

A  VADÁSZAT. 

Parancsol  a  hunok  ifiabb  királya. 
Kard  az  egész  földet  véresen  bejárja : 
Fegyverviselő  nép  mindenki  felüljön, 
Buda  szállására,  hadi  szerbe  gyűljön. 

S  indul  az  ádáz  kard,  mintha  tüzes  villám ; 
Karikáit  a  hír  hányja,  mikép  hullám  ; 
Adja  tovább  a  jelt,  ki  belátja  távol : 
Viszi  lovas  ember,  az  is  lóhal álból. 

Mint  rengetegen  fut  zaja  robbanásnak. 
Veti  tovább  erdő,  bérez,  öböl  egymásnak. 
Itt  elhal,  odább  még  csak  azután  gerjed: 
Tanyára  tanyáról  a  hír  szava  terjed. 

Egy  nap  elég,  kettő  —  de  bizonynyal  három 
Hogy  kint  legyen  a  kard  a  messze  határon  ; 
Körül  a  szomszédság  valamennyi  reszket : 
Vajh,  kire  a  szörnyűk  mostan  fegyverkeztek  I 

Ámde  hunok  földjén  meleg  öröm  pezsdül. 
Felzajlik  az  élet,  mely  pang  vala  restül ; 
A'iint  reggeli  hűs  víz  tunya  álmos  arczra: 
Oly  léleküdítő  e  kiáltás:  harczral 

Ott  régi  kaland  jut  eszi  be  a  vénnek. 
Melyet  maga  is  már  feledett  s  az  ének ; 
Holt  sebhely  is  érez  idő  változásán  : 
Emlékezet  újul  hadi  hír  hallásán. 

Ott  férfi  nyugodtan  lát  hadi  készséghez. 
Szól  komolyan,  ritkán,  annál  többet  végez, 
Paripát  fényessé,  fegyverit  élessé, 
Teszi  sok  szerszámát  nagy-rettenetessé. 

De  a  fiatalság,  mely  harczra  szokatlan, 
Békés  Buda  évin  nőtt  fel  tanulatlan, 
Mint  büszke  csikó-mén,  ha  ereszti  jászol, 
Tör,  ront,  szalad,  ugrál,  ide-oda  gázol. 

Otthon  a  fehérnép  sem  dolga-felejtő. 
Sürög  a  kezében  tarka  szinü  fejtő, 
Hímzi  ura  szűrjét,  szép  tiszta  ruháit; 
Titkon  eped,  könnyez,  férje  után  áhit. 

Még  a  gyermek  is  mind  háborúkat  majmol, 
Nádparipán  nyillal,  kelevézzel  bajmol. 
Kard,  paizs  a  játék;  vele  alszik,  ébred;  — 
így  felabajgatta  Etele  a  népet. 

S  már  Budaszállásán  gyűl  a  sereg  össze, 
Körül  a  sík  pusztát  lepi  sűrűn,  messze ; 
Annyi  hegyes  sátor  terem  a  fris  zöldben, 
Mennyi  vakond-túrás  nincs  puha  mezőben. 

Kin  hogy  Buda  bajnok  körül  eltekintett. 
Meddig  szeme  látta,  be  se'  látta  mindet : 
Jobbra  fejét  s  balra  komolyan  hintálván. 
Mond  az  öreg  szásznak,  vele  együtt  állván  : 

Én  nem  tudom,  e  nép  mire  gyüI  mostanság, 
Avvagy  mire  véljem  Etele  parancsát  : 
Tudtomra  körösleg  vagyon  áldott  béke, 
Nincsen  is  a  hunnak  sehol  ellensége. 

Máskép  se  javallom,  igazat  megvallván. 
Mert  cnyim  a  pálcza,  mo^t,  béke  uralmán, 
Népemet  a  nyájtól  zaklatja  hiába. 
Elegyíti  harczát  békém  poharába. 

De  micsoda  harcz  ez,  mely  vakon  igy  lázad? 
Gondolom  ez  játék;  afféle  vadászat; 
Mint  öreg  embertől  hallani  még  helylyel, 
Hogy  apáink  néha  éltek  ilyen  csellel. 

Hanem,  attól  tartok,  ő  teszi,  ő  bánja : 
Másszor  a  had  nem  gyűl,  ha  megint  kivánja. 
Akkor  se',  ha  fegyver  igazán  kell  majdan ; 
így  Etele  csúfra  maga  marad  bajban. 

Erre  az  ősz  Detre :  No,  no!  —  halkal  inti. 
Tudja  öcséd,  mit  tesz ;  hogy  kedve  szerinti 
A  népnek  ez  újság ;  s  gyülekezvén  hadra, 
Örömestebb  fordul  lakomára,  vadra. 

Nem  csoda,  e  játék  ha  neked  nem  tetsző. 
Meglásd,  mire  vége,  milyen  ember  lesz  ő ; 
És  te  magad  kérded  :  (cBuda  király  hol  van? 
Csak  üres  árnyékát  taposom  a  porban.)) 

Ily  szócsere  lőn  ctt.  Hanem  Etelének 
Mi  gondja  ezekre  s  valamit  beszélnek  ; 
O  kora  hajnaltól  paripán  ül  estig, 
ó  legelőször  kél,  legutolszor  fekszik. 

Hadait  fárasztja,  töri  a  mezőben, 
Déli  napon  úgy,  mint  viharos  időben, 
ó  maga  legtöbbet  ázik,  alél,  fárad. 
Hosszú  sovány  böjtben  szomjú  inye  szárad. 

Rendeli  a  népet  zászlókba  nemenkint, 
Külön  ismét  osztja,  szedi  fegyveren  kint; 
Hét  nemet  így  állat,  régi  szokást  nézve, 
Mind  a  hetet  oztán  szeli  több  uj  részre. 

Sereg  ott  seregből  csapatonkint  válik, 
Dárdavetőt,  íjászt  külön  egybeállit. 
Lovagot  külön  csap  kaszás  szekerektől, 
Vár-bakoló  eszközt  másféle  szerektől. 

Kürtszóval  egész  nap  gyors  rendre  kapatja : 
Kiki  szabott  helyét  mint  nyíl  odahagyja, 
S  YJssza  megint  fusson  egy  bizonyos  jelre; 
Zavaros  bomlásból  rend  legyen  egyszerre. 

Kürtölteti  :  « nemre !»  akkor  a  nép  oszlik. 
Hét  nagy  egész  törzsbe,  neme  szerint,  foszlik! 
Kürtölteti:  ((hadra!))  —  ekkor  az  egyféle 
Fegyver  külön  indul  maga  tett  helyére. 

Mint  olaj  a  víztől,  bár  összevegyítnék. 
Elvál,  maga  társát  felkei'esi  mindég : 
Ugy  Etel  és  bármint  seregét  zavarja, 
Helyre  legottan  gyűl,  mihelyest  akarja, 

S  mint  elegyes  kártyát  csuda  szemfényvesztő 
Más  rendbe  varázsol,  ha  lecsap  a  vessző  : 
Etele  azonkép  hadai  forgását, 
Keze  intésével  intézi  varázsát. 

Néha  ugyan  történt,  hogy-    mint  anya  végett 
Egyedül  két  nyáj  közt  kicsi  bárány  béget,  — 
Valaki  nem  lelte,  hol  az  ő  állása : 
Jaj  neki,  hogy  útban  Etele  meglássa! 

Van  úgy,  az  egész  nép,  mint  vert  had,  elömlik, 
Száguldva  mezőben  szanaszét  iramlik : 
De,  mJkép  nagy  foltja  sereges  madárnak. 
Mind  sorba  verődnek,  mielőtt  leszállnak. 

Van,  hogy  egész  tábor  kapu  módra  fordul 
Minden  csapat  éllel  meredez  a  sorbul  ; 
Mint  gyermeki  játék  --    csürcsavarintóban, 
Sarkon  forog  egy  vég,  más  szilaj  ugróban. 

S  valamint  jó  béres  kezében  az  ostor : 
Megkanyarul  hosszan  néha  egész  had-sor, 
Közepin  hurkot  vet,  gyors  vége  kipattan  : 
Megérzi  bizonynyal,  kire  majd  ez  csattan. 

így  a  király  napról  sergét  töri  napra; 
Néha  meg  álmából  éjjel  veri  talpra, 
Esteli  éhomra  falatozván  máskor, 
Megriad  a  kürtszó,  első  harapáskor. 

De,  ha  nehéz  munkán  sanyarta  eléggé, 
Hagy  pihenőt  közben;  becsüli  vendéggé; 
Bő  hússal  üdíti,  jókedvű  itallal : 
Ki  gondol  ilyenkor  testi  viadallal ! 

Sok  legelő  nyáját  terelik  a  pusztán : 
Ha  levágnak  egyet,  jő  második  oztán  ; 
így  rendre  gulyáit  a  nagy  sereg  éli. 
Ura  gazdagságát  jóllakva  dicséri. 

Nem  is  emlegettek  ott  egyebet  nála, 
Etele  a  hunok  igazi  királya; 
A  legutolsó  is  érzi  magát  jobbnak : 
Etele  nagyságán  gondolja  nagyobbnak. 

Büszkén  valamennyi  érzi  a  hűn  ember : 
Hogy,  ki  vala  csepp  víz,  ő  ezután  tenger.  — 
így  Etelét,  mondom,  sokat  emlegették; 
Buda  király  meghalt,  tán  el  is  temetlék. 

És  bizony  akkor  már  csak  Etelén  álla. 
Maradni  a  népnek  egyedül  királya : 
De  hite  nem  szellő^  s  nem  nyil,  melyet  ellő ; 
Jó  Buda  bátyához  szereteti  kellő. 

Azért,  mikor  a  nép  immár  keze  alatt 
Betanult  eléggé,  mint  a  parancsolat. 
Hadait  állásban  hagyja  kivül  rendén, 
Maga  szól  Budának,  palotába  menvén  : 

Bátya,  ne  vedd  tőlem  e  hadi  cselt  zokon! 
Titkomat  elzárni  vala  méltó  okom ; 
A  mit  adál  kardot,  néztem,  ugyan  jó-e? 
Megforgattam,  ugyan  harczolni  való-e? 

Jól  vág.  De  te  mostan  jövel  és  szemléljed, 
Mutasd  a  seregnek  királyi  személyed  ; 
Háború  nincs,  mondjad,  de  vadászat  s  béke: 
Teli  nemes  vaddal  a  Mátra  vidéke. 

Szóla,  erős  kézben  melegitve  jobbját. 
Elméje  Budának  hányta  ezen  habját, 
Nem  tudta,  mitévő  legyen  e  dologgal? 
Alig  Dctre  kacsintva  vágott  neki  loppal. 

Akkor  pedig  öcscsét  bízván  megölelte. 
Szeme  könybe  lábadt,  repesett  a  lelke ; 
Sátor  elé  mindjárt  vezeték  fő  ménjét, 
Mutatta  hadának  királyi  személyét. 

Egyszer  a  had  s  kétszer  Buda  szaván  forga, 
(Ocscse,  mi  jelt  adjon,  súgván  neki  sorba') ; 
Seregek  bomlását  szemlélte  csodával, 
Mellyet  maga  intéz  jeladó  jobbjával. 

És  nézni  tovább  még  volna  talán  kedve  : 
Hanem  abbanhagyta,  csúful  megijedve. 
Mikor,  vele  szemben,  megeresztett  kantár- 
S  hegyezett  kopjával,  tör  vala  egy  dandár. 

Négy  lépésre  a  had,  mint  szikla,  megállott; 
De  Buda  lelkében  gyanú  felvillámlott 
S  megfutna  bizonynyal,  ha  Etel  nem  tartja, 
Maga  is  ott  állván,  s  mosolyogván  rajta. 

Még  sem  vala  kedve  játszani  több  harczot, 
Szegyeké  is  ezt  az  iménti  kudarczot; 
Fenszóval  a  béke  örömét  tudatta, 
Szájába  miképen  Etele  hős  adta. 

Hallván  pedig  a  nép  hirtelen  a  békét, 
S  hajtani  hogy  meg  kell  a  Mátra  vidékét : 
Elkezde  hadastól  ujjongva  nevetni, 
Etelét  ujjongva  hosszasan  éltetni. 

Egy  szörnyű  kiáltás  lőn  az  egész  tábor, 
Még  a  siket  föld  is  rendült  bele  távol, 
Meghallotta  nevét  az  is  új  urának : 
Etele,  Etele,  Etele  királynak. 

Ö  pedig  áldozván  lakomát  a  haddal. 
Másnap  elindítá  kora  pitymalattal, 
Merre  felé  a  Bükk  borul  és  a  Mátra  - — 
Hanem  e  beszédből  marad  is  még  hátra. 

ÖTÖDIK  ÉNEK. 

FOLYTATÁS. 

Ildikó  azonban  feljőve,  mint  hajnal, 
Rózsa  telyes  képpel,  szőke  arany  hajjal ; 
Jőve  napkeletről,  hol  a  hajnal  támad ; 
Fénye,  vidámsága  Etele  urának. 

Lágy  hintaja  himbál  szelid  paripákon. 
Maga  henyél  selymes,  dagadó  párnákon  ; 
Mellette,  a  kasban,  Aladár  ficzánkol, 
Atyjr-felé  örvend,  szeme,  arcza  lángol. 

Két  felül  a  hintón  s  két  sorral  utána 
Léptet  az  udvarnak  száz-száz  deli  lyánya; 
Földet  söpör  úszó  fáiyoluk  szegélye, 
Arczokat  ingerli  a  lovaglás  kéje. 

Mint  a  hadak  útja,'  vegyesen  csillaggal: 
Szeli  az  ég  boltját  gyöngyhímü  szalaggal  : 
Ugy  lepi  átlátszón  a  földet  uszályok, 
Közzűle  ragyogván  csillagszemű  lyányok. 

De  arany  és  kő  is  ragyog  ottan  drága. 
Lovakon  ?.  szerszám  futosó  világa; 
Széiyel  az  árnyékba  fénye  lövell  tűzként, 
S  vissza,  ha  nap  ránéz,  meri  nézni  büszkén. 

Görbe  tevék  hátul,  mint  óriás  ludak, 
Libegő  járással  hosszú  nyakat  nyújtnak ; 
Kincs  vala,  kincs-érő,  azokon  terhelve, 
Sátornemü,  szőnyeg,  drága  szövet,  kelme. 

Ezután  a  szolgák,  barna  vegyes  sorral. 
Mint  valamely  árnyék,  húzódtak  a  porral.  — 
Kit,   a  hogy  elmondám,  sátor  alól  végre- 
Szemlél  vala  Gyöngyvér,  Buda  felesége. 

Nézte  alattomban,  sátora  szűk  nyitján, 
Állva  belül  vastag,  lefolyó  kárpitján ; 
Puha  kezecskéit  összecsapá  rajta, 
S  akaratlan  egy  szót  száján  kiszalajta : 

J^i  hát  ez  az  asszony?  miféle  királyé?. . . 
Mintha  nem  is  volna,  több  nála,  királyné! 
ő  pedig  az  volna,  született  neméből, 
S  nem  tegnapi  pille  Buda  kegyelméből ! 

Etele  pedig  már  ölben  Aladárját, 
S  bevitte  karöltve  maga  édes  párját; 
Szélyel  a  lyánykákat  palotába  küldvén, 
így  monda  nejének,  vele  szembe  ülvén : 

Beh  szép  vagy,  öröm  vagy,  én  gyönyörűségem  1 
Bizony,  annál  is  még  szebb  vagy  te  ma  nékem. 
Mikor  első  ízben  palotámba  jöttél. 
Világ  szép  asszonya,  te  az  enyim  lettél. 

Akkor  is  ám  kérők  hada  gyűlt  miattad, 
Noha  első  férjed'  sápadva  sirattad ; 
Vitéz  fejedelmek,  világi  leventék 
Kincses  ajánlattal  szerelmök  izenték. 

De  te,  gyermek-özvegy,  Szigfrid  után  sirtál, 
Másnak  szerelemre  soha  meg  se'  nyíltál ; 
Valamint  a  bimbó  vissza  ölét  zárja. 
Ha  korán-hév  napnak  elhagyta  sugárja. 

Tc  is  úgy  maradtál  napod  kora  szüntcn, 
Hervadva  szerelmed  hamari  eltűntén. 
Mielőtt  még  tudtad,  igazán  tanultad : 
Úgy  kellé  siratnod  valamint  elmultat. 

De  mióta  lettél  édes  feleségem, 

Minden  ölelésre  gyönyörűbb  vagy  nékem. 

Mert  szép  ködös  arczczal,  könybeborult  szemmel  — 

Legszebb  pedig  a  nő  piros  szerelemmel. 

Nyílj  hát,  telyesedjél,  én  rózsa- virágom ! 
Boríts  leveliddel,  puha  boldogságom! 
Szívja  soká,  szívja  szép  ajkad  ez  aj  jak  I 
Kedvem  lenne  ma,  hogy  öleden  meghaljak. 

Nem  felel  az  asszony  semmit  ezen  szókra. 
Csak  tüzes  orczáját  engedi  a  csókra. 
Félig  nyilt  szemeit,  piczi  gödrös  állát, 
Gömbölyű  két  karját,  sima  fehér  vállát. 

így  múlatozának  egymái  örömében. 
Valamíg  a  hév  nap  dele  járt  az  égen ; 
Paripáktól  ekkor  Aladárt  behozták  : 
Szerelemben  azt  is  majd  kétfelé  oszták. 

Fel,  magosán,  apja  dobta  kicsiny  terhét, 
Kaczagott  a  gyermek,  s  lihegé  :  ((egyszer  még!)) 
Anyja  pedig  szemmel  kísérte  ijedten. 
Mégis  azért  büszkén,  hogy  fia  nem  retten. 

Majd  apja,  emelvén  keze'  paizsára : 
Nőj  nagyot  —  elkezdé—  hunok  nagy  királya: 
És  —  mint  fiatal  lomb  fedi  törzsökét  el: 
Híred  az  enyémet  árnyazza  sötéttel! 

így  szóla;  s  az  asszony  sírta  örömkönnyét. 
Azután  választá  ragyogóbb  öltönyjét. 
Mert  ideje  volt  már  Gyöngyvérhez  is  menni. 
Nagyobbik  urához  *  illett  beköszönni. 

Arany  J&nos   művei.   IV.  3 

Ajándékit  elébb  küldé  bizonyostul : 
Három  teve  terhét,  csuda  állatostul. 
Mint  déli  hónukból  hozták  vala  nem  rég 
Lágy  Perzsia  gyapját,  hindu  szövött  selymét. 

így  azután  mentek  Buda  hőshöz  által, 
Hol  fennlaka  díszlik  faragott  korláttal ; 
Jó  Buda  Gyöngyvérrel  sietett  eléjök. 
Gádor  előtt  várta  királyi  személyök'. 

Hamar  a  két  asszony  szeme  összevillant, 
De  csak  a  míg  ember  frissen  egyet  pillant. 
Hidegen  egymásnak  azalatt  benyelték 
Ruháit,  alakját,  egész  teste-leikét. 

Akkor  Buda  nője  messze  kitárt  karral 
Fogadá  vendégét  nagy  csók-zivatarral ; 
lUa  is  ángyának  örvend  vala  szintén. 
Szavainak  mézes  csemegéjét  hintvén. 

Majd  Aladárt  Gyöngyvér  kapta  megint  ölre ; 
(Bútt  emez  a  csóktól,  helyét  letörölve;) 
Dicsérte  milyen  nagy,  dicsérte  milyen  szép  ; 
Boldog  anya  —  monda  —  fiad  oly  igen  szép  I 

Megveri  nézéssel  szemem,  attól  félek. 
De  jer  palotámba,  mi  legyünk  testvérek. 
Mondván,  bevezette.  Utánok  azonnal 
Mene  a  két  férfi,  nyájas  nyugalommal. 

Akkor  Etel,  látván  Buda  nője  tettit, 
Micsoda  jósággal  szeretik  szerettit, 
Nagy  szive  örömmel  telyesedék  rája, 
S  így  szóla,  előre  mosolyogván  szája : 

Hej,  mire  gondoltam  én  eme  hadköltést ! 
Asszonyainknak,  lám,  szerzek  időtöltést, 
Lengő  sátor  alatt,  hűs  Mátra  berekben, 
Valamíg  a  hév  nap  nyári  tüze  rekken. 

Nosza  hát  induljunk  hajnali  harmattal, 
Udvari  népestül,  az  egész  nő-haddal. 
Lássák  a  vadászat  riadalmas  sorját, 
Ülvén  lakomával  büszke  vadak  torját. 

Tapsolt  az  örömtül  Buda  felesége, 
Buda  sem  lelvén  szót  hamar  ellenébe ;  — 
Lovaiák  az  udvart  nagy  bontakozásnak, 
Hogy  hajnali  hűssel  megeredjen  másnap. 

Ott  eleven  sürgés  mindenfele  pezsdül. 
Göngyölik  a  sátoit  rúddal,  czövekestül. 
Szőnyegeket  szednek,  drága  vagyont,  össze. 
Térdelik  a  niálhát,  ügyesen  kötözve. 

Arany-ezüst  készség  van  egész  halommal, 
Lót-fut  a  vén  sáfár :  mit  tegyen  e  lommal  ? 
Poharak,  medenczék,  tálak  özön  fénye, 
Föld-ette  királyok  lakozó  edénye. 

Az  asszonyi  nép  is  gondba'  fejét  főzi, 
Kicsiért  nagy  felleg  homlokát  redőzi. 
Sok  majd  csak  az  úton  jut  eszébe  reggel, 
Marad  a  szükséges,  viszi  a  mi  nem  kell. 

Bontják,  szolga-cseléd,  a  sok  teli  vermet. 
Benne  arany  köles,  buja  földben  termett; 
Boza  italt,  k^mot,'^  bort  is  vele  bőven. 
Dús  lakomák  lelkét,  emelik  tömlőben. 

Szerszám  szanaszélyel  tisztul  ragyogóra, 
Hintó  vala  készen,  kötni  mokány  lóra ; 
Málha-barom  békón  ;  paripát  vakarnak : 
Keze-lába  termett  az  egész  udvarnak. 

Egy  rakodó  vásár  egész  Budaszállás, 
Kinek  jut  eszébe  étel,  ital,  hálás? 
Fáklya  futó  fénye  éjjel  is  ott  jár  még, 
S  bukdosik  egymásban  sok  fekete  árnyék.  - 

Másnap,  hogy  elértek  zöld  Mátra  tövébe. 
Sátraikat  vonták  egymás  közelébe, 
Buda  kerek  halmon,  öcscse  alább  kissé; 
Bő  patak  a  helyet  teszi  vala  frissé. 

Lentebb  a  lapályon  boruló  tölgyesben 
Nyüzsgött  az  egész  had,  mint  valamely  lesben, 
Füstbokor  itt  és  ott  tapad  az  erdőre. 
Mint  mikor  a  hegyek  pipálnak  esőre. 

Még  az-nap  az  utat  s  éjjel  kipihenték ; 
Etel  pedig  osztá  a  vadászat  rendét : 
Gyors  paripán  a  völgy  zugait  bejárta. 
Vagy  nézte  magasból,  merre  dül  a  Mátra. 

S  mint  aratók  pasztát  nagy  szél  gabonában 
Hogy'  fognak,  az  áldást  terelik  sorjában : 
Egy  darab  ott  áll  még,  itt  kopasz  a  tarló, 
Hóditja  csapánkint  az  emésztő  sarló: 

Etel  is  a  Mátrát  osztja  fel  akképen. 
Hegyre  hegyet  készül  meghajtani  szépen, 
Nagy  rengeteg  erdőt  nyomni  körül  haddal, 
llgy  bánni  el  oztán  középütt  a  vaddá'. 

Vad  el  ne  osonjon,  rendeli,  az  alyban. 
De  vadászni  beljebb  tilos  a  karajban ; 
Mindenkor  az  első  «Buda  király  vadjai)  — 
Maga  is  Budának  ezt  a  fogást  hagyja. 

Így  adva  parancsát  holnapi  reggelre: 
Jlkkor  hada  bomlott,  kiki  rendelt  helyre; 
Maga  is  bátyjával  paripára  mozdul, 
Solymászni  fehérnép  velők  együtt  buzdul. 

Megharsan  a  völgyben  hajtók  riadása, 
Nincs  földön,  egén  sincs,  vadnak  maradása. 
Földön  veri  gyors  nyil,  veri  égen  sólyom  ; 
Szárnya,  sebes  lába  nehezül,  mint  ólom. 

Amaz  örök  csendet  veszi  lárma  közre, 
Levegő  a  zajtól  egyre  szorul  össze ; 
Lárma,  paizs-csörgés,  ördögi  huj!  huj!  szó  :  "^ 
Félelem  a  vadnak  ez  idegen  uj  szó. 

Ekkor  Buda  bátyját  Etele  kínálja, 
Első  a  vadak  közt  hunok  nagy-királya, 
Ugy  Etele  oztán,  s  mind  a  nemek  főbbi  ; 
Iszonyú  öldöklést  tesz  végre  a  többi. 

Hej,  micsoda  zsákmány  az-nap  esett  halvái 
Medve,  bölény,  farkas :  rőt-vad  egész  halma ; 
Láncsákon  az  erdő  halottjait  hordják. 
Késő  öreg  éjjel  fenn  ülik  a  torját. 

Sürög  a  had  népe  nagy  máglya  tüzeknél ; 
Nyárson  egész  marhát  forgatnak  ezeknél : 
Busa  bölényt,  szarvast.  Megcsappan  a  tömlő ; 
Zendül  rege  és  dal,  édesdeden  ömlő. 

Buda  is  sátrában  mulatóz  Etellel, 
Menye  ^  Hilda  asszony  kínálja  kehelylyel. 
Gyöngyvér  pedig  szolgál  kisebbik-urának, 
Szava  szíve  nyájas  hunok  asszonyának. 

Pendül  azonközben  hegedősök  kobza, 
Emlékezetűi  a  régi  regét  hozza, 
Hunor,  Magyar  ősről  zeng  a  dal  beszéde, 
Kiktől  ered  a  hún  és  magyar  ág  népe. 

Hogy  kerekedtek  fel  öreg  Ázsiából, 
Isten-csuda  által,  őseik  hónából, 
Gímvad  után  szittya  földre  mikép  jöttek. 
Hol  magyar  és  hún  nép  törzs-atyjai  lettek. 

így  lobog  a  jó  kedv  az  egész  táborbul, 
Míg  rúddal  az  égnek  szekere  lefordul ; 
Azután  a  máglyák  tüzei  lankadnak. 
Kevés  nesze  hallik  a  pihenő  hadnak. 

De  Hunort  a  szép  dal  fölverte  kobozzán, 
Eljő,  ivadékát  firól-fira  hozván  ; 
Léptök  után  a  lomb  megsuhan  ott  és  itt ; 
Szent  a  manók  éje:  fű,  fa,  virág  csitt!  csitt! 


HATODIK  ÉNEK. 

REGE  A  CSODA-SZARVASRÓL. 

Száll  a  madár,  ágrul  ágra. 
Száll  az  ének,  szájrul  szájra. 
Fű  kizöldül  ó  sirhanton, 
Bajnok  ébred  hősi  lanton. 

Vadat  űzni  feljövének 
Hős  fiai  szép  Enéhnck  : 
Hunor  s  Magyar,  két  dalia. 
Két  egytestvér,  Ménrót  fia. 

Ötven-ötven  jó  leventét 
Kiszemeltek,  hogy  követnék ; 
Mint  valamely  véres  hadra. 
Fegyverkeztek  könnyű  vadra. 

Vad  előttük  vérbe  fekszik, 
óz  vagy  szarvas  nem  menekszik  ; 
Elejtették  már  a  hímet  — 
Üldözik  a  szarvas-gímet. 

Gím  után  ők  egyre  törnek. 
Puszta  martján  sós  tengernek. 
Hol  a  farkas,  hol  a  medve 
Sohasem  járt,  eltévedne. 

De  a  párducz,  vad  oroszlán. 
Végig  üvölt  a  nagy  pusztán, 
Sárga  tigris  ott  kölykezik. 
Fiát  eszi  ha  éhezik. 

Száll  a  madár,  száll  az  ének 
Két  fiáról  szép  Enéhnek; 
Zengő  madár  ágrul  ágra, 
Zengő  ének  szájrul  szájra. 

Már  a  nap  is,  lemenőben. 
Tüzet  rakott  a  felhőben ; 
ök  a  szarvast  egyre  űzik,  — 
Alkonyatkor  ím  eltűnik. 

Értek  vala  éjszakára 
\ur  vizének  a  partjára ; 
Folyóvíznek  partja  mellett 
Paripájok  jól  legelhet. 

Monda  Hunor:  itt  leszálljunk. 
Megitassunk,  meg  is  háljunk ; 
Monda  Magyar :  víradattal 
Vi-szatérjünk  a  csapattal.  — 

Haj,  vitézek  1  haj,  leventék! 
Micsoda  föld  ez  a  vidék. 
Hogy  itt  a  nap  száll  keletre? 
Nem,  mint  máshol,  naplementre? 

Szólt  egy  bajnok :  én  ugy  nézem. 
Hogy  lement  az  déli  részen. 
Szólt  egy  másik:  nem  gondolnám: 
Ott  vöröslik  éjszak  ormán. 

Folyamparton  ők  leszálhak. 
Megitattak,  meg  is  háhak. 
Hogy  majd  reggel,  víradattal 
Hazatérnek  a  csapattal. 

Szellő  támad  hűs  hajnalra, 
Bíborodik  az  ég  alja; 
Hát  a  szarvas  nagy-merészen 
Ott  szökdécsel,  túl  a  vízen. 

Száll  a  madár,  száll  az  ének 
Két  fiáról  szép  Enéhnek ; 
Zengő  madár  ágrul  ágra, 
Zengő  ének  szájrul  szájra. 

Nosza  rajta,  gyors  legények  1 
Érjük  utói  azt  a  gímet. 
És  —  akarva,  akaratlan  — 
Űzik  ismét  szakadatlan. 

Kur  folyót  ők  átalúszták. 
Még  vadabbak  ott  a  puszták, 
Ember  ottan  egy  fűszálat, 
Egy  csöpp  vizet  nem  találhat. 

A  föld  háta  fölomolván, 
Szíksót  izzad  csupasz  ormán. 
Forrás  vize  nem  iható. 
Kénköves  bűzt  lehel  a  tó. 

Forrás  keble  olajt  buzog; 
Itt  is,  ott  is  égnek  azok, 
Mint  sok  őrtűz  setét  éjjel 
Lobban  a  láng  szerteszélyel. 

Minden  este  bánva  bánják. 
Hogy  e  vadat  mér'  kívánják. 
Mért  is  űzik  egyre,  nyomba, 
Tévelyjtő  bús  vadonba. 

Mégis,  mégis,  ha  reggel  lett, 
A  gímszarvast  űzni  kellett, 
Mint  tövisét  szél  játéka. 
Mint  madarat  az  árnyéka. 

Száll  a  madár,  száll  az  ének 
Két  fiáról  szép  Enéhnek  ; 
Zengő  madár  ágrul  ágra. 
Zengő  ének  szájrul  szájra. 

Vadont  s  a  Doni  ők  felverik 
A  Meóti  kis  tengerig; 
Süppedékes  mély  tavaknak 
Szigetére  ők  behatnak. 

Ott  a  szarvas,  mint  a  pára 
—  Köd  előtte,  köd  utáaa  — 
Míg  az  ember  szélyelnézne  ; 
Szemök  elől  elenyésze. 

Hóhal  hóhal  Hol  van  a  vad?  .  .  . 
Egy  kiáltja:  ihon  szalad! 
Más  kiáltja:  itt  van,  itten! 
A  harmadik:  sehol  sincsen! 

Minden  zugot  megüldöznek, 
Minden  bokrot  átaldöfnek; 
Gyík  ha  rezzen,  fajd  ha  rebben : 
De  a  gímvad  nincs  ezekben. 

Szóla  Magyar  :  hej !  ki  tudja 
Merre  van  a  hazánk  útja? 
Kerek  az  ég  mindenfelé  — 
Anyám,  anyám,  meghalsz  belé! 

Szóla  Hunor  :  itt  maradjunk  I 
Tanyát  verjünk ;  itthon  vagyunk  ; 
Selyem  a  fű,  édes  a  víz. 
Fa-odúból  csöpög  a  méz, 

Kék  folyam  ad  fényes  halat, 
Vörhenyő  vad  ízes  falat. 
Feszes  az  íj,  sebes  a  nyíl, 
Harczkalandon  zsákmány  a  díj. 

Száll  a  madár,  száll  az  ének 
Két  fiáról  szép  Enéhnek ; 
Zengő  madár  ágrul  ágra. 
Zengő  ének  szájrul  szájra. 

Hogy  eluntak  otíhon  ülni, 
Halat  csalni,  őzet  űzni : 
Uj  kalandra,  szebb  csatára 
Ereszkedtek  a  pusztára. 

Puszta  földön,  sík  fény  éren 
Zene  hallik  sötét  éjen, 
Zene,  síp,  dob,  mély  vadonban. 
Mintha  égből,  mint  álomban. 

Tündét  lyányok  ottan  laknak, 
Tánczot  ropnak,  ugy  mulatnak. 
Szőve  ködbül  sátoruk  van  : 
Ugy  mulatnak  sátorukban. 

Férfi  egy  sincs  közelébe' ; 
De  a  földi  lyányok  szépe: 
Lyányai  Belárnak,  Dúlnak, 
Tündérséget  ott  tanulnak. 

Dűl  királyé,  legszebb,  kettő  ; 
Agg  Beláré  tizenkettő ; 
Összesen  mind  :  száz  meg  kettő 
A  tündérré  válni  kezdő. 

Kemény  próba:  férfit  ölni, 
Kilencz  ifjat  megbűvölni. 
Szerelemre  csalogatni. 
Szerelemtől  szűz  maradni. 

Így  tanulnak  tündérséget. 
Szívszakasztó  mesterséget ; 
Minden  éjjel  számot  adnak, 
S  minden  éjjel  úgy  vigadnak. 

Száll  a  madár,  száll  az  ének 
Két  fiáról  szép  Enéhnek ; 
Zengő  madár  ágrul  ágra. 
Zengő  ének  szájrul  szájra. 

Hang  után  6k,  szembe  széllel, 
Fény  után  ők,  födve  éjjel. 
Mennek  óvást,  mennek  árnyon  ; 
Ki  lepét  fog,  lopva  járjon. 

Monda  Magyar :  ez  a  síp-hang. 
Bátya,  bennem  végig  csikland  ; 
Monda  Hunor  :  vérem  hatja, 
Szüzek  árny  a- fordulat  ja. 

Haj  vitézek!  haj  elébe! 
Kiki  egyet  az  ölébe  I 
Vigyük  hnza  asszonyunkat ; 
Fújja  felszél  a  nyomuiikat. 

Sarkantyúba  lovat  vesznek. 
Kantárszárat  megeresztnek ; 
A  leányság  bent,  a  körbe'  — 
Mind  a  körbe',  sok  az  ölbe'. 

Nagy  sikoltás  erre  támad, 
Futna  szélyel  a  leányhad  ; 
Elől  tűzbe,  hátul  vízbe. 
Mindenkép  jut  férfi  kézbe. 

Tündér  lyányok  ott  eltűntek, 
Szárnyok  lévén  elrepültek  ; 
De  a  többi  hova  legyen? 
Földbe  bújjon  ?  elsülyedjen  ?  .  . . 

Abbul  immár  nincsen  semmi : 
Szűzi  daczczal  tündér  lenni ; 
Vágtat  a  16,  és  a  pusztán 
Nagy  üres  éj  hallgat  oztán. 

Száll  a  madár,  száll  az  ének 
Két  fiáról  szép  Enéhnek  ; 
Zengő  madár  ágrul  ágra, 
Zengő  ének  szájrul  szájra. 

Dúl  leányi,  a  legszebbek, 
Hunor,  Magyar  nője  lettek; 
S  a  leventék,  épen  százan, 
Megosztoztak  mind  a  százon. 

Büszke  lyányok  ott  idővel 
Megbékéltek  asszony  fővel ; 
Haza  többé  nem  készültek: 
Engesztelni  fiat  szültek. 

Tó  szigetje  édes  honná. 
Sátoruk  lőn  szép  otthonná, 
Agyok  áldott  nyugalommá : 
Nincs  egyéb,  mi  őket  vonná. 

Fiat  szültek  hősi  nemre, 
Szép  leányt  is  szerelemre  ; 
Dali  törzsek  ifjú  ágot, 
Maguk  helyett  szűz  virágot. 

Hős  fiákból  ketten-ketten. 
Két  vezéré  kétszer-ketten. 
Feje  lőn  mind  egy-egy  nemnek 
Száznyolcz  ágra  ezek  mennek. 

Hunor  ága  hún  fajt  nemzett. 
Magyaré  a  magyar  nemzet; 
Szaporúság  lőn  temérdek : 
A  szigetben  nem  is  fértek. 

Szittya  földet  elözönlék, 
Dúl  királynak  dús  örökjét ;  — 
És  azóta,  hősök  párjai 
Híretek  száll  szájrul  szájra. 

HETEDIK  ÉNEK. 

A  KÖVETSÉG. 

Követje  azonban  keleti  császárnak 
Lőn  tiszteletére  Etele  királynak ; 
Ura  üdvözlését  gyors  paripán  hozta. 
Társaival  útján  Etelét  nyomozta. 

Föl,  Mátra  hegyébe,  kalauzzal  jöttek, 
Csergét',  különállót,  a  völgyben  ütöttek; 
Azután,  Budáról  se  hallva,  se  kérdve. 
Indultak  Ételnek  a  tiszteletére. 

Fényes  ajándékot  hoztak  vala  bőven. 
Fegyvert  is,  aranyban  gazdagot  és  kőben, 
Pénzt  is  egész  terhet  ;  rajta  van  az  érték 
A  hogy  az  erszény  nyel  fontszámra  kimerték. 

Sátorba  nyitottak,  engedelem  nyervén ; 
Szólt  az  előljáró  maga  ékes  nyelvén ; 
Etele  a  szókat  érti  vala  folyvást : 
De  azért  kivánta,  magyarázza  tolmács. 

Én  uram,  a  császár  —  amaz  igy  beszéle  — 
Küldi  ajándékát  s  üzenetit  véle  : 
Izeni  hűségét,  tiszta  barátságát, 
Hívja  szövetségre  a  hunok  országát. 

Messzefutó  hírét  hallotta  nevednek, 
S  hogy  ura  volnál  már  ez  egész  nemzetnek ; 
Örömét  e  dolgon,  meghagyta,  jelentsék 
Szolgái  előtted,  kivánva  szerencsét. 

Nem  akar  ő,  mondja,  veled  élni  hadban. 
Akar  ő  szomszédi  kegyes  indulatban ; 
Vásárt  Duna  mentén  városaiban  nyit, 
Valahány  tenéked  tetsző  leszen,  annyit. 

Rokoni  jóvoltát  máskép  is  ajánlja, 
Testvér;  gyanánt  lesz  a  hunok  királya ; 
Ajándékban  is  ő  lel  gyakori  módot; 
Vagy  ha  talán  kérnél  esztendei  zsoldot  — 

Adaját  megadná,  (szavait  cseréli. 
Átszúrván  Etele  szemének  az  éli  ;) 
Fegyvert  birodalma  részére  ha  fognál, 
Hírben,  nyereségben  tőle  gyarapodnál. 

Hallá  közelebbről  hadad  összes  költet, 
Melylyel  a  szomszédok  füleit  megtöltéd  : 
Nem  tudja,  ki  ellen  nagy  sereged  készül ; 
De  követségünkben,  halld,  mit  izén  részül 

Ország  a  tiéddel  megy  amott  hosszába'. 
Jobb  kézre  melyet  hagy  a  lefutó  Száva: 
Népe,  az  illirség,  s  ki  lakik  az  helyen. 
Felzendült  uram  és  az  ő  urok  ellen. 

Császár  letapodná  fejőket  egy  topban, 
De  hada  másutt  kell,  mindenfele  jobban  ; 
S  gondjai  hit  dolgán  Cj-nap  betegednek, 
Máglyára  menendő  van  annyi  eretnek. 

Ha  hát  - —  ez  uramnak  üzeneti  hozzád  — 
Kész  engedelemre  pártosait  hoznád  : 
Ebből  te  is,  ő  is,  vonnál  nyereséget ; 
Megbízva  mi  jöttünk  ezen  alku  végett.  — 

Követek  szavát  így  Etele  megérté; 
Buda  királynál  ha  voltak-e  már?  kérdé ; 
S  miután  a  szólnok  választ  ada  nemxnz\, 
így  feddi,  keményen  összekapott  szemmel : 

Tudnia  császárnak  illő,  s  követének 
Valamíg  a  hunok  fejedelmi  élnek  ; 
Senkise  hallá  még  Buda  király  holtát, 
Legfelyül  intézi  hunok  összes  dolgát. 

No  tehát  ő  hozzá  mentek  ezen  nyomban, 
Ajándékkal  is  őt  kéritek  azonban ; 
Magam  is  ott  leszek,  a  mi  engem  illet, 
Társa  levén,  hű  kard  az  oldala  mellett. 

Erre  lehajolván  a  követek  mélyen. 
Szabad-e,  az  első  kéri,  hogy  beszéljen? 
S  miután  a  király  engedte,  joházva :  * 
Csendesen  így  szólott  halkkal  magyarázva : 

Buda  királylyal  —  mond  —  ebbe'  közünk  semmi. 
Császár  Eteléhez  parancsola  menni. 
Czélt  sehol,  úgy  monda,  ha  nála  nem  érünk; 
Vele  nem  férkezvén,  inkább  hazatérünk. 

Ki  fogóznék,  úgymond,  töveszakadt  ághoz? 
Omló  hegyi  kőhöz,  kövi  gyér  indákhoz?  — 
Buda  már  volt,  a  mi.  Etele  a  ((/észen. d 
Bocsáss  meg,  uram,  hogy  kimondtam  egészen. 

Etele  az  ily  szót  látszik  vala  unni, 

Mégis  szíve  szerént  nem  bírt  haragunni ; 

Ellenes  indulat  perczenetig  vívja; 

Jőjenek  —  így  végzé  —  mikor  ismét  hívja.  — 

Maga  pedig  menvén  Buda  hőshöz  által, 
Jöttire  a  bátyja  megfordula  háttal. 
S  hogy  szólani  kezde,  akkor  is  az  görbén 
A  semmibe  nézett,  és  monda  kitörvén : 

De  minek  futsz  hozzám,  dicsekedni  ezzel? 
Gőgös  Etel,  látom  mily  czélra  törekszel  1 
Követek  dolgában  mit  tudok  én  tenni !  .  .  . 
Nem  vagyok  én  társad,  nem  vagyok  én  semmi. 

Oh!  bár  e  világon  élve  ne  is  járnék. 
Látni  magam'  fogytát,  mint  reggeli  árnyék; 
Hadd  nyelne  be  mindent,  nosza  csak  hadd  falna. 
Kinek  egy  hörpentés  a  világ  hatalma ! 

Itt  nézem,  aléltan,  türelemmel,  békén ; 
S  kérdem  fölijedve :  én  vagyok-e  még  én  ? 
Hal  vagy  az  a  más  ült  helyibe  az  é/jnek  ? 
Lettem  örökömben  hazajáró  lélek? 

De  azért  se!  mondom.  Én  mondom:  azért  sel 
Ollyat  riadok,  hogy  mindenki  megértse : 
Jogomat  kívánom,  eskü  szerént.  Vagy  —  vagy  1 . . . 
Máskép  szakad  a  húr :  a  mi  valál,  az  vagy. 

Felforra  Ételnek  hirtelen  a  vére. 

Zúgó  patakokban  ömlött  a  fejére ; 

Mint  malom  örvényzett  két  füle,  —  s  az  ajka 

Reszket  vala  kissé,  meg  a  szó  is  rajta : 

Eszeveszett,  hallgass;  vízeszü,  oktalan. 
Gyáva,  gyanús  lelkű,  pulya,  boldogtalan! 
Mintha  nekem  járni  volna  okom  görbén. 
Ha  kaján  elmével  hitemet  megtörném ! 

Mi  vagy  te?  .  .  .  aszott  fű  pelyhe  az  út  mellett. 
Gyönge  akaratom  neki  a  lehellet!  .  .  . 
Akarom:  volt,  n incs ...  majd !  —  Ezzel  mene  gyorsan, 
Mint  mikor  az  égnek  villám  tüze  harsan. 

Követeket  mingyár'  küldi  Etellakra, 
Ott  udvara  lévén,  fejedelmi  lakja; 
Küldi  kalauznak  gyors  menü  futárját ; 
Jó  gondviselésben,  alkura,  ott  várják. 

Maga  bús  felhőkint  hömpölyög  és  zordon  ; 
Köde  haragjának  esik  az  nap  folyton. 
Estefelé  tisztul.  Kezd  szállni  magába. 
Reggel  mene  önként  Buda  sátorába : 

Bátya!  tüzes  voltam,  mert  marczona  voltál, 
Rettenetes  váddal  iszonyún  vádoltál : 
Jöttem  kezet  adni  s  kérni,  feledségre. 
Hanem  a  beszédem  halljad  előbb  végre. 


Hetedik  ének-  49 

Igazságtalanul  engem  ítélsz  abban. 
Hogy  irántad  volnék  ravasz  indulatban  1 
Követek  hibáját  magam  is  feddettem,  — 
Ok  még  se'  akarván,  én  ide  siettem. 

Császár,  igaz,  őket  hozzád  nem  utalta. 
Egyenest  énhozzám  jőni  parancsolta : 
Tán  mivel  én  a  had  folyamát  intézem;  — 
Akárhogy  akármint :  benne  semmi  részem. 

Ajándékot  is  ők  valamennyit  hoztak. 
Én  kétfelé  raktam  jó-eleve  áztat, 
Sátromban  azóta  felezetten  áll  az  : 
Én  voltam  az  osztó :  te  jövel  és  válaszsz. 

Vagy  te  felezd  újból,  s  nekem  add  válaszra.^  — 
De  nem  ennyi,  testvér,  e  követség  haszna. 
Nem  arany,  és  a  kő  mely  becsesebb  annál : 
Drágább  e  szövetség  kőnél  meg  aranynál. 

Kincs  van  elég,  vagy  lesz  mindenkor  a  hadban. 
Hanem  ily  szerződés  ára-megadhatlan : 
Omló  birodalmat  jobb  védeni  néppel. 
Hogysem  erőfogy tig  hadakozni  éppel. 

Ki  rám  szorul  egyszer,  az  köteles  szolgám. 
Kényemre  azontúl  fordítok  a  dolgán  ; 
Ki  az  én  erőmön  szokta  meg  a  járást. 
Nem  tud  maga  lábán,  elesik  mindjárást. 

Vádolsz,  hatalomra  vagyok  igen  kapzsi  I 
Ugy  van  ;  de  az  ok  nem  köznép  hiú  tapsi : 
Akarom,  terjedjen  hunok  birodalma, 
Gyökerit  más  földre  bocsássa  hatalma. 

Hatalom,  mint  a  víz,  vagy  apad,  vagy  árad. 
Soha  középszerben  tespedve  nem  állhat ; 
Ország,  ha  erőtlen  növekedni,  már  fogy  — 
Nyakadba  is  omlik,  támaszszad  akárhogy. 

Arany  János  művei.   IV.  4 

Csáizár  dolgait  én,  kémek  után,  hallom  : 
Azért  követekkel  szerződni  javallom  ; 
Teszem  is  .  .  .  de,  bátya,  ne  az  ellenedre  I 
Testvér,  addsza  kezed'  józan  feleletre! 

Hiszen,  ha  egyéb  nem,  a  nyereség  volna: 
Szőri tom  a  császárt  éventi  adóra, 
Meg,  hogy  az  ifjú  nép  törődik  a  hadnak. 
Zsákmánynyal  is  onnan  kiki  gazdagodnak. 

No  hát,  az  okos  szón  engedve  tanácsod, 
Akaratom  légyen  a  te  megbízásod  ; 
Ne  mondja,  ki  látja,  vér  daczol  a  vérnek: 
Etele  és  Buda  együvé  nem  férnek. 

így  szóla,  erővel  de  azér'  nyugottan. 
Buda  kezét  nyujtá  hallgatva  legottan, 
Nem,  mintha  szavának  értené  a  mélyét, 
De  mert  maga  fölött  érezte  személyét. 

Azt  látja,  hogy  öcscse  kínálja  felesnek, 
Hasznot  is  a  harczból,  gondolja,  keresnek; 
Tennap,  igaz,  bánta:  de  hiszen  megkérte: 
Könnyebb  hagynia,  mint  haragunni  érte. 

Valaki  már  azt  is  meghozta  fülébe, 
Öcscse  hogyan  mordult  követek  elébe, 
így,  lassan,  melegebb  bizalomra  zsendül. 
Valamint  a  holt  szén  gerjed  eleventül. 

Akkor  Etel,  bátyját  fogva  erős  kézen, 
Kereste  szemét,  hogy  az  övébe  nézzen  ; 
Buda  nyiit  tükrébe  odanéz  e  szemnek: 
S  immár  az  Etele  sátra  felé  mennek. 

Kiket  a  mint  Gyöngyvér  sátor  alól  ketten* 
Megláta  kijőni  nyájas  szeretetben. 
Szép  nagy  barna  szemét  váltotta  nagyobbr? 
S  áll  vala,  mint  bálvány  tovanéző  szobra. 

Buda  is  megfordult,  hogy  visszatekintsen, 
És  monda  nejének :  Jöszte  velünk,  kincsem  ; 
Tegnap  se'  valál  tán  jó  Hilda  öcsédnél,^ 
Rest  asszonyi  pedig,  ím,  hármat  alig  lépnél. 

Reszketsz,  tudom  a;ít  is,  gyermek  Aladárért, 
Volna  fiunk  ollyan,  te  nem  adnád  árért, 
Arany-ezüstér'  nem,  az  egész  világért : 
De  hiába  esdünk  ilyen  boldogságért. 

Jer  hát,  Aladárral  magadat  mulassad, 
llda  unalmát  is  mindennap  oszlassad  ; 
Hiszen  akár  együtt  volnál  vele  mindég : 
Te  vagy  a  gazd' asszony,  ő  szeretett  vendég. 

Indult  a  királyné  Buda  e  szavára. 
Menet  mosolyogván  kisebbik-urára,  — - 
Bár  esze  megáll,  oly  csuda  történt  e  nap : 
Mert  elpanaszolta  Buda  néki  tennap. 

Hanem  llda  semmit  nem  tud  vala  ebben. 
Csak,  hogy  urát  tegnap  látta  nehéz  kedvben. 
Most,  fia  képéhez  piros  ábrázatját 
Lehajtva,  mutatta  messzirül  az  atyját. 

Mint  rózsabokorbul  riad  a  madárka, 
Szép  anyja  öléről  fut,  fut  Aladárka; 
A  bokor  ott  guggol,  keble  marad  tárván. 
Kisded  szökevényét  hű  fészkire  várván. 

S  mint  fürjike  apró  lábait  a  fűben. 
Szaporázza  léptét  a  fiu  sűrűbben. 
Egyenest  apjának  szalad  a  szép  gyermek, 
Gondolja,  no  mingyárt  az  ölében  termek. 

De  mikép  pillangót  lebegő  csuklyával. 
Ugrik  elő  Gyöngyvér  lepni  le  csókjával. 
Sejti  az  a  cselt  már  és  félre  csapódik, 
Lába  tekervényes  szaladásra  oldik. 

Ángya  pedig  űzi  hő  gerjedelcmben, 
Csókszomja  kidűl  a  nagy  fekete  szemben  ; 
llda  kaczag  túlról  könnye  szakadtáig, 
S  fájó  nevetésben  elfárad  odáig. 

Mire  odaért,  már  biztos  menedékből 
Mosolyog  a  gyermek,  az  atyja  öléből; 
Nénje-felé,  oldalt,  ravaszul  mosolygott ; 
Gyöngyvér  komoly  arczczal  rösteli  a  dolgot. 

Szállsz  le  hamar  onnan!  —  llda  fiát  feddi  — 
Rósz  gyerek!  illő  ez?  ilyet  cselekedni? 
Megköveted  mingyár'  szerető  nénédet !  .  .  . 
Fogadá  a  gyermek  könnyen  a  beszédet. 

Czrlját  hogy  elérte,  nem  bánja  továbbá: 
Hagyja  magát  tenni  béketűrő  bábbá, 
Engedi  Gyöngyvérnek  oda  minden  részen 
Borítani  csókkal,  s  hazavinni  kézen. 

Otthon  egész  estig  gyönyörűn  mulattak, 
Ez  nap  örömére  nagy  lakozást  laktak 
Egyben  ama  két  hős,  meg  a  felesége ;  — 
Buda  és  Etel  közt  igy  lett  meg  a  béke. 


NYOLCZADIK  ÉNEK. 

ETELE  ÁLMOT  LÁT. 

Szóla  pohár  közben  Etele  Budának  : 
Két  nap  pihenő  volt  a  Mátra  vadának, 
Reggel  ahoz  lássunk,  mert  az  idő  kedvez. 
Kell  annak  utána  hadi  készülethez. 

Vissza  Etellakról,  alkudozás  végett. 
Én  ide  fordítom  majd  a  követséget, 
Folyamát  hogy  lássad,  és  hogy  mire  végzem  ; 
Mindennap  előtted  elmondom  egészen. 

Azalatt  a  bérezek  rengelegit  mászszuk, 
Szaporán  a  hűs  völgy  mögeit  vs.dászszuk  ; 
Erre  idő  két  hét  telik,   avagy  három, 
Nem  a  hogy  akartam,  nem  az  egész  nyáron. 

Jó  lesz  ;  hanem  igyál  1  én  is  iszom  —  monda 
Buda  könyü  szívvel  —  ez  a  holnap  gondja ; 
Húgom,  feleségem,  nosza  még  egy  cseppet! 
Soha  én  két  asszonyt,  sohse'  láttam  szebbet ! 

Mosolyogj  rám,  puszták  két  arany  almája  I 
Öreg  embernek  is  a  melle  kivánja  .  .  . 
De  öcsém,  ez  a  bor,  veszed  észre  ?  jobbul : 
Mintha  tejet  innám;  kicsi  nem  árt  nbbul. 

Így  Buda  gondoktól  üresíti  keblét. 
Emeli  két  kézzel  nagy  billikom  öblét. 
Nem  teszi  le,  hanem  tartja  körülfogván. 
Hol  erre,  hol  arra  mindig  mosolyogván. 

Hilda  pedig  s  Gyöngyvér  neki  nem  felelnek; 
Símitják  kezeit  nagyságos  Ételnek, 
Hogy  a  vadászatban  részt  vegyenek  ők  is, 
Sólyom  madarakkal  az  udvari  nők  is. 

Ezek  egy  asztalhoz  ültek  vala  össze, 
Buda  az  asztalfőn,  mellette  az  öcscse, 
Alul  a  két  asszony.  Hanem  egész  sor  van 
Ily  kicsi  asztalból  körül  a  sátorban. 

Öltözve  fehérben  mind  a  hunok  főbbi 
Ott  isznak  :  a  táltos,  gyula,  és  a  többi ; 
Detre  is  ott  vígad  —   négyen  egy  asztalnál. 
Lélekadó  bornál,  szívemelő  dalnál. 

Csak  Bulcsú  vezér  űl  hitvány  kupa  mellett. 
Borital  újsága  őneki  nem  kellett : 
Apám,  nagyapám  élt  kabala  tejével  : 
Burján  leviért,  mond,  azt  nem   hagyom  én  el. 

Ám  hadd  igya  köziend  I  —  Szömöre  rivallja  — 
Hadd  fejje  lovát,  ki  maga  is  vakarjai 
Etele  királynál  bor  van  elég,  bőven : 
Igaz  daliás  kedv  terem  a  szőllőben  1 

Ritka  érez  az  arany,  drága  nemes  jószág ; 
Ritka  ital  a  bor  :  fejedelmek  iszszák : 
Etelének  van  sok,  bora  és  aranyja : 
Kancza-savó,  ej  1  huj  I  maradhat  ebanyja. 

De,  hogy  az  est,  immár  behaladt  az  éjbe, 
Etele  fölállott,  kehely  a  kezébe' : 
Iszom  a  vendégért.  Velem  iszik  minden; 
Akkor  lenyugodni  kiki  haza  mengyen. 

Eleget  múlattunk.  Holnap  haj-előrel 
Hajnali  hajtáson  szükség  van  erőre. 
Mondván,  kiürité  poharát  fenékig ; 
Tetszett  is,  de  nem  is,  ez  a  példa  nékik. 

Eloszoltak  mégis  —  Buda  legkésőbben, 
Vissza  egy-egy  szóra  fordulva  menőben, 
Hullatva  egyenként  a  mi  szivét  nyomta  ; 
Míg  szeliden  Gyöngyvér  maga  után  vonta.  — 

Ébredj  deli  hajnal,  te  rózsa-özönlő  1 
Már  lengeti  leblét  hűs  reggeli  szellő ; 
Ébredj  puha  fészked  melegén,  pacsirtái 
Már  tetszik  az  égen  hajnal  elő-pirja. 

Támadj  koronás  nap  !    már  zeng  neked  a  dal  ; 
Serkenj  hadi  kürtszó,  költs  sereget  zajjal ! 
Fuvalom,  hajnal,  kürt,  pacsirta  had  és  nap 
Ébredjetek  mind,  mind  I  Etele  ím  gyorsabb. 

Etele,  mint  harczra,  készüle  serényen, 
Előre  a  munkát  szomjazza  keményen  ; 
Nincs  dolog  őnéki,  hogy  kicsibe  venné : 
Így  változik  a  nagy  előtte  kicsinné. 

Most  is  legelébb  jár:  intézi  a  serget, 
Szólítja  nevenkint,  fedd,  zaboláz,  sürget, 
Tudja  nevét  minden  hadi  emberének; 
Az  6  szeme  a  rend,  az  ő  szava  lélek. 

S  már,  mint  gombolyagé,  fejlik  a  had  vége, 
Köiöz  emberhálót  nagy  orom  tövébe  ; 
Mérföldeket  így  a  sokaság  behurkol : 
Azalatt  nincs  egy  pissz,  paripa  sem  horkol. 

Buda  is  már  fölkelt  riadó  kürtszóra, 
Tennapi  kedvéből  jó  volna  ha  volna; 
Emberebb  a  két  nő,  llda  meg  a  másik. 
Gúnyolja  nyeregből,  mily  nagyokat  ásit. 

Szép  reggel  az  asszony :  pihenést  lehellő 
Arcza  szelíd  hajnal,  fris  hajnali  szellő. 
Puha  gyenge  harmat,  gyümölcs  üde  hamva; 
Szava  rigó-ének  mélyebb  fuvodalma. 

Szebb  reggel  az  asszony,  paripára  szállván. 
Övezett  köntössel,  sólyma  kerek  vállán, 
Csalogánykint  csattog,  vágy,  öröm  áthatja; 
Ügyes  ügyetlenség  hadi  mozdulatja. 

De  Buda  ezt  látja,  mint  a  vak  a  rózsát : 
Színére  nem  örvend,  érzi  a  szúrósat; 
Asszonyok  ingerlő  szava  miatt  mormog. 
Haladnak  azonban;  túl,  nőnek  az  ormok. 

Akkor  Etel  hajtó  seregének  jelt  ád, 
Jel  futja  be  némán  az  egész  völgy  nyíltat; 
Körül  a  kurjongás,  valamint  tűz,  gyúlad ; 
Sor  sor  után  vigyáz  ;  itt  nem  szabadul  vad. 

Fel,  csapi nós  lejtőn,  gyalog  ifjak  törnek, 
órt  a  lovasság  áll  szélein  a  körnek  ; 
Oda  fenn  jó-téres,  fűnőtte  lapály  van. 
Törpe  bogyós  bokrok  itt-ott  a  lapályban. 

Halljátok  először  medve  vitézségét. 
Hogy  múlatta  Etel  s  Buda  feleségét. 
N?gy  medve,  bozontos,  kétlábú,  temérdek, 
Kezde  alátörni  a  mint  közel  értek. 

Bontja  meg  a  hajtók  sűrű  elő-sorját. 
Rázza  le  nyilvesszőt,  valamint  pozdorját. 
Kelevéz  nem  járja,  ha  ütik,  nem  szédül, 
De  ökle  csapásin  hajtók  sora  szét  dűl. 

Kört  kör  után  nyitva,  így  lefelé  ballag. 
Oda  se'  néz  hulló  kópiának,  zajnak. 
Százszor  is  elnyomni  azalatt  próbálják, 
Bömböli  nagy  garral  a  maga  nótáját. 

Vetette  magát  már  lovasok  rendére. 
Asszonyi  nézői  hangos  ijedtére ; 
Akkor  Etel:  píha!  nem  kell  félni,  monda. 
Gyere  velem  maczkó !  ha  danolsz,  tánczolj  rá. 

Van  erős  pányvája  lószőr  kötelekből. 
Azt  medve  nyakába  hajítja  nyeregből, 
Hurkolja  keményen,  lova  után  vonja. 
Nem  menne  a  medve  :  de  ha  Etel  mondja  ! 

Szép  tágas  a  völgynek  ottankörül  öble. 
Sarkantyúzza  lovát,  nyargal  vele  körbe ; 
Ugy  tetszik,  a  vadból  oda  minden  vadság. 
Nézni  a  nézőnek  csupa  egy  mulatság. 

így  Etel  a  foglyát  fárasztja  halálig. 
Míg  lihegő  száján  csúf  nyelve  kimállik. 
Futtában  a  nagy  kört   szedi    összébb-összébb. 
Int  végre  a  bajnok,  hogy  gúzsba  kötözzék. 

Jlda  ezen  s  Gyöngyvér  miután  mulattak, 
Solymász  gyerekikkel  a  völgybe'  maradtak  ; 
Buda  pedig  fölment,  —  Etele  az  ösvény 
Lejtőbb  menedékit  számára  keresvén. 

Mint  mikor  a  víz-ái"  Tisza  dús  lapályát, 
Elönti  körűi  az  ég  s  föld  karimáját, 
Összefoly  ég  és  víz  egy  iszonyú  gömbbe, 
Csak  egy  sziget-ormó  függ  ennyi  özönbe' ; 

Megtelik  az  ormó  lustos  fenevaddal, 
Gulya  bügésével,  százféle  csapattal : 
Itt  juhoké  búvik  össze,  odább  lóé ; 
Mintha  legott  bárkát  építene  Nóé : 

E  sziget  a  Mátrán,  úgy  képzelem,  ollyan. 
Keresi  szegény  vad,  merre  szabaduljon. 
Vissza  megint  nyílraj  s  veri  fénylő*  kopja, 
Döngő  paizsoknak  rettenetes  dobja. 

Látná!  csikasz  ordast  megülni  haraggal 
Szembe,  a  kör  szélén,  csiholó  fogakkal : 
Agyaras  disznónak  tehetetlen  mérgit, 
A  mint  hasogatja  bükkfa  ezüst  kérgit. 

Látnál  bika  bölényt  —  vele  mind  a  falka  — 
Rohanni  hol  egyik  hol  a  más  oldalba; 
Remegni  középen  szép  jávor  ünőket  — 
Nem  annyira  éri  ott  a  zsivaj  őket. 

Szóla  Etel  mostan :  Bátya !  ne  felejtkezz'  — 
Címekből  amoda  könnyű  vadat  ejthetsz. 
Eszmélt  Buda  erre:  neki-hajtá  ménjét, 
Távoldad  az  öcscse  követte  személyét. 

Ekkor  valamennyi  tárogató  zendül, 
Bunkó  nagy  ütésin  fa-bodon  dob  rendül. 
Száz  kürt  riogástól  a  levegő  lázad : 
Jele,  hogy  beállt  a  királyi  vadászat. 

Dámvadat  ejthetne  s  gímet  Buda  könnyen  ; 
Szégyelli  Ételtől,  hogy  azokra  menjen. 
Előbbi  szavának  érezte  fulánkját: 
Viszi  bölény  hadra  jó  fegyvere  lángját. 

Szemben  kópiát  hajt  nagy  bika  bölényre, 
Meiy  legeiül  száguld,  borzadva  sörénye. 
De  mámorosan  lát,  reszket  is  a  jobbja : 
Szarva'  paizsáról  csattan  le  a  kopja. 

Megbőszül  a  vad  faj  —  egyenest  Budának! 
Ontja  meleg  bélit  szög-sárga  lovának, 
Ledobban  a  pára,  túl-félre  zuhanván, 
Buda  király  czombját  terhe  alá  nyomván. 

Oh,  ha  nekem  volna  most  egy  szavam    ollyan, 
Melylyel  c^  egy  perczet  röviden  rajzoljam!  — 
Etele  jól  látá  Buda  nagy  veszélyét. 
Legközelebb  is  volt,  hogy  nyújtsa  segélyét. 

De  szörnyű  jelenség,  rút  ördögi  Ármány, 
Ott  terme,  király  és  öcscse  közé  állván, 
Torony  módra  meredt  a  bajnok  elébe. 
Irtózatos  annak,  szemlélni,  a  képe. 

Agyara  lóg  hosszan,  szeme  vérben  ázik. 
Nyelve,  miként  villám,  tüzesen  czikázik, 
Üstöke  lángot  hány,  övig  ér  szakáün, 
Vértarajos  kígyó  minden  egyes  szála. 

Paizsa  mint  kőszál,  hegy  elő  fokszirtja; 
Iszonyú  pallossát  egyik  keze  tartja, 
Buda  fejét  csonkán  rengeti  a  m-íssal. 
Hogy  Ételnek  dobja  szörnyű  vigyorgással. 

Akkor,  mint  nap  előtt  holló  hamar  elmén, 
Röppent  el  egy  árnyék  Etel  igaz  lelkén : 
Nem  volna-e  bátyját  jobb  hagyni  halálra, 
Mint  hagyni  -türelmét  örökös  próbára. 

De  legott  markolván  somfa  gerely  végét. 
Támadja  meg  Isten  gonosz  ellenségét : 
Ármány!  riad  a  hős  —  emberevő  Ármány  1 
Nehogy  magad  elbízd,  Etelét  bevárván. 

Megölni  nem  öllek  :  nem  szült  anya  dögre  ; 
Nyomorítlak  sebbel  és  kínnal  örökre! 
Szólott,  iramodván  a  rettenetesnek; 
Eltűnt  az,  a  fegyver  találta  üresnek. 

Még  jókor  a  bátyját  megvédeni  ért  el, 
Tiporni  az  állat  most  akará  térddel, 
Miután,  vérszagtól  az  egekre  síván, 
ürlelte  a  bosszút  melyet  állni  kíván. 

Egy  kopjadöféssel  a  bika  lerogygyant. 
Feketén  a  vére  nagy  erővel  bugygyant ; 
Megtorlik  a  többi  futtába'  halálán. 
Mint  parti  sörényes  habok  egymás  vállán. 

Most  valamint  hajcsár  botja  nehéz  fáját, 
Zúdítá  Etele  örves  buzogányát : 
Támad  nagy  üresség  hirtelen  a  sorba' 
S  vissza  nyomán  fordult,  elinalt  a  csorda. 

Ezalatt  távol  sem  nézik  vala  veszteg, 
Buda  mentésére  többen  elérkeztek, 
Vetni  kezét  minden  sietett  a  lóra 
És  lábra  segélni  a  királyt  alóla. 

Ki,  nem  nagy  ütéssel,  ekkép  szabadulván, 
Megölelte  öcscsét,  nyakába  borulván : 
Soha,  Etel,  soha !  .  .  .  Ennyit  rebeg  ajka. 
Tudja  Etel  mégis,  mit  ért  szive  rajta. 

Akkor  bátyja  kezét  megfogva  szelíden  : 
Mára  nekünk,  monda,  ez  elég  is  légyen. 
Vadat  immár  hagyjuk  elejteni  másnak; 
Lássuk,  az  asszonynép,  gyere,  hogy  solymásznak. 

ím  azalatt  Gyöngyvér  s  llda  között  újság. 
Történt,  semmi  okon,  csuda  háborúság. 
Mindenik  a  sólymát  gilicze  madárra 
Egyszerre  bocsátá  levegő  útjára. 

Buda  királynénak  szépen  eredt  solynia, 
Mintha  idegről  lőtt  nyíl  vesszeje  volna; 
De  nem  úgy  a  másik :  ez  alig  hogy  vesz  rést, 
Gyöngyvér  madarának  esik  ereszkedvést. 

Űzi,  el  is  fogja  odafenn  körmével, 
Szórja  meleg  tollát  csepegő  fris  vérrel. 
Hallani  vijjongást;  a  csata  nem  látszik: 
Fényes  levegőn  egy  pontocska  czikázik. 

Egyszer  ihol  sólyom  esik  agyontépve 
Buda  királynénak  majdhogy  az  ölébe  ; 
Felvette,  sokáig  nézte  simogatván, 
Végre  nagyot  jajdult,  bő  könnye  fakadván : 

llda,  k?.ján  Kilda,  kegyetlen  Krimhildal 
Sólymomat  a  sólymod  íme  legyilkolta; 
Ám  nézd  :  —  s  odatárta.  De  öcscse  kaczagván 
Kiüté  kezéből  s  szólt,  rája  tapodván  : 

Madarat  madárér'  adhatok  én  százat: 
Ennyi  csekélységen  zajt  ütni  gyalázat! 
Píhal  kinek  egy  csöpp  esze  van,  nem  tenné. 
Nem  csendesül  ezzel  a  fejedelemné : 

Kell  is  nekem,  így  szól,  madarad,  ha  eztct. 
Drága  « Turul*  sólymom  újra  nem  éleszted  I 
Mert  se  fiam  nem  volt,  se  szeretett  lyányom: 
Ez  az  egy  madár  volt  —  e  sincs  —  a  világon. 

Lobbot  ezen  arcza  vete  Ildikónak, 
Szép  homloka  tetszett  vérrel  elegy  hónak : 
Ne  sikoltozz,  őrült !  —  éles  szava  csenge  — 
Nem  vagy  mai  gyermek,  se  leányzó  gyenge. 

Sohse  vértezz  engem  I  —  szólt  erre  Budáné  — 
Halkabban  előttem,  kegyelem-királynéi 
Azt  se'  tudom,  mellyőnk  korosabb  egy  nappal  I 
Vagy  azt  se"  :  magánál  ki  beszél  rútabbal  1 

így  szóllakozának,  ketten  is  egyszerre. 
Etele  Budával  jöttek  ilyen  perre. 
Gyöngyvér  panaszát  csak  nehezen  vevék  ki ; 
Mire  felindulván,  mond  az  ura  néki : 

Asszonyi  a  patvarnak  vége  Jegyen,  hallod! 
Mert  keserű  kínját,  bizony  Isten!  vallod; 
Etele  halálból  uradat  most  menti : 
És  mit  cselekesztek  azalatt  ketten  ti ! 

Oh !  keserű  kínját  én  érzem  előre 
Fekete  bánatnak  —  így  sír  Buda  nője ; 
Mert  soha  nem  érek,  tudom  azt,  jó  véget, 
Soha  én  ez  asszony,  sem  az  ura  végett. 

Etele  másrészről,  lebocsátva  hangját. 
Édesgeti  berzent,  haragos  galambját; 
Adja  önön  sólymát  —  noszolá  —  Gyöngyvérnek, 
Kedvesiért  kedvest :  így  együvé  férnek. 

Látszott  is  zz  asszony  hajlani  szép  szóra; 
Madara  megjött  volt  az  arany  zsinórral 
Veszi  harmat  kézzel,  s  ángya  felé  lépve. 
Kitekeri  nyakát,  úgy  dobja  elébe. 

Nagy  bajjal  a  két  hős  birt  annyira  menni. 
Hogy  e  csekélységből  ne  legyen  több  semmi ; 
De  mégis  a  pörnek  vetik  oztán  végét, 
Összeöleltetvén  egymás  feleségét. 

Ámde,  mikép  sírást  ha  gyerek  elhagyja, 
Sajog  a  két  asszony  szive-indulatja; 
Mosoly  űl  a  szemben,  csevegés  a  szájon : 
De  nem  óhatják,  hogy  odabent  ne  fájjon.  — 

Vadászat  azonban  végire  járt  e  nap, 
Arra  mulatság  lőn,  ma  is  úgy,  mint  tennap ; 
Etele  gazdául  hadait  vendéglé, 
Azután  lenyugvék  nyugvó  neje  mellé. 

Csillagok  a  földön  csillámlani  szűntek : 
Zárva  le  minden  szem,  tüzeiC  is  eltűntek  ; 
De  az  ég  nagy  sátra,  a  magosán  mélylő. 
Szerte  ragyog  —   s  víraszt  az  örökkön  élő. 

ím  az  öreg  Isten,  világ  szeme,  napja, 
Hadak  ura,  föld,  víz  s  az  örök  tűz  apja, 
Emberek  edzője  kurta  rövid  létben, 
ul  vala  sátrában,  aranyos  karszékben. 

Megnyíladozott  volt  kárpitja  egeknek  ; 
Hallgatja,  halandók  hogy  szerte  pihegnek, 
Néz  le  aczéltűkör  '  mélybe  ható  szemmel ; 
Legelteti  gondját  csöndes  figyelemmel. 

Paizsa  szék  mellé  heverőn  támasztva. 
Bal  könyökét  annak  szélére  nyugasztja. 
Hajtja  halántékát  egy  ujja  hegyére. 
Mélyen  alácsordul  szakálla  fehére. 

Jobb  keze  már  kissé  gerjedezőbb  innal 
Nyugszik  markolatán,  mely  födve  rubinnal ; 
Lába  előtt  tegze,  lépcsőin  a  széknek. 
És  nagy  rettenetes  tűz  nyilai  égnek. 

így  a  kerek  földet  szeme  átvizsgálván. 
Megnyugodott  végre  Etelének  álmán  ; 
Komoly  öreg  arczát  váltotta  derűre, 
Mely  az  egén  rózsát :  északi  fényt  szüle. 

Alszik  az  én  szolgám,  Etele  hős,  mélyen  : 
Most  kell,  hiu  álmát  hogy  jobbra  cseréljem. 
Elme-salak  hitvány  ködi  helyett  -     monda  - 
Ejtenem  őt  tisztább,  végzetes  álomba. 

Itt  az  idő  —  mert  lám,  győztes  akarattal 
Győzi  magát,  s  harczol  riadó  haraggal ; 
Diadalt  Ármányon  ma  is  űle  szépen, 
Bátyja  unott  élte  ment  hősi  kezében. 

Itt  az  idő,  hogy  már  birodalmát  bírja, 
Miképen  öröktől  ez  meg  vagyon  írva, 
Mély  titku  rovással,  fent,  a  Világ-fáján  :  * 
«Úr  az  egész  földön,  ha  ez  egy  hibáján. D 

Nosza  hát  teljék  be,  a  mi  betelendő ! 
Jó,  vagy  gonosz  is  bár,  jöjjön  a  jövendő  1 
Nagy  tettekre  ma  én  Etelét  eljegyzem  : 
Isteni  kardommal  derekát  övedzem. 

Szólván,  kimagasúlt  deli  nagy  személye, 
Fegyveres  ünneplő  házába  beméne, 
Pönge-vasat,  mellyen  titkos  betű,  választ. 
Nincs  földi  halandó,  ki  megolvasná  azt. 

Akkor  tűzlegelő  szélparipát  kettőt 
Szolgái  befogván,  ragad  ékes  gyeplőt, 
Fénylő  hadszekerén  maga  Isten  hajta, 
Dörög  az  ég,  a  mint  száll  lefelé  rajta. 

Állítja  lovát  meg  Etele  sátrához, 
Halkan  maga  bement  a  földnek  urához, 
Ovezé  álmában  csípejit  a  karddal ; 
Ismét  a  szekéren,  mint  jött,  tova  nyargal. 

Lovai  körmétől  lágy  levegő  csattog, 
Mint  a  megütött  víz,  nem  sűlyed  alattok. 
Kereke  zsurlásán  ordítva  csikordul, 
Ollyan  erővel  zúz,  oly  sebesen  fordul. 

Messze  mezőn  háló  sok  erre  fölérez, 
Takaróját  jobban  felvonja  füléhez 
S  mélyebben  elalszik,  hogy  a  hajnal  költi ;  — 
Hadurat  nem  látja  ember  soha  földi. 

ISTEN  KARDJA. 

Reggel  Buda  nője  raene  a  férjéhez, 
Rijjongva  sirályként,  mely  zivatart  érez : 
Vén  ember !  ne  alugy'  —  szóval  neki  monda ; 
Fújják  oda-át  a  követ  alattomba'. 

Táltosok  és  bölcsek,  javas,  oltárnéző, 
Gyűl  oda  bűbájos,  énekkel  igéző, 
Iraló,  varázsló;  ha  ki  iud\  ráolvas; 
Papok,  álomfejtők :  egész  sereg  ollyas. 

Mondom  is  én  váltig  :  de  hiába  volt  a.  — 
Most  ihon  elnézem  már  víradat  olta! 
Dolognak  öcsédnél  kell  lenni  ma  nagynak : 
És  te,  király  —  téged  hisz'  alunni  hagynak! 

Kél  Buda  mindjárást,  szemeit  dörzsölvén  : 
Mi?  micsoda?  —  ily  szó  rebegett  a  nyelvén; 
Azután  eltámolyg,  megtudni,  mi  készül 
(Ha  sejtene  abban)  jó  Detre  vitéztül. 

Csakugyan,  Ételhez  gyűlnek  vala  jósok, 
Jelre  jövendőket  hímezni  tudósok ; 
Osz  Tordát  legelébb,  s  mind'  összehivatta. 
Csuda  látomását  így  elibök  adia: 

Bölcs  öregek,  monda,  tudomány  ajtói  1 
Istennek  e  földön  kapuján-állói ! 
Halljátok  az  álmom',  tiszteletes  vének, 
Jó-e?  rosz-e  ?  nyitját  vegyem  értelmének. 

Alomban  az  éjjel  (régi  dolog!)  mintha 
Játszom  vala  játék-hadaim'  ifjonta. 
Nem- nyírt  fiatalság  szép  zsenge  korában. 
Hős  Bendegúz  atyám  zajos  udvarában. 

Ott  vala  pajtásom,  Jleliosz  gyermek, 
Fejedelmi  sarja  római  embernek ; 
Nagy  hadat  a  hunok  fiaiból  ketten  — 
0  szembe  hadammal,  én  rája  vezettem. 

Egy  darabig  játszánk  seb  nem  ütő  szerrel, 
Tompa  fakó  nyillal,  gyermeki  fegyverrel : 
Vezéri  fogásban,  cselben  vetekedtünk, 
Majd  római,  majd  hűn  módra  verekedtünk. 

Egyszer  azonban,  kard  valamennyi  éles. 
Igazándi  *  harcztól,  locsogó  fű  véres. 
Támad  nagy  üvöltés ;  egek  elborulnak. 
Dördülve  Hadisten  kék  nyilai  gyúlnak. 

S  ím!  ősz  öreg  cmhzr,  tiszta  fehér  fényben, 
Ereszkedik  onnan,  egyenest  elemben. 
Övezi  nagy  karddal  derekam  hajlását; 
Érzettem  nehezét,  a  szíjjá  nyomását. 

Akkor  pillanatig,  mintha  imett'  volnék. 
Tapintom  a  kardot;  derekamon  volt  még. 
Fényben  az  ősz  ember  ágyam  előtt  álla. 
Megláttam  a  sátor  mennyezetét  nála. 

De  borult  az  álom,  s  én  egyedül,  távol, 
Tapodám  a  léget,  mint  ki  vizet  lábol, ^ 
Szárny  nélkül,  magosán,  a  levegőt  szeltem. 
Meztelen  a  kardot  jobb  kézbe'  viseltem. 

Alattam  az  erdők  koronája  zúgott. 
Folyó  nagy  vizeit  tereié  Napnyúgot, 
Emberi  kéz  földet  túr  vala,  mint  hangya, 
Fekete  a  rónák  legeletlen  hantja. 

Nagy  városok  ottan  tűntek  elé,  köbül, 
És  én,  le-leszállva,  mind'  kicsapám,  tőbül ; 
Egyszerre  levágtam  karddal  egy-egy  várost :  — 
Mit  jósol  ez  álom,  bölcs  öregek,  már  most? 

Arany  János  művei.   IV.  f 

E  szóra  beállott  nagy  hézaga  csendnek, 
Maga  szakállába  kiki  elmélyednek. 
Etele  kérdően  nézi  vala  sorba' ; 
Végtére  közülök  szót  emelc  Torda : 

Úgy  van!  idők  óta,  idők  elejétül. 
Száma  szerint  mondván  :  háromszor  a  hetiül, 
Firól-fira  jóslat  miközötíünk  szálldos, 
Hagyja  utódjának  minden  öreg-táltos. 

Elmémben,  mialatt  az  elébb  hallgattam. 
Hosszú  sor  esztendők  folyamát  forgattam: 
S  íme,  a  hármas  hét  ez  idén  betelve! 
Nincs  kötve  tovább  a  táltos  igaz  nyelve. 

Hét  száz  vala,  hét  tíz  s  hét  azon  esztendő,* 
Mikor  Isten  kardja  napfényre  jövendő ; 
A  hős,  kinek  Isten,  csuda  által,  adja. 
Mind  az  egész  földet  vele  megbírhatja. 

Örvendj  I  az  egén  is  vidám  jelek  úsznak : 
Te  vagy,  te  vagy  a  hős,  fia  Bendegúznak  I 
Nem  tudom,  a  kard  hol  ?  s  hogy?  —  de  tied  lészen 
Mielőtt  e  szent  év  elfogyna  egészen. 

Alighogy  az  ősz  pap  ajakát  bezárta, 
Lebben  az  ajtónál  Etelének  sátra ; 
Bulcsú  vezér  jött  bé,  egy  szolga  suhanczczal, 
Nagy  dolgot  előre  mondani  költ  arczczal. 

Kard  vala  jobbjában,  meztelen  és  görbe: 
Ez  az !  ez  az !  —  robbant  Etele  kitörve ; 
Zúgás,  valamint  szél  a  pagonyt  ha  rázza, 
Lőn  ;  azután  Bulcsú  ily  szót  magyaráza : 

Király!  jőve  hozzám  az  imént  e  gyermek, 
—  Gondold  barom  őrző  hitvány  sühedernek  — 
Kengyelemig  elsőbb  köszönt  lehajoltán, 
A  mint  legelőjén  által  lovagoltam. 

Azután  bcszéle  hihetetlen  dolgot : 
Csordája  ma  reggel  hogy  a  mezőn  bolygott. 
Veszi  észre,  sántít  egy  kedves  ür.ője. 
Vérnyom  is  a  füvön  harmatozik  tőle. 

Nyomra,  okát  tudni,  vissza  legott  mégyen. 
Gondolja,  tövis,  kő,  valami  csont  légyen : 
ím  vasat  a  fűben  végtére  talála. 
Mint  hadi  szerszámnak  érez  hegye,  kiállva. 

Ott  hagyja  először,  térül  egyet,  fordul, 
(Fölvenni  szegénység  jele  vaskót  porbul) 
De  viszont  megbánván  siet  oda  ismég, 
Nehogy  a  jószágban  kára  megint  esnék. 

Hát  ihol,  a  kard-hegy  kétannyira  nőivel^ 
Nyúlni  akar  hozzá :  láng  csap  ki  belőle ; 
Megriad  és  elfut.  Szűnvén  riadása. 
Harmadszor  is  arra  közelít,  hogy  lássa. 

Közelít  lábujjon,  szíve  dobog  szörnyen. 
Óva  megáll  sokszor:  menjen-e?  ne  menjen? 
Ágaskodva  tekint  s  nyújtózik  előre  — 
Ugy  mondom  el,  a  mint  haliam  vala  tőle. 

Messzire  már  látja,  mint  a  vizek  sássát, 
Magoslani  fűből  szép  kard  ragyogását: 
Penész  aranyán  nincs,  aczélán  nincs  rozsda. 
Mintha  csiszár  kézből  jött  volna  ki  most  a. 

Ekkor  —  a  fegyverhez  járulni  se'  mervén. 
Hozzám  fut,  lovamat  messze  megismervén ; 
Elmondja.  Riasztom:  igazat  beszél-e? 
Bátran  hí  s  vezet ;  én  megyek  oda  véle. 

Oh,  emberi  szemnek  ily  csuda  látatja  I 
Földben  alig  volt  már,  csak  a  markolatja ; 
Láng  nem  üté  jobbom'  —  engede  is  könnyen  : 
Itt  van  1  te  viseld  azt,  te,  királyom,  fennyen ! 

Szól  vala,  s  a  bojtár  bizonyítá  hévvel, 
Verte  reá  naptól  kesely  üstökével, 
Nagy  jutalom  bezzeg  tenyerét  is  verte ; 
Most  a  jövendölők  eloszoltak  szerte. 

Maga  pedig  fordul  a  fegyveres  házba, 
Hüvelylyel  a  kardot  Etele  ruházza, 
Legszebb  hüvelyébe  illett  csoda-képen  ; 
Felköti,  kivonja,  forgatja  kezében. 

Vág  vele  háromszor  a  négy  anya-szélnek. 
Keletre,  nyugotra,  északfele,  délnek ; 
Vasa,  mint  zúgattyú,  a  levegőt  szelte ; 
S  így  szóla  Ételből  tornyosodó  lelke : 

Csillag  esik,  föld  reng:  jött  éve  csudáknak! 
Ihol  én,  ihol  én  pőrölyje  világnak!^ 
Sarkam  alá  én  a  nemzeteket  hajtom : 
Nincs  a  kerek  földnek  ura,  kívül  rajtam! 

Mondván,  deli  kincsét  függeszti  szegére, 
£  ment  hada-szemlélni  a  hunok  vezére ; 
Tudja  egész  had  már  csudáit  az  égnek, 
S  leborul  előtte,  mint  egy  istenségnek. 

Mindenkit  örömmel  itat  e  nagy  újság. 
Csak  Buda  szívének  józan  szomorúság. 
Csak  Gyöngyvér  ijedez  búnevelő  gondon, 
És  hajtja  szünetlen:  ide  hiába  mondom  1»  — 

llda  pedig,  munkán  ülvén  oda-által. 
Hall  vala  minden  szót  szőnyeg-falon  által ; 
S  hagyja  tűjét,  melylyel  gyönge  keze  varrt,  ott: 
Ura  elmentével  leveszi  a  kardot. 

És  monda  fiának:  Jöszt'  ide  kicsinyem  1 
Még  kicsi,  de  szárba  eredő  reményem! 
Viruló  sudárkám,  aranyos  sugárkám : 
Itt  van  örökséged,  megnézd!  Aladárkám. 

Oh,  mert  az  anyának  férje  erős  támasz,  — 
Ideig  óráig.  De  kidőlhet  ám  az : 
Veti  reménységét  fiu  gyermekében. 
Bizodalma  él  s  nő  magzata  nőttében. 

Szerencse  ölén  is,  megtanulám,  féljek : 
Hamar  énmellőlem  hullnak  el  a  férjek; 
Uramat,  az  elsőt,  mihamar  elvesztem ; 
Férfi  ölelését  jaj-szomorún  kezdem. 

Kit  a  kigyó  megmart,  remeg  az  gyíktól  is. 
Gyászban  feketült  szív,  csupa  árnyéktól  is ; 
Engemet  a  kígyók :  rokonaim  martak, 
Mennyasszonyi  fővel  mély  gyászba  takartak. 

Oh,  mit  cselekedtek  dalia  férjemmel, 
Kit,  élve,  szerettem  leány  szei'elemmel ! 
Szeretem  holtan  is,  szeretem  még  most  is : 
Ha  sírba  lezárnak,  szeretem  még  ott  is. 

Vadászni  kicsalták,  és  megölék  orvul. 
Ajtómhoz  a  testét  odavetek  torzul. 
Kincseit  örvényes  Rajnába  sülyeszték. 
Mialatt  én  sírtam  édes  uram  vesztét. 

Azután  férjekkel  gyászomba'  kínoztak. 
Kérőt  oda  nékem  minden  időn  hoztak. 
Legutóbb  a  hunok  királyfia  külde : 
Ez  volt,  a  mi  bosszúm  gondolatát  szülte. 

Sárkánynak  alítám  emberi  formában, 
Sívó  fenevadnak  idegen  pusztában  ; 
Ily  férjet  ohajték ;  s  kezet  adtam  rája: 
Hogy  testvéreimen  bosszúmat  ez  állja. 

De  találtam  nagynak,  Etelét  nemesnek, 
Szigfrid  után  a  kit  szeretve  szeressek ; 
Asszonyi  szívem  már  vele  boldog  volna. 
Ne  lenne  szerelmem  régi  koporsója. 

Bosszúmat  Etele  becsületes  haddal. 
Tudom,  meg  is  állná;  nem  akarom  azzal! 
Akarom  ál  színben,  lépre  ide  csalva, 
Véres  tetcmöket  rútítani  halva. 

Vagy  Guníher,  az  álnok,  szép  harczon  elessék? 
Gejnotnzk  Odinho'  gaz  lelke  vitessék? 
fiágen,  ki  orozva  döfte  uram'  hátul, 
Tisztelve  kimúljon,  Etele  karjátul? 

Nem,  Rajna  királya  két  drága  fivérem! 
Nem,  Hágen!  a  díjat  én  igazán  mérem: 
Valamint  a  bűn  volt,  legyen  az  is  undok, 
S  veszszenek  árulva  mind  a  T^ibelungok'- 

Poharukban  vérré  a  lakoma  váljon, 
Vendégágyba'  ki  hál,  koporsóba'  háljon. 
Bizodalmas  hajlék  éjtszaka  lobbanva. 
Férjem  gyilkosait  temesse  be  hamva. 

Jer,  jer  kicsi  szolgám :  ezt  még  te  nem  érted, 
Csak  játszol  a  karddal,  övezni  kisérted ; 
Majd,  ha  király  lészesz  . . .  Veled  együtt,  hosszú 
Feledés  árnyékán,  nőjön  fel  a  bosszú. 

Mert  szültelek  arra  kínos  szeretetben, 
Nem  ment  ki  eszemből  foganó  perczedben, 
Veled  azt  a  terhet  viseltem  örökké. 
Szívedbe  szivemből  plántáltam  örökké. 

Közelebb  vagy  hozzám,  mint  Etel,  a  férjem. 
Tested  az  én  testem,  véred  az  én  vérem : 
Bosszút  az  anyádért  bár  iszonyút  vennél, 
Nincs  nemesebb  tetted,  nincs  igazabb  ennél. 

Csakugyan  nem  érté  az  anyja  beszédét, 
Hurczolta  nehéz  kard  szíjjra  kötött  végét 
Sátorban  a  gyermek,  kis  kocsi  módjára, 
S  nevetett  némelykor  Krimhilda  szavára. 

Anyja  pedig  oztán  kedvkereső  gonddal 
Fúrta  meg  a  szíjjat,  közepén,  egy  ponttal ; 
Csatolta  fiának  kicsi  derekára, 
Örült  Aladár,  hogy  zörömböl  utána. 

Sátorban  alá  s  fel,  ki  is  a  mezőre. 
Le  a  völgyhajláson,  fel  a  dombtetőre,  — 
Kardját  puha  fűben  úsztatja  örömmel ; 
Eresz  alól  anyja  kísérgeti  szemmel. 

Már  nem  vala  messzi  a  Buda  sátrátul : 
lm  gáncsot  a  fegyver  ada  neki  hátul, 
Nagyot  esek ;  arczát  vérig  üté  kőben  - — 
Ott  járni  Budáné  talált  ez  időben. 

Meglátta,  erősen  a  szíve  megindult. 
Szánalom  a  lelkén  s  harag  egyszersmind  gyúlt; 
Oda  szalad  mingyár',  s  földrül  felemelvén. 
Egyszerre  ilyen  szó  mérgesedik  nyelvén: 

Bolond  anya  nézi  —  bolond  anya  hagyja, 
Bolond,  ki  gyerekét  ilyenre  kapatja. 
Kezébe  is  adja,  vele  még  játszatja  I 
Nincs  is  az  olyannak  igaz  indulatja. 

Fenevad  módjára  egyszer  veti  kőikét, 
Azután  nem  bánja,  veszsze  kicsiny  lelkét; 
Csak  egyszer  a  vágya,  telyesüljön  ágya : 
Fia  veszedelmét  azután  nem  bánja. 

Ily  hangon  ez  a  nő  csattanva  üvölte. 
Mialatt  a  sok  vért  fátylába  törölte ; 
llda  futott  mingyár',  látván  fia  estét. 
Mérgesen  elrántá,  amaz  elől,  testét. 

Ne  nyúlj  a  fiamhoz!  —  vágja  szavát  kettő,  — ^ 
Ne  taníts  gyermekkel  te  bánni,  te  meddő! 
Mert  neked  is  volna,  jóféle  ha  volnál : 
Nincs  rútab'  előttem  magtalan  asszonynál. 

Meddő  nem  vagyok  én!  te  se  gi'myolj  annak! 
Szolgálóimat  is  engedtem  uramnak  — 
Sikolta  Budáné,  betakarva  képét; 
Zokogás  fojtá  el  további  beszédét. 

llda,  miként  győztes,  kaczag  vala  fennyen.  — 
Hallá  Buda  e  zajt;  oda  kell  hogy  mennjen  : 
Látja  nejét  sírni,  amazt  hahotázni, 
Oda  sem  ért,  hogy  már  így  kezde  vitázni : 

Mi  dolog  ez,  húgom?  ma  is  úgy,  mint  tennap? 
Így  lesz  ez  örökké?  igy  lesz  e  mindennap? 
Jó  ember  vagyok  én  :  de  ha  megharagszom  . . . 
No  tehát  békét  hagyj  az  enyémnek,  asszony. 

Tegnap  ugyan  szegényt  meghuritám  érted : 
De  tovább  nem  tűröm,  nem  én  soha:  érted? 
Király  vagyok  én  még,  s  úr  a  magam  házán . . . 
Monda,  kövér  öklét  fenyegetve  rázván. 

Vissza  reá  pattant  llda  királynő  is. 
Azután  mérgében  sírva  fakadt  ő  is ; 
így  észre  se'  vették  a  vita  sebtében, 
Hogy  maga  Etele  közeledik  épen. 

Jőve,  mint  váratlan  égi  vihar  feljő, 
Megszálla  megettök,  mint  fekete  felhő ; 
Teszi  kezét  Hilda'  szép  válla-hegyére, 
—  Visszaborúlt  a  nő  ura  hős  keblére. 

Egy  darabig  némán  állva  nem  is  mocczan, 
Tekintete  mélyen  hömpölyg  vala  s  hosszan. 
Gyöngyvérre  Budáról,  s  Budára  viszontag : 
Végre  nyugott  ajki  szóval  ilyet  mondtak : 

El,  haza,  jó  lldám,  indulni  fogunk  ma. 
Még  ez  nap,  ez  órán,  királyi  lakunkba  ; 
Ott  te  vagy  az  első  fejedelmi  asszony: 
Ki  merészelne  ott,  hogy  sírva  fakaszszon  1 

Hanem  ezt  még  tűrjük.  0  a  hibás,  nem  mi. 
Buda  királylyal  nincs  közöm  ez'tán  semmi. 
Én  majd  leszek  otthon  ura  jó  hadamnak : 
Buda  is  parancsol,  ha  kinek  tud,  annak. 

Ezt  mondva,  ölébe  fiát  emelinté. 
Köszönni  Budának  fejét  se'  gyökinté, 
Csak  me.ie  Hildával.  De  soká  ott  állván 
Nézte  üres  helyét  Buda,  mint  egy  bálvány. 

Még  az  nap,  az  órán,  tarka  szövött  rendek,^ 

Etele  tornyoczó  sátrai  lippentek ; 

Estig  oda-által,  udvara  távoztán, 

Nagy  halom  és  nagy  völgy  marad  vala  pusztán. 

A  mely  nap  Etele  megvála  Budától, 
Nem  vált  köszönetlen  jó  szittya  hadától : 
Mentében  irányzá  lova  fékét  arra. 
Hol  serge  ma  felgyűlt  játszó  viadalra. 

Megálla,  királyul,  tömött  hadak  élén. 
Hangja  erős,  bár  nem  kiálta  beszélvén, 
A  legutolsó  is  hallotta  közeinek 
Domború  melléből  hangját  nagy  Ételnek. 

Mondotta,  búcsúzni  seregéhez  jött  el, 
Bocsátani  őket  haza,  szeretettel ; 
Dicsérte  a  népet  összesen,  egyenkint, 
Zok  szóval  a  múltért  nem  illete  senkit. 

Nevezte  apának,  nevezte  fiának, 
Fiatalt  öcscsének,  öreget  bátyjának; 
örül  az  is  e  szón,  ki  maga  hozzá  jut, 
S  ki  látja  becsülve  a  maga-formájut. 

Mondotta,  hogy  immár  vége  vadászatnak. 
Édes  övéikhez  Jciki   oszolhatnak : 
E  szóra  felörvend  hirtelen  a  népség. 
Öleli,  képzetben,  váró  feleségét. 

De  megint  a  szónak  fordul  vala  rendi : 
Háború'  szándékát  Etele  jelenti, 
Hova,  úgymond,  készül  válogatott  haddal. 
Maga  jó-szántából  maradó  csapattal. 

Erre,  miként  tóba  ha  nehéz  kő  locscsan, 
Pillanatig  nagy  zaj,  s  csend  álla  be  mostan, 
Pillanatig  habját  a  sokaság  verte : 
Azután:  emenjünk  mind!))  —  riad  ezerszerte. 

Senkit  haza  özvegy  szerelem  nem  csábit, 
Senki  nem  óhajtja  6  gyenge  családit ; 
Óhajtja  :  Ételnek  szárnyán  hadakozni. 
Drága  dicsőséggel  zsákmányt  haza  hozni. 

De  király  engesztő  szavára  lohadnak. 
Lesz  módja,  igéri,  ezután  a  hadnak; 
E  mostani :  játék ;  fiatal  gyakorlat. 
Szoknia  fegyverhez,  ki  először  forgat. 

Ti,  büszke  hún  ágak  ifjú  nemes  vérei 
Tanítalak  immár  a  magam  kezére : 
Hadd  mondják  az  apák  :  «mi  csak  egy  országot  - 
Birják  ezek,  íme,  az  egész  világot  lí 

Holnap  az  ifjú  had  —  rendeli  —  kövessék. 
Tízre  öreg  harczos,  nyíllal,'  egy-egy  essék; 
Bulcsúra  e  dolgot  úr-Etele  bízza, 
S  fordítja  fakóját  asszonyihoz  vissza.  — 

Buda  király  pedig,  szomorú-magában, 
Űl  vala,  mint  egy  pók,  palota  zugában, 
Képzelete  gyászos  szőnyegeit  fonta. 
Árnyas  szögeiéiben  űl  vala  naponta. 

Egy  reggel  a  nője  monda  neki  Gyöngyvér 
—    Letevé  a  hímzést  potyogó  sok  könnyé r'  — 
Ide-oda  holmit  keze  gyorsan  rakván. 
Háttal  ura-felé,  így  monda,  forogván : 

Mit  ér  az  az  ember,  ki  egész  nap  ásit, 
Ülvén  gondolatok  here  záptojásiti 
Sok  idejét  tölti,  soha  ki  nem  költi ; 
Halott  az  az  ember,  halála  előtti. 

Már  a  vak  is  látja,  süket  is  már  hallja 
Buda  király  dolgát :  hogy'  van  feje-alja : 
De  azért  ő  napról  napra  megént  bízik. 
Heverő  bánatban  eszik,  alszik,  hízik. 

Férfi  vagy  ?  Az  volnál.  Király  vagy-e  ?  —  Szégyen! 
Hol  embered,  egy  csak,  ki  felálljon  s  védjen?.,. 
Mind,  az  utolsó  is,  oda-által  vannak. 
Isten  csudakardját  leli  Bulcsú  annak! 

Ezt  is  fölemelted,  jobbágy  neme  nélkül. 
Adván  neki  tennen  húgod'  feleségül ; 
Most  ez  is  a  kardot  —  ihon  a  hálája!  — 
Mintha  nem  is  volnál,  más  kézre  találja!... 

Vagy,  had  ura.  Isten,  részre  te  is  hajlói? 
Buda  gyalázatján  szíved  örül,  tapsol  ? 
Hunok  fejedelmét  nézed  üres  bábnak  ? 
AjándéKod  adod,  fő  helyen,  a  lábnak?... 

Nem  adta,  bizony  nem!  egynek  ajándékul. 
Se  bolond  asszonynak  gyermeki  játékul ; 
Adta  egész  nemzet  fényére,  javára  : 
És  te  vagy  a  nemzet  elsője,  királya. 

Első!  nosza  állj  ki,  legeiül  a  sorba: 
Király!  ne  tapodtasd  magad'  önkint  porba; 
Gyűjts  hadat  és  készülj  —  vagy  aléltan  várod, 
Míg  fejeden  végkép  telyesül  a  károd? 


76  'Buda  halála. 

Jön  a  kesevű  gyász,  utol  is  ér  nyomban, 
Jaj,  Játom  örökké  rí  adós  álomban  I 
Jaj,  érzem  örökké  ímette  a  szörnyet  1 
Most  is  eremben  fut,  lázhidcge  környez. 

Emberi  valamerre,  míg  van  idő,  mozdulj; 

A  sors  hadszekere  —  hallod  üvölt  —  pusztulj 

Félre  az  útjából  1  mert  bizony  elgázol. 

Ha  te  kövér  gondban  szunnyadsz  s  lakomázol.  - 

Háborodék  lassan  jó  Buda  ezekre, 
Ajzotta  *  nem  egyszer  száját  feleletre. 
Most,  mint  olyan  ember,  kit  méreg  erőltet, 
Felugra,  döfölvén  botjával  a  földet. 

Elég  már  1  —  rivalá  —  legyen  immár  vége! 
Ne  szutyongass  mindig,  Ármány  feleségei 
Mert,  ha  tovább  a  szót  ellenem  igy  hajtod. 
Megmutatom,  meglásd,  ki  a  férfi,  rajtad. 

Te  vagy  oka  ennek,  a  te  gonosz  nyelved, 
—  Mert  nem  fér  soha  két  asszony  egymás  mellett 
És  most  te  pirongatsz,  mintha  eléggé  nem 
Marna  kegyetlen  bú  a  nélkül  is  engem. 

Könnyen,  rövid  észszel,  szerez  a  nő  patvart, 
De  tanácsa  nincsen  ha  megteszi  a  bajt, 
A  mit  összekuszált,  soha  ki  nem  bontjn  : 
Hadd  álljon  elő  a  férfi  esze  s  gondja!  — 

Megnémula  Gyöngyvér,  szavain  férjének. 
Nem  halla  hasonlót,  míg  boldogan  éltek. 
Azelőtt  szép  szóval  bánt  vele  s  g)'öngéden  : 
Most  sír  vala  belrül  a  durva  beszéden.  — 

Buda  meg  a  főket  hívatja  tanácsra, 
Készteti  bús  lelkét  komoly  elszánásra ; 
De  alig  egy-kettő,  vontatva,  jelent  meg, 
Mind  látogatóba  Eteléhez  mentek. 

Nem  vala  ősz  Torda,  se  Szalárd,  sem  Bulcsú, 
Még  Detre  is  elment,  a  cselfe  tanácsú ; 
Szömöre  a  kádár,  az  is  indulóban, 
S  vele  négy-öt  jobbágy  volt  még,  habozóban. 

Ezek,  úgy  dél  tájatt,  mikor  összegyűllek, 
S  ide-oda  gyéren,  hallgatva  leültek : 
Mingyárt  üresebb  lőn  a  nagy  üres  sátor, 
S  jobban  mutatá,  mily  népes  vala  másszor. 

Kin  Buda  gerjedve  haragra  idétlen, 
Vétkesekért  szidja  vala,  a  ki  vétlen. 
Azért,  ki  jelen  nincs,  a  nála  levőket ; 
Keserű  zok-szóval  így  feddi  meg  őket : 

Eljöttetek?  aj  no!  nagy  nehezen.  Csuda! 
Hamarább  gyűlnétek,  tudom  én  azt,  oda. 
Hol  Bulcsú  vezér  van,  meg  az  a  vén  táltos, 
Vele  mind  a  többi  hiteszegett  pártos. 

Tudom  én,  áruló  bennetek  az  elme. 
Fél  lábatok  immár  vagyon  a  kengyelbe', 
Buda  király  nektek,  az  ő  szava,  ennyi! 
Pártos  Eteléhez  vágytok  igen  menni. 

De  megnő  Buda  még,  bizony  Isteni  megnő; 
Parancsol  is,  és  nem  panaszol  mint  ag  nő; 
Ollyat  riad  egyszer,  hogy  messzire  hallik, 
Mire  sok  kevély  nyak  törik  avagy  hajlik. 

Ki  az  a  hatalmas?  mi  joga  van  hozzá? 
Etelét  én  tettem,  a  micsodás,  azzá ; 
Etelét  én  köptem  :  s  ha  fejére  hágok . . . 
Mit  szólatok  ehhez,  dölyfös  uraságok  ? ! 

Nem  szólt  bizony  erre  ott  senki  Budának, 
Hanem  összenézvén  vállat  vonitának ; 
Ö  pedig,  egy  kissé  miután  kifújta. 
Így  tüzelé  mérgét  nyavalyásán  újra: 

Hallgattok?  nem  akar  jőni  a  szó  vége? 
Osszebomolt,  ugy-é,  a  tanács,  az  ige? 
No,  beszélek  hát  énl  és  nem  hiu  szélnek: 
Meghallja  ki  mostan  s  kik  ezután  cinek. 

Nem  lesz  Buda  többé,  az  Égre,  nevetség.  — 
Induljon  Ételhez  e  nyomba'  követség: 
Szömöre  !  mint  első,  te  leendsz  a  szónok: 
Parancsolom,  ezt  mondd  ama  lázadónak : 

Vérhit  köti  hozzám.  Isten  előtt  eskü, 
Hadurat  nem  játszsza  halandó  eszes  ki, 
Sem  eszes,  sem  bátor,  sem  dölfös  erőszak : 
A  meddig  ereszti,  addig  mehet  ő  csak. 

Ittam  az  ő  vérét,  ő  is  az  én  cseppem'. 
Hogy  velem  országol,  mint  öcsé,  legszebben. 
Mint  ifiabb  testvér,  kit  alacsony  ágból 
Magamhoz  emeltem,  atyafi  jóságból. 

De  az  ő  hálája  hiteszegett  ármány. 
Gonddal  tömi  nékem  az  éjjeli  párnám, 
Reggel  is,  ágyamból  üdületlen  kelve. 
Tegnapi  gondjával  vívódik  az  elme. 

Se  hétig,  se  napig  hű  nem  vala  hozzám. 
Mióta  uralmom  vele  híven  osztám ; 
Gyüjte  hadat  mingyár',  rebegésben  tartott, 
Mit  adék,  fordítá  ellenem  a  kardot. 

Háború,  békesség:  fő  hatalom  tiszte, 
Hátam  mögött  ezt  is  egyedül  intézte, 
Követekkel  végez,  hadra  ihon  készül : 
Nekem  a  bosszúság  marad  ebben  részül. 

Mondjad  azért,  kádár,  izenő  szavammal : 
Indulni  ne  merjen  szép  ifjú  hadammal ; 
Külön  a  mit  végzett,  az  előttem  semmi; 
Máskép  —  a  mit  adtam,  vissza  tudom  venni. 

Azt  is  neki  megmondd,  úgy  akarom,  bátran : 
Hogy  az  Istenkardnak  illő  helye  sátram; 
Kérkedve  magánál  ne  tartsa  továbbat ; 
Illeti  a  főt  az,  nem  pedig  a  lábat. 

Nem  adta  Hadúr,  nemi  egynek  ajándékul, 
Se  hiu  asszonynak  gyermeki  játékul : 
Adta  egész  ország  fényére,  javára : 
S  én  vagyok  az  ország  elsője,  királya. 

Azért  hadi  népem'  mind'  haza  széleszsze, 
Derekára  Isten  kardját  se  övezze : 
Máskép  a  kötött  szert  szálára  kibontom, 
Vérrel  adott  esküm  visszafelé  mondom.  — 

E  szóval  ereszté  Buda  el  tanácsát. 
Előbb  Szömörének  kijelölvén  társát ; 
Sátorbul  egyenkint  hallgatva  kimentek. 
Künn  tompa  morajjal  távoztak  a  rendek. 

Az  nap  Buda  lelke  hajtja  magát,  mint  a 
Kézzel  nekilódult  függő  tereh,  hinta ; 
Haragja  sehogy  nem  bir  szűnni  sokáig, 
Mint  a  megütött  hab,  ereje  fogytáig. 

De  mikor  estenden  csillapodott  vére. 
Nagy  félelem  állt  bé,  a  harag  helyére. 
Félelem  és  bánat  kezdte  szivét  vájni, 
Mint  seb,  ütéskor  nem,  azután  szók  fájni. 

Lassítja  menését,  járván  palotában, 
Meg-meg  is  áll  olykor,  tűnődni  magában ; 
Este,  miként  gyermek  búvik  az  anyjához, 
Csüggedve  imígy  szól  hites  asszonyához : 

Rettegek  én.  Gyöngyvér,  —  rettegek  és  fázom. 
Hogy  e  mai  lépés  sietteti  gyászom' ; 
Eteléhez  nagy  szót  viszen  a  követség: 
Félek,  hogy  a  súlya  rám  vissza  ne  essék. 

Hallván  e  beszédet  Buda  királynéja. 
Szép  barna  szennének  felvirrada  héja, 
Rá  bánatos  arczát  emelte  szelíden, 
Szánólag  az  asszony  megszólala  ígyen : 

Jer,  édes  uram,  jerl  ülj  ide  mellém  le, 
Szegény  bús  fejedet,  így,  hajtsd  az  enyémre; 
Ifju  örömidben  részem  vala  hajdan: 
Feles  feleséged  hadd  legyek  a  bajban. 

Hibáztál ;  a  harag  vesztedre  tanácsolt  : 
De  ne  félj,  nem  késő,  Buda,  hogy  megmásold : 
Lovas  ember  rögtön  lovadat  nyergelje, 
Kövctid  útjokból  hogy  visszaterelje. 

Etelét  csak  szóval  ingerleni  félős. 
Mert  vele  tart,  ládd-e,  sok  csalfa  kevély  hős : 
Gyűjts  hadat,  azt  mondom,  míg  oda  lesz  hadban. 
Hogy,  mire  ő  megtér,  te  se  légy  magadban. 

Arany-ezüst  kincscsel  teli  nagy  sok  vermed : 
Minek  e  holt  marhát  így  élire  verned? 
őseid  rád  hagyták:  de  te  kire  szánod? 
Meghalsz  :  neki  gyöjtél :  se  fiad,  se  lyányod. 

Vagy  azért  kíméled,  hogy  magamat  végre 
Megfoszszon,  ha  talán  jutok  özvegységre? 
Add!  kinek  egy  részét,  kinek  a  más  részét: 
Ha  nem  szeret  ingyen,  hű  kutya  lesz  pénzért. 

Adj  sokat,  és  igérj  többet  is,  a  főknek: 
Meglásd,  valamennyi,  pártodra  szegődnek. 
Most  a  követséget,  forditsd  haza  utján  ; 
Azután  ne  búsulj,  édes  uram,  hagyján  1 

Így  szólt  a  királyné,  nyájas  okos  szókkal, 
Rá'dásul  öregjét  megapolá  ^  csókkal ; 
Buda  is  vissz'adta  melegen,  háláson. 
Azzal  sietett,  hogy  hírnök  után  lásson.  — 


Tizedik  ének.  8i 

Szömöre  azonban  s  vele  küldött  társa 
Járnak  vaJa  immár  jó  futamodásra : 
Tisza  sodrát  éjjel  paripán  megúszták ; 
Keletre,  homályban,  végnélkül i  puszták. 

Szótalan  egymással  nagy  utat  ménének, 
Hallgatva  dobajját  az  ügető  ménnek; 
Végre  Kadarcs  (ez  volt  a  Szömöre  társa) 
Megkívánta  igen,  hogy  szavait  váltsa. 

Pajtás  uram!  —  ekkép  fordul  a  bíróhoz  — 
Mi  oka,  hangod  sincs,  legföleb'  a  lóhoz  ? 
Máskor  tied  a  szó,  ha  tanácsot  ülünk, 
S  lakomán  ha  tréfálsz,  mind  kétfelé  dűlünk."* 

Felele  a  kádár :  Ajh  no  1 . . .  szeretném,  ha 
Törpe  bolond  volnék,  vagy  született  néma. 
Semhogy  Etelének  ezt  az  izét  mondjam, 
Haragos  nézését  magam  ellen  vonjam.  — 

így,  ritka  beszéd  közt,  azon  éjjel  s  másnap 
Kerülik  zsombékját  tenger  Tiszalápnak; 
Délest  vala  már,  hogy  felkaptak  a  hátra  : 
Látszott  is  Etellak,  Etele  nagy  sátra. 

Mint  ha  ki  méheshez  közelít  távunnan, 
Szálingani  egyes  bogarat  Iát  onnan. 
Azután  mind  sűrűbb  a  repesők  rajjá, 
Czikázik  a  táncza,  és  zümmög  a  zajjá; 

Bong  a  tele  kaptár;  ki-be  a  nyilason 
Sok  ezer  fényes  hát  hentereg  egymáson: 
Úgy  hemzseg  az  ember  sűrűje,  zajossá, 
A  mint  közeledik  Etele  várossá. 

Budaszállás  ahhoz,  gondolom  én,  semmi, 
A  hogy  itt  a  népség  jőni  szók  és  menni, 
A  hogy  palotái  gazdag  Etelének, 
Mérföldnyi  mezőben,  tornyodzva'  kelének. 

Arany  János   művei.    IV.  6 

Nagy  legelő,  mellyen  szűz-ménese  futhat, 
Térség  vala  közben,  hol  hadi  nép  futtat. 
Azután  felváltva  paloták,  karámok : 
Nehéz  volna,  bizony,  megmondani  számok'. 

Legszélén  a  szolgák  sátorai  voltak, 
Egyszerű  fenyvekből  boronába  róttak  ; 
Azután  beljebb  mint  csinosodni  kezde 
Gyaluval  a  hajlék  simán  beeresztve. 

Csoportosan  itt-ott  hún  fők  palotái, 
Megannyi  kevély  lak,  megannyi  királyi ; 
Város  a  városban  elegyül  mezővel. 
Közte  szabad  térség  nagy  távola  zöldell. 

Külön  egy-egy  várost  asszonyai  laknak, 
Udvari  népestül,  melyen  uralkodnak; 
Legközelebb  Krimhild  Etele  sátrához, 
Függő  folyosón  jár,  ha  tetszik,  urához. 

Mindez  csuda  művel  remeken  alkotva, 
Vésű  hegye  által  virágzik  a  holt  fa, 
Hajt  levelet,  lombot,  de  nem  úgy  mint  hajdan. 
Idegen  sok  szinre  van  festve  olajban. 

Vérpiros  a  zöldje,  arany  a  virága. 
Sziszegő  sárkánynyá  fonódik  az  ága. 
Zöld  madarak  közte  hallgatva  megülnek, 
Madárszavu  csengők  a  helyett  csendülnek. 

Középütt  nagy  dombon  Etele  hajléka. 
Fedi  a  legcsúcsát  ős  Turul  árnyéka, 
Emelinti  roppant  szárnyát  repülőre, 
Aranybul  egészen,  verte  ki  szerzője. 

Oszlopok  a  sátor  mennyezetig  folynak. 
Indázva  hol  erre  hol  arra  hajolnak, 
Arany  lemez  a  fát  csillogva  borítja. 
Közte  nehéz  bársony'  dagadó  kárpitja. 

De,  ki  azt  leírná,  nincs  az  az  irótoll. 
Szem  is  elkáprádznék  a  látni-valótól ; 
Mint  egy  mesevilág,  oly  ragyogó  minden. 
Oly  csuda,  formákban,  oly  különös,  szinben. 

Jár  sokaság  ki  s  bé,  valahol  csak  járhat, 
Pezseg  a  nép  szerte  s  ló,  a  nemes  állat ; 
Az  egész  egy  főnek  fordul  akaratján  : 
Mint  Etele  kedvén,  esze  gondolatján. 

Lakozás  egy  hétig  vala  most,  nagy  ünnep ; 
Reggel,  az  új  karddal,  áldozat  Istennek, 
Azután  hős  torna,  befejezve  torral. 
Este  kemény  vívás  a  bajnoki  borral. 

Háromszoros  ünnep  öröme  gyűlt  össze: 
Etele  mén  hadba :  búcsupohár  lesz-e ; 
Meg  az  Istenkardnak  vagyon  avatása; 
Idvezlő  követek  fényes  fogadása. 

Jöttek  vala,  messze  Ázsia-szélektől, 
Követek  nagy  számmal  atyafi  népektől, 
Valakik  a  hunnal  egy  fej  alá  tártnak, 
Lakói  a  tenger-  és  az  Etel-partnak. 

A  besenyő,  bolgár,  jász,  kazár,  —  a  várkun 
Mely  védi  tanyáit  kilenczszeres  árkon. 
Lapos  nyelvű  palócz,  küldi  barátságát. 
Hódolva  köszönti  Etele'  országát. 

Jöttek  ajándékkal,  egy  sem  üres  kézzel, 
Kiki  maga  földjén  a  mi  becsesb  ékszer: 
Hoza  nyusztot,  hölgyet,  kinek  ege  téli  ; 
Drága  szövött  árút,  tevéken,  a  déli. 

Magyar  is,  magyarok  vezér  fejedelme. 
Ki  nagy  országot  bir  Etel  folyam  elve,^ 
Külde  ajándékot,  a  mineműt  egy  sem  : 
Jllő  bizony,  ezt  hogy  énekbe'  lefessem. 

6* 

Vad  ménes  akárhány,  vad  anyáktul  ellett, 
Barangol  a  síkon,  Etel  vize  mellett, 
Vemhedzik  a  kancza  viharos  széllángtól, 
Fene  tátos-méntől,  futosó  villámtól. 

Pányvával  ezekből,  hamikor  kell,  fognak, 
Hajítva  kötését  repülő  huroknak; 
Veszedelmes  játék,  mivel  a  bősz  csorda 
Lovat  és  lovagját  levágja  gyakorta. 

Magyar  egész  ménest  haddal  foga  közre. 
Tereié,  (hallatlan!)  mint  a  csikós,  össze, 
Küldte  ajándékon  Etele  királynak  ; 
Híre  soká  fönn  lesz  ennek  a  hajszának. 

Üstökös  ifjú  had,  zúgó  karikással. 
Kerüli  a  ménest  rohanó  futással, 
Szelid  paripájok  a  vadat  elgyőzi. 
Körül,  örvény  módra,  szagul dja,  előzi. 

Horkanva,  prüszögve  megtódul  az  állat. 
Rúg,  harap  és  tombol,  rést  még  se'  találhat, 
Szép  kis  fejők  egymást  tetőzi  halomban ; 
Indulni  az  ostor  kényteti  azonban. 

S  valamint  forgószél,  mely  sivatag  pusztán 
Porfelleget  üldöz,  maga  körülfutván, 
Forog  is  halad  is  útjában  előre : 
Ugy  halad  a  ménes,  száguldozik  őre. 

Országokon  által  mind  űzve  rohannak, 
Verik  úszni  gyakran,  dagadó  folyamnak, 
Olykor  legelőre  pihenni  eresztik. 
Ha  nem  áll,  a  hajtást  újra  elülkezdik. 

Ily  módon  Etellak  rónáihoz  értek. 
Volt  az  egész  útban  nézője  temérdek, 
('Magyarok  ménessét))  hirdeti  mindenki. 
Unokák  is  tudják,  dal  is  egyre  zengi. 

Etele  nagy  néven  ezt  az  ajándékot, 
S  fogadá  szívből  a  rokon  ivadékot, 
Dicsérte  vezérök'  dalia  népestül, 
Fogadá  egy  vérül,  fogadá  egy  testül. 

Indulása  előtt  ez  okon  mindennap 
Foly  vala  nagy  vígság;  de  utolsó  e  nap  ;  — 
Követekkel  vígad,  s  felváltva  határoz  : 
Eszébe*  se  fordul,  hogy  küldje  Budához. 

Buda  emberei,  hogy  oda  érkeztek, 
Lakoma  utolján  öreg  ivást  kezdtek 
Odabenn  a  hősök;  nem  is  énekszóval 
Múlattanak  immár  nyavalyás  Czerkóval. 

Kicsi  vala  Czerkó,  éktelen  és  görbe, 
Szálas  daliák  közt  kaczaj  ez  a  törpe  ; 
Jl'éliosz  küldé  rabul  Etelének ; 
Vele  vidul  gyakran  a  szomorú  ének. 

Alost  is  szomorú  dalt  vére  Zángó  kobzán, 
Kéve,  Béla  gyászát,  Kadosát  felhozván  ; 
Sírt  vele  minden  hős:  de  legott  Czerkónak 
Nevetett,  hogy  törpe,  s  ily  habarék  szónak 

a  Borjú  nyerítését,  uraim!  kergettem, 
Nyúl  köhögős  álmát  agyon  is  ütöttem, 
Veréb  árnyékába  szalma  nyilat  lőttem. 
Vén  fa  csikorgással  tarsolyt  teli  szödtem  . . 

így  kezdé,  s  hahota  nagy  zendüle  rája ; 
De  királynak  el  sem  mosolyodott  szája. 
Ülve  magasb  polczán,  fő  gondokat  érlel, 
Hagyja  boros  népét  játszani  törpével. 

Ekkor  nyita,  félvén,  Szömöre  közzéjök. 
Tar  homloka  gyöngye  aggodalom-bélyög  : 
Elmondja,  ne  mondja,  Buda  követségét?. 
Nem  mondjál  bajának  ezzel  veti  végét. 


,í> 

Bajában  azóta  ért  vala  már  véget, 
Ha  Buda  küldöttje  gazon  el  nem  téved, 
De  belé-bódorgott  Tisza  mocsárjába, 
Hírével  a  hirnök  csavarog  hiába. 

Nosza,  hogy  megláták  Szömörét  pajtási, 
Lőn  kaczaj,  a  hún  fok  harsány  riadási  : 
Tréfára  vevék,  hogy  zavarodva  ott  áll : 
aTiszteletes  kádár,  monddsza,  mi  jót  hoztál  ?» 

ö  pedig,  aggódó  szemeit  oldalra  — - 
S  fordítá,  hol  Etel  komolyan  ül,  arra ; 
Kaczagák  e  nézést  s  minden  egyéb  dolgát: 
« Bölcs  kádár,  jer  igyál,  s  mondj  valami  mókát !» 

Tisztelet  adassék  Etele  királynak ! 
Engeded-é,  uram,  hogy  igyam  s  tréfáljak? 
Szömöre  így  kezdé ;  Etel  igen-t  inte, 
S  amaz  ekkcp  szólott,  miután  hörpinte : 

Buda  nagy  királytól  mi  jövünk,  követség.  .  . 
E  szóra  megint  lőn  jó  ízű  nevetség, 
(Csak  Detre  hegyezte  róka  fülét  köztök,) 
S  valaki  felmordult:  y  szöktök,  uram,  szöktök !» 

Nagy  hangon  a  kádár,  és  szólt  komoly  arczczal. 
De  csak  a  jó  kedvet  gyarapítá  azzal. 
Elmondta  keményen  Buda  úr  parancsát: 
Tetszős  vala  nékik  e  tréfa- bolondság. 

Mikor  oda  ére,  hogy  Etel  a  haddal 
Indulni  ne  merjen,  se  az  Istenkarddal  : 
Kitört  az  egész  nép  hosszas  hahotába, 
S  Etele  befordult  benyiló  sátrába. 

Váltig  Szömörének  innia  most  kellé. 
Hogy  a  nehéz  tréfát  nyomtassa  evei  le  : 
De  még  józanodott  minden  ital  bortul. 
Rettegve,  királylyal  dolga  hová  fordul. 

Csakugyan,  még  az  nap  Etele  hivatta, 
Lakomát  a  kádár  végig  sem  ihatta ; 
Királya  szemébe  tekinteni  átall, 
De  érzi,  hogy  éget,  szeme  héján  átal. 

Róka!  eszes  voltál:  nem  csippen  a  farkad: 
Buda  bolondságát  hímezni  akartad: 
De  nem  javasolnám  —  Etele  király  szól  — 
Se  neked,  se  másnak,  hogy  ezt  tegye  másszor  1 

Esdekve  a  jobbágy  békélle  ^  kezéhez : 
Hogy  ő  nem  is  úgy  jött  ura- Eteléhez : 
Vissza  se  mén'  többé,  marad  itten  nála, 
Valamig  ő  ő  lesz,  Etelét  szolgálja. 

Sőt  vissza  —  Etel  mond  —  fris  nyomotok  menjen  : 
Buda  nekem  többé  ilyet  ne  izenjen. 
Mert  leteszem,  csúfra,  mint  régi  ruhámat: 
Csak  egyéb  ne  érje:  veszedelem  s  bánat. 

Hogy  az  Istenkarddal .  .  .  Enyim  az  I  ki-^ásé  ? . .  . 
Ideje  majd  megjön,  világ-aratásé ! 
Sátrom  alatt  addig  hüvelyében  áll  az ; 
Budának,  urától,  e  legyen  a  válasz. 

Örvend  vala  kádár  ily  szabadulásnak. 
Paripáját  reggel  könnyen  ülé  másnap ; 
Etele  meg  ifjú  seregét  mozdítja: 
Örül  az,  hogy  megnyílt  a  dicsőség  hídja. 

Őneki,  útjában,  hintenek  és  fűznek 
Fátyol-ivet  a  nők,  virágot  a  szüzek; 
Zene  búcsú-hanggal  kiséri  azonba'  — 
Úgy  mennek  a  hadra,  mint  lakodalomba. 

Vermeit  immáron  éjjeli  munkával 
Buda  király  bontja  hites  ag  szolgával ; 
Sátora  furkózott  fenekét  megássa : 
Derül  onnét  arany- ezüst  ragyogása. 

Dűlnek  elő  sirból  eltemetett  kincsek; 
Ki  azokat  látta,  ember  olyan  nincs  meg : 
Ki  oda  temette,  mind-cgyre  levágták. 
Hogy  el  ne  beszélje  ura  gazdagságát. 

Detre  meg,  a  vén  szász,  jővén  Etel  úrtól. 
Szövétneket  ottben  megsejti  az  útról, 
ICései  fönlétét  csudálja  királynak, 
Gyanús  neki  a  mit  odabenn  csinálnak. 

Állítja  lovát  meg  éjféli  sötétben, 
Nyergébül  az  agcsont  óva  lemász  szépen. 
Hátra  csapott  fékkel  paripáját  hagyja  — 
Mindig  Buda  hősnél  szabad  a  járatja. 

Most  is,  az  ajtónak  fölhúzva  kilincsét, 
((Jó  estét))  neki  mond  (ímunkára  szerencsét. í 
Fel  Buda  egy-térdről  pillanta  ijedve. 
Kincsei  nagy  halmát  tenyerével  födve. 

De  legott  meglátja,  megösmeri   Detrét, 
Titkolni  előtte  úgy  sincs  oka  tettét. 
Már  úgyse'  lehetne ;  nem  is  igen  bánja : 
Vén  szászon  a  próbát  kezdeni  kivánja. 

Jlrany  ez !  —  mond  —  kincs  ez  !  van  nekem  is,  lá'-é  I' 
Nem  koldustanya  még  Buda  vén  királyéi 
Barátjai  mégis  kerülik  a  sorsát: 
Idegen  asztalról  lesnek  alá  morzsát. 

Oh  Detrc!  ha  minden —  soh'sc  hittem  volna  — 
Te  is  immár  lettél  Buia  árulója? 
Ellenségivel  egy  barlangban  üvöltesz ; 
Etele  borából:  «veszszen  Buda!»  —  költesz. 

Mi  kell?  lakozás  kell?  —  akar  éjnap  itten 
Dőzsölj  palotámban,  mint  egy  Odin  isten ; 
Kell  arany-  és  kő-kincs?  Végy!  a  mi  szemednek 
Drága  vagyon  tetsző ;  ints :  nyomba'  követnek. 

Csak  te  nekem  hű  légy  régi  tanács-szóddal, 
Testemet  is  védjed  sok  vas-mezü  góttal ; 
Mert  ihon  elvesztem  gőgje  miá,  látod, 
Fegyverre  ha  késünk  gyűjteni  barátot. 

Erre  az  ősz  bajnok,  mint  ki  örül  káron  : 

Mit  gondolsz?  magam'  én  hogy  eladjam  áron? 

Legyen  tied  a  kincs,  az  enyim  a  lélek  1 

Én  azt  teszem,  úgymond,  mit  jobbnak  itélek. 

Visszavonást  nézem  köztetek  én  búval ; 
Megmondtam  előre,  igaz  intő  szóval. 
De  te  sem  hallgattál,  Etele  sem,  rája : 
Most  hüvelyét  a  kard,  íme,  alig  állja. 

Jobb  nekem  elmenni,  mint  küzdeni  párton. 
Testvérek  ügyébe  magam'  minek  ártom? 
Hún  atyafi-harcznak  mi  köze  a  góthol?* 
A  ki  erősebb  lesz,  annak,  igen,  hódol. 

Hű  vagyok  és  voltam,  senki  se'  mondhatja. 
Míg  Buda  országolt,  meg  Rof,  meg  az  atyja. 
Szolgálni  ha  kellett  csak  egy-egy  királynak : 
De,  ha  már  kettő  van,  hjaja!  mit  csináljak. 

Etele  hatalmas  :  engemet  elronthat ; 
"Hozzá  ha  szegődném,  le  is  el,  viszontag : 
Mert  senki  se'  tudja  hadi  koczka  dőltét, 
Ha  a  Norna-leányt  vérboszura  költéd. 

Most  a  hunok  szítnak  Eteléhez  jobban  : 
De,  ha  egyszer  a  harcz  fáklyája  kilobban  .  . . 
Mert  sok  irigy  bosszú  elfojtva  hever  rég .  .  . 
Azért  "Eleiéhez  pártolni  se'  mernék. 

O  az  erős  mostan,  te  pedig  a  gyenge. 
De  megerősűlhetsz,  király,  vele  szembe  : 
Ott  a  győzedelem,  hol  az  Istenkar  J.  van  .  .  . 
Ki  tudja,  mit  gondolsz  felőle  magadban  ? 

Én  hát  se'  tanácscsal,  nemhogy  emelt  kézzel. 
Melletted  se'  fogok,  se'  a  másik  részsze! ; 
Haza,  jámbor  gótok  tanyáira,  mék  én. 
Ott  várom  el  a  bajt,  mire  fordul,  békén.  — 

Nem  volt  Buda  bajnok  kész  ily  feleletre  : 
Oh  Detre,  kiálta,  álnok  eszű  Detrel 
Benned,  imé,  vártam  igaz  ügyem  őrét : 
De  te,  látom,  félted  csak  a  magad  bőrét. 

Kit  nyerjek  aranynyal,  kit  ezüsttel  már  meg, 
Ha  régi  barátság  így  marad,  így  áll  meg! 
Zászlómhoz  a  népet  hol  vegyem  újonnan. 
Ha  régi  barátim  futnak  előbb  onnan! 

Csínja  —  felel  Detre  —  van  az  ily  dolognak, 
Madarat  nem  dobbal,  nem  üvöltve  fognak : 
Aranyon  árulót  te  keressz  hiába. 
Mondván  :  ((nesze!  hű  légy.))  Senki  nem  oly  kába. 

Senki  biz'  oly  olcsó  kinek  ezt  mondd,  nincsen  : 
te  Megvettelek,  ugy-e,  alku  szerént,  kincsen  Ti) 
Aranyod  utálat,  —  még  le  sem  ül  nálad, 
Még  vissza  se'  fordul,  csakhogy  odébb  állhat. 

De,  ha  rejtett  czéllal  adsz  neki,  és  wQ)en  : 
Kárba,  veszendőbe  soh'se  félj  hogy  menjen  ; 
Aranyod  megbérli :  ő  maga  sem  véli 
Hogy  az  indulatját  adomány  vezérli. 

Akarod,  gerjedjen  szive  szánalomra  : 
Mélyebben  megesik,  ha  arany  is  nyo:ija; 
Vagy  az  ő  sérelmét  latolni  ha  kezded  : 
Súlya  ezüstödnek  túlterheli  z7AzX. 

Kincs  elalutt  hálát,  régi  boszút  felmar. 
Kincs  váj  sebet  újra,  hol  behegedt  a  var, 
Kincs  egyenest  görbít,  egyenesít  görbét: 
De  ügyesen  kell  ám  használni  az  orvét.  — 

Elállt  szeme  szája  Buda  jó  királynak : 
Oh  Detre!  nem  értem.  Nosza,  mit  csináljak? 
Taníts  tanulatlant ;  de  magyarabb  szóval : 
Ha  soha  nem  voltam,  leszek  ezért,  jóval. 

Akkor  egész  éjjel,  hajnal  hasadásig. 
Magyarázott  Detre,  figyelé  a  másik ; 
Virradtakor  elment,  vagy  alig  korábban : 
Sohse'  látták  többé  Buda  sátorában. 

Ment ;  reggeli  álmát  fölverte  a  gótnak 
Valakik  udvarnál  kísérői  voltak; 
Haza,  népe  közzé,  indula  hadastul. 
Hol  gyarmatot  ülnek,  leigázva  vastul. 

Szigetenkint  szerte  az  idegen  nemzet 
Erős  hunok  ellen  soha  nem  rezzenhet ; 
Él  maga  törvényén,  nem  szolga,  különben ; 
Vannak  fejedelmi  (Detre  is  az)  többen. 

Kiket  az  útból  még,  vagy  haza  értével, 
Megfuttat  a  vén  szász  titkos  követével : 
Inti  vigyázatra:  legyenek  mind  résen, 
Készülve  hadankint,  mert  nagy  idő  lészen. 

Naprul  azért  napra,  mint  azelőtt,   folynak 
Dolgai  gyanútlan  az  idegen  fajnak  : 
De  sokat  mond  bátrabb  szemeik  nyilasa : 
Benne  ragyog  népök  várt  szabadulása. 

Ezek  így  készülnek.  —  Buda  hős  azonban 
Húnokrt  hívatja,  kitkit  alattomban, 
Magához  egyenkint  rendeli  a  főket. 
Kincses  ajándékkal  így  lopja  meg  őket : 

Bátya,  felém  sem  jösz,  idehagysz  túlon-tul. 
Meg  is  ám  halhatnék  tőled  rokonomtul. 
Mióta  királylyá  Etelét  megtettem, 
0  pedig  abban  jár,  hogy  ne  legyünk  ketten. 

Oh,  jobb  is,  a  mim  van,  rendelni  halálra  : 
Nem  tudni,  a  holnap,  sohse,  mit  hoz  mára; 
Ne  nyelje  be  ő  mind :  ím,  neked  ezt  szántam  : 
Jó  emlékezéssel  légy  róla  irántam. 

Másnak  emígy  szólott:  Hogy  vagy,  öregem,  te? 
Elmultunk!  igaz-é?  Te  is,  én  is,  nemde? 
llj  az  idő  s  ember;  az  egész  világ  új : 
A  vént  leszorítják,  ha  maga  nem  tágul. 

Nem  így,  Bendegúz  és  Rof  idején,  volt  ez, 
Kik  alatt  szolgáltál :  hanem  akkor  volt  ez ! 
Véred  elomlását  Etele  mit  bánja!  .  .  . 
De  fogd  :  Bendeguzé  ;  kincse  maradványa. 

Van,  kihez  így  fordul :  Már  híni  se'  merlek 
Lakomára,  hékám ;  ízetlen  a  serleg : 
Etele  gyanakvó,  rád,  valamint  rám  is: 
Jól  teszed !  okos  légy,  kerülj  ezután  is. 

Mi  haszna  ezentúl  billikomok,  tálak. 
Arany-ezüst  eszköz  Buda  nem-királynak? 
Etele  rátenné  kapzsi  kezét,  hidd  cl : 
Víg  napok  emlékét,  pajtás,  nesze,  vidd  ell 

Olykinek^  ezt  mondja:  Titok,  a  mit  hallasz... 
Ne  félj  1  Etelénél  kárt  vele  nem  vallhatsz. 
Bár  engem  az  útból  félre  akar  tenni, 
A  mi  nem  igazság :  de  ha  meg  kell  lenni  I 

Egyszer  hal  az  ember  I  magamért  nem  bánom  : 
Asszonyomat  hogy  tán  kirabolja,  szánom; 
A  mim  van,  az  itt  van  :  rejtsd  el  neki,  kérlek. 
Légy  gondviselője  nyomorult  Gyöngyvérnek. 

így  a  többivel  is,  kit  ravaszul  Detre 
Hajolni  tapasztalt  vala  zendületre; 
(Rég  ideje  sző-fon  maga  titkos  tervén ;) 
S  beadta  nevenkint,  hunokat  ismervén. 

Volt  már  (de  mikor  nincs  árnyéka  nagy  fának  I) 
Irigye  hunok  közt  Etele  királynak : 
Rémít  vala  egyet  hatalom  gyo.'s  nőtte. 
Másnak  Etel  büszkébb,  mint  annak  előtte. 

Jár  maga  eszén  csak,  tesz  maga  oktábol, 
Régi  szokást  mellőz,  új  dolgokat  ápol.  — 
Más,  a  minek  elsőbb  maga  is  örvendett, 
Találja  nehéznek  a  sanyarú  rendet. 

Ha  ki  meg  ellustult  békés  Buda  mellett, 
Harczolni  örökké  kell,  látja.  Ételnek, 
Nagyra  fejét,  egyszer,  örömcstebb  szánja. 
Mint  hogy  ne  henyéljen  már  ennek  utána. 

Volt  olyan  is,  kit  tán  szóval  avagy  tettel 
Etele  megbántott,  mit  nem  feledett  el ; 
Vagy,  ha  nem  is  bánta,  vette  zokon  önként: 
Nem  tudja,  mivel  sért,  a  hatalmas,  gyöngét. 

Egy-kettő  igazát  érezte  Budának, 
Titkon  töri  szívét  sérelme  jogának ; 
Nagy  része  a  köznép  bizodalmán  retteg : 
Etele  az  által  hova  nő  felettek! 

Ezt  arany  ingerli ;  kapdos  amaz  újon ; 
Ez  rászületett,  hogy  követ  egyre  fújon  ; 
Ezt  hajtja  irigység,  vad  epébe  mártott ; 
Hő  vére  amannak  üt  örökké  pártot. 


c)4  BuJj   halála. 

Hisz'  ember  az  ember,    akkor   is  az  volt  Iám ; 
Megörült  s  megdöbbent  Etele  nagy  voltán.  — 
Buda  végez  minddel  szép  színnek  alatta, 
Szájába  miképen  Detre  vitéz  adta.  — 

Mint  szellő  ha  fogan  vak  déli  melegben, 
Piczi  pöhöly  elsőbb,  út  kis  pora  lebben, 
Majd  a  berek  szélin  leveli  a  nyárnak 
Tánczot  ezüst  hassal,  nesztelenül  járnak; 

....  Honnan,  kicsi  szellő,  ég  vándora,  jöttél  ? 
Vagy  lábom  előtt  csak  egyszerre  születtél  ? 
Lehelleted'  arczom  még  érzeni  tompa  : 
Ott  vagy  azért,  látlak,  hogy   fürdői  a  porba'  ; 

S  már  zizzen  az  erdő,  fodorul  a  víz  is, 
Hosszú  haja  árnyát  lendíti  a  fűz  is. 
Már  lombokat  lóbál,  már  ágat  is  ingat, 
Már  egy  egész  karcsú  fiatal  bólingat: 

Zúg  iti  is,  amott  is  a  liget  és  megdűl. 
Szennyes  az  ég  boltja  szapora  fellegtűi. 
Kardját  hüvelyéből  rántja  egy-egy  villám, 
Zengeni,  úgy  tetszik,  moraját  is  haliam: 

Hír  támad  azonkép  a  hunok  szállásin. 
Tompa  beszéd,  bor  közt,  nagyok  áldomásin; 
Hogy'  támada?  hogy'  nő?  ki  toldja?  ki  kezdi  ? 
Tán  a  levegő  is  egyaránt  terjeszti. 

Budának  először  dicsérete  hangzik : 
Hajdani  jó  élet,  heverő  nagy  lagzik. 
Munkatevés  nélkül,  ingyen,  a  vidám  bor: 
S  hozzá  Buda  lelke,  a  szelíd,  a  jámbor. 

Az,  ki  Buda  nevét  említni  se'  merte 
Már  hónapok  óta,  most  jár  vele  szerte, 
S  örvend,  hogy  szavait  befogadja  kész  fül, 
Vagy  meg  is  előzik  ha  szólani  készül. 

Nem  tudja  cgyiksem,  ha  kivel  súg  össze, 
Hogy  azt  is  aranynyal  Buda  környéközte! 
Bátorságot  ez  ád  mind  ennek,  amannak. 
Hogy  már  annyian  ők  Buda  mellett  vannak. 

Ada  bátorságot,  növelé  a  merszet,"* 
Hogy  igaz  ügyben  jár,  bizodalmat  szerzett: 
« Aranyát  elvettem  —  kiki  titkon  szóla  -  — 
Hanem  ez  gondol,  lám,  csak  a  közös  jóra.» 

Oh  bizony  ...  (a  fő-fő,  a  nyakasabb  szittyák 
Buda  királyságát  ily  szóval  ahilják) 
Oh  bizony!  akkor  volt  a  mi  szavunk  kellő, 
Mi  magunk  fő  jobbágy,  királyhoz  egyenlő. 

Szoktunk  oda  járni,  mint  haza,  hívatlan, 
Fölkelni,  ha  tetszett,  ülni  le,  mondatlan  ; 
Kérelmet  ha  tevénk,  a  hangja  parancs  volt, 
És  Buda  kért  tőlünk,  ha  miben  parancsolt. 

Mert  ő  vala  jámbor,  nem  büszke,  negédes  — 
Vala  nyájas,  vidám,  szelid,  emberséges. 
Szófogadó,  kész,  hű ;  de  igaz  is,  bölcs  is : 
Benne  ugyan  nem  volt  legkisebb  erkölcs  is.^ 

Más  haragot  színlel,  makacsabb   húrt  penget : 
Nem  volt  szabad  azzal,  nem  tudta  mit  enged, 
Társul  az  öcscsét  hogy  székébe  fogadja, 
S  a  nem-adhatóját  valakinek  adja. 

Királyt  Buda  nékünk  nem  tesz  maga  mellé. 
Se  kérdve,  se  hp.llva :  líime.  Ország!  kell-é?» 
Gyűljön  azért  ország,  ki  ne  ő  rá  bízza : 
Vétesse  hatalmát  kénytelen  is  vissza! 

Egyszersmind  az  urak:  Torda,  Szalárd,  Bulcsú, 
Gyula,  kádár  ellen  szitok  átok  olcsó, 
Nevöket  említik  beszorult  ököllel : 
Hogy  Buda  osztályát  okozák  Etellel. 

Sok  szörnyed  a  szótul  önnön  maga  nyelvén, 
Buda  gyalázatján,  Buda  veszedelmén, 
Dísztelenül  a  mint  megalázva  festi, 
Hogy'  nincs  nyugodalma,  se  lelki  se  testi. 

Iszonyítja  legtöbb  a  nagy,  örök  esküt, 
Mellyet  szíve  vérén  Etel  az- nap  eskütt : 
Fogadá,  nem  tartja:  ám  most  kiki  lássa: 
J^emzetüí  a  hunnak  ne  legyen  romlása! 

És  már  az  ilyen  szó  nem  marad  a  fők  közt, 
Riadoz  törzsenkint  az  alattievők  közt. 
Mint  hó-guja,  száll  s  nő;  mese  mesét  szülvén: 
Megbódul  a  köznép,  fejei  bőszültén. 

Valamint  nagy  ménes,  ha  elő-nyaranta 
Vihar  gyűl  az  égben,  repülő  sok  gyanta, 
Felcdi  hogy  szélyel  bízvást  legelészszen, 
Nyugtalan  egyszerre,  bogarassá  lészen ; 

Hosszú  nyakát  némely,  levegőbe  tűzi, 
Dagadó  czimpával  a  viharát  bűzli ; 
Más  felrúg  emelten  lobogó  farkához, 
Lába  dübörgésén  ijed  és  futkároz ; 

Nincs  bújni  karámba,  hol  bújni  ereszbe, 
Teszi  kettő-három  a  nyakát  keresztbe. 
Remegő  oldallal  a  nagy  időt  várja. 
Mikor  szakad  a  menny  hulló  köve,  árja  : 

Így  a  hunok  közt  is  háborog  az  alrend, 
Megbódul  az  elme,  és  megbomol  a  rend ; 
Csoportosan  öt-hat  dugja  fejét  össze : 
S  a  vérszagot  érzi,  s  mond :  nagy-idő  lesz-e ! 

Maga  Hadur-lsten  sok  csuda  jelével 
Hírűi  Buda  végét  adja  Etelével ; 
Üstökös  a  mennyég  bús  mezejét  szántja. 
Pallosokat  vérben  emel  észak  lángja. 

Kell  szörnyű  esetnek  történni,  mivelhogy 
Nappal  a  nap  fénye,  éjjel  a  hold  elfogy, 
Sötétben  a  hunok  fiai  maradnak: 
Vesztét  ne  jelentse  mind  az  egész  hadnak! 

Sok  csuda  szörnyet  szül  az  asszony,  az  állat. 
Forrás  vize  vértől  iszony  és  utálat. 
Kabala  emlőjén  vér  szakad  a  tejjel, 
Halványan  a  holtak  kísértenek  éjjel. 

Mert  ezt  Hadur-lsten  balgatag  embernek 
Buda  elvesztéről  adta  bizony-jelnek, 
Hogy  Etelét  intse,  a  népet  is  ója: 
De  nem  érti  a  föld  gyenge  halandója, 

A  mit  az  Ég  jósolt,  hogy  eleit  venné, 
Jlz  fordula  épen  nagy  veszedelemmé. 
Hogy  Buda  romlását  felidézze  gyorsan : 
Ez  a  nyomorúság  az  emberi  sorsban  1  — 

Immár  Budaszállás  nem  oly  rideg,  árva, 
Felmagzott  füveit  letapossák,  járva ; 
Éjjel  elébb  jőnek,  azután  napközben, 
Legelébb  egyenkint,  azután  mind  többen. 

Buda  paripái,  új  elevenséggel. 
Most  összenyerítnek  gyakori  vendéggel ; 
Udvara  sok  füstjén  megvidul  az  éhes ; 
Sürög  a  mi  sűrű,  sajogd  a  mi  fényes. 

Mint  hangyacsoport,  mely  kiered  fészkébül, 
Zsákmányra  elébb  küld  csak  néhányat  kémül. 
Azután  mind  többen  lakói  a  bojnak. 
Egymás  tetején  is,  oda-vissza,  folynak : 

Úgy  népesedett  meg  Budaszállás  útja. 
Fel  is,  le  is  a  hún  szüntelen  azt  futja; 
Szélyel  az  országban  ágazik,  mint  küllő, 
Vagy  az  onnan  térő,  vagy  az  oda  gyűlő. 

Arany  János  művei.   )V.  7 

Sereget  is,  mely  a  palotát  őrözze, 

Buda  személyéhez  állítanak  össze: 

Pártbeli  népéből  kiki  részét  adja, 

S  rendre  egy-egy  ott  hál,  ki  törzsnek  az  atyja. 

Buda  királyt  pedig  ámítja  reménység. 
Tagjait,  úgy  érzi,  nem  terheli  vénség, 
Mint  habot  üres  szél,  bizalom  felfúja, 
Könnyen  forog  és  jár :  fiatal  lett  újra. 

így  a  buborék,  mely  született  nádszálon. 
Könnyű  lebegéssel  kis  ideig  szállong. 
Fényét  teszi  minden  fordulata  szebbé: 
Valamíg  elpattan  —  hiu  pára-cseppé. 

Látván  maga  mellett  gyűlni  fölös  számot : 
Mintha  elsejéből  kiki  adna  vámot, 
J\eki  adna  egy  részt,  toldná  az  övéhez: 
Testében  is  immár  ollyan  erőt  érez. 

Nézd,  feleség,  Gyöngyvér,  nevető  szájjal  mond, 
Nem  vagyok  én  még  vén  ;  hanem  a  bú,  a  gond; 
Aczélos  erővel  minden  inam  pattan: 
Megvínék  bizony  én  Etelével  hadban. 

Jaj!  —  felel  az  asszony  —  mint  ide  nyilallottl 
Oktalanul  többé  így  ne  beszélj,  hallod. 
Mert  bizony  elfordul  e  zsönge  szerencse : 
Nemhogy  Etelétől  árva  fejed  mentse. 

De  még  azután  is  Buda  csak  nem  állja, 
Hogy  balga  beszédet  ki  ne  ejtsen  szája. 
Ülvén  az  urak  közt,  bor-lihegő  mellel : 
Meglássa  no  bárki:  megvívok  Etellel  1 

Ifjú  dolgait  is  hordja  örökké  fel : 
Hogy  harczolt  gepidák  fene  törzsökével; 
Vissza  magát  harczos  napjaiba  éli ; 
Etelén  győzelmét  semminek  itéli. 

Tanácsot  azonban  ülnek  vala  mindég, 
Buda  királylyal,  vagy  külön,  a  leventék. 
Benn  a  palotában,  s  kívül  az  erkélyen. 
Jövet  is  az  úton,  menet  is  útfélen. 

Könnyű  bizony  eddig  vala  szökni  árkot, 
Szóval  Buda  mellé  ütni  merész  pártot : 
De  mi  lesz  a  vége?  s  mi  elébb  a  kezdet? 
Van  mit  nagyon  erről  tanakodni  bezzeg. 

Eleinte  a  szó  hirtelen  és  hangos, 
Dobál  vele  büszkén  sok  elő-harangos, 
Föl,  Isten  egére  hajítani  merné. 
Nemhogy,  zabolázván,  Etelét  ismerné. 

De  máris  ezáltal  megütődnek  többen, 
Nagy  meredek  szótól  az  okossá  döbben. 
Amazok  estén,  kik  előtte  bukának, 
Méri  a  mélységet :  « nem  ugrom  utánok !  e 

Beszéd  hamar  ottan  emelkedik  óvó. 
Kétség  is  habozó,  félelem  is  búvó ; 
Százféle  tanácson  száz  elme  hasonlik : 
Mint  habütött  pandái,^  Buda  ügye  omlik. 

S  valahol  meggyűlnek  tanácsba,  csoportban: 
"Egygyel  az  ottlévők  feje  több,  mint  ott  van; 
Nem  látja  sok  ember,  de  ki  látja,  szörnyed : 
Etele  arczát,  a  boszuálló  szörnyet! 

Mint  őszi  fuvalmon  fa  levele  sárgul. 
Nesztelen  itt-ott  már  leválik  az  áerul: 
Ugy  sápad  el  egy-egy,  szótlan  tovahímlik. 
Iszonyún  e  látás  ha  elébe  rémlik. 

Hírli  veszett  ügynek:  mond,  tudta  előbb  is; 
Téríti  meg  útján  a  szembejövőt  is; 
Csak,  ki  magát  nagyon  Budáér'  kitette, 
Kénytelen  az  helyt  áll,  marad  őmellette. 

S  Etele  nem  tudná  Buda  bátyja  tettét? 
Jól  tudja  bizonynyal:  hivei  megvitték: 
De  csak  úgy  tőn  kézzel,  kicsinyelvén  e  bajt. 
Mint  a  ki  magától  könnyű  legyet  elhajt. 

Pedig  Buda  pártján  még  elegen  vágynak, 
Lehetne  keménynek  mondani  és  nagynak, 
Ha  volna  tanácsa,  ha  volna  vezére. 
Ha  Etel  oly  sokkal  maga  föl  nem  érne. 

De  bomlanak  immár  külön-külön  észen. 
Füstbe  ama  nagy  tűz,  félő,  ne  enyészszen. 
Végre  a  tanácsot,  mit  megvon  az  elme, 
Megadá  mindnyájok  közös  egy  félelme. 

Budaszállás  —  mondák  —  nyílt,  mezei  tábor, 
Nincsen  is  ez  helyben  maradásunk  bátor : 
Nosza  rakjunk  várost,  kőre  követ  szintén, 
Valamint  sok  más  nép  teszi  Naplementén. 

Mindenki  örömmel  ezt  az  igét  hallá, 
Fenszóval  Buda  és  a  többi  javallá : 
Mire  Etel  megjő,  ha  volna  lehetség 
Hogy  ilyen  épület  akkorra  megessék. 

Város  vala  régi,  Duna  jobbik  partján. 
Megtörve  had  által,  Kéve,  Béla  kardján; 
Tornyai,  bástyái,  mellvédéi  most  rom: 
Hunok  idejöttén  alázta  meg  ostrom. 

Teteje  hamvvá  lőn;  még  falai  állnak. 
Lassú  enyészettel  ott  hagyva  halálnak, 
Ugyefogyott  alynép  csarnokait  éli. 
Szél  benne  bitangol :  az  északi,  déli. 

Erre  legott  minden,  ha  ki  látta,  gondol, 
Képzeletök  mindjárt  építi  a  romból. 
Rései  megtöltve  árkai  megásva  : 
Költözzék  oda  át  mind  Budaszállásai 

Nosza,  egész  tábor  Buda  szaván  pezsdül, 
Útra  hogy  a  várost  vigye  mindenestül. 
Kapcsait  ereszti,  oldja  eresztékit : 
Budaszállást  ember  nem  leli  a  régit. 

Szedi  szélyel,  csuklón,  ki  mestere  ennek, 
Bmeli  köpczös  váll  súlyát  szelemennek ; 
Oszlopa  dől  rendre ;  czölöpjeii  ássák ; 
Gödör  ha  jelenti  Buda  ó  szállását. 

Lábat  alá  mingyár',  kötnek  erős  tengelyt, 
Irdatlan^  kereket,  guruló  nagy  hengert; 
Gulya  ökör  húzza;  a  tábor  is  indul; 
Csak  a  Mátra  szele  száll  ott  meg  ezentúl. 

Immár  Duna  mellé  hogy  lassan  elértek : 
Láp  a  szarufákból  készűle  temérdek : 
Úszva  egyik  partról  költöznek  amarra, 
Lófarkon  az  ember,  tutajon  a  marha. 

Föld  nyomorú  népét,  az  idegen  fajtát, 
Ostorral  azonban  építeni  hajták 
Seregestül,  a  mely  tud  bánni  a  kővel, 
Vagy  arravaló,  hogy  emelje  erővel. 

Sziklát  seregestül  hordnak  vala  hegygyé. 
Munkában  az  éjét  nappal  teszik  egygyé. 
Etetik  éhszájú  csorbáit  a  falnak. 
Tornyot  is  az  égre,  négy  szögein,  tolnak. 

Hamarább  mint  vélnéd,  vár  leszen  a  várból. 
Kapuit  ácsolják  nagy  erdei  szálból. 
Csiga  eresztvényre  hídját  lehidalják. 
Iszonyú  mély  völgygyei  körítik  az  alját. 

Buda  király  elsőbb  a  helyet  megjárva, 
Építi  fa  sátrát  nagy  kő  palotára ; 
Ernyőt  a  hunok  is  körülötte  vonnak. 
Tetején  lángdúlta  födözetlen  romnak. 

Dudaszállás,  a  mely  volt  azelőtt,  nincsen; 
Ki  látni  akarja,  ide  föl  tekintsen, 
Sátorait  tarkán  emeli  magosra ;  — 
Hirtelen  így  épült  "Buda  újvárossá. 

TIZENKETTEDIK  ÉNEK. 

BUDA  HALÁLA. 

Már  fészke  fölött  leng  énekem  ezúttal, 
Buda  forgó  napja  száll  meredek  rúddal. 
Este  van,  este  van  .  .  .  késő  a  madárnak : 
Nem  látjátok-e  már,  hogy'  nőnek  az  árnyak? 

Buda  körül  bús  éj  tornyosodik  össze. 
Hanem  a  sors  útján  csak  pihenő  lesz-e: 
Uj  dalok,  új  dolgok  tolmácsai,  jőnek. 
Ha  Isten  erőt  ád  szegény  éneklőnek. 

Etelét  emlitem  :  hova  késik  hadban : 
Idejét  vesztegli  maga  önként  abban, 
Készántag  azon  van,  mi  ürügyön  késsék. 
Rettegve  haragja  izzó  kitörését. 

Talán  Buda  megtér  ildomosabb  észre, 
Tán  pártja  elporlik,  (szakad  is  már  részre,) 
'ián  őmaga  lelkét  türelemmel  győzi, 
Csepprül  a  míg  cseppre  boszuját  lefőzi. 

Hamar  a  zendűlést  odakinn  elnyomta, 
Csak  félelem  által ;  vért  keveset  onta ; 
Látatlan  előzé  iszonyú  hadjárat. 
Híre  hadat  vert  meg,  vőn  be  kaput  s  várat. 

Sok  kulcsot  ijedve  lába  elé  hoztak, 
Fogoly  esett  nagy  szám,  sarcz  letemes,  gazdag. 
Túszt  neki  minden  hely  küldöze  hódolva. 
Városok  utczáit  taposta  hatalma. 

Ám  adaját  császár  meg  nem  adá  bérüJ, 
Hallván  ijedelmes  rósz  hírt  Etelérül : 
Hogy  az  ő  országát  hódítja  magának, 
Népével  a  hunok,  mint  urai,  bánnak. 

Uzené :  túszt,  foglyot  hamar  átaladjon, 
Maga  is  országán  többé  ne  maradjon. 
Vigye  hadát  hunok  lakozó  földére : 
Ugy  áll  neki  császár,  mit  előbb  igére. 

Nagy  büszke  haraggal  Etel  erre  lobban. 
Igazán  vagy  színből  ?  maga  tudja  jobban ; 
Színből,  igazán  is :  mert  az  neki  sértő. 
Hogy  elébb  átadja  s  várjon  adóért  ől 

De  meg,  Buda  miatt  késik  vala,  mondom, 
Haragban  a  lelke  hömpölyög  és  gondon;  — 
Ifju  seregét  is  szoktatnia  kell  még: 
Látja,  hogy  a  harczban  mily  öröme  telnék. 

Nosza  hát  indítja,  had-izenés  nélkül. 
Felel  a  császárnak  mostoha  vendégül : 
Mély  birodalmába,  hét  ágra,  betörvén 
Omlik  hada  mint  ár,  kavarog  mint  örvény. 

Valahol  megfordul,  pusztít,  rabol,  éget. 
Füstben  maga  után  von  egész  vidéket. 
Kincsét  kirabolja,  népeit  elhajtja. 
Csak  az  üres  földnek  gyász  fenekét  hagyja. 

Tízszer  —  húszszorosán  az  adót  fölszedték, 
Olly  özön  a  zsákmány,  mir.d'  el  se  vihették, 
Bíbornak  először  kopja  vala  singi,  — 
Vagy  elégett  máglyán,  nem  vált  ura  senki. 

Sűrű  követ  által  bezzeg  ajánlá  már, 
Maga  veri  följebb  adaját  a  császár : 
Ám  Etelét  ily  szó  találja  süketnek. 
Látnia  színét  sem  engedi  követnek. 

Sőt  a  telet  is  már  —  Etele  azt  várja. 

Míg  maga  hidat  ver  omló  vizek  árja  : 

Hogy  büszke  Bizáncznak  kapuin  döngessen.  — 

De  az  idő  sorját,  kell,  sorba  kövessem. 

Buda  király  búsan  ődöng  vala  itthon, 

Bástyái  mögött  sem  érzi  magát  bizton. 

Keleti  pusztákra  szomorúan  néz  ki. 

Hogy  mily  nagy  az  ország  s  kicsiny  az  ő  fészki! 

Mint  rácsba  először  befogott  vadállat 
Mozgásra  elég  tért  s  nyugtot  se'  találhat. 
Jár  fel-alá  mindig,  lép  néhányat  s  vissza. 
Fejével  a  rácsot  sikeretlen  zúzza : 

Úgy,  falai  közt,  jár  hunok  fejedelme; 
Gyorsabban  a  testnél  hánykódik  az  elme  : 
Ha  űl  is,  ha  áll  is,  ha  fekszik,  ha  alszik: 
Ez  nem  pihen  úgy  se',  álmába'  viharzik. 

Egy  nap  is,  a  várnak  hogy  néz  vala  ormán, 
Egyedül  a  síkra  mélázva  mogorván. 
Merre  Budaszállás  lehetett  a  régi, 
S  homályban  Etellak  messzebbi  vidéki : 

Hirtelen  az  öklét  üti  homlokához. 
Szeme  összébb  rándul,  egy  pontra  sugároz, 
Nem  a  levegőben  —  lelkébe'  van  e  pont, 
Hátra  szegett  fővel  nagyot  riad,  és  mond  : 

Mely  Isten  az  égből  —  te,  Hadúr,  ez  eszmét, 
Te  adád  most  nékem,  szánván  Buda  vesztéti 
Vagy  valaki,  ébren  —  feledett  álomban  — 
Mondta  nekem  ? . . .  Sőt  te,  te  Hadúr,  e  nyomban ! 

Mind  a  hunok  tüstént  körül  arczom'  vennék, 
Magam  is,  e  karddal,  győzhetetlen  lennék, 
Ha  egyszer  kezemet  ráteszem  a  kardra. 
Én,  Buda  király,  mint  Isten  is  akarta! 

De  ki  lesz  a  bátor  ?  .  .  .  Ezt  mondva,  szemébe 
Kanyaró  ötlött  fel,  a  Kanyaró  népe. 
Mely,  noha  Budával  táboroz  egy-párton. 
Nem  szenvedik  ottben,  csak  kívül  az  árkon. 

Mert  nem  volt  Kanyaró,  feje,  atyja  nemnek, 
Vezeti  seprőjét  hunnak,  idegennek. 
Ki  barát  és  ellen  földjén  rabol,  éget, 
Ki  apát  anyát  ölt,  s  aluvó  vendéget. 

Nem  lakik  e  banda  soha  sátorszinben. 

Eső,  hideg  és  hév  feketíti  színben. 

Bőre  nem  is  bőr  már,  hanem  ordas  kéreg ; 

Nyerge  az  ágy  s  tűzhely,  hús  ez  alatt  fő  meg. 

Békében  (e  hadnak  nincsen  soha  béke) 
Körül  a  szomszédság  búvó  menedéke, 
Onnan  idegent  is,  hunt  is  rabol  átkul ; 
Hadban  elől  ijjeszt,  mérföldnyire  száguld. 

Mostan  Buda  mellé,  mint  keselű,  jöttek, 
Díjul  akasztófát  s  aranyt  kikötöttek. 
Azt  hogy  ne  találják,  ezt  hogy  ne  veszítsék  ;   — 
Kénytelen  ámbár,  de  kellett  a  segítség. 

Ily  hadnak  Buda  most  hivja  fejét  félre. 
Vala  ez  a  rútak  iszonyúbb  vezére : 
Daliás  hún  nép  közt  nem  akadt  oly  undok, 
Hogy  megközelítné  a  milyet  elmondok. 

Kulacsfeje  szűkült,  pisze  orral,  lappá. 
Tette  a  természet,  s  maga  még  rútabbá  : 
Késsel  az  ön  húsát  bemetélte  arczán. 
Hogy  lenne  ijesztő  rettenetes  harczán. 

Szanaszélyel  ritka,  műveletlen  serték 
Forradozott  állat  s  ajakát  kiverték. 
Apró  szeme  kútból  csillog  elé,  szúrva ; 
Hangja  ehugatás :  vakogó,  nyers,  durva. 

Ezzel  Buda  király  ered  íme  szónak, 
Félre  mezőn  híván,  így  mond  Kanyarónak : 
Meglátom,  Kanyaró,  van-e  hős  sziv  benned, 
Etele  sátrába,  éjtszaka,  bemenned. 

Kard  függ  ott  valahol,  megismered  erről  .  .  . 
(Hüvely  atyjáé  volt,  megmondta :  mi  jelről) 
Azt  nekem  orvul  te  ...  ha  nekem  elhoznád  : 
Aranyban-ezüstben  elnyered  a  hasznát. 

Megdöbbent  Kanyaró,  gondola  egy  hosszat, 
De  utóbb  fellángol,  merni  nagyot,  rosszat, 
Szája  vigyorgástól  lőn  még  iszonyúbbá, 
Dísztelen  ily  szóra  vonogatta  csúffá  : 

Kard  lesz:  de  aranyt  adj,  de  sokat;  nem  bánom; 
Hanem  aztán:  pfh!  pfh!  .  .  .  Etelét  nem  várom; 
Mert  ha  Etel  itt  kap.  Hadúr,  az  ebanyja. 
Száz  volna  se'  ment  meg,  se  maga  sem  kardjai 

Menj,  menj,  gonosz!  Ármány  1  Buda  szól  ijedten. 
Mert  félek  agyon  sújt  égő  nyila  itten. 
Vagy  az  útban,  a  kit  káromlani  mertél ;  — 
Jutalmad  azonban  megvetem  a  kardér'. 

Még  az  nap  Kanyaró  o?ztja  hadát  szélyel. 
Út  nélküli  úton  bujkál  vele  éjjel. 
Napközben  mocsaras  helyeken  meghúnynak, 
Rettegve  boszúját  minden  igaz  hunnak. 

Harmadik  éj  a  mint  fordul  ilyen  napra, 
Mind  összeverődtek  tornyos  Etellakra, 
Állítja  vezérök  ide-oda  lesbe. 
Utat  előálmon  egyedül  keres  be. 

Krimhilda  Ételnek  szép  nője  azonban 
Távoli  férjéhez  vala  édes  gondban. 
Nem  alutt,  az  álom  csak  játszva  kerülte, 
Fohásza  galambit  férje  után  küldte. 

Hattyú  fehér  teste  forog  a  hab  ágyon, 
A  lelke  meg  úszkál  tenger  hiu  vágyon. 
Apró  pihegését  unja  Aladárnak ; 
Körül  éjsűrítő  nagy  kárpitos  árnyak. 

Hall  egyszer  odalenn,  mint  paripa  prüsszét ; 
Megörül :  hirmondó  !  felugorva  néz  szét : 
Etele  tornáczán  hadi  mént  kötött  meg 
Valaki  .  . .  ffjaj !  nem  más  —  édes  uram  jött  meglx 

Veti  hamar  leplét  karcsú  derekára. 
Minden  erén  futkos  szerelem  hangyája, 
Függő  folyosón  át  az  urához  indul, 
De  megáll  rettenve  útja  közepi n  tul. 

Idegen  a  férfi,  dísztelen  a  termet 

Mely  palotából  jön  s  lova  hátán  termett : 

a  Ki  az  ott,  ilyenkor :»  —  De  nem  is  áll  szónak; 

Vércse  sikoltása  űzi  az  asszonynak. 

Tüstént  aluvó  őr,  valamennyi,  támad ; 
Két  ujján  Kanyaró  füttyent  vala  hármat. 
Eh  farkasi  oztán  törnek  elő  jelre ; 
Virrada  sok  alvó  örökös  éjjelre. 

így  sikerült  vérben  által  verekedni. 
De  zsákmányt  Kanyaró  nem  mer  vala  vetni ; 
Seregét  oszlatja:  el,  el,  a  határral 
Egyedül  a  kardot  viszi  meg  Budára. 

Mellyet  nagy  örömmel  Buda  király  másnap 
Mutat  elő  3  büszkén  a  többi  tanácsnak, 
Dicsekszik:  az  éjjé'  csoda  által  nyerte; 
Jobban  Etellakról  tudják  haza-szerte. 

Mindenfele  a  hír  onnan  eredt  szélyel. 
Összetalálkozván  Buda  más  hírével : 
Hogy  az  Isten  kardját  csudaképen  nyerte;  — 
Nem  hiszi  egy  ember  neki,  országszerte. 

Sőt  a  maga  páiija,  az  is  elpártolna, 
Etelétől  immár  menedék  ha  volna ; 
Újult  bizodalmát  öli  halvány  kétség  : 
jgy  orozott  kardban,  vajh,  lesz-e  segítség! 

Etelének  is  vűn  '  hírt  Hilda  futára 
Mikor  a  kard  eltűnt,  s  hova  tűnt:  Budára. 
O  —  jaj ! .  .  .  akkor  látták  (egy  hangja  se  hallszott) 
Sápadni  először  azt  a  piros  arczot. 

Elsápada,  elhalt  kisérteti  zölddé, 

Azután  izzó  vér  sebesen  megtölté, 

Azután  ültéből  felrándula,  tenni, 

S  dörmöge  mély  hangon  :  haza  fogunk  menni  1 

Követét  császárnak  hívatja  magához, 
Adaját  hogy  rakják,  engedi,  lábához. 
Túszt  neki  és  foglyot  átaladat  renddel. 
Haza  indulásra  napot  órát  rendel. 

S  már,  mint  szele  égi  tüzes  háborúnak, 
Zúg  jötte  felől  hír  a  haragos  hunnak. 
Mindenfele  a  nép  elképzeli  s  borzad 
Budára  szegényre  az  iszonyú  rosszat. 

Mint  hegy  ha  szakadna,  mint  ég  ha  omolna, 
Világ  tengelye  mint  dűlőbe'  ha  volna : 
Ugy  képzeli  a  nép  —  vagy  mi  nagyobb  rosszat 
Etele  haragja,  Buda  bűne  hozhat. 

Még  útban  eléje,  urok  elé,  mennek 
Sokan  a  fő  hunok,  fejei  a  nemnek. 
De  nem  meri  egy  se  Buda  pártját  fogni, 
Etele  szívébe  könyörű  szót  lopni. 

Detre  is  ott  van  már,  kelleti  hűségét 
(Átkozva  magában  Buda  semmiségét. 
Lelke  a  jövendőn  szomorún  kóvályog.) 
S  vele  mind  a  többi  idegen  királyok. 

Föl,  Keveházának,  seregét  vezérli 
Etele  ;  ott  áldoz ;  Érdet  nyomon  éri, 
Buda  új  városnak  fordul,  folyam  ellen, 
Téteny  előfokján  föltetszik  az  ellen. 

Hamar,  ezt  meghallván,  Buda  kaput  zárat. 
Nagy  körösztbálványnyal  segíti  a  zárat. 
Dobogót  felvonnak  szédületes  árkán, 
Nyillal,  kópiával  tövises  a  párkány. 

Hal  úszva  —  király  mond  —  madár  ha  repülve, 
Ember  fia  nem  jő  itt  csuda  nélkül  be : 
Mert  elfogy  előtte,  akármi  felől  jön. 
És  meghasad  a  föld,  bár  merre  kerüljön. 

Etele  azonban  már  nem  vala  távol. 
Körül  a  hegységet  megszállta  hadával ; 
Kapu  elé  mingyár'  szót  szólani  küldött, 
S  nagy  hangon  alólrul  beszéle  a  küldött : 

Buda  király  hol  van?  Álljon  maga  szónak.  — 
Etele  küld  engem,  ura  minden  hunnak. 
Seregével  ott  ím  a  bérczeket  üli, 
Ezt  a  madárfészket  pöhölyre  becsüli. 

Hegyet  az  árkába  onnanfölül  ontat. 
Falaid  ormóján  tapos  országútat. 
Valaki  él  ottbenn,  úgy  tartsa,  nem  élne. 
Fiúval  az  apját  vetteti  kardélre. 

De  ha  Isten  kardját  meghozva,  köszöntöd, 
Kapuid,  sarkából,  mély  porba  ledönlöd. 
Egyszer  ha  vonul  át  városodon  népe : 
Fogad  utolszor  még  atyafi  kedvébe. 

Se  kaput,  sem  kardot!  —  felelt  Buda  hévvel,  — 
Holt  testemen  át  csak  ha  bejő  népével ! 
De,  ha  esdő  szóval  maga  hozzám  jön  be. 
Fogadom  a  pártost  régi  kegyelmembe. 

Kacczanva  Etele  érti  meg  e  választ : 

Ha  hal  .  .  .  egy  jó  kardot  fegyveriból  választ; 

S  indúla,  menőben  derekára  kötvén. 

Mind  az  urak  kérik,  őt  nyomba  követvén. 

Ne  menjen  1  ez  ármány;  Hadúrral  hová  megy: 
Azok  ott  nagy  tábor;  maga  hős,  de  lám  egy;  — 
Esennen  ^  a  hún  fők  köntösit  érintik  : 
De  szeme  szikrái  vissza  vadul  intik. 

Jutva  le  a  várhoz  (mely  O-Bud?  mostan), 
Parancsola  tüstént :  nyi'jék  kapu  ottan, 
Hidat  alá  döntnek,  kaput  elé  tárnak ; 
Mögötte  bezúdul  tengelye  a  zárnak. 

Buda  pedig  öcscsét  várja  vala  bástyán. 
Messzire  megrémült  vérszínű  palástján. 
Haja  merevedni  sisak  alatt  kezde, 
Hálója  halálnak  szemeit  környezte. 

Szólni  akar  —  nem  tud :  hozzá  ne  ereszszék, 
Karddal  ez  egy  embert  odalenn  elveszszék  ; 
De  nem  is  voln'  a  ki  e  szóra  királynak 
Végezze  pa*-ancsát :  mint  kőszobor  állnak. 

A  mint  közelebb  jő,  a  mint  szeme  villan, 
Duzzad  egész  teste,  majd  rászakad  ollyan, 
Harag  a  nézése,  harag  a  járása, 
Szorul  összébb  köztük  levegő  nyilasa: 

Fegyvertelen  az  bár  —  szegény  Buda  elhűl, 
Hamar  Isten  kardját  rántja  ki  védelmül, 
Önkintelen  ádáz  Etelétől  ója 
Noha  érzi  eljött  éltének  utója. 

Etel  is,  szó  nélkül,  csak  ölü-sívással. 
Ránt  ellene  szablyát ;  küzdenek  egymással ; 
Messze  a  viadal  késő  zaja  csattog; 
Nézi  a  két  tábor,  fölöttük,  alattok. 

Ott  nem  az  Istenkard  által  Buda  vívik, 
(J^ezében  aczélja  csak  aczél  tudnillik  ;) 
Emberül  ő  harczolt  maga  emberségén ; 
Bajnok  vala  ifjan,  s  bús  élete  végén. 

Harmad  szeren  a  mint  zúdúltanak  össze  : 
Etel  Buda  kardját  kiröpité  messze ; 
Oda  lőn  az  ;  testét  veszni  hagyá  hátul, 
Megfutva  halálnak  mereven  arczátul. 

Még  egyszer  üvöltvén,  Etele  szökellik, 
Váll-közön  a  kardját  belemarta  mellig ; 
Arczczal,  Buda  ki  volt,  a  porba  merűle. 
Iszonyú  csendesség  fagya  meg  körüle. 

Ám  had  ura  Isten  jól  látva  egéből, 
Hunokért  nagy  könnyű  csordűla  szeméből  ; 
Jaj !  betelik,  monda,  már  íme  betelnek  — 
Népe  jövendői  számlálva  Ételnek. 

Isten,  alant  földjén,  ő  lehetett  volna; 
De  nagy  ily  kísértés,  földi  halandóra  — 
Szólt ;  és  megnyugodott,  könnyét  letörölvén 
Hogy  örök-állandó  amaz  erős  törvény. 

Ezalatt  tornyáról  magas  paJotának 
Rohan  alá,  hajhl  már  özvegye  Budának; 
Szöghaja  kígyóit  tépi,  előlfutva, 
S  üvölt  habos  ajkkal,  még  oda  sem  jutva : 

llda,  kevély  Hildái  Krimhilda  kegyetlen! 
Verjen  meg  az  átok!  ne  maradj  veretlen! 
Soha  te  fiadnak  örömét  ne  érjed ! 
Veszszen  ki  magostul  vele  gyilkos  férjed! 

Kínnal  fiad  elveszd,  kínnal  a  kit  szültél : 
De  ne  örülj  akkor,  mint  akkor  örültél ! 
Kit  élnie  szültél:  szüld  szörnyű  halálra  1  .  .  . 
Jajgata,  és  mint  holt,  lerogyott  urára. 


Buda  halála. 

Etele  is  eszmélt  asszonyi  fájdalmán. 
Össze  a  hős  rendült  neje  nevét  hallván. 
Lába  előtt,  vérből,  néz  vala  egy  pontot, 
Tompa  sötét  hangon  ily  szavakat  mondott : 

Ne  átkozd,  iszonyú !  nem  vétkes  az  ebben ; 
Ártatlan  a  gyermek  az  apai  tettben. 
Átkod  Keveházból  nem  fogja  kivájni  .  .  . 
Tora,  temetése  leszen  ott  királyi. 

Bugással  az  asszony  szemeit  a  sebbe 
S  arczát,  könyii  nélkül,  temeté  mélyebbre ; 
Sírtak  hölgyei  mind.  Most  a  csuda-kardot 
Fölveszi  egy  fő  hún,  ki  Budával  tartott. 

Vitte,  odanyújtá  Etele  királynak, 
Némán  háta  megett  a  többije  állnak. 
Megrázkódik  a  hős,  markolat  érintvén  ; 
De  legott  felszólal,  nagy  körbe  tekintvén: 

Hún  urak,  mit  néztek!  ez  csak  az  én  tettem. 
Megvan.  Szigorún,  de  igazán  büntettem. 
Ezután  bő  ajtó  nyílik  kegyelemre : 
Nem  vetem  a  multat  senkinek  én  szemre. 

Hunok!  Isten  kardját  emelem  rá  fenjen: 
Mind  a  világvégig  általa  kimenjen 
Népünk  birodalma,  neve,  dicsősége  !  .  .  . 
Örökkön-örökké  nem  lesz,  soha 

VÉGE. 


JEGYZETEK  BUDA  HALÁLÁHOZ. 


1.  ÉNEK. 

'  Őcscsével.  Megszoktuk  Budát  ifiabb  testvérnek  képzelni, 
de  csak  is  megszoktuk.  A  krónikák  egyszerűen  frater-t  mon- 
danak s  az  lehet  bátya,  öcs  egyaránt.  A  Nibelungen  "Blödel-z, 
igaz,  fiatalabb,  de  az  nem  történet.  Thierry  Amadé  (nem 
tudom  mi  forrás  után)  határozottan  "Budát  nevezi  frére  ainé- 
nek.  Hogy  tárgyamra  nézve  e  fölvétel  igen  háládatos  volt, 
az   olvasó  meg   fog  győződni. 

*  J(eveháza.  A  hunok  fejedelmi  temetője. 

3  7^0/.  így  nevezem  (Szabó  Károlylyal)  azon  hún  királyt, 
a  ki  J{ova,  T^euva,  7{uas  stb.  név  alatt  fordul  elő  az  évköny- 
vekben. Valószinüleg  T^of  helység  tartja  emlékezetét. 

^  Garaboncz.  Ipolyi  gyanítása  szerint  hadd  legyen  amaz 
alárendelt  papi  osztály,  mely  áldozatoknál  a  kézimunkát,  bon- 
czolást  mit,   végezte. 

S  Joh,  vagy  jonhó.  Régi  szó,  jelenti  a  nemesebb  belré- 
szekct. 

^  JNézők  (oltárnézők).  A  babona  nyelvén  máig  fenmaradt 
szó,   noha  ma  eltérő  értelemben. 


Jl.   ÉNEK. 

'  T{ovásra  hazudni.  Máig  élő  mondás,  annyi  mint  sokat 
és  folyvást  hazudni,  mintha  csak  írva  volna.  Azért  mertem 
a  hún  írásmóddal  (mely  rovásra  történt)  kapcsolatba  hozni, 
daczára  mai  tréfás  színezetének. 


111.  ÉNEK. 

'  Gyöngyvér.  Régi  po^ány-magyar  nő-nevet  alig-alig  talál 
az  ember.  Én  a  váradi  regestrum  magyar  jelentésű  neveiben 
véltem    ilyesek    nyomára    akadni,    hol   Gyöngv,    Gyönyörű  stb. 

forduJnak  elő,  mint  nőncv.  így  16 n  szerkesztve  a  Gyöngyvér, 
mely  annyi,  mint  gyönge-testvér.  Nem  a  hasonló  nevű  madárra 
Tondoitam  tehát. 

'    Odin.  A  scandináv  hitrege   fő  istene. 

3  jy/ornák-  Végzetnők,  mint  a  párkák-  Hárman  vannak. 
Egyike  a  csatán  elesett  hősöket  vezeti  Odin  lakába  (Wal- 
kyria). 

Hogy  Detre  itt  pogányul  beszél,  holott  a  Nibelung-ének- 
ben keresztyén,  azon  nem  fog  megütközni,  ki  a  régibb  lEdda 
énekeket  ismeri.  Azok  még  mit  sem  tudnak  ama  nagy  ke- 
resztyénségről,  melyben  egykorú  hőseiket  a  mai  német  írók, 
mint  a  civilisalio  (!)  képviselőit,  a  barbár  Etelével  szemközt 
állítani  annyira  szeretik.  A  história  Theodorich-jának  semmi 
köze  e  regebeli   Detrével. 

■*  aszály.  Máig  élő  szó.  Jelenti  a  népnél  a  női  mellény- 
nek derékon  alul  függő  karéjait  (pellempátyait).  Ballaginál 
Zwickel,  ruhaereszték.  Nálam  itt  csipkézett,  rovátkolt  szegély 
a   köntös   alján. 

^  Tíún  kötés.  Atalában  mesterséges  kötést  akar  jelenteni, 
minő  a  hunoknál  lehetett;  czélozva  a  ma  is  köznyelven  forgó 
kún  kötésre. 

V.   ÉNEK. 

'    Nádak  útja.  Tejút  az  égen. 

^  T^agyobbik  ura  a  nőnek  férje  bátyja. 

3  Boza,  kám.  Mint  a  hún  és  kún  népek  itala  emlegettetik 
a   krónikák  által.   Kölesből  erjesztett  sörféle  folyadék. 

^  Huj!  huj!  Egyike  a  legrégibb  történeti  szavainknak. 
Mint  csatakiáltást  adja  krónikánk  a  régi  magyarok  szájába: 
(diabolica  huj!  huj!  exclamatioo. 

^  JHenye  olykor  az  idősb  fivérnek  az  öcsc;-e'  felesége,  más 
kifejező   szó   hiányában.   Egyébaránt  a  nurust  jelenti   rendesen. 

VJJ.  ÉNEK. 

'  Cserge,  sátorféle.  Perzsa  szó,  valamint  a  sátor  is.  Emlék- 
íróinknál is  fordul  elő,    ily  összetételben  :  csergesátor. 

*  Johádzik,  a  fentebbi  joh  szótul,  annyi,  mintha  szivedzik. 
szivtdezik  volna  :  azaz  enyhül,  engesztelődik.  E  származtatást 
méltóbbnak  tartom,  mint  juhászodik  (mert  a  juhász  szelíd 
ember!)   annyival   inkább,  mert  vidékemen  a  nép  nem  mondja: 

juhászodik,  hanem  juhádzik,  vagy  juházik,  a  mi  nyilván  más 
eredetre   utal.   (A  szekér  juha  is  hihetően  joha  volt,   beírésze.) 

5  Válasz.  Nemcsak  felelet  (ez  a  régieknél  :  választ)  vagy 
elválasztó  valami,  hanem  választás  is.  (L.  Szabó  D.  « ICisded 
szótár. ») 

■+  Ivetten  azaz  :  kettőjöket.  így  használva  már  a  XVI.  szá- 
zadbeli «Adhoríatio  mulicrumo  czimű  gúny  versben.  «Ha 
minket  isten   ketten   (kettőnket)  összebir. » 

^  Öcsédnél.  Fiatalabb  nő  az  idősbnek  öcs.  Innen  az  öcsém 
asszony   is. 

VJIl.   ÉNEK. 

'  Aczéltükör.  Nem  csak  aczélból  készült  tükör,  mint  a  Nagy 
Szótát  magyarázza,  sőt  ilyet  a  mai  nép  nem  is  ösmer,  ha- 
nem az  a  gyújtó  karika-üveg.  melyen,  a  babona  szerint,  hete- 
dik gyermek  meglátja  a  föld  alatt  rejlő  kincset ;  és  így 
tömör  testeken  keresztül  lát  vele.  Innen  vétetett  metaphorám. 
(Meglehet,  az  aczél  jelző  is  épen  gyújtó  tulajdonságától  ered.) 

*  Világfája.  Népmeséink  is  ösmernek  ilyet.  Ha  már  a 
végzet  könyvét  rováson  képzeljük,  ez  élcfa  kérge  lehet  a  leg- 
méltóbb  hely    A   sibylláknál   is  falevélen  volt  írva. 

IX.    ÉNEK. 

'    Tud.  Mystikus  értelemben.   Tudós  asszony. 

*  Igazándi.  A  mi  komolyan,  serio  megy,  nem  játékból. 
Országos  keletű  szó,  de  az  irodalom  megvetette  :  ő  tudja,  miért. 

3  "Lábol.  Nem  csak  azt  teszi,  midőn  valaki  a  vizet  meg- 
lábolja, azaz  lábon  menve  átkel  rajta  ;  hanem  az  úszás  egy 
nemét  is,  mely  csupán  láb  segítségével  történik,  a  kezek 
használata  nélkül.  így  jár  az  adoma  báró  W.-ről,  hogy  efféle 
úszás  közben  megberetválkozott.  —  A  kép  ily  lábolástól  van 
véve. 

^  Hogy  a  táltos  nem  a  keresztyén,  nem  is  más  ismert 
aera  szerint  számít,  hanem  valamely  költött  időszámítás  (teszem 
Hunor  és  Magyar  regekorától)  képzelendő  :  tán  fölösleges 
is  megjegyezni. 

^   Népmeséinkből   vett  vonás   a    földből  kinövő  kard. 
« Stella  cadit,  tellus  trcmit :  en  ego  malleus  orbis  !» 

Jí  krónikdk- 

7  Vágja  kettő.  Helyesen  ke'té.  De  úgy  is  mondják,  nálunk 
csak  úgy  ;   s   ez  állal  a   licentiát   igazoltnak   vélem. 

^  J{end.  Tájilag  ma  is  csak  sor  értelmű.  Itt  a  sátrak  sorait 
jelenti. 

X.  ÉNEK. 

'  J\yillal  nem  felkészülve,  hanem  nyilhúzás  vagy  sorsvetés 
útján. 

*  Jljzotta.   Nyitotta.  Jljtó,  ajak- 

3  Jifegapolá :   Régiesen;  megcsókolá. 

'*  J^ét  fele  dűlünk-  Két  oldalra ;  egyik  egy,  másik  más  felé  ; 
t.    i.   a  nevetés  miatt;   de   a   mit   nem   szükség  hozzátenni. 

í  "Folyam  elve.  Folyamon  túl.  Régi.  Kolozsvárnak  egy 
része  ma  is   Jíid-elve.    így  régen   Havas-elve. 

^  J^ezéhez  békéli  v.  békélik-  Számtalanszor  előfordul  régi 
könyvekben  s  az  engesztelés  módját  jelenti,  rendesen  kéz- 
csókkal,   vagy  legalább   kézfogással. 

XJ.  ÉNEK. 

'  Lá'-é,  vagy  lá'-e.  Valóban  így  ejtik  Tisza-Duna  közt,  a 
ládd-e  rövidítést  még  inkább  megrövidítve.  S  a  poesis  ne 
használhatná  az  ilyet  alkalmilag?  Másutt  kapva  kap  az  ily 
hangzatos  rövidítéseken. 

*  Góthol.  Tehettem  volna :  gót-tal  s  a  rím  úgy  is  meg- 
járná. De  nagy  vidék  így  ejti  a  hoz-hez  ragot.  Az  pereljen 
az  én  perlőimmel. 

3    Olyki.   Némely.    Ollyik- 

•♦  Mersz,  mint  a  félsz.  E  kettő  él  ily  formában.  Vélemé- 
nyem szerint  nem  az  ige  második  személye,  hanem  valósá- 
gos  főnév,   J2   képzővel. 

^  "Erkölcs.  Eigensinn.  (Itt  játék  is  van  benne  a  _/e//cm-hiányra.) 
Sajog.    Ragyog.    Régiesen.   (^aSajog  mint  arany. ») 

7  Pandái.  Padmaly  is ;  de  amaz  határozottabban :  vízpart- 
ban  vájt  ür. 

°  Irdatlan.  A  népmesék  e  szava  nem  oly  irdatlan  szó, 
mint  látszik.  Betücserével  annyi,  mint  irg-atlan,  a  régi  irg 
(jorg)  tőből ;  tehát  a.  m.  irgalmatlan  (nagy).  Azt  gondolná 
az  ember:   szemét;  pedig  lám:   kincs. 

XIJ.  ÉNEK. 

'    J^ün.  Vive.   Jogos  régi    forma. 

*  "Esennen.   Esdőleg.    Régi  szép  szó. 


CSABA  KIRÁLYFI 

Hún  rege  töredékei 
1851—1856 


Isten  veled,  jobb  részem  arany  álma! 

Hű  Toldi,  Csaba,  isten  veletek! 
Oly  messze  a  czél,  oly  magas  a  pálma ! 

Rég  törve  lelkem,  és  a  test  beteg 

ELŐHANG. 


Néztem  a  sötétbe,  sötét  éjszakába. 

Régi  elhunyt  idők  homályos  titkába ; 

S  a  mint  belenéztem  hosszasan,  merevül : 

A  ködök  országa,  ím,  megelevenűl 

És  előttem  járnak  a  hajdani  képek. 

Mint  egykor,  oly  élők,  mint  egykor,  oly  épek : 

Szög  hun  fiak,  a  mint  sugár  lovaikon 

Íjat  pödörintve  futtatnak  a  síkon  ; 

Vagy  kancza  tejétől,  bornak  ha  meg-erjed. 

Vidám  lakomájok  szilaj  tüze  gerjed. 
Felhangzik  az  ének,  a  szív  ere  pezsdül 
S  előterem  a  múlt  bústól,  örömestül. 
Vagy  vadra  csatázva  s  népekre  vadászva, 
Zendűl  az  öreg  kürt  zúgó  riadása, 
A  harczbika  bömböl,  az  óriás  tülök. 
Nyerítnek  a  lovak,  hegyezve  kis  fülök'  — 
S  elvágtat  a  falka  szélnél  sebesebben, 
Utána  fehér  köd,  a  föld  pora,  lebben.  — 
Ott  láttam  a  hősök  ifjabb  ivadékát 
S  feltűnni  borongó  Etele  árnyékát. 
Nagy  messze  vetődni  a  hun  temetőre. 
Hogy  már  deli  napjok  hajlott  lemenőre; 
Ott  barna  Csabát,  a  szőkébb  Aladárral, 
Etel  nagy  örökjét  kisérteni  vállal. 
Míg  harcz  riad,  imél  Kelem  átkos  földén, 
Hold-fogyton  is  áll  még,  mely  támada  töltén 
S  a  nemzeti  vészből  egy  marad  fen :  Csaba, 
Csaba,  e  nagy  éjnek  bujdosó  csillaga. 


Előhang. 

Mcrjcm-é  futtatni  gyönge,  fáradt  tollam? 
Lessz-e  erőm  írni,  a  hogy  elgondoltam? 
Az  élet  hegyének  már  tetején  állok : 
Emelkedtem  eddig,  ezután  csak  szállok. 
Belátom  az  ösvényt,  melyen  ide  jöttem, 
Derült  is,  borult  is  a  lejtő  mögöttem  : 
De,  a  mi  elül  van,  azt  borítja  felleg. 
Ki  tudja  veszélyit  a  lemenetelnek! 
Ki  tudja,  ha  lábam  mélységre  botolván, 
Nem  jutok-e  aljra,  mielőtt  gondolnám, 
S  nem  lessz-e  világi  pályám  köre  csonka : 
Bevégzetlen  élet  —  bevégzetlen  munka ! 
Kétséges  az  utad  :  ha  fogsz  lenni  czélnál  ? 
Szegény  ember  addig  hogy  el  ne  alélnál  ? 
Mi  emel?  mi  tart  fön?  mi  sugall?  mi  bíztat? 
Kebelem  egy  hangja,  követem  is  áztat : 
Egy  hang,  mely  csilingel  az  égi  madárban 
Hogy  lerombolt  fészkét  rakja  késő  nyárban. 
Mely  a  pók  fonalát  százszor  megfonatja. 
Noha  füstbe  százszor  menjen  áldozatja, 
S  mely,  hatalmasb  szóval,  a  költőben  riad : 
ccHa  későn,  ha  csonkán,  ha  senkinek:  írjad.)) 


ELSŐ  DOLGOZAT. 

(1852-1853.) 


ftCsuda,  hogy  mindeddig  nem  cmlékeztttnk  err6].t 
Vtotvai  Péhr. 


ELSŐ  ÉNEK. 

SZÁSZ  DETRE. 

Harsog  vala  egy  szó  nyugattól  keletig, 
Btele  nagy  király  hogy  már  közeledik ; 
Adria  tengernél  utolsó  szem  őre 
Kezdé  a  kiáltást  és  adta  előre. 

Széles  birodalma  országain  átal, 
Nyilallék  a  szózat,  emberi  hang  által : 
Minden  nyillövésre  más  vitéz  fogadta: 
Mint  felhő  a  dörgést  tovább  tovább  adta. 

Tudni-illik,  egész  nagy  birodalmában 
Őrállói  voltak,  széltiben  hosszában. 
Akik  éjjel  nappal  egymást  rendre  váltsák. 
Mi  esik  künn,  vagy  benn :  egyszerre  kiáltsák. 

Négy  láncz  vala  illyen,  mint  a  rege  mondja, 
Tisza-Duna  síkján  volt  középső  pontja, 
Tisza-Duna  víznek  áldott  rónaterén. 
Hol  ma  búsan  hallgat  kürtjével  Jászberény. 

Onnan  pedig  a  hír  elfut  a  Rajnához, 
Etel  ős  folyamhoz,  és  a  Visztulához ; 
Mint  a  pók  megérzi  háló  rezzenését : 
Érzé  minden  ország  Etele  jövését. 


Csaba  k'rályfi. 

Ott,  hol  napkeletre  kanyarul  a  Zagyva, 
Gyűlt  össze  az  udvar,  mind  kicsinye,  nagyja; 
Ott  vala  a  város:  Etele  királyi 
Lakóhelye,  könnyed  sátor-palotái. 

Nem  szorult  e  város  tetemes  falakra, 
Nagy  nehéz  kövekből  nem  volt  összerakva, 
Az  erőnek  szolgált  kirepítő  fészkűi. 
Nem  a  gyávaságnak  biztos  menedékül. 

Tündér  palotának  bizonyára  hinnéd. 
Melyet  egy  fúvó  szél  tovalehel  innét. 
Oly  könnyűden  volt  az,  csak  fából,  faragva, 
Mesteri  munkával  díszesen  kirakva. 

Az  épületek  közt,  valamint  a  méhraj, 
Sürög-forog  a  nép,  van  mindenfelé  zaj: 
Gyermekek  és  vér.ek,  asszonyok,  leányok, 
Idegenek,  hunok,  szolgák  és  királyok. 

Detre  pedig,  a  szász,  ült  a  kapufélen, 
ösz  haja,  mint  felhő,  lebegett  a  szélen. 
Homlokában  horda  ama  nyildarabot. 
Melyet  a  Hunbércznél  ütközetben  kapott. 

Bendeguztól  kapta,  jó  ideje  annak, 
Azóta  nevezik:  «a  halhatatlannak ;» 
Három  ivadékot  láta  elhullani. 
És  negyedik  öltő  immár  a  mostani. 

Ott  vigyázza  mindég  a  jövőmenőket, 
Vadmacska  szemével  kisérgeti  őket. 
Némelyik  után  a  fejét  sem  billenti, 
Másikat  szép  szóval,  nyájasan  köszönti. 

Mert  ha  szittya  ur  jő,  Csat,  Önögész,  Bére, 
Avagy  Etelének  más  főfő  embere, 
Feláll,  nem  is  űl  le,  míg  el  nem  haladnak, 
És  utána  görnyed  a  parancsolatnak. 


E/jő  dolgozat.  I  2  3 

Ám,  ha  Oresztész  jő,  vagy  fia  (ki  végre 
Augusztulusz  néven  űJt  császári  székre) : 
Csak  vállhegyről  nézi  a  puha  rómait, 
Fogadja  is,  nem  is,  köszönő  szavait. 

Ellenben,  ha  gót,  vagy  alán  fejedelmek 
A  magas  kapunál  olykor  megjelennek: 
Odalopott  szóval,  egy-egy  pillantással, 
Néha  beszélgetnek  hosszú  hallgatással. 

Épen  \í^alamir  jött,  a  gótok  királya, 
(Másszor  volt  az  1  mostan  Etele  szolgája) ; 
Detre  a  vitéznek  oda  nyujtá  jobbját. 
Nyájasan  kérdezték  egymás  állapotját. 

Ama  titkos  ármányt  kezdem  énekelni. 
Melyet  forralának  nyugot  fejedelmi. 
Hogy  Etele  jármát  egy  nap  összetörnék, 
A  hatalmas  királyt  orozva  megölnék. 

Detre  a  kezdője,  vannak  hozzá  többen, 
Hanem  a  szász  Detre  főfő  czinkos  ebben; 
Igaz,  hogy  Walamir  nem  volt  részes  benne. 
Távol  országból  jön  gótok  fejedelme. 

Monda  neki  a  szász:  ((Bizony  könnyű  élet. 
Fejedelmi  ember  könnyebben  nem  élhet, 
Ahogy  mi,  királyok,- -mint  már  én,  vagy  magad, 
Etelének  biztos  védszárnyai  alatt. 

Nincs  a  mi  fejünkön  uralkodás  gondja. 
Koronánk  azt  csupán  diszíti,  nem  nyomja. 
Máskor  a  szemünket  sem  mertük  behúnni. 
Most  egyéb  dolgunk  sincs:  enni  és  alunni. 

Nem  félünk,  hogy  a  nép  ellenünk  fellázad. 
Csata  elveszése  nem  nekünk  gyalázat, 
Vagyon  országunknak  őre,  pártfogója. 
Minden  ellenségtől  a  ki  hogy  megója. 

És  az  ütközetben,  ha  vesztünk,  ha  nyerünk. 
Marad  Etelénél  egy  darab  kenyerünk, 
Csekély  a  szolgálat,  a  tartás  királyi. 
Korán  sem  élnek  úgy  Etele  szolgái. » 

Erre  j6  Walamir  felsohajta  elébb, 
Szaggatott  sóhajjal,  mint  ki  hűs  vízbe  lép. 
Hátra-hátra  nézett  s  igy  felele  aztán. 
Szemében  a  könnyet  ujjal  megfakasztván : 

íOh  öreg  barátom,  mind  az  isten  dolgai 
Ki  még  tennap  ur  volt,  ma  már  lehet  szolga; 
Bizony  a  kerék  is  mutatja  példával : 
Egyszer  fel,  másszor  le,  forog  a  talpával. 

Mi  tagadás  benne :  fáj  nekem,  ha  látom 
Ülni  a  kapuban  régi  jó  barátom' 
Edekót,  vagy  téged,  vagy  más  öreg  embert 
A  kit  a  nagy  Etel  házőrzeni  rendelt. 

Mi  tagadás  benne :  fáj  nekem,  virágát  — 
Nézni  országomnak  szép  fiatalságát. 
Mikor,  Etelével  a  had  előtt  járván. 
Hallgatnak  szegények,  mint  az  ölő-bárány. 

De  ki  tehet  róla  —  ki  merészel  tenni ! 
Nem  mondom,  hogy  tenni,  csak  egy  szót  emelni ; 
Nem  mondom,  hogy  szólni,  csupán  gondolkodni. 
Éjjel,  a  sötétben,  álmokat  álmodni. 

Íme  1  neki  hódol  mind  nyugat  és  kelet. 
Úrrá  tette  isten  széles  világ  felett. 
És  valahányszor  csak  a  lábát  kihúzza. 
Győzedelmes  útját  hirnév  koszorúzza. 

Most  is  diadallal  téré  visszafelé: 
Várasok  omlottak  büszke  lába  elé. 
Mint  a  fű  hogy  omlik  a  kaszás  elébe. 
Mint  gabona-földön  hever  a  sok  kéve. 


Első  dolgozat. 

Mert  soha  nem  enged,  ha  mi  feltett  czélja ; 
Bizonyság  közelebb  hires  Akviléja, 
Melyet  egy  huzamban  három  évig  ültünk. 
Három  álló  évig  hiába  kerültünk. 

Tíz  százezerén  ott  a  hunok  valának, 
Tizből  négy  jutott  már  éhségnek,  halálnak; 
Tábori  tüzekként,  a  mezőben  széllyel. 
Nagy  halottas  máglyák  égtek  minden  éjjel. 

Etele  pedig  járt  kívül  a  sánczokon, 
Népei  romlása  esvén  neki  zokon, 
Sem  a  nyögő  panaszt  és  jajszót  hallani  — 
Sem  a  szándokától  nem  bírt  elállani. 

De  midőn  a  várost  egy  napon  kerülte, 
(Jósok,  fejedelmek :  mi  valánk  körülte), 
ím  csudát  az  isten,  bizonyos  jelt  adott, 
Mire  a  nagy  Etel  újjal  így  mutatott: 

Nézzétek,  bajtársim,  ottan  ama  gólyát, 
Isten  akaratja  biztos  jeladóját: 
Érzi,  hogy  elpusztul  Akviléja  tornya. 
Fiait  egyenként  a  nádasba  hordja. 

No  azért,  e  dolgot  vévén  eszetekben. 
Legyetek  serények  holnap  ütközetben : 
Mert  eljött  az  idő,  és  megért  az  átok : 
Porba  száll  a  város,  bizony  meglássátok.  — 

Korán  holnap  tehát  rendelé  a  serget. 
Tízszázezer  lótól  ugyanannyi  nyerget : 
Fal  köré  hányatta  iszonyú  halmazzal 
S  meggyújtván  —  a  követ  megolvasztá  azzal. 

Eltiprá  a  bástyát,  valamint  a  sarat, 

Elő  ember  ottan,  s  kő  kövön  nem  maradt; 

Odalőn  a  város,  gazdag  Akviléja: 

így  teljesül  mindég  Etele  nagy  czélja. 

Hamar  azon  földet,  mint  tűz  eJfutoita, 
Ravenna  kapuit  lábbal  megtapodta, 
Hatalma  jeléül  csak  átméne  falán; 
Ellenben  haragját  megérzette  Milán. 

Haragját  Milánó,  kegyelmét  Kremóna, 
Mí.ntua,  Pádova  és  a  büszke  Róma  : 
Jól  könyörge  a  pap,  a  főpap  Oroszlán, 
Róma  fejedelmit  őmagával  hozván : 

Te,  ki  mindeneket,  úgy  monda,  legyőzhetsz, 
Hirre,  hatalomra,  kincsre  megelőzhetsz, 
Múld  felyűl  ebben  is:  győzd  le  tenmagadat! 
Szüntesd  meg  irántunk  való  haragodat. 

Monda,  és  Etele  szemét  égre  veté. 
Csudálatos  alak  onnan  fenyegeté: 
Egy  ősz,  papi  ember,  tisztelendő  arczczal, 
Csikorgatta  fogát,  éles  kivont  karddal. 

Melynek  is  láttára  királyi  Etele, 
Mint  valamely  gímvad,  ugy  visszarettene ; 
Mint  az,  a  ki  csupa  élet  és  egészség. 
Megdöbben,  ha  érzi  a  halál  intését. 

Nyomba  megfordítá  fékét  jó  lovának, 
Megadá  kegyelmét  Roma  városának; 
Onnan  külde  engem,  hogy  a  hirt  meghoz;-am  ; 
Maga  sem  tudom,  hol  késik  ilyen  hosszan.  — D 

így  beszélt  Walamir,  gótok  fejedelme. 
Nem  tudá,  honnét  van  ura  késedelme : 
Hogy  szerelem  lángja  gyúladott  szivében, 
Kézfogóját  lakja  tenger  szigetében. 

Öt  éve  kerüli  szerelem  játékát, 
Özvegyi  bús  szive  mert  gyászolja  Ríkat, 
A  ki  örömére  Csaba  fiát  szülte, 
Kiről  a  nagy  isten  jós  igéit  küldte. 


Első  dolgozat.  I  iy 

Mert  az  vala  egykor  neki  jövendölve : 
Birodalma  elvész,  a  semmibe  dőlve, 
Széthull  a  nagy  ország,  elzüllik  a  szittya : 
Hanem  Csaba  végre  mind  visszaállítja. 

És  ezért,  hogy  szive  Csaba  felé  vonta, 
Minden  fiai  közt,  születése  olta! 
És  ezért,  hogy  Ríkat,  a  szélső  határig. 
Minden  hölgyei  közt,  szerette  halálig! 

Ott  pihen,  ott  pihen  zúgó  cser  tövében, 
Reges  Székelyföldön,  Rika  erdejében, 
Kőszirtja  fölébe  hives  árnyék  hajolt. 
Csendes  álmaihoz  danát  mormog  az  Olt. 

Magas  hegytetőről,  Rika  vize  mellé, 
Onták  le  a  bérczet,  hogy  a  sirt  jelölné, 
S  hol  megállt  a  nagy  kő,  oda  szállt  a  völgybe. 
Most  is  ottan  nyugszik  Etele  szép  hölgye. 

A  király  pediglen  gyászolta  halálát. 
Nagyszámú  nejei  kedvét  nem  találák: 
Sem  az  ifjú  Észka  tündéri  szépsége. 
Sem  a  Krimhild  asszony  ezer  mestersége. 

De  most,  visszajövet,  Adria  szigetjén 
Szemeit  a  bájos  Mikoltára  vetvén. 
Özvegy  üres  szíve  megeléglé  gyászát: 
Nem-várt  menyegzővel  lepi  meg  a  házát.  — 

Ravaszul  azonban  ilyes  feleletre 

Nyitá  vékony  ajkát  fejedelmi  Detre : 

«Sohse'  tudj'  az  ember,  mit  mondjon,  ne  mondjon, 

Mert,  a  mi  azt  nézi,  bajos  az,  lám-mondom. 

Öreg  cseléd  vagyok,  nem  mostani  gyermek. 
Nagyapja  lehetnék  a  mai  embernek. 
Sok  esett  énrajtam,  sok  mindent  megértem, 
Tán  az  isten  azt  már  nem  engedi  érnem. 

De  te  tovább  élhetsz,  mert  idő  szerint  is 
Ugy  kívánja  már  a  természeti  rend  is; 
Félek  hogy  megéred,  szomorú  példában : 
Nem  mindig  jó  ülni  nagy  fa  árnyékában. 

Jó,  ha  szép  idő  van,  tiszta,  engedelmes ; 
Záporban,  viharban  sokszor  veszedelmes, 
H amidőn  a  szél  fú,  rohan,  bömböl,  csapkod, 
Megnyilik  a  felhő,  dörög,  huH  és  csattog. 

Otalom  nekünk  most  Etele  nagy  széke, 
Az  ő  háborúi  legbiztosabb  b-^ke. 
Mint  kemény  vas  abroncs,  egyedüli  karja 
Roppant  birod-^lmát  szépen  összetartja. 

Jaj!  de  ha  ez  abroncs  egykor  széllyel pattan. . . 
Mert  nem  lehetetlen,  —  bár  megfoghatatlan, 
Mert  ki  egy  világgal  kénye  szerint  játszik, 
Az  nem  földi  pornak  —  az  istennek  látszik. 

Ámde  őt  is  anyja  szerelemmel  hordván 
Szülte  Bendegúznak,  Etel  vize  partján ; 
Halandói  sorsban  enyészet  kiséri. 
Ott,  a  hol  és  akkor,  a  mikor  —  eléri. 

Ugy  lehet,  az  idő  nincs  is  olyan  messze. 
Ámbár  isten  dolga,  hogy  meddig  ereszsze. 
Az  emberi  elme  gyakran  botlik,  téved .  .  . 
De  különös  az  a  római  történet. 

Mert  csudálatosan  a  hármas  szám  beteli : 
Három  ízben  láttuk  megrémülni  Etelt: 
Egyszer,  midőn  a  szűz,  Lekh  folyama  partján, 
Vissza  Etel !  zúgá,  jobb  kezét  feltartván. 

Másodszor,  midőn  a  Katalón  mezeje 
Annyi  tenger  hadnak  lőn  temető  helye. 
Tíz  király  hatalma,  tiz  nagy  ország  népe 
Jött  Aétiusszal  a  hunok  elébe. 

Akkor  is  Ételhez  egy  papot  vivének. 
Monda  a  föJdnépe  isten  emberének. 
Egyedül  lakott  az  rengeteg  vad  pusztán, 
nhezett,  szigorlott,  mindig  imádkozván. 

Kinek  a  szavára  Etel  úgy  megrezzent. 
Mint  az,  kit  üres  hang  álomból  felrezzent. 
Mint  a  büszke  tölgy,  bár  tudni  hogy  le  nem  dűl. 
Egy  fcjszecsapástól  gyökeréig  rendűi. 

Ostora  istennek !  a  jövevény  szóla, 
Kit  bűnér'  bocsát  az  földi  halandóra, 
És  adá  kezedbe  az  üldözés  kardját : 
Tőlem  e  csatáról  kérded  akaratját? 

Még  nem  jött  el  a  nap,  hanem  el  fog  jőni. 
Melyen  birodalmad  semmibe  fog  dőlni, 
Üldözés  szablyája  kiesik  kezedből, 
Más  ember  veszi  fel,  —  ne  vesd  ki   eszedből. 

Így  beszélt  a  jámbor  ;  de  meg  az  áldozat 
Ésmeg  a  nézők  is  jövendöltek  roszat ; 
S  ütközetre  híván,  nap  lehanyatláskor. 
Siketebben  szólt  a  nagy  tülök,  mint  másszor. 

Sok  ember  esett  el  az  nap  a  két  részen : 
Négyszázezer  bajnok,  ha  nem  is  egészen ; 
A  fok,  mely  alig  birt  voln'  el  egy  hajszálat. 
Szekeret  elsodró  vérözönné  áradt. 

Akkor  lőn,  hogy  Etel,  kardját  összemérve. 
Ráismert  ama  nagy  római  vezérre, 
Kivel  Bendegúznál,  apja  sátorában. 
Nőtt  és  nevekedett  fiatal  korában. 

Aétiusz  volt  az,  gyermek  kori  társa. 
Én  kapattam  őket  fegyver  forgatásra. 
Midőn  még  a  vérem  gyorsabban  szökellett 
S  hej !  bizony  a  kard  se  támaszkodni  kellett. 

Arany   Jinos   müvei.    )V.  g 

Mondom  tehát,  a  harcz  késő  éjig  tárta. 

Egyik  fél  se  győzött,  isten  úgy  akarta; 

És  a  csatamező  senkié  maradott. 

Mint  egy  préda,  melyen  két  vad  összecsapott. 

S  Etele,  virasztván  az  egész  sereggel. 
Táborát  övedzé  kaszás  szekerekkel ; 
Mágiáját  a  hunok  búsan  összerakták, 
Tetejében  állva,  várta  a  viradtát. 

Nagy  halom  nyeregből  a  máglyát  rakatta, 
Hogy  veszély  perczében  gyujtnák  fel  alatta. 
Hanem  az  ellenség  tovaszállott  éjjel ; 
ó  meg  így  kiálta,  büszkén  emelt  fejjel : 

Csillagok  lehullnak,  hegyek  kimozdulnak. 
Megrázkódik  a  föld,  mindenek  elmúlnak ; 
Én  vagyok,  Atila,  én  vagyok  imhol  a 
Világnak  pőrölye,  istennek  ostora! 

A  mint  hogy  azóta  viseli  e  nevet, 
Ütja  e  világban  egy  diadalmenet,  — 
Hanem  a  szerencse  isten  dolga,  mondom. 
Földi  féreg-ember,  jobb,  semmit  se  mondjon. 

Mert  sohasem  tudja,  mi  követi  holnap, 
Egy  rövid  sóhajtás  élte  halandónak, 
Verje  bár  valaki  az  eget  fejével. 
Sohase  feledje,  hogy  a  földön  lépdel. » 

így  végezte  a  szász  óvatos  beszédét, 
S  döfölé  a  porba  hosszú  kardja  végét. 
Sokáig  a  földre  néztek  mind  a  ketten  ; 
Monda  végre  amaz,  egykissé  rekedten : 

(tjól  beszélsz,  öreg,  bár,  vigyázván  szavadra. 
Fátyolkép  teríted  azt  a  gondolatra, 
Kíméled  is  a  szót,  bő  beszéddel  élvén, 
Ismeretes  dolgot  hosszan  elmesélvén. 

Tudom  én,  hogy  itt  sok  különféle  nemzet 
Egy  sziwel-lélekkel  várja  ama  pcrczet; 
Mert  melyik  állatnak  kedves  az  ő  járma? 
S  nem  visszanyomúl-e  a  lenyomott  párna? 

Azt  remélik,  hegy  majd  fiai  Ételnek 
Rút  visszavonásban  háborúra  kelnek ; 
Mint  bizonyos  azon  fának  elfajzása. 
Melynek  egy  gyökérről  ezer  a  hajtása. 

S  jóllehet  ő  mindnél  többre  teszi  Csabát, 
És  talán  a  hunok,  tisztelvén  a  szavát. 
Örömest  választják  helyébe  királyul : 
Sok  minden  jöhet  még  közbe  akadályul. 

Mert  a  susogó  hir  azt  gyanítja  már  is, 
Nagy  akadály  lehet  ebben  Aladár  is. 
Mivelhogy  titokban  gyűlöli  testvérét, 
A  kegyencz  Csabának  szomjúhozza  vérét. 

És  ez  onnan  volna,  mert  talán  Krimhilde, 
Egy  fiát,  Aladárt,  közjóra  nevelte. 
Rokoni,  vérei,  nemzete  javára, 
Kiket  napnyugaton  nyom  Etele  járma.* 

Felelt  erre  a  szász  :  ((Most  hallom  ezeket  1 
Nem  jó,  ha  az  ember  olyasmit  feszeget, 
A  minek  későbben  urát  adni  nehéz. 
Mert  bizony  feje  is  könnyen  utána  vész. 

Hátha  már  most,  teszem,  valaki   feladna? 
S  olyan  ember  kettőnk  közül  is  akadna? 
Mert  kötelessége  hű  alattvalónak 
Bármit  is  utánatenni  a  közjónak. » 

Walamir  ijedten  lépett  visszafelé, 
Tenyerét  paizsúl  tartá  maga  elé. 
Változott  a  színe,  remegett  az  ajka. 
Heves  indulatban  ily  szó  tört  ki  rajta  : 

íÁrulól  ármányos!  a  ki  vén  létedre 
Madárfogó  lépet  kensz  hamis  nyelvedre; 
Szép  szóval  az  embert,  mint  egy  bölcs,  oktatod  ; 
Tigrisként  rohansz  rá,  midőn  megkaphatod. 

Tzn  nem  tudom  én,  hogy  mint  a  pók  a  zugban, 
Régen  szőtök-fontok  homályos  titokban, 
Krimhild  asszony,  és  te,  s  a  többiek  itten, 
Ármányos  lelketek  tudja,  hogy  mit?  mit  nem? 

Mert,  ha  súgni -búgni  olykor  összeültök, 
Mingyárt  veszem  észre,  hogy  engem  kerültök, 
Mint  folyam  a  sziklát,  melyre  föl  se'  mászhat, 
Kemény  gyökerének  alája  sem  áshat. 

Mert  a  hit  nem  szellő :  bizony  meg  is  állom, 
Hűséggel,  tanácscsal  uramat  szolgálom. 
Vérrel  és  fegyverrel,  a  mikép  fogadtam. 
Midőn,  eskü  gyanánt,  jobb  kezemet  adtam. 

Mert  megölhetett  vón' :  egy  ujjal  se  bánta. 
Kisdedeim  anyját  kegyesen  megszánta. 
Rám  bízta  bizalmát,  vagyonnal  tetőzött : 
Remélhet-e  ennyit  máshol  a  legyőzött?* 

Szóla  s  menni  akart;  de,  kezét  megfogva. 
Felelt  neki  a  szász,  gúnynyal  mosolyogva : 
« Bizony,  képes  volnál,  a  nagy  hűség  miatt. 
Gyanúba  keverni  legjobb  barátidat. 

Ne  cselekedd  azt,  hé,  ne  adj  el  bennünket. 
Jobb  helyre  temessed  mai  beszédünket : 
Majd  kikél  az  egyszer,  majd  fel  is  nő,   íeth-e  : 
Mert  nem  élt  hiába  ily  sokáig  Detre.  — d 

Azzal  egyik  jobbra,  másik  mene  balra. 
Gót  Walamir  indult  a  király-udvarra ; 
Detre  is  elunt  már  ülni  kapufelen  : 
Másuvá  gondolta  a  szász  fejedelem. 

MÁSODIK  ÉNEK. 

KRIMHILDE. 

Fordula  hát  egyet  vas-honiloku  Detrc, 
Neki  lévén  az  nap  gondja  őrizetre. 
Megszemlélte  kivűl  a  jeles  őrhadat, 
Mely  ott  táboroza  színes  sátrak  alatt. 

És  ha  vészen  észre  csak  egy  szálnyi  hibát. 
Megdorgálja,  bizony,  bárki  apja-fiát, 
Legyen  tiszt,  közen\ber,  idegen,  vagy  szittya : 
Kemény  feddő  szóval  a  porig  leszidja. 

Onnan  pedig  indul  a  kapun  befelé. 
Melynek  két  bálványa  egymást  úgy  öleié. 
Mint,  ha  két  hegyi  bük  lombos  tetejével, 
Össze  lenne  fonva  bokrétás  fejével. 

Önegész  udvarán  vitte  végig  útja. 

Hol  e  fő  személynek  márvány  fürdő-kútja, 

Díszes  faragványú  sátorai  állnak; 

Nincs  különb  lakhelye  csupán  a  királynak. 

Mert  a  főfő  kunok  udvarai  görbe 
Rácsozattal  veszik  a  királyét  körbe, 
S  ettől  amazokat  tér-mező  választja. 
Melyen  kettős  ággal  foly  körűi  a  Zagyva. 

Túl  pedig  e  rónán.  Zagyva  szigetében, 
A  királyi  palánk  emelkedik  szépen. 
Sűrű  tornyoz attal,  reczésen  faragva, 
Ezerféle  színű  fából  összerakva. 

Itt  legel  a  ménes,  a  szép  anya-kanczák. 
Remekbe  azokat  szülte  egy-egy  ország; 
Partra  jön  a  csikó,  látja  magát  vízben  : 
Megriadva  fut,  fut  —  s  igy  tesz  gyakor  izben. 

Két  felől  az  úton,  két  felől  a  hidon, 
Sátrak  lengedeznek  puha  zöld  pázsiton, 
Messzünnét  sereglő  követek  számára, 
Kik  ott  ácsorognak,  Etelére  várva. 

De  a  kapu  előtt,  mely  a  várba  viszcn, 
Sima  gyepes  földön,  túl  a  folyó  vizén, 
Csaba  és  Aladár,  királyi  leventék, 
Fegyverforgatásban  erejök'  nevelték. 

Számos  ifjú  van  ott,  idegen  és  szittya, 
Egy  korosabb  őket  vezérli,  tanitja, 
Vitéz  Odoaker,  fia  Edekónak, 
Lehetne  röviden  nevezni  Odónak. 

Nyilazás,  lovaglás,  kopja,  dárdavetés, 
Van  ezer  mulatság,  hősi  vetélkedés ; 
Erejét  az  ifjú  nem  szokta  sajnálni : 
Buja  fű  még  jobban  nő,  ha  megkaszálni. 

S  támada  nevetség  az  Oresztész  fián. 
Időnap  előtti  kövér  hasa  mián. 
Melyért  Odoáker  fogta  koplalóra, 
A  míg  hogy  fel  nem  bír  pattanni  a  lóra. 

Most  ugyan  felmászott,  valami  nehezen, 
Volt  is  tréfa  elég,  volt  is  kaczaj  ezen  ; 
Bokros  lova  lábát  megcsapkodta  Odó, 
És  monda  kajánul:  hadd  lám,  milyen  futó! 

Farkához  rúgott  az,  szűk  volt  neki  a  rét, 
A  lovag  elhányta  ostorát,  fegyverét. 
Kantár  helyen  öllel  fogódzott  nyakába, 
Potrohát  szegénynek  gyötri  gombos  kápa. 

Aztán  ríni  kezde,  vastag  férfi  hangon, 
Keresé  a  kengyelt  lábbal  a  czafrangon, 
Vérzi  a  ló  hasát  lógó  sarkantyúja. 
Melybe  a  nekül  is  hét  ördög  van  bújva. 

Mignem  egyszer  a  ló,  Zagyva  folyam  mellett. 
Lerázta  nyakából  az  unalmas  terhet; 
Legördült  a  vizbe  (nagyobb  volt  a  sarja)  : 
így  lovaglott  Róma  leendő  császárja. 

Mindnyájan  nevették;  hanem  a  bölcs  Detre 
Szerzőjét  e  csínynak  komolyan  megfeddte ; 
Azután  gyönyörrel  a  többi  játékot : 
Csaba,  Odó  harczát  soká  nézte  még  ott. 

Aladár  azonban  állt  egymaga  félre, 
Míg  Odót  izzasztá  ifiabb  testvére ; 
Odamene  a  szász,  megfogá  a  kezét, 
S  mutató-ujját  így  kisérte  a  beszéd  : 

«Én  lehettem  oílyan,  gyermek-ember  lévén, 
Apáid  honában,  kincses  Rajna  szélén. 
Hol  anyád  ősének  állt  királyi  széke, 
Fiaral  koromban  ott  valék,  vendége. 

Akkor  voltam  ollyan,  mint  jelenleg  Csaba : 
Kardom  egy  ifjú  csert  könnyen  kettészaba;  — 
De  azóta  sok  víz  folyt  le  már  előttem  : 
Fölfelé  is,  meg,  haj!  lefelé  is  nőttem.K 

Aladár  a  kezét  halkan  visszavonta, 
Detre  beszédére  ő  semmit  se  monda, 
Távolabb  húzódott  négy  vagy  öt  lépéssel, 
S  nézte  a  játékot,  mint  előbb  kevéssel. 

Csaba  pedig  aztán  lováról  leszálla, 
S  odavezeté  azt,  a  hol  Detre  álla ; 
Bal  karját  keresztül  vette  a  ló  nyakán. 
Szép  sörénye  alatt  kézzel  lapogatván. 

Egyszersmind  a  jobbot  nyújtotta  Detrének; 
Az  öreg,  az  ifjú  összenevetének ! 
Pej  lován,  Odó  is  hamar  előtermc. 
Tette  magát  szörnyen,  mintha  neheztelne. 

«Ezt  Ugyan  — ■  kiálta  —  fejemi'e  tanítám! 
Mert,  ha  nem  vigyázok,  a  földre  terít  ám ; 
Illik  az,  igy  bánni  köszönet  dijába? 
No  csak,  jótétedért  ne  várj  jót,  hiába  U 

Így  kötődött  az,  hogy  nevessenek  rajta, 
Hanem  Csaba  egyet  jó  nagyot  sohajta : 
«  Könnyű  nekem  —  úgymond  —  itthon  vitézkedni, 
Tecske  paripámon  a  szelet  kergetni. 

Esztendeje  múlt  el,  nem  is  egy,  de  három. 
Mióta  Etelét,  az  atyámat,  várom. 
Hogy  csatába  vígyen,  a  mikép  igérte; 
Visszajön,  azt  monda,  nyolcz  vagy  kilencz  hétre. 

S  im!  negyedszer  nyilt  ki  a  szép  új  esztendő, 
Négyszer  jött  a  gólya  elébb  haza,  mint  ő; 
Ki  tudja,  mikor  fog  ismét  hadba  kelni! 
Mert  méltán  pihen  az,  a  ki  megérdemli.)) 

aSohse  búsulj,  szolgám!))  monda  neki  Detre, 
<(Nem  fog  atyád  ülni  puha  kerevetre! 
Visszafordul  ismét,  Honória  végett, 
Hogy  kivíja  karddal  a  szép  feleséget. 

Mert  a  testvérhúga  római  császárnak 
Gyűrűjét  küldötte  Etele  királynak; 
Gyűrűjét,  szerelmét,  szíve  gerjedelmét, 
Férjéül  óhajtván  kunok  fejedelmét. 

Aztán  meg  is  kérte  a  lányt  feleségül, 
(Csaba  ezt  nem  hallá  arcz  pirulás  nélkül), 
S  egybe  pedig  kérte  a  nagy  ország  felét : 
Megilleti  ennyi  hozomány  Etelét. 

Nem  adá  a  császár ;  tudom  megsiratja. 
Lesz  a  gyászruhának  keleté,  divatja. 
Sok  szűz  marad  otthon  ez  egy  mátka  végett,  - 
Akkor,  a  násznéppel,  elvisz  atyád  téged. 

Akkor  válik  cl,  hogy  Csaba  már  nem  gyermek, 
Sőt  beillik  harczon  embernyi  embernek : 
Apja  pedig  aztán  az  első  leánynyal, 
Megajándékozza  gyönge  Deliiánnal.D 

Alig  ejté  az  ki  szép  Delilán  nevet: 
Paripára  pattan  Csaba,  mint  egy  evet; 
Lova  lódul  könnyen,  sarkalá,  hogy  menjen  : 
Az  öreg  embertől  szégyenlette  szörnyen. 

Ha  valaki  már  most  nem  is  tudja  talán. 
Megmondom,  ki  volt  a  szűzi  szép  Delilán : 
Nagy  király  leánya,  káspi  tengeren  túl. 
Honnan  reggelente  a  nap  útnak  indul. 

Ott  lakott  egy  néptörzs,  a  neve  korozmán, 
(Körülbelől  annyi,  mint  török  vagy  ozmán), 
A  király  e  népnek  volt  hatalmas  kánja  : 
A  leány  e  kánnak  szerelmes  leánya. 

Onnan  hozta  egykor  Etele  Csabának, 
Megszerette  a  lányt  kedves  kis  fiának, 
Ríka  sátorában  szépen  fölnevelte, 
Ríka  után  gondját  viseli  Krimhilde. 

S  az  összekelésből  már  nem  múlna  semmi. 
De  Csabának,  harczon,  próbát  kell  még  tenni, 
Akkor  ölelheti  gyenge  testét  lánynak: 
Ez  volt  a  szokása  szittyái  pogánynak. 

Detrc  pedig,  a  szász,  ment,  fel  az  udvarba, 
Krimhild  asszonysághoz,  a  derék  sátorba. 
Szép  ruhás  leventék  őrzik  a  nagy  sátort. 
Visszarántják  egymást,  úgy  adnak  sikátort. 

Nem  silány  hajlék  ez,  minden  ember  tudja. 
Szellős  tág  folyosó  környöskörül  futja, 
Sima  gyallott  fáit  messze  földről  hozták. 
Tornyait  és  kúpját  meg  is  aranyozták. 

Nagy  terembe  lépni,  mely  derült,  világos, 
Tizenkét  sorjával  benne  karcsú  ágas 
Felfelé  kigyódzik,  mint  valamely  inda, 
Kivirágzik  feljül  a  hosszú  gerenda. 

Merevül  a  pallót  fedi  puha  szőnyeg, 
Tenyérnyi  parasztja  sincsen  ott  a  földnek, 
Sajnálná  az  ember  megtaposni  lábbal, 
Ráborulna  inkább  fényes  homlokával. 

Tiszta,  mint  a  pohár,  minden  szöge-zugja; 
Fala,  hogy  fából  van,  szépen  elhazudja, 
A  barna  diófa  habzik,  mint  a  márvány. 
Közte  kecskerágó  van  elhintve  sárgán. 

A  szőke  juharnak,  piros  tiszafának. 
Gyenge  fonadéki  összesímulának, 
Vizben  a  nehéz  tölgy  feketére  ázott, 
Belőle  a  mester  nagy  gonddal  czifrázott."** 


((Mert  a  vad  nem  sejti,  a  mely  tőr  megejti. 
Farka  elvágását  kígyó  sem  felejti ; 
Férjednek  is  ára  meglett  nem  sokára, 
Jó  testvéreidet  híttad  lakomára. 

S  alájőve  Gunter  csak  néhány  ezerrel. 
Mind  a  három  király  Gernot  és  Gizelhcr, 
Alá  a  vad  Hágen,  így  ohajtád  régen. 
Megörült  a  szíved  ennyi  szép  vendégen. 


*    Itt  megszakad  a  kézirat  ;   de   ugyanez   ének  további   folytatásá- 
ból  még  a  következő  tiz  versszak   maradott  fenn. 

Könnyű  összeveszni,  galibát  szerezni, 
Lappangó  parázsból  nagy  tüzet  élesztni ; 
Bor  a  szót  kihozta,  szó  a  kardot  húzta, 
Sok  vitéz  embernek  halálát  okozta. 

Ott  esének  el  mind  egy  erős  felházban 
Kunok  fegyverétől  lovagok  tíz  százan, 
S  kilenczezer  szolga,  széllyel  mindenfelé : 
Egy  se  ment  ezekből  Rajna  vize  mellé. 

Kettő  vala  már  csak:  Gunter,  a  testvéred 
És  a  szörnyű  Hágen,  ki  megölte  férjed ; 
Foglyul   adta  isten  őket  a  kezedbe  : 
Senkire  se  bíztad,  jut-e  még  eszedbe? 

Lefejezed  őket  hosszú  véres  karddal, 
Hurczolád  a  két  főt  gyenge  női  karral, 
Fehér  könyökidről ....  hanem  elég,  elégi  — 
Az  a  kard,  az  a  kéz  vájjon  megvan-e  még? 

Mert  avval  a  kézzel  könnyű  lesz  ölelned 
A  királyt,  ha  majdan  nyugszol  teste  mellett ; 
Ölelned  .  .  .  elölnöd  . .  .  mit  mondok?  —  Valóban 
Kevés  a  különbség  ebben  a  két  szóban  Id 

Felelt  a  királyné:  «Mi  módon  tehetném? 
Ily  nagy  gonoszságra  hogyan  vetemedném?* 
Felelt  vissza  Detre :   (cMinden  fejedelmek 
Mint  egy  kőfal,  állnak  a  te  fiad  mellett. 

Ardarik,  a  tüzes  gepida,  vezér  lesz, 
"Walamir,  a  jámbor,  én  tudom,  hogy  érez. 
Most  a  hívet  játssza,  de   ha  kell  a  résen. 
Én  tudom,  első  lesz  a  kenyér-törésen. 

A  többi  ?  a  többi  —  felelek  azokról  — 
Ámbár  még  kevesen  tudnak  e  dologról. 
Mert,  noha  legtöbben  megvan  az  indulat. 
Nem  áll  benne  a  szó,  —  mint  a  rosta,  hullat. » 

A  HATODIK  ÉNEKBŐL. 

Földnek  adván  így  a  nagy  király  tetemét. 
Tartanak  egyszersmind  halottak  ünnepét, 
Mellyet  Keveházán  ősi  módra  ülnek, 
Minden  esztendőben  egyszer  összegyűlnek. 

Csatamondó  Hábor  a  nagy  kőre  álla, 
Szózatos  ajkához  isten  lelke  szállá, 
Lebegő  ujjakkal  megérinti  kobzát. 
És  átfutja  szemmel  a  nép  széle-hosszát. 

Emlékezik  ama  legelső  tusára. 
Kéve  jó  vezérre,  Béla,  Kadosára ; 
Kik  alatt  a  hún  nép,  villogtatva  kardját. 
Legelőször  látta  Duna-Tisza  partját. 

Dunán  túllevő  rész  még  Rómának  hódolt. 
Egy  Makrinusz  nevű  benne  helytartó  volt. 
Sok  özön  serege,  sok  gyülevész  népe. 
Készen  várta  a  hunt,  nem  jőve  elébe. 

De  borongós  éjen  bátor  Kéve  átkel 
Mind  egész  hadával  Szent  Gellért  hegyénél, 
S  megüti  Makrínuszt,  Tárnok  vize  táján, 
Hamzsabég  az  a  hely  most  a  köznép  száján. 

Ott  esett  el  Kéve,  Kadosa  és  Béla, 
Győzött  a  kun  elébb,  aztán  elaléla ; 
Most  is  látni  Bata  és  Hamzsabég  között, 
A  sok  dombot,  hová  e  had  temetközött. 

De  Makrin  is  ottan  maradni  nem  mere. 
Sebes  futamással  Lajtán  átalkele, 
A  hunok  ellenben,  mihelyest  üdültek, 
Sebes  száguldással  utána  repültek. 

És  nem  messze  Bécstől,  hol  a  Kúnbércz  vagyon, 
Mcgvevék  a  kölcsönt  a  római  hadon. 
Elesett  Makrinusz;  szász  Detre,  a  társa, 
Viseli  a  nyilat,  köz  álmélkodásra. 

Mondom,  ezt  a  dolgot  Hábor  emlegeté, 
Bendegúzt,  az  Etel  atyját,  sem  feledé ; 
S  állván  sírja  felett  a  három  vezérnek, 
Sz6zatos  ajkáról  zeng  az  ősi  ének  : 

HÁBOR  ÉNEKE. 

Mért  vijjog  a  saskeselyű, 
Mért  szállong  a  turul  s  ölyű.* 
stb. 

így  énekle  Hábor,  estvéli  homályban. 
Nem  érték  egészen,  de  érzék  mindnyájan  : 
Szí  vöket  elnyomta  tompán  sajgó  érzet. 
Mire  nincs  egyéb  szó :  enyészet,  —  enyészet. 


Lásd  Arany  :  l^eveháza  czimű  elbeszélő  költeményét. 


MÁSODIK  DOLGOZAT. 

(.85J-56) 

A  CSABA-TRlLOGlA  ELSŐ  ALAPRAJZA. 

(Az  ötvenes   évekből.) 

Bttö  rész  :  Etele  és  Buda. 

].   Buda  király   megosztja   ccscsável   az   uralkodást. 

11.   Detre  tanácsa. 
Jll.    Etele   hadba   megyén. 
IV.   Buda   várost   épít. 

V.   Etele  hazatérte. 
VI.   Buda  halála. 

Második  rész :  l^íka  és  Ildikó. 
1.   A  jóslat. 
11.    Csaba  születik.   Gyermek  kora.    Episod   énekek. 

III.  A  királynék  versengése. 

IV.  Píka   halála. 

V.    Ildikó  elűzetik. 

"Harmadik   rész :   Csaba  királyfi. 

1.  Etele   halála. 

11.  A   hunok  tanácsa. 

III.  llciikó   ármánya. 

IV.  Csaba    futása. 

V.  A  titok   napfényre  c'erűl. 

VI.  Csaba   megtérte. 

VI 1.  A   krimhild-csata. 

Vili.  Detre   ármánya. 

IX.  Halottak   harcza.    A    jóslat   értelme. 

X.  Csaba-íre  és 
A   székelyek. 

TERVVÁZLAT. 

A  körülményekben  rejlő  végzetesség  által,  melyet  Detre 
ármánya  elősegít,  Etele  oda  sodortatik,  hogy  bátyját  Budát 
megöli. 

Nagy  tulajdonai  s  a  látszó  igazság  bocsánatot  nyernek 
neki  a  népnél,  de  az  isteni  nemesis  ily  könnyen  ki  nem 
engesztelhető.  Jóslatot  kap,  hogy  birodalma  el  fog  enyészni, 
de  az  a  fia  kit  még  nem  ismer,   helyreállítja   újra. 

Haza-érve  megtudja,  hogy  távolléte  alatt  egyik  neje,  Ríka, 
fiat  szült,  Csabát.  Ez  az  ismeretlen  fiú.  Ríka  kegyencz  nője 
lesz,   mellőzi  érte   Ildikót  (Krimhild). 

Innen  irigység  a  két  nő  közt,  s  gyakori  versengés.  Ríka 
ennek  áldozata  lesz.  Eiele,  féltvén  fiát  e  nő  ármányaitól, 
Ildikót  száműzi  udvarából,  fiastul  (Aladár).  Rfkát  öt  évig 
gyászolja,   egyet  sem  illet  számos  női   közül. 

Ez  alatt  történnek  nagy  hadjáratai,  melyeknek  csak  kör- 
vonalai adatnak,  mintegy  a  háttérben.  A  leírás  otthon,  Csaba 
nevelése  körében  marad,  hová  az  apa  nagy  tettei  csak  távol- 
ból hangzanak.  De  kiemelendő  a  három  intés,  melyet  e  had- 
járatban Etele  kap : 

I.   Vissza  Etel ! 

3.   A  katalóni   mezőn. 

3.   Leo  pápával  szemben. '♦' 


*   A  hun  monda-körből  ismeretes  mind  a  három  eset : 

1.  Az  olaszországi  hadjáratból  visszatértében  Attila  Ágostának 
veszi  útját,  s  mikor  a  Lech  vizén  át  akar  kelni,  egy  őr"i]t  asszony 
(quaedam  mulier  fanatica)  útját  állja  és  megragadva  lova  kantárát, 
háromszor  reá  kiált  ünnepélyes  hangon  :  ((Vissza  Attila !»  — 
mintha  iníeni  akarná,  hogy  útján  nagy  veszedelem  fenyegeti.  (Thierry: 
Jíistoire  d' Attila.  1864.  1.  212.  Ipolyi:  Mythologia  75.  lap,  a  hol 
a   hazai   krónikák  erre  vonatkozó  helyei   is   idézvék.) 

2.  A  cataloni  csata  előtti  napon  egy  remetét  hurczolnak  katonái 
Attila  elé  s  ez  jóslatot  kér  tőle.  ((Te  isten  ostora  vagy,  felel  a 
remete,  s  te  vagy  a  pőröly,  melylyel  a  gondviselés  a  világra  sújt ; 
de  isten,  mikor  neki  tetszik,  széttörj  boszúja  eszközeit  s  czéljaihoz 
képest  pallosát  egy  kézből  a  másikba  adja  át.  Tudd  meg,  hogy  a 
rómaiak  levernek,  hogy  megértsd,  hogy  a  hatalom  nem  e  földön 
ered.))  (U.  o.  Thierry:    174.  Ipolyi:  76.) 

3.  Róma  megszállásakor  Leo  pápa  maga  megy  követségül  Attila 
elé.  S  Attila  lemond  az  ostromról  és  visszafordul,  mert  a  pápa 
feje   fölött  a   légben    megjelenik    Szert    Pál   és   Szent   Péter  alakja. 

Lakodalma  MikoltávaJ.  Etelét  a  rég  nem  élvezett  szere- 
lem jókedvűvé  teszi,  még  Ildikónak  is  megbocsát  s  meg- 
hívja lakodalmára.  Az  el  is  jő,  de  titkos  boszúval  szivében, 
s  fiát  a  trónon  szeretné  látni,  mit  már  bizonyosnak  vélt 
vala,  s  mitől  Csaba  most  megfosztotta.  Attila  kegyétől  távo- 
labb érzi  magát,  mint  valaha.  Mikolta  a  kedves  nő,  Csaba 
a  kedves  fiú.  Nem  tűrheti  boszúját.  Vele  a  ködsüveg  (lásd 
Nibelungen),  mely  látatlanná  teszi.  Azt  tévén  fejére,  látatla- 
nul bemegy  a  hálóterembe  és  megöli  Attilát  —  így  a  gyanú 
fiatal  vetélytársán  lesz. 

A  hun-fők  meggyőződnek  Mikolta  ártatlanságáról.  Nincs 
ok,  nincs  mód,  miért  tette  volna.  Ildikóra  sem  gondolnak 
kirekesztőleg ;  hanem  az  idegen  vazal  királyok  összeesküvésé- 
től rettegnek.  Félnek,  hogy  ez  sikerül  az  első  zavarban. 
Ezért  természetes  halált  költenek,  azt  adnak  hirül  a  népnek. 
De  Ildikó  merész  játékot  űz.  Hogy  fiát  trónra  segítse  és  a 
Csaba  pártot  megbuktassa :  e  hazugságot  fordítja  ellenök. 
Népgyűlésben  vádolja  őket,  hogy  megölték  Attilát.  Ezért 
vesztették  el  Mikoltát  (ki  fairjével  magát  önkint  feláldozta). 
A  honi  pártnak  futnia  kell :  Zalárd  vagy  Szoárd,  Bulcsú, 
Torda,  a  kádár,  Csaba,  mind  menekülnek.  A  hunok  nagy 
része,   az  idegenekkel,  Aladár  mellé  áll,  királylyá  teszik. 

Aladár  azonban  és  anyja  Krimhild  még  erősebben  ülnek 
az  idegen  királyok  nyakán.  Detre  gyanította  Etele  halála 
igazi  okát,  de  nem  tudta  bizonyosan.  Most  nyomába  jő. 
Midőn  Krimhild  Etelét  siratni  lejött  volt,  sebei  vérzettek. 
Ezt  látta  két  asszonya,  kikkel  rosszul  bánik  Ildikó  ;  tőlük 
megtudja  Detre. 

Csaba  a  számkivetésben  szintén  megtudta,  (mert  addig  eskü 
alatt  volt  titok)  hogy  atyja  erőszakos  halált  halt,  de  ki  által? 
még   nincsenek  bizonyítékai. 

Most   Detre  adja   ezeket  kezébe,   hogy  : 

a)  Csaba  által  Aladárt  megbuktassa  és  a  hunokat  belharcz- 
ban  elgycngítse  ; 

b)  Hogy  így   kivívhassa   az  idegenek   függetlenségét. 


fenyegető  pallossal  kczökben.  Egy  más  monda  szerint  maga  Jézus 
Krisztus  jelenik  meg  neki  e  pillanatban  s  parancsolja,  hogy  térjen 
vissza,  Ígérve  neki,  hogy  egykor  egyik  utóda  oly  kegyet  fog 
nyerni  Szent  Péter  utódaitól,  melynek  áldása  egész  nemzetére  ki- 
terjed. (U.  o.  Thierry  :   ÍJ.   373.  Ipolyi :   75.) 

Arany  "László  jegyzete. 

Csaba  tehát  visszajő  és  boszúra  pártot  gyűjt  Krimhild  és 
fia  ellen.  ^  krimhild-ül közét.  Tizenöt  napig  tart.  Csatán  az 
idegenek  hűtlenül  elhagyják  Aladárt,  Csabához  állnak.  Győz; 
de  ekkor  az  idegen  népek  ő  ellene  fordulnak,  Detre  ármá- 
nyából. Ujabb,  elkeseredett  harcz,  Csaba  megveretik.  A  harcz- 
mező.  Éjjel  a  sebesült  Csabának  látomás.  Halottak  harcza, 
melyben  a  hún  egyesül  a  góth  ellen.  Másnap  a  Csaba  (re 
fű  *  segélyével  életre  költi  Csaba  sebesültjeit,  s  megértve  a 
jóslat  igazi  értelmét  —  visszaindul  az  őshazába  —  Erdély 
szélein  hagyván  a  székelyeket.  Tíadak  űta  és  végül :  kilátás 
a  jóslat  teljesültére,  a  magyarok  bejövetele  által. 


*  Lásd  erre  nézve  Ipolyi:  Magyar  Mylhoíogia  160.  E  csuda- 
erejű  fű  magyar  neve  s  a  hozzá  kötött  monda,  az  élő  nép-hagyo- 
mányon kívül,   eJcfordlil   egy  XVI.  századi   fűvész-könyvben   is. 

Arany   "László  jegyzete. 

A  CSABA-TRl LÓGJA  ELSŐ  RÉSZÉBŐL. 

ELSÓ  ÉNEK. 
Atilla  és  buda. 

A  múlt  idők  homályán  megszólal  egy  rege, 
Mint  elhaló  mennydörgés,  fülemben  éneke  ; 
Mint  nagy  vizek  morajját,  melytől  zúg  a  vadon, 
Vérrel  folyó  napok  bús  panasszát  hallgatom. 

Immár  egész  Hunország  két  fő  alá  juta, 
Ketten  uralkodának  Atilla  és  Buda ; 
Országlatuk  dicsőén  és  boldogan  telett, 
Ragyogva  mint  nap  és  hold,    köz-csillagok  felett. 

Miként  a  támadó  nap,  vitéz  Atill?.  volt. 
Mellette  Buda  fénylett,  szelíden  —  mint  a  hold  ; 
Testvéri  jó  'karatban  egymáshoz  éltének 
Hosszú  időn  keresztül,  mint  hű,  igaz  felek. 

Lám  mert,  hogy  Bendegúz  már  vala  igen  koros, 
Tekintetén  az  évek  rozsdája  sokszoros: 
Fiának  a  hatalmot,  Révának  engedc, 
S  az  ősi  honba  téré,  Etel   folyam  megé. 

De  Réva  gyorsan  elhunyt,  nem  is  hagyván  magot. 
Föl-  és  letűnni  látták,  mint  hulló  csillagot; 
Helyére  a  középső  fiú  hágott,  Buda, 
A  nép  ohajja  szárnyon  emelte  őt  oda. 

Szólt  ekkor  Atillához  Buda  jó  fejdelem  : 
Nehéz  sor  ez  magamnak,    jövel  s  oszd  meg  velem 
En  majd  a  pálcza  leszek,  te  légy,  öcsém,  a  kard.  — 
Vesztére  lőn  utóbb  is,  mit  jó  végből   akart. 

Megoszták  a  hatalmot,  a  méltóság  jelét, 

Buda  király  öcsének  átengedé  felét ; 

Nem  gondola,  hogy  ezzel  saját  fényének  árt, 

Mint  láng,  ha  gyúl  a  lángról,  nem  tészen  abba'  kárt. 

Xilencz  évig  dicsőén  uralkodának  így. 
Nem  bujtogatta  őket  áruló  és  irigy ; 
Buda  király  hon  űle,  mint  kasban  anyaméh, 
S  Atilla  el-kirajzott  a  négy  égtáj  felé. 

Zsákmánynyal  a  köpűbe  rakodva  tért  haza, 
Nép  számra  martalékot,  fölös  szolgát  hoza, 
S  a  fejedelmi  szakmányt,  elosztva  kétfelé, 
Választani  raká  mind  Buda  király  elé. 

Arany,  ezüst,  becses  kő,  gyöngy  mi;  t  a  jégeső, 
Nyuszt,  hermelin,  szövet,  mit  a  perzsa,  hindu  sző, 
Nyájánt  barom  s  arab  mén,  rakott  málhás  tevék, 
Rabszolga  és  szolgáló :  e  volt  az  osztalék. 

Örült  e  szép  vagyonnak  a  jó  király  Buda, 
Nem  tudta  kincse  számát,  —  alig:  hány  garmada? 
Ellenben  öcscse,  látszott,  hogy  nem  kap  a  sokon  : 
Budának  külde  mindig  egy  részt  ajándokon. 

Más  részt  a  hun  vezérek,  a  törzs  nagyok  között, 
Vagy  a  ki  hősi  tettel  harczon  különbözött  — 
Eloszta  bőkezűen  ;  és  termő  fa  gyanánt 
Kincsét  ezer  kis  ágon  hullatta  egyaránt. 

O,  mint  sas  puszta  szirten,  kevéssel  érte  be. 
Hév-,  munka-,  éh-,  szomjtűrő  vala,  mint  gyors  teve  ; 
Szerették  is  hadanként  vitézi,  nem  csoda.  —- 
Jm  így  uralkodának  Atilla  és  Buda. 

MÁSODIK  ÉNEK. 

ÁTJLLA  VADÁSZNI  MEGYÉN. 

Egyszer,  midőn  Hunország  karját  pihenteié. 
Nyáját  a  harczi  ember  békén  legejteté. 
Atilla  nagy  parancsot  Zoárd  vezérre  küld, 
Hogy  a  had  véres  kardját  járassa  mindenütt. 

yVlJként  a  kóbor  villám,  a  véres  szablya  járt. 
Nem  tudta  senki  a  czélt,  nem   maga  se  Zoárd, 
De,  mint  vihar  szelére  a  meglapult  habok, 
ugy  támadának  élre  a  nyugvó  csapatok. 

Ez  nyergel,  az  lovat  fog,  amaz  sátrát  szedi. 
Ezt  már  vasing,  amazt  vért,  sisak,  paizs  fedi  ; 
Itt  még  gyűl,  ott  menőben  hullámzik  egy  csoport, 
Vonszolva  hosszú  farkat,  a  földi  lomha  port. 

Duna-Tisza  közé,  hol  a  lusta  Zagyva  foly. 
Mindenfelől  az  ember  tolong,  mint  hangyaboly; 
A  Zagyva  és  a  Tárna,  mely  együvé  siet, 
AJig  győz  már  italra  adni  elég  vizet. 

Térség  van  e  folyók  közt,  a  téren  egy  halom, 
Melynél  a  Mátratőig  nincsen  magasb  orom: 
Atilla  most  e  halmon  üté  fel  udvarát. 
Tornyos,  tetős,  rovátkos  palota-sátorát. 

És  külde  jó  Budához,  Szikámbria  felé, 
Vadászni  hogy  lejőne,  bátyjának  izené, 
Múlatni  és  vadászni,  szemlélni  a  hadat, 
yVlítrában  és  a  Bükkön  megüzni  a  vadat. 

Fel  is  készúle  immár  a  jó  király  Buda, 
Csupán  egy  éj  halászta  az  indulást  oda. 
De  szemeit  lehunyván,  megnyilt  a  léleké, 
S  az  álom,   melyet  láta,  minden  kedvit  szegé. 

Ügy  tetszett  néki  mintha  öcscsével  egy  vadon 
Pusztába'  gímet  űzne,  szilaj  vadászaton, 
Mikép  Hunor  s  Magyarról  az  ének  hirdeti, 
Kiktől  eredt  a  hunok,  s  magyarok  nemzeti. 

És  —  mint  az  álom  szokta,  hogy  mindent  összesző,  — 
Úgy  tetszett  néki,  mintha  nem  is  ő  volna  ő. 
De  mintha  öcscse  Hunor,  s  ő  lenne  hós  Magyar, 
A  hogy  regében  hallá,  hímet  belőle  van. 

Együtt  nagy  Ázsiából,  sivatag  tereken, 
Űznek  vala  gyors  gímet,  röpülő  méneken ; 
Kubán  folyása  mentén  a  kis  vadász  csoport 
Hajtá  a  könnyű  szarvast,  mint  szél  a  könnyű  port. 

Majd  eltünék,  Meótisz  mocsarai  között 
A  vad,  mikép  eltűnni  látunk  üres  ködöt. 
Mely  puszta  semmivé  lesz,  alig  szemlátomást. 
Nem  hagyva  foltot  égen,  nem  a  földön  nyomást. 

Hogy  változék  az  álom,  Meótisznak  kövér 
Szigetjén  megtanyázott  vala  a  két  fivér,  — 
Száz  és  nyolczad  magokkal,  mint  a  dal  hirdeti, 
Kiktől  a  hűn  s  magyar  nép  száz  és  nyolcz  nemzeti. 

Erdő,  mező,  lapály,  rét,  kies  völgy  és  halom, 
Piros  gyümölcs,  madár,  hal,  szelíd  és  vad  barom 
Minden  volt  a  szigetben  :  csak  egy  volt  a  hiány  : 
Kiben  szívok  örüljön,  nem  volt  asszony,  leány. 

Vadonba,  martalékra  (az  álom  igy  hazud), 
ösméretlen  vidékbe  vivé  őket  az  ut. 
És  —  mint  ha  pásztor  éjjel  az  égen  hall  zenét,  — 
Hallják  cl-elcsapódni  sípok,  dobok  neszét. 

Majd  a  Berek  leányit,  fehérlő  sátorok 
Alatt,  vigan  találják  (mint  énekben  forog), 
Múlatni,  férfi  nélkül,  danolni,  lejteni. 
Szépségűket  egymástól  nem  igen  rejteni. 

Mint  gyors  madár  a  pillét,  hamar  felkapkodák, 
Nyeregben  szűzi  testök  szívhez  szorongaták ; 
Hosszú  hajók  búcsúra  lengett  hazafelé;  - 
Száznyolcz  levente  közzü]  kiki  párját  leié. 

Dúló  király  leányi  ketten  valának  ott : 
Hunor  s  Magyar  rablá  el  e  páros  csillagot, 
(Azaz,  váltott  személyben,  Atilla  és  Buda) ; 
Véletlen  Atillának  nem  a  szebbik  juta. 

Erővel  a  Budáét  magának  foglalá, 
Buda  király  a  szép  nőt  erősen  fájlalá : 
«Nem  úgy,  öcsém!  kiálta,  Hunor  se  tette  azt : 
Nem  rablá  el  Magyartól  nejét  a  szép  Tavazt. 

De  Hajnával  beérte,  ki  néki  szülte  Bort, 
Kitől  hosszan  lehozzuk  a  fejedelmi  sort  — d 
Még  szólna,  de  szivére,  mint  egy  lidércznyomás 
Nehézkedett  az  álom,  a  szörnyű  látomás. 

ELSŐ  ÉNEK. 
Atilla  meghal. 

A  múlt  idők  homályán  megszólal  egy  rege, 
Átjlla  veszedelmét  siratja  éneke : 
A  végzetes  menyekzőt,  a  bosszuló  fiat : 
Egész  nemzet  bukását  ez  egy  halál  miatt. 

Lám  mert,  hogy  Etelének  hív  nője  mcghala, 
Öt  évig  Ildikóhoz  be  nem  megyén  va!a, 
Öt  évig  a  szerelmet  nem  ösmeré  szive, 
Gyászolván  Ríka  asszonyt,  kit  Isten  elveve. 

Szerette  Ríka  asszonyt,  önön  szép  s  jó  magát, 
Szerette  méhgyümölcsét,  a  szöghajú  Csabát, 
Daczára  Ildikónak  az  asszonyt  kegyeié, 
Magasztalván,  fiáért,  minden  hölgyek  fölé. 

Tudnillik,  a  jövendő  előtte  nem  titok. 
Kimondva  rá  a  jóslat:  cEtele  bukni  fog, 
De  majd  országa  romját  megépíti  Csaba. » 
Fiát  ezer',  anyostul,  szerette  az  apa. 

Hogy  aztán  szíve  többé  nem  horda  régi  gyászt. 
Egy  szép  királyi  szűzzel  inneple  újra  nászt : 
Mikoltának  nevezték.  Állott  a  vígalom  : 
Hej  1  nem  volt  a  világon  több  ily  lakodalom. 

Huszonnégy  koronás  fej,  kiket  megbuktatott. 
Tőn  az  napon  körüle  fényes  szolgálatot : 
ósz  Dctrc  is  azok  közt,  Hildebrand,  Alarik, 
Valamér,  Odoáker,  Edekon,  Ardarik. 

Jelen  volt  a  királyné,  elűzött  Ildikó, 
(Krimhilda  volna  máskép,  de  tetszősb  így  a  szó); 
Hozzá  Ételnek  nyájas  hívó  parancsa  ment, 
Azér,  mind  udvarostul,  a  nászra  megjelent. 

Kétszáz  nemes  leányból  állt  a  kísérete, 
Fejdelmi  vér  a  legtöbb,  királyok  nemzete  ; 
De  háromszázat,  ékül,  nyert  a  szép  új  ara, 
Ríkának  ugyanannyi  volt  egykor  udvara. 

Ott  vígan  összegyűltek  a  hunok  főbbjei. 
Atilla  csarnokában,  fiai,  hölgyei; 
Sok  rendbeli  követség,  sok  fejedelmi  túsz, 
Kiktől  magas  Etelvár  gyöngyben  s  aranyban  úsz. 

Künn  a  tábor,  hadankint,  megüli  a  gyepet. 
Lakván,  egész  országúi,  menyekzős  ünnepet ; 
Mint  a  Tisza  virága,  a  nép  oly  számtalan, 
S  mintha  csak  egy  nap  élne,  oly  széles  kedve  van. 

Délig  csatát  színlének,  kegyetlen  harczokat, 
Mint  álom  újrajátszik  ímetti  dolgokat; 
Evés,  ivás,  dal  és  táncz,  nagy  állt  be  délután 
Kivűl  a  sátorokban  s  a  száztornyú  Budán. 

Harmincz  nap  a  menyekző  fog  ott  eltartani, 

Harminczat  a  herész  is  utána  toldani, 

Harminczat  a  kárlátó:  kilenczven  napra  megy: 

—  Ki  moridta  volna  reggel,  hogy  nem  lesz  több,  csak  egy  1 

Hiába  küldte  Isten  csodás  intő  jelét, 
Vakság  lépé  meg  az  nap  királyi   Etelét ; 
Tompult  örömnek  adta  szivét ;  se  lát,  se  hall : 
Mint  legvakabb  a  hőség,  midőn  gyűl  a  vihar. 

Hiába  hogy  ledobbant  Turul  tátos  lova. 
Nevetve  szólt  a  hírre :  esoha  bizony !  soha ! » 
Mint  feljövő  nap,  fordult  a  vígadók  felé, 
Arany  kelyhét  mosolygó  ajkához  emelé. 

Éjfél  Után,  hogy  eljött  az  álom  ideje. 
Benső  lakába  indult  Atilla  és  neje  ; 
Megbotlott  a  küszöbben  a  hölgy,  és  megpihent : 
Akkor  sem  vette  észre  Atilla,  mit  jelent. 

Már  csendes  álom  őrzé  az  élők  nemzetét, 
Kimérte  a  halandók  gyérebb  lehelletét ; 
Vígságban  eltörődve  a  hunok  gyermeki, 
Budán  és  a  mezőben  aludt  immár  kiki. 

De  Ildikó  nem  alvék,  nem  ő  csupán  maga. 
Kemény  volt  egyes  ágya,  szép  bársony  pamlaga. 
Kést  döföl  a  szivébe  halálos  sérelem, 
A  régi  bosszú  hamvát  felszítja  fris  jelen. 

Eszébe  jut  hazája,  távol  Burgundia, 

Eszébe  férje  Szigfiíd,  Szigmund  dicső  fia, 

Kit  bátyjai  (a  gyávák!)  elárultak  gazul, 

Kiért,  hogy  bosszút  álljon,  megvált  onnan  hazúl. 

Másodszor  Attilának  kezét  hogyan  adá. 

Mivel  Szigfrid  halálát  így  megtorolhatá ; 

Meg  is  torolta  szörnyen :  nagy  volt  Budán  a  baj  : 

Testvéri  ott  vészének,  s  a  nibelungi  faj. 

Eszébe  jut  hatalma,  mely  eleinte  volt, 

A  míg  Atilla  kedve  Ríkához  nem  hajolt ; 

Eszébe  Aladár  is,  kegyből-esett  fia. 

Kinek  majdan  Csabát  kell,  öcscsét,  szolgálnia. 

Vcvé  első  urának  szekrényből  fegy vérit. 
Csókolja,  mintha  bennök  ott  volna  Szigferid ; 
Mért  is  dobá  nevét  el  ?  s  aem  halt  meg  özvegyen  ? 
Azért,  hogy  Etelének  szolgálója  legyen  ?  .  .  . 

Elhunyt  férjét  óhajtva  midőn  így  rakogat, 
Kézibe,  most  először,  a  ködsüveg  akad; 
Szigfrid  viselte  hajdan,  s  ha  ebbe  öltözött, 
Látatlanul  jön  és  meg^'  vala,  ezrek  között. 

Egy  gondolat!  ....  fejére  a  süveget  teszi, 
Látatlanul  a  csarnok  felé  útját  veszi, 
S  megcsalva  könnyű  lépte,  hol  átsuhan,  az  őrt, 
A  félvilág  urának  merít  szivébe  tőrt. 


MÁSODIK  ÉNEK. 

A  MENYASSZONY   ÉBREDÉSE. 

Egynémi,  vad  sikoltás  hangzott  hajnal  felé, 
A  boltok  néma  csendjét  háron^szor  átszelé, 
Mint  éji  bús  madárhang,  mely  vészt  s  halált  rikolt, 
Midőn  a  szörnyű  tettre  fölérze  szép  Mikolt. 

Hallá  ezt  künn  az  őrség  riadó  csapata, 
Nyilallásként  ez  a  hír  a  főkhöz  elhata; 
Meghalja  a  kerek  föld  s  az  ég,  a  nagy,  örök, 
Hogy  Atila  király  már  csak  hitvány  földi  rög. 

Mert  a  világ  négy  sarka  megrázkódott  belé, 

A  csillagok  ijedten  futkostak  lefelé, 

A  szolganépek  arczán  halálszin  látható, 

S  a  hun  szivek  keserve  —    az  nem   kimondható! 

Legottan,  hogy  először  támadt  a  riadás, 
Zoárd  nagy  húnvezérhez  röpűle  híradás, 
Bulcsú,  Zoard,  a  táltos,  a  kádár  megjelent, 
Fáklyával  e  négy  fő  hun  a  palotába  ment. 

Vérében  a  királyt  ők  az  ágyon  ott  lelek, 
A  földön  is  aluttvér  tóval  sötételék  ; 
Döbbenve  a  négy  fő  hun  az  ajtóban  megállt, 
Elgondolhatta  bezzeg:  csak  ember  volt  tehát! 

A  hölgy  fel  sem  tekinte,  zokogva  sírt  külön. 
Remegvén  gyönge  teste,  mint  harmat  a  füvön  ; 
Nem  tűrheté  ezt  Bulcsú,  kivonta  palljsát, 
Emelte  a  királyné  fejére   nagy  vasát. 

De  visszarántva  Zoárd  :  ((megállj,  embertelen  ! 
Megállj  —  kiált  —  ez  asszony,  nem  látod?  bűntelen  !» 
Hogy,  mint  esett?  előbb  is  akarják  hallani, 
S  Mikolta,  bátorodván,  így  kezde  szólani : 

aHogy  mint  esett —  zokogta—  azt  tudnom  kellene. 
Én  voltam  a  teremben,  és  senki  más,  vele ; 
De  mély  álomba  estem,  semmit  se  mondhatok : 
Oh,  öljetek  meg  engem !  a  vétkes  én  vagyok. 

Csak  azt  tudom,  hogy  egyszer  nyöszörgés  hallatik, 
Az  én  uram  —  gyanítám  —  rossz  álmot  alhatik  : 
Felköltsem-é?  —    kinyújtom  és  vérbe  hal  kezem. 
Így  volt.  Egyébre  aztán  nem  is  emlékezem. 

Miér'  kellett  az  éjjel  álomba  esnem  így! 
Mindég  oly  ébren  szoktam  szunyadni  és  nem  így: 
Testvéreim  között  a  tenger  zöld  szigetén, 
Király  atyám  lakában,  legébrebb  voltam  én. 

Hárman  valánk  testvérek,  én,  Mirha  és  Lele, 
Mi  hárman  egy  terembe  szoktunk  fekünni  le, 
Fekünni,  de  az  álom  sokáig  elkerült : 
Jaj  is  volt  a  leánynak,  ki  tán  elszenderült! 

Hányszor  megloptuk  ágyán  a  szuny  adó  Leiét, 
Csiklandva  pávatollal  arczát,  vagy  kebelét ! 
Minő  játszás,  nevetség  támadt  köztünk  ezen  ! 
Éjfél  után  ha  ért  ránk  álom,  nagy  nehezen. 

De  én  nem  látom  őket,  édes  testvérimet, 
Többé  velők  nevetnem,  játszódva,  nem  lehet; 
Azt  kérdenék :  Mikolta,  hát  férjed  hol  vagyon  ? 
Szegény,  miér'  aludtál  mellette  oly  nagyon? 

Kinek  lennél,  Mikolta,  e  földön  már  neje? 
Miféle  gyászt  viselnél,  Atilla  özvegye?  — 
És  e  beszéd  ugy  fájna,  ugy  fájna  majd,  tudom  : 
Jobb  nékem  is  urammal  elmenni  egy  utón  ! 

Csupán  c  tiszteséget  kérem  ma  tőletek, 
Hogy,  bár  méltó  vagyok  rá,  most  meg  ne  öljetek, 
Hogy  Etelét  kisérnem  önként  szabad  legyen, 
Mint  hű  özvegy,  ki  önként  ura  után  megyén. » 

De  Bulcsú,  meghajolván  a  gyenge  nő  fölé : 
«lsten  az  éjét  --  úgy  mond  —  álomra  rendelé : 
Nem  vagy  bűnös,  királyné  —  világos  ez  nekem  — ; 
Ártatlan  vag)',  galambom;  ne  reszkess,  gyermekem  1 

Kár  volna  még  halálra  elszánni  tenmagad*. 
Virágjában  letörni  szép  ifjúságodat, 
Fehér  öled  feldúlni,  mely  még  nem  volt  anya, 
Melyért  még  sok  szerelmes  ifjú  sóhajtana. 

Ámde,  ha  véred  hull  is  Etel  király  felett. 
Annál  ugyan  e  földön  nem  ér  szebb  tisztelet : 
Neveddel  a  világot  betöltöd,  mint  egy  hős; 
Örül,  mikor  dalában  említ,  a  hegedős. 

Rövid  az  út,  királyné,  mely  visz  uradhoz  át : 
Rövid  nap  serlegébe  töltesz  kámot,  bozát, 
Midőn  szilaj  csatáktól,  vadászattól  pihen. 
Te,  lábához  simulva,  szolgálod  őt  hiven. » 

Így  monda  Bulcsú.  Erre  Mikolta  nem  felelt, 
Könyhullató  szemében  mosolygás  fénye  kelt. 
Nyújtotta  gyenge  karját  a  fő  táltos  felé, 
Magát  az  áldozatra  örvendve  szentelé. 

És  Torda  elvezetvén  a  szép  királyi  nőt. 
Liliom  szin  fehérbe  felöltöztette  őt, 
S  elrejté,  hogy  ne  lássa  halandó  vizsga  szem. 
Míg  majd  a  nagy  királynak  temetése  leszen. 

HARMADIK  ÉNEK. 

ZOÁRD  TANÁCSA. 

Nem  ült  ám  renyhe  gondban  Zoárd,  a  hunvezér. 
Siratni  gyáva  könynyel  a  tettet  rá  nem  ér : 
Előbh  is  megkerüli  a  tornyos  palotát. 
Megnégyszerezve  kívül  az  őrállók  hadát. 

Aztán  sietve  külde  mind  a  három  kapun : 
Buda  körül  hogy  állna,  mint  egy  erdő,  a  hun, 
Fegyverben  éj  —  s  naponta,  lóháton  a  nyereg, 
Így  várja  bé  parancsát  a  fennálló  sereg. 

Egyszersmind  a  kiáltók  kiáltsanak  jelet 
Egész  birodalomban,  mint  a  gyors  képzelet: 
Hogy  mindenik  szabad  hún,  fő,  vagy  köznép  legyen. 
Legott  gyűljön  hadastul  a  rendes  gyülhelyen. 

Tudnillik  ezt  először  Átila  rendclé 
Hosszú  lánczban  kelet,  dél,  éjszak,  nyugat  felé, 
Hogy  ember  ember  ellen,  mint  őrszemek  sora, 
Budától  a  határig  ne  szűnne  meg  soha. 

Mint  hancsik  a  mezőben,  állt  egy-egy  híradó, 
A  mennyire  kiáltás  ereje  hallható, 
És  mint  kakas,  szomszédját  ébresztve  a  falun, 
Adá  tovább  a  jelszót  egymás  között  a  hun. 

Zoárd  pedig  azonnal  a  palotába  tért. 
Ottan  leié  a  kádárt  s  kemény  Bulcsú  vezért, 
Ósz  Torda  is  belépett ;  döbbenve  álla  meg, 
Minrha  urát  először  most  látta  volna  meg. 

De  Bulcsú  a  vértóban,  melytől  az  ágy  setét, 
Megforgatván  szemének  gyilkos  tekintetét: 
«Mit  habozunk,  kiálta,  vagy  meddig  habozunk? 
Ha  nincs  erőnk  segítni  :  van  rettentő  bőszünk! 


8  Csaba  királyfi. 

((Egy,  a  mi  én  előttem  világos,  mint  a  nap: 
Hogy  ezt  nem  hún,  szabad  vér,  —  ezt  tette  szolga,  rab; 
A  hún,  kicsinye,  nagyja,  szerette  Atilát, 
Imádva,  mint  az  Istent,  nem  félve,  mint  nyilát. 

((De  sunnyogó  kiiálylyal  e  vár  mindig  tele. 

Rajok  nemes  kegyelmét  pazarlá  Etele : 

Ez  a  hálája,  itt  van!  ez  a  jutalma,  láml 

Oh,  nagyszivű  királyom!  beh  mindég  gondolám! 

((Ki  fogja  megtorolni  méltóan  estedet? 
Vérrel  beundokított  fejdelmi  testedet? 
Szemed  fényes  hatalmát,  mely  már  sötét,  hideg? 
Vitézségét  karodnak,  mely  már  szakadt  ideg? 

((De,  a  mi  bosszúállás  hatalmunkban  vagyon: 
Igaz  torod  megüljük  az  idegen  fajon; 
Mind  bűnös  a  fakó  szem,  és  mind  a  szőke  arcz : 
Vér  van  köztünk  s  közöttök,  élet-halálra  harcz!)> 

]gy  szóla  Bulcsú.  Erre  felelt  agg  Torda  bölcs : 
((Megillet  e  nemes  bú  téged  vezéri  hős! 
Mindegyik  hun  szivéből  szóltál  —  s  azon  felyül 
Etel  királyi  húgát.  Arát,  birod  nejül. 

'(De  tudja  Jsten,  hogy  lesz.  Kettős  ez  a  dolog. 
Ha  egyfelől  tekintem  —  vagy  arra  gondolok  — 
Oh!  mindenkép  halálos  nekünk  ez  a  halál: 
Elromlunk,  nemzetestűi,  ha  a  jóslat  megáll.)) 

Itt  elhagyá  zokogva  s  nem  szólhatott  az  agg. 
Rázkódván  ősz  szakála,  mint  ki  szörnyen  kaczag; 
Megütközve  tekinté  mind  a  három  vezér : 
Minő  jóslat         kiálták         az,  a  miről  beszél? 

(•Midőn  elhunyt  -    viszonzá —  a  jó  király,  Buda, 
Öcscsével,  Átilával  történt  ilyen  csuda  : 
Egy  szép  kies  mezőben  verette  sátorát, 
Kisded  halom  högyé,  mint  fejdelmi  koronát. 

(T Akkor  volt  ez,  hogy  Isten  csodás  kardját  leié, 
Mely  kezdetben  jövendő  hatalmát  jeleié ; 
Majd  bátyjáról  gonosz  hírt  lehete  hallani  — 
Es  a  király  megindult  világ  hódítani. 

«Ové  volt  már  az  éjszak,  övé  a  napkelet, 
Indúla  fegyverével  megbirni  a  delet : 
Görög  földjére  ronta,  mélyen  nyomult  belé, 
Ott,  mondom,  egy  mezőben  tanyáját  emelé. 

« Aranynyal  volt  a  bársony  hímezve  gazdagon. 
Maga  a  sátor  állott  vert  arany  rudakon. 
Gyémántos  foglalóit  szorítá  ércz-csavar : 
Nem  egykönnyen  birá  azt  feldönteni  vihar. 

aS  im  hirtelen  —  nem  ingott  se  fű,  se  falevél, 
Déli  álmát  szunyadta  minden  fúvóka  szél, 
Elfűladt  a  hőségben  az  ég  lehellete, 
A  legkisebb  pehelyszál  békén  pihenhete ; 

«S  egyszerre,  ím,  a  sátor,  derült,  fényes  napon, 
Mint  sokszínű  buborék  eltűnik  a  habon,  — 
Egyszerre  csak  leroskad  Etele  sátora, 
Hogy  ollyat  földi  ember  nem  látott  még  soha. 

« Remegve  a  hatalmas  nézett  az  ég  felé ; 
Nagy  gazdag  áldozattal  Istent  engesztelé : 
De  nem  csapott  fel  a  láng  merészen,  könnyedén. 
Mint  sárkány  mászott  a  füst  a  föld  felületén. 

((Egyszersmind  Isten  akkor  súlyos  igét  ada: 
,Hogy  elvész  mind  személye,  országa  és  hada; 
Csupán  egy,  kit  nem  ismer,  élő  fia  pedig,  — 
Az  megmarad,  s  hatalma  uján  emelkedik.* 

«Most  a  rettenhetetlen,  hallván  e  jós  igét, 
Döbbenve  forditá  meg  hadrontó  seregét, 
Győzelme  fele-utján  megtére  ;  ám  jövet 
Száguldva  ért  elébe  hazulról  egy  követ. 


ío  Csaba  kirdtyfi. 

aörőmhirrel  köszönt  be,  (Átila  is  vidult): 
Királyné,  Ríka  asszony  hogy  már  megszabadult 
Egy  szép  fiúval.  Ez  lőn  a  megjósolt  Csaba, 
Kit,  fiai  közül,  még  nem  ismert  az  apa. 

(íDe  többé  mégse  hallók  nevetni  Atilát, 
Hordozva  nagy  szivében  a  végzetek  nyilát; 
Csabára  láttuk  néha  kissé  mosolygani.  — 
Azonban  újra  indult  világ  hódítani. 

« Háromszor  még  azontúl,  hogy  e  jóslat  kelé. 
Érezte  Isten  ujját  megdöbbent  kebele  : 
Egyszer  a  Lek  vizénél,  hol  ama  csoda-nő 
((Vissza,  Etel!»  kiálla,  —  s  nem  mert  átkelni  ő. 

(íMásszor,  hogy  Kataionnak  mezején  folyt  a  vér, 
Hömpölyge  gyászos  árján  ember,  ló  és  szekér ; 
Nyeregből  ott  magának  máglyát  emeltetett, 
Azt  híve  győzelmében,  hogy  már  legyőzetett. 

«Harmadszor,  Róma  ellen  hogy  vitte  harcz-vasát, 
Tőbül  kivágni  készült  a  világ  városát: 
De  kardos  ősz,  csikorgva,  fölötte  megjelent, 
S  megtérve  a  kapuktól,  Átila  visszament. 

«Oh,  mondom  én,  halálos  nekünk  ez  a  halál  I 
lm  betelik  a  jóslat  —  nagyon,  nagyon  talál : 
Itt  fekszik  a  bizonyság — »  tovább  nem  szólhatott, 
Osz  Torda  nagy  keserves  sírásra  fakadott. 

Mint  nyári  lanyha  esső,  szeméből  folyt  a  köny 
Aláperegve  tisztes  szakálán,  mint  a  gyöngy; 
Hallgatva  jó-sokáig  a  három  fő  hun  állt. 
Búsan  hol  egymást  nézve,  hol  a  nyugvó  királyt. 

Végre  szavát  emelve  Zoárd  főkapitán 
Föleg^'enesödék,  mint  növény  a  vész  után  : 
(iM.it  ér  a  bánat,  úgymond,  vagy  dőre  lobbanás? 
Istené  a  jövendő,  emberé  a  tanács. 

«A  megtorlást  bizonynyal  óhajtja  mindegyünk: 
De  vajh  mikép  nyomozzuk  ?  és  boszüt  kin  vegyünk? 
Mert  egy  két  tolvaj  szolga  halála  itt  kevés : 
Nagyobb  dolog  van  itten,  nagy  összeesküvés! 

dMegvallatám  az  őrsöt:  mind  olyan,  mint  a  vak: 
Bejőni  vagy  kimenni  senkit  se  láttáinak; 
De  bár,  teszem,  kerülne  egy  két  gaz  czimbora: 
Ez-é  nagy  Atilának  méltó  boszú-tora?I 

«Ez-é  a  visszatorlás,  mit  szelleme  óhajt? 
Mely  égi  sátorában  kiengesztelje  majd? 
Oh,  vérnek  itt  özönnel  áradni  kellene. 
Mégsem  vón'  megtorolva  Atila  szelleme! 

«Nem  mint  bajnok,  dicsőén,  esett  el  a  csatán. 
Nem  nyugodott  le,  mint  nap,  piros  vénség  után; 
Orozva,  böcstelen  tőr  ejté  meg  a  királyt : 
Méllóan  ki  torol  meg  ily  méltatlan  halált!? 

üTalán  hogy  bűnös  a  gót,  és  mind  a  szőke  arcz  : 
De  jaj !  vesztünkre  válna  most  egy  belföldi  harcz  : 
A  hun  szivét  lesujtá  rémület  és  iszony: 
Hamar  fejünkre  telnék  ama  jóslat,  bizony! 

«S  én  nem  tudom,  ha  népünk,  hallván  az  igazat, 
Hogy  igy  bukott  el  a  hős,  mint  véres  áldozat  .  .  . 
Én  nem  tudom,  mi  lenne.  Áruló  a  ki  fél : 
Mert  lám  a  fű  is  hajlong,  bár  honnan  fú  a  szél. 

«Ha  elfogy  a  nap  és  hold,  vagy  a  föld  méhe  reng. 
Megbódul  a  köz  ember,  feje  mingyárt  kereng, 
Bujtó  temonda  támad,  zavargás,  páitütés: 
Mit  nem  csinálna  köztük  egy  ily  villámütés! 

«Talán  ép'  erre  várnak  az  összeesküvők. 
Zavarosban  akarván  halat  fogdosni  ők ; 
De  már  kezemben  a  fék,  az  összes  hadi  rend : 
Alig  —  mondom  —  merényök  ha  késő  nem  leend. 

Arany  János  művei.   IV.  11 

«Siessünk  hát  betöltni  a  végzet  nagy  szavát : 
KirályJyá  tenni  gyorsan  távollevő  Csabát, 
Számára  én  az  ország  hatalmát  fölveszem, 
S  ha  megjön  tenger  elvől,  kezébe  leteszem. 

«De  négyünk  közt  maradjon  eskü  alatt  titok. 
Hogy  Etelét  galádul  végzé  ki  orgyilok: 
Így  mind  a  hun  kevésbbé  ijed  meg  és  haboz, 
S  nem  tudva  mire  vélni,  megretten  a  gonosz. 

«Azi  költsük,  hogy  szivében  felpattanván  az  ér 
Almában  elborítá  lehelletét  a  vér; 
Könnyű  lesz  eltörölnünk  a  gyilkosság  jelét 
Megtisztelvén  sebekkel  dicső  nagy  Etelét. » 

Mindnyájan  ott  helyeslék  a  mit  Zoárd  beszélt 
Dicsérve  szép  szavakkal  a  gondos  hun  vezért, 
Véresküvel  a  titkot  őrizni  fogadák: 
Vérök  az  Átiláé  közzé  lecsorgaták. 

Legyen  tanúja,  mondák,  a  mely  éltet,  az  ég, 
A  fáklya,  mely  kezökben  sugáros  fénynyel  ég, 
A  tiszta  áldozat-víz,  mely  ott  edényben  áll, 
A  föld,  melynek  porába  majdan  Etele  száll ; 

Hogy,  mint  a  puszta  légben  a  szózat  elenyész, 
Tüz  által  a  veszendő,  füstbe,  hamuba  vész. 
Mint  vízben  elmosódik  minden  salak,  szemet, 
S  a  néma  föld  felejti  mit  gyomrában  temet : 

Ugy  törlik  el,  bizony,  a  titok  minden  szavát, 
Felőle  értesítni  úgy  nem  fogják  Csabát, 
Nehogy  boszúra  keljen  apáért  a  fiú, 
Nehogy  romlást  okozzon  egy  belső  háború. 

Erre  ősz  Torda  táltos,  meg  a  kádár  Szabolcs, 
Etel  sebét  lemosták,  fehérre  mint  a  gyolcs: 
Forrás  vizével  a  pap  öblinté  szennyeit, 
Hozzá,  mint  hegyi  csurgó,  csurgatván  könnyeit. 

ÁTILA  TERÍTŐN. 

Immár  az  áldott  szép  nap  feltűnt,  a  szín-adó, 
Világot  ékesítő,  sötétség  oszlató, 
Búbánat  üldözője,  halandók  öröme, 
Sziv-lélek  bátorító,  az  égre  feljőve. 

De  a  hunok  szemében  fénye  halotti  gyász, 
A  szép  kies  világot  borítja  sárga  máz, 
Mint  nap-fogyatkozáskor,  idétlen  félhomály; 
Búsan  szédelgenek,  mint  pásztor  nélküli  nyáj. 

Gyűl  a  királyi  lakhoz  tengernyi  nép-özön. 
Áradva  minden  utczán,  térhelyen  és  közön  ; 
Elképedt  arczczal  egymást  alig  hogy  ismerik ; 
Csend  vagyon  :  a  közös  jajt  említni  sem  merik. 

Egyszerre  most  Zoárd  a  kaput  fclnyittatá, 
Fekünni  a  királyt  benn  sok  ember  láthatá. 
Láttára  tompa  jajszó,  nyögés  keletközött, 
Tovább-tovább  morogván  a  tenger  nép  között. 

Zoárd  pedig  siratja  Etelét  hangosan, 
Mint  egy  sívó  oroszlán,  üvölt  magánosan; 
Karddal  megvérzi  arczát,  elmetszi  fürtjeit : 
aOh,  én  uram,  királyom,  miért  fekszel  te  itt  ? 

(íAvagy  miért  nem  inkább  sebekkel  a  csatán. 
Mint  illik  a  vitézhez  erős  harczok  után?I 
Miért  hogy  csöndes  éjjel  szakadt  meg  vér-ered? 
Egy  karczolás  sem  érte  vitézi  kebeled? 

íNc  menj  az  ős  elődök  dicső  hónába  így : 
Hunorhoz  és  Kevéhöz  sebet  mutatni  vígy : 
Fogadd  gyarló  kezünktől  ezt  és  még  egyszer  ezt ...» 
Szól  s  a  király  szivébe  hegyes  aczélt  ereszt. 

ősz  Torda  nem  különben  és  Bulcsú,  a  derék, 
Atila  barna  bokros  mejjét  átalverék, 
Vérkönynyel  tele  sírták  a  holt  sebek  helyét, 
Így  eltörölve  szépen  a  gyilkosság  jelét. 


UTOLSÓ  DOLGOZAT. 

(i88i    augusztus.) 

A  CSABA-TRlLOGIA  ÚJABB  ALAPRAJZA. 

(1863-ból.) 

Első  rész  :   Buda  haídía* 

1.  Buda  megosztja  öcscsével  az  uralkodást. 

]].  Detre  tanácsa. 

]]].  A   tanács  visszafelé. 

IV.  A   vadászat. 

V.  Folytatás. 

VI.  Rege  a  csoda-szarvasról. 

VI 1.  A  követség. 

VI Jl.  Etele   álmot  lát. 

IX.  Isten   kardja. 

X.  Etele  hadba  megy. 

XI.  Buda  várost  épít. 

Xn.  Buda  halála. 


Második  rész  :   Itiiikó. 


1.  Isten  igazsága. 

11.  Csaba  születik. 

]]].  ? 

IV.  Keveháza. 

V.  Isten  ítélete. 

V].  Ríka  halála. 

Vll.  I 

Vlll.  (    Csaba   nőszül. 

IX.  1 


*  Kidolgoztatott  és  önállóan  megjelent,  először  1864-ben,  ily 
czím  alatt:  Buda  halála,  Mún  rege.  írta  Arany  János.  A  magy. 
tud,  akadémia  által  Nádasdy-dijjal  jutalmazott  mű.  Pest,  1864. 
Kiadja    Ráth  Mór. 

X.  I  í    I .   Lech. 

XI.    ?    Három   intés:   ]     2.   Katalón. 
XI 1.    I  l    3.    Róma. 

Harmadik  rész  :   Csaba   királyfi. 

1.   Etele  király  meghal. 
11.   A  vezérek  tanácsa. 

III.  Terítő. 

IV.  Krimhild  Etelét  siratja. 
V.   Szoard  futása   Csabával. 

VI.   Krimhild    « menyegzője*. 
Vll.   Detre  csinja. 
Vili.   Csaba  megtér. 

IX.   A   « Krimhild »    ütközet. 
X.   Detre  ármánya. 
XI.  Az  ütközet  vége. 
XI 1.   Halottak  harcza. 

XI II.  Csaba   Etelközön. 

XIV.  Csaba   hagyása.* 
XV.    Hadak   úta. 

UTOLSÓ  TERVVÁZLAT. 
(1881.) 

Hogy  gondoltam  volt  a  Harmadik  részt  ?*■♦' 

Krimhild,  a  Sziegfricd-féle  ködsüveg  homályában,  megölvén 

az   ismét  új  nővel  menyekzőt  ülő   Etelét,    támad    nagy  zavar 

a  palotában.    Az    ott    remegő    Mikoltát,    ki    magát   Etelével 

megégettetni  kéri,   senki   sem   gyanúsítja  :   de  félnek,  hogy  ez 


*  Valószínűleg  Csaba  otestamentomao,  melynek  mondája  mind 
Heltai  mind  Székely  krónikájában  előfordul,  a  következő  alakban  : 
Mikor  Csaba,  Attila  fia,  igen  megvénhedett  és  halálos  ágyán 
feküdt,  magához  hivatta  főembereit  és  megeskette  őket  Damasek 
istenre,  hogy  idővel,  mihelyt  megsokasodnak,  vissza  fognak  térni 
Pannónia  földére.  E  visszatérés,  a  székely  nép  élő  hagyománya 
szerint,  a  menny  boltj ín  máig  is  látható  "Hadak  útján  (tej-út)  történt. 

Arany  "László  jegyzete. 
**   Mikor  Arany    1881 -ben   e   művét  újra   elővette,   a   fentebb   kö- 
zölt régebbi   tervvázlat    nem     volt    kezénél.   Azért  írt   újat.   A   régi 
csak  halála  után   került  elő,  valami  elfeledett  jegyzetkönyv  lapjairól- 

gót  ármány,  s  ha  Etele  erőszakos  halá!a  nyilvánvaló  lesz,  a 
gót  vérszemet  kap,  a  hunok  fejőket  vesztik.  Tanácsot  űlnek 
hát  a  fők  :  Szoárd,  Buksu,  Torda,  Szömöre,  stb.  s  azt  vég- 
zik, hogy  erőszakos  halál  helyett  természetest  költsenek,  a 
sebet  eltakarják,  s  ne  mutassák  senkinek,  a  vért  orrvér-folyás- 
nak hazudják.  Aztán  kiáltsák  ki  Csabát  királynak,  (kit  a 
JHásoditi  rész,  s  egy  jóslat  szerint  Etele  is,  utódjául  szánt) 
ez  által  rettentsék  meg  a  Krimhild  és  Aladár  pártját  s  a 
gótokat.  A  dolog  sikerülni  kezd,  Csaba  már  ki  van  kiáltva, 
midőn  Krimhilda  értesíti  Detrét,  hogy  nem  igaz,  a  mit  a 
hún  urak  költöttek,  Etele  erőszakos  halállal,  a  Csabához  szító 
nagyok  által,  veszett  el.  A  ravasz  Detre  azonban  már  tudta 
ezt,  többet  tudott,  mert  Krimhild  asszonyaitól,  nagy  aján- 
dékkal, megtudta,  hogy  midőn  ezekkel  Krimhild,  mint  eg^ik 
özveg)'  királyné,  férjét  siratni  ment,  Etele  sebe  annyira  vér- 
zett, hogy  átáztatta  leplét,  úgy,  hogy  ezt  mással  kellett  föl- 
cserélni. Bizonyos  jel  hogy  Krimhild  a  gyilkos.  De  évről 
Detrc  neki  most  semmit  sem  mond,  egész  lélekkel  azon 
van,  hogy  Aladár  jusson  trónra,  ki  alatt  népe  szabadulását 
reméli. 

Krimhild  megjelenik  a  hunok  gyűlésében,  vádolja  a  hún 
főket  gyilkosságg?l,  hivatkozik  a  még  temetetlen  holt  testre, 
követeli  fiának  a  királyságot.  A  holt  testet  a  nép  megnézi, 
a  nagy  seb  ott  tátong  keblén,  irtózatos  felindulás,  Csabának 
és   híveinek   futni   kell,   Aladár  királynak  kinltatik. 

De  Aladár  és  még  inkább  helyette  uralkodó  büszke  anyja, 
nem  könnyít  a  gótokon,  sőt,  bár  vendégül  hívott  testvé- 
rein s  a  T^ibetungokon,  Deti'e  tanácsára  és  segélyével,  boszút 
állt,  most  még  keményebben  ül  azok  nyakán,  mint  maga 
Etele. 

Detre  borzasztóan  csalódoít.  Könnyű  volna  ugyan  neki 
Krimhilden  boszút  állni,  csak  fel  kellene  fedeznie  a  hunok 
előtt  Etele  halálának  igazi  módját ;  de  akkor  Csabát  tenné 
oly  hatalmassá,  mint  most  Aladárt  tette,  s  nemzete  oly  rab 
maradna,  mint  eddig.  Csabához  küld  tehát  követeket,  kin- 
cset, biztatja,  hogy  jőjön  be  Aladár  ellen,  a  gótok  és  idege- 
nek mind  mellé  fognak  állni.  Ugy  is  lesz :  megkezdődik  a 
J^rimhild-ütközet  és  tart  tizenöt  napig  a  Kelen  földén.  Csaba, 
a  gótok  segélyével,  megkezdi  a  harczot  Aladár  ellen,  de 
midőn  már-már  győz,  a  gótok  éb  idegenek  félre  állnak  s 
hagyják,  hogy  a  hún  egymást  elpusztítsa.  Csaba  úgy  is  győz, 
tönkre  teszi   Aladárt,   de  azután   az  áruló   gótok   ellen   fordul. 

Detre,  stb.  ott  vesz,  de  Csaba  népe  is  fogy  —  úgy  hogy' 
serege  töredékeivel  kénytelen  megfutni.  Éjjel  azonban  a  hol- 
tak —  Csaba  és  Aladár  hunjai  egyformán  —  felkelnek  és 
viaskodnak  az  elhullt  gótok  szellemeivel  évről-évre,  egész  a 
magyarok  bejöttéig. 
Ez  a  hunok  harcza. 


A  Második  rész  a  jóslatot  fogta  volna  tartalmazni,  mely 
szerint  Buda  haláláért  megjósollatik  Etelének,  hogy  nagy 
birodalma  az  ő  halála  után  elenyészik,  de  egyik  fia,  kit  még 
nem  ismer,  pedig  él,  helyre  fogja  állítani.  E  jóslat  útban 
éri,  egyik  hadjáratából  hazafelé  jövet.  Csakhamar  udvarától 
üdvözlő  követség  érkezik,  hogy  Ríka,  egyik  neje,  fiat  szült. 
Ez  hát  a  még  ismeretlen.  Etele  a  jóslatot  betű  szerint  veszi ; 
nem,  hogy  Csaba  ivadéka  Árpád  és  a  magyarok  állítják  helyre 
birodalmát.  Ríka  lesz  tehát  a  kedvencz  nő,  fia  pedig  (Csaba") 
az  Etele  szeme  fénye.  Ezért  Krimhild  szemrehányást  tesz 
neki,  de  számkivetés?el  sujtatik,  távoznia  kell  az  udvartól.  — 
Következnék  Csaba  nevelésének  hős  idyllje,  oldal  pillantások- 
kal Etele  világháborúira,  különösebben  a  catalóni  éjre,  hol 
Etele  fátumát  érzi,  s  hová  J^eveháza  epizód  is  tervezve  volt. 
Utolsó  háborújából,  Itália  felől,  hozza  Mikoltát,  ifjú  nejét, 
kivel  a  végzetes  nászt  üli,  hova  kegyelme  jeléül  Krimhildet 
is   meghívta.   A  többit  a   Harmadik  részben. 

E  Második  részt  azonban,  mint  a  melyben  a  valódi  cse- 
lekvény úgy  is  kevés,  be  lehetne  olvasztani  a  Harmadikba 
(úgy,  hogy  ennek  első  néhány  fejezetét,  vagy  J.  énekét 
tenné)  ha volna  kinek  ■' 


ELSŐ  ÉNEK.* 

A  JÓSLAT. 

Elvérzett  Buda  hős,  Eteie  kezétül, 
Etel  arany  székén  már  kénye  szerént  ül. 
Növekedik  gyorsan  országa,  hatalma, 
Mint  téli  eséskor  hó  mezeje  s  halma. 

Most  is,  hogy  oda  járt  déli  vizek  táján, 
Adria  bősz  tenger  sziklás  karimáján, 
Mind  népeket  onnan  s  nyájakat  elhajta, 
A  bizánti  császár  ám  búsuljon  rajta. 

Mivel  a  kit  igért  nem  küldte  adóját : 
Mutatá  császárnak  keze  nyomtatóját 
S  megizené  neki,  hogy  ez  a  kisujja, 
Rettenetes  lesz  majd  annak  egész  súlya. 

Onnan  hogy  megeredt,  már  haza  térőben 
Ósz  aggot  eléje  hoztak  az  erdőben. 
Ki  magát  mondotta  isten  emberének, 
Bizonyt  a  rabok  is  mellette  tevének. 

Hogy  ez  a  híres  jós,  ki  e  földet  lakja. 
Hite  nem  bizánti,  hanem  bálvány  papja. 
Búvóhelye  barlang  mind  nyári  és  téli, 
Jár  hozzá  a  népség,  imádja,  mert  féli. 

Noha  senkit  nem  bánt,  jóslatban  sem  hazud, 
Vígasztja  szelíden  a  nehéz  panaszút. 
Adományt  nem  hajszol,  de  —  mi  szükség  —  elvesz 
Testi  ruházathoz,  testi  eledelhez. 

*   A  trilógia  Második  részéből. 

Ezt  hogy  a  királynak  unszolák  eléje, 
Különös  volt  látni  6  gyapjú  zekéje 
lAzly  aláfolyt  sarkig,  tiszta,  de  sárgulva 
Festetlen  fehére  hosszas  idő  múlva. 

ösz  haja  mellestül  betakará  vállát 
Vegyítve  fakóbban  nagy  ezüst  szakállát. 
Kezébe'  fehér  bot,  s  a  tetején  ennek 
Szalagos  babér  dísz,  pártája  istennek. 

Ott,  hajtva  királynak  fejet  illőn  s  térdet. 
Így  felel  a  szóra  melyet  a  hős  kérdett : 
«Ki  vagyok?  —  Bízom,  hogy  nem  Etele  rabja, 
Hanem  az  ó  isten  dalnoka  és  papja. 

Amaz  istené,  kit  látsz  faragott  míven 

Feszíteni  húrját  lanton  avagy  íven, 

Ki  jóslatot  zenge  sok  ezer  öltőnek. 

Mely  bölcsebb  vala,  mint  a  kik  ez'tán  nőnek. 

De  hatalmas  ő  még!  —  s  Bizánt  ha  bolondul, 
Bizánt  lakol  érte,  ő  vele  nem  gondol .  . . 
Sőt  gondol  erősen  :  bünteti ;  már  kezdi, 
S  talán  Te  vagy  2  kar,  mely  által  elveszti. 

Hanem  én  a  szókat  igazítom  rendre, 
Nem  felelek  hosszan  rövid  kérdésedre  ; 
Parancsodat  várom,  kegyelmedet  kérem. 
Nehogy  az  istenség  megboszúlja  vérem. í) 

Monda  Etel  :  «  Csínján  1 .  .  .  Istened  egy  árnyék 
Magad  egy  hang  volnál,  ha  én  abba'  járnék: 
Haliam  s  nincs.  De  megóv,  ha  mi  óvhat,  téged 
Bendegúz  atyámra  mutató  vénséged. 

Hanem  itt  tégy  próbát  jósi  tudományból, 
(Mert  jóslatom  immár  vagyon  istcn-r-zájbóO  : 
Mint  lesz  birodalmam  lefolyása,  vége? 
Lássam,  az  istened  igaz  istenség-e  ?» 

Mind  a  körülállók  mosolyogtak  erre, 
Szánva  tekintenek  az  öreg  emberre. 
Tudván  hogy  Etel  már  Isten  kardját  birja, 
Kirül  ii  világfán  jós  ige  van  írva. 

Mint  szarvas,  ebektül  ha  vagyon  űzőben, 
Tekingete  oldalt,  hátra  is  elsőben 
Az  öreg,  s  válaszszal  késik  vala  nyelve  ; 
Megszólala  végre  karját  fölemelve  : 

«Sorsát  a  hatalmas  ne  hívja  ki,  kérdvén: 
Sokszor  a  bal  végzet  hever  isten  térdén 
S  ott  marad,  a  meddig  boszura  nem  költi 
Bűn,  s  emberi  vak  dölyf,  mely  az  elmét  tölti. 

Birodalmak  sűrűn  támadnak,  enyésznek. 
Hamarább,  ha  gyorsan  növekedést  vésznek  ; 
Netalán  a  jóslat  teneked  sem  kedvez  .  .  . 
Ragaszkodom  inkább  adott  kegyelmedhez. » 

Etele  azonban  akará  hogy  hallja 
Mit  zeng  sorsa  felől  hamis  isten  dalja  ; 
Mire  az  ősz  fürtét  köntöse  szárnyával 
Befedé,  s  könyörgést  mormola  hangjával. 

Mint  betakart  méhkas,  zúg  vala,  míg  dallá 
Lett  végre  a  zsongás.  Etele  meghallá, 
Mert  kis  kora  óta  érti  a  jós  nyelvét ; 
S  így  vette  dalának  röviden  értelmét. 

Hogy  nagy  birodalma  elenyész  holtával. 
De  helyre  megint  áll  az  idő  folytával. 
Fia,  kit  nem  ösmer,  bár  vagyon  életben, 
Fogja  fölépítni.  Ez  van  a  végzetben. 

Etel  ingerülten  kaczagott  fel  rája 
S  így  szólala:  aHazudsz,  hazug  isten  szája! 
Fiam  egy  sincs  a  kit  vonásrul  vonásra  .  .  . 
Hogy'  véd  meg  a  máglyán  istened,  ám  lássa !» 

S  inte,  parancsolván  hogy  hátra  vezessék.  — 
Nyomban  Etelvárról  juta  ám  követség, 
Jelenteni,  hogy  lett  Isten  ajándéka 
Fiu  gyermek,  a  kit  szült  asszonya,  Réka, 

Réka,  feleségül  amaz  llda  mellé 

Kit  vőn,  mikor  ennek  gőgjét  megigenlé, 

S  hogy  udvara  közt  mind  visszavonást  szított, 

Szíve  melegjéből  leve  kitaszított. 

S  hozta  szerelmében,  díszül  az  udvarnak, 
Keleti  országból  leányát  Magyarnak, 
Ki  vala  ös  honban  magyarok  királya  ; 
Réka,  az  új  hitves,  ennek  egy-leánya. 

Ete,  Bulcsú  fia,  a  követség  élén 
Megszólala  most,  nagy  főhajtva  beszélvén  : 
((Öröm  és  dicsőség  Etele  királynak! 
Fénye  le  ne  szálljon  soha  is  napjának. 

Mert  a  királyné,  kit  hagya  édes  terhben. 
Megszülte  fiát  már  —  fiat  első  szerben ;  — 
Virágzik  Etel  vár  ragyogó  örömtül, 
Áhítja  királyát  látni  szembe  —    szemtül. 

Jer  azért,  lásd  arczát  az  új  csecsemőnek, 
(Mindenki  tiéddel  vallja  egyenlőnek), 
S  nevet  neki  válaszsz  névinnepet  ülve. 
Melyre  a  hír  majdan  koszorúit  tűzzel)) 

Etele  a  választ  megadá,  mint  kellett. 

De  belül  megdöbbent  ám  az  öröm  mellett : 

((Ez  az  ismeretlen!))  villana  eszébe 

S  egy  perezre  sötéten  elkomorult  képe. 

Majd  rendele  dús  tort  vendég  követeknek, 
Kincses  ajándékot  vinni  a  betegnek: 
Sok  római  ékszert,  arany-ezüst  marhát. 
Kit  hoza  a  földről  hol  ma  lakik  dalmát. 

De  mikor  sátrába  bevonult  estenden, 

S  megvárta  előbb,  míg  néma  leend  minden, 

Pillogva  a  tábor-tüzek  a  mint  múltak, 

S  a  mennyégnek  örök  csillagi  felgyúltak  : 

Küldé  izcnettel  sátori  szolgáját. 

Hogy  látni  akarja  öreg  jós  orczájál, 

Hogy  vele  négy  szem  közt  valamit  beszéljen  ; 

Hántása  ma  nem  lesz,  biztassa  ne  féljen. 

Hamar  az  ősz  megjött  s  utalák  menten  be ; 
Etele  komoran  állott  vele  szembe 
S  elnézte  sokáig  tiszteletes  arczát. 
Melyen  az  indulat  nem  jelölé  harczát. 

Megszólala  végre :  (cOreg,  a  kit  adtál 
Jóslatot,  e^  ízén  még  sem  hazudott,  áll ; 
De  felelj,  hol  vetted?  igazán  az  égből? 
Vagy  sejtve  koholtad  régi  bölcseségből  ?» 

Erre  a  jós :  ((Tiltja  istenem,  és  nyelvem, 
—  Válaszol  —  ily  szókra,  vallatva,  felelnem  ; 
Mert  jósol  az  isten,  kik  hozzá  folyamnak : 
De  nem  enged  földi  kényszer  hatalomnak.)) 

Etele  ily  bátor  feleletre  nem  várt, 
S  habozék:  kardjával  döfje-e  le  mindjárt, 
Avagy  oly  kegyelmét  hozzája  mutassa, 
Melynek  amaz  hírét  messze  ragyogtassa. 

Szólt  végre  szelíden:   «Öreg,  elbocsátlak, 
Légy  papja  tovább  is  faragott  kőbábnak, 
De  ne  ámíts  pénzért,  tudva  hamis  hittel ; 
lm  ez  arany  kincs,  légy  vele  boldog,  vidd  el.» 

((Kincse  az  istennek  —  felel  a  jós  —  hajdant 
Vala   templom-számra;  most  lakhelye  barlang, 
Maga  is  papja  is,  üldözve,  szegények : 
Adományod  nélkül,  nagy  király,  megélek. » 

Etel  ámulásban  szemeit  felvonta, 
Beszorítá  öklét  s  meg  kinyitá,  mondva: 
(cÉlj  hát,  öreg;  ímhol  visszaadom  élted. » 
S  szabadon  ereszté  a  lángra  Ítéltet. 


MÁSODIK  ÉNEK. 

DETRE  UDVARLÁSA. 

Lassan  Etelvárnak  seregét  mozdítja 
Etel,  hova  megtér  diadalmas  útja, 
Kit  előbb  bátyjáról  hívtak  Budavárnak ; 
Lakhelye  ott  van  most  Etele  királynak. 

Kő  vala  ott  minden  (mer'  a  város  régi)  : 
Tornyos  paloták  nagy  kevély  düledéki, 
Oszlopok  és  ívek,  folyosók,  tornáczok. 
Márványnyal  kirakott  feredő  források. 

Bástyafalak  kívül  szegik  vala  körbe, 
Kapuréssel  itt-ott  ugyan  átaltörve, 
Kit  Etel  jobb  karba  hozatott,  hogy  székét 
Odatette,  —  hajtván  munkatevő  népét; 

Kik  követ  a  mészszel  forrasztani  tudnak, 
Ácsolni  a  sziklát,  verni  vasat  rúdnak, 
Mind  az  aláhódolt  országa  lakóit, 
Hozzájok  a  maga  ügyes  faragóit ; 

Hogy  palotát  néki  s  mind  a  királynőknek 
Rakjanak,  és  házat  körül  a  hún  főknek; 
Kívül  legyen  érez  s  kő  fala,  csúcsa,  tornya, 
De  belül  faragcsált  mívű  a  czikornya. 

Minden  rekesz  és  fal  belül  áttöressék. 
Hogy  fa  faragványnak  légyen  nagy  üresség. 
Hova  termet,  ágast,  folyosókat  ácsok 
Tanúit  keze  véssen,  mint  régi  s/okások. 

De  bent  is  azonban,  hol  nem  vala  már  rom, 
S  meddig  a  szem  ellát  kivűl  is  a  váron : 
Hunok  apró  sátra  környöskörül  álla, 
Mindé,  ki  Etele  udvarán  szolgála. 

Onnan  Etelvárból  király  hazajöttét 
Egyszerre  az  ország  szélire  meglőtték 
Nyilasok,  kik  voltak  állatva  ki  rendre ; 
Vííla  ez  intézet  harczra,  védelemre. 

Hogy,  mennyire  íjász  lőhet  erős  karral, 
Fentálljanak  éj-  s  nap-,  lánczolatos  sorral, 
Katonák  észak-,  dél-,  kelet  és  nyugotra. 
Figyelve  körösleg  minden  állapotra. 

És,  ha  mi  zcndűlet  esik  a  határon, 
Hirt  róla  tegyenek,  röpülő  nyilszárnyon. 
Vagy  Etel  parancsát  váltva  tovább  vessék. 
Könnyű  írott  hártyán  vigye  nyilsebesbég. 

Nappalra  ez  a  rend;  éjet-szaka  tfizjel : 
Adni  tovább  messze  lobogó  nagy  tűzzel, 
Ha  veszély  ott  künn  s  új  háború  gyülekszik. 
Vagy  tág  birodalmán  valahol  fellegzik. 

így,  mint  heverő  pók,  mely  szálait  őrzi. 
Hálója  rezgését  Etel  is  megérzi. 
Legyen  az  ellenség,  vagy  akadt  zsákmánya ; 
Vala  ez  intézet  maga  találmánya. 

Fel  hát  eme  hírre  mind  gótok,  alánok, 
Szürr,  herül  és  lombárd  idegen  királyok 
Jöttek  Etelvárrá  Etelét  szolgálni, 
Otthonn  fejedelmek,  itt  az  ő  szolgái. 

Ünnepet  a  király,  fia  örömére, 
Hagya  hadjátékot  s  lakomát  négy  hétre. 
Az  alatt  vendéglé  mind  a  hunok  nagyját, 
Mind  szolga  királyok  tarka  egész  hadját. 

Ott  vala  ősz  Detrc,  fejedelmi  garral, 
Uralni  urát  mind  az  egész  udvarral, 
Úgy  szint'  Odoáker,  Ardarik,  Alárik, 
Valamir,  —  a  kikből  egy-egy  király  válik. 

Detre  alázattal  végzi  vala  tisztét, 
Elnyomva  szivében  ama  régi  büszkét 
Mikor  Etelének  kengyelt  fogni  kellett. 
Vagy  állani  hátul  arany  széke  mellett. 

Mert  rettegi  vala  Etele  gyanúját, 
Hogy  Buda  részén  a  követ  együtt  fúják 
ó  és  az  idegen  többi  fejedelmek. 
Csak  tőrnek  alítá  az  adott  kegyelmet. 

Maga  is  hát  hűbbnek  egyre  magát  színié, 
Hosszú  türelemre  társait  is  inté 
Biztatva,  hogy  el  kell  jönnie  a  napnak. 
Mely  szabadulást  hoz  valamennyi  rabnak. 

lldába  reményét  azelőtt  vetette; 
Hanem  llda  férjét  igazán  szerette, 
S  Aladárt  ohajtá  királyi  utódnak, 
Nem,  hogy  alá  essék  szolgául  a  gótnak. 

Boszuját  Szigfridért  se'  feledte  még  el, 
Sőt  várja  kitartó  női  reménységgel 
Hogy  idő  forduljon  és  alkalom  erre: 
így  ezen  oldalról  hamar  megjött  Detre. 

De,  hogy  Etel  hozta  llda  után  Rékát, 
Detre  is  megkezdé  ravaszul  játékát.  — 
Hanem  ennek  itt  most  van  is  nincs  is  sorja 
Fő  ünnep  e  mái :  a  nevezés  torja. 

Ül  vala  Etel  fönt  aranyos  karszékben, 
S  vele  Réka  asszony  koronás  felségben, 
Más  asszonyi  hátrább,  llda  magát  menté, 
Hogy  beteg,  urának  fvesztére)  jelenté. 

Hun  urak  egy  részen :  Bulcsú,  Szoard,  Törd  a, 
Szömöre,  a  kádár  álltak  vala  sorba, 
Másfélül  a  fényes  idegen  királyok, 
Etele  nagyságát  emeli  pompájok. 

Bíbor-aranydíszben  a  csecsemőt  hozták. 
Nézni  az  uraknak  körül  meghordozták, 
Azután  Ételnek  vivék  atya-csókra, 
Nyitá  komor  ajkát  neki  nyájas  szókra. 

Nevet  is  fiának  ada  jó  reményben, 
Kehely-áldozván  szólt:  «neve  Csaba  légyen.?* 
Mert  Csaba  volt  atyja  hős  régi  Kévének, 
Ki  alatt  a  hunok  eföldre  jövének. 

Azután  székéből  áldozni  kiszállott 
Oda,  hol  fehér  mén  és  fekete  állott. 
Fekete  Ármánynak,  de  fehér  Istennek; 
Vele  az  urak  mind  s  hódolt  fejedelmek. 

Gyorsan  paripákat  általüté  karddal. 
Jobbal  a  fehéret,  a  feketét  ballal ; 
Helyezek  a  nézők  két  külön  oltárra; 
S  Etel  ily  könyörgést  vőn  kegyes  ajkára: 

(cHad  ura  Isten,  ki  nem  alak  vagy  kőben, 
De  robogsz  nyilvetve  nagy  örök  felhőben. 
Kit  mi,  világ  lelkét,  bár  soha  nem  látunk, 
Köveid,  forrásid  képében  imádunk. 

cím  e  Csaba  gyermeki  tenéked  ajánlom; 
A  mit  adál  jóslat,  visszára  ne  váljon. 
Te  is.  Ármány,  fordulj  elleni  kárára ; 
Tctszős  legyen  néktek  e  Csaba  oltára. » 

Monda,  s  mikor  a  tűz  már  sebesen  égett. 
Vette  fiát  ölbe  hajáldozat  végett, 
Pelyhéből  valamit  a  lángba  röpíte  ; 
S  táltoshoz  emígy  szólt,  ki  neki  segíte : 

Araay  János  művei.   IV.  12 

(cTorda  apám,  nézd  csak  ama  füstöt,  hol  jár; 
Az  elébb  Istenhez  lőtte  fel  az  oltár. 
Most  ahol,  mint  kígyók,  földön  együtt  csúsznak: 
Félek:  a  Jó,  a  J^ossz  netán  haragusznak.» 

Táltos,  ki  az  évek  s  napok  útját  rójja. 
Megnézte  rovását,  megijedt,  és  szóla: 
«Bal  napon  áldoztunk  született  Csabának: 
Napja,  ez  év  töltén,  Buda  halálának.)) 

Ily  csere  szót  tőnek  halkan  egymás  mellett ; 
Hanem  Isten  lángja  ismét  eleven  lett. 
Füstje  is  Ármányét  fellengve  haladta, 
Mint  hegyi  nagy  cserszál  a  bokrot  alatta. 

Áldomás  ezután  leve  mind  napestig, 
S  éjtszaka  míg  feljött  az  égi  fiastik ; 
Fény  a  palotában  versenge  a  kedvvel. 
Új  itala  bornak  régi  köles  nedvvel. 

Csak  Etelének  volt  hallgatag  a  szája: 
Töri  az  elméjét  jóslatok  homálya, 
Éjjel  is  így  várta  nap  kora  ébredtét. 
Vele  az  üdvözlő  királyokat,  s  Detrét. 

Haza  mind  a  többit  hamar  elbocsátá. 
Vendégül  a  szászt  még  asztalához  látá. 
Szólt  vele  sok  nyájas,  tiszteletes  szókat. 
Kérdezve  a  más-más  isten  imádókat : 

ccDetre,  ki  sok  napnak  érted  arany  fényét. 
Láttad  az  észak,  dél,  s  nyugat  ó  törvényét. 
Sőt  azokét  is  már  sejted,  alá  délnek, 
Kik  fára  feszített  istenbe'  remélnek; 

Emberölés  terjed  tág  birodalmamban  ; 
Törvényt  azok  ellen  kivánok  azonban. 
Kik  vérrel  a  vért  s  a  becsűletet  mossák  : 
Meddig  a  kard  tiszta?  hol  müve  gyilkosság?* 

Mint  tigris  a  lesből  prédára  ha  szökken, 
Villant  szeme  szásznak  nagyot  e  szó  közben, 
De  mohos  odvába  meg'  visszalapúla, 
S  Detre  a  királynak  lassú  hangon  szóla : 

cclsten  az  embernek  dolgát  hogy'  itéli 
Karddal,  legyen  észak-,  nyugot-,  avagy  déli, 
Valamerre  a  nap  hinti   arany  fényét, 
Láttam,  s  tudom  a  nép  ebbeli  törvényét. 

Mert  a  rómaival,  ki  hisz  új  istenben. 
Együtt  vívtam  atyád  hős  Bendegúz  ellen. 
Nép  számra  velünk  mind  az  egész  föld  támadt; 
De  Odin  eltörte  suhogó  szablyámat. 

Szolgáltam  azóta;  —  nagy  ideje  annak, 
Gűnyol  is  a  népség  már  halhatatlannak. 
Mert  a  nyilat  most  is  homlokom  itt  hordja; 
Mire  tart  Odin  még?  nem  tudom;  ő  gondja. 

No  tehát,  az  ellent  ki  legyőzte  hadban. 
Megölheti  vagy  nem ;  Odin  egyes  abban, 
Odin  s  valamennyi  isteni  a  népnek; 
Kardot  ilyenkor  tart  becsületben  épnek. 

De  ki  bajra  hívta  feleit,  testvérét, 
S  mikor  az  nem  vívhat,  ontja  tovább  vérét. 
Az  egész  világot  kérdezve  bejárhadd : 
Becstelen  az  a  kard,  gyilkos  az  a  párhad. » 

Ily  választ  az  öreg  költe  merész  szájon. 
Gondolta,  hol  a  seb,  s  akará  hogy  fájjon. 
Búcsúzva  Ételtől  kifelé  vánszorgott, 
S  odakinn  magában  menet  ekkép  morgott : 

((Etele,  nemes  vagyl  ez  lesz  a  megtorló; 
Elaludna  ezt  más,  közlelkü  bitorló. 
De  te  birodalmad  sirját  magad  ásod : 
Buda  vérhalála  lessz  a  te  bukásod !» 

ELSŐ  ÉNEK. 

1. 

Hol  ősz  fejét  agg  Iremel  * 

Mint  óriás  ütötte  fel 

S  a  messze  puszták  őrekint 

Ural  hegységi  n  eltekint, 

Élt  hajdan  egy  maroknyi  nép, 

Mint  ősei  romlatlan,  ép. 

Mint  ősei  szilaj,  szabad. 

Akár  viselni  bősz  hadat, 

Akár  megűzni  a  vadat. 

E  mulatság,  ama  veszély 

Volt  nála  szükség,  szenvedély; 

Ezzel  tartá  fön  életét, 

Azzal  faját,  kis  nemzetét 

Mely  elszakadt  testvértelen. 

Apadva,  fogyva  szüntelen. 

E  nép  ajkának  ottkörül 

Siket  vala  mindannyi  fül ; 

E  nép  fülének  —  bárha  szólt 

A  szomszéd  ajka  néma  volt : 

Hegyen,  völgyön,  lapályokon 

Lakott  ember  —  de  nem  rokon. 

S  mind  szűkebb  lőn  a  szűk  határ, 

Nyoma  összébb  mongol,  tatár, 

*  Az  Ural   hegyláncz  egyik  csúcsa,  délnek. 

Jl.  7.  jegyzete. 

Vérszomju,  hűtlen,  ronda  nép, 
Rézsútszemű,  ebarczu  kép, 
Harczon  veszett,  békében  ál: 
így  is  halál,  úgy  is  halál. 

Nem  büszke  várak  lánczövc 

E  tartomány  határköve ; 

Nem  védi  sáncz,  nem  védi  fal 

Emberrakott  bástyáival; 

Nem  dárdaerdő  a  fokon. 

Nem  gályaraj  hullámokon ; 

Nem  a  tömeg,  a  százezer, 

Mely  zsoldon  él,  zsoldért  vesz  el. 

De  bástya  itt,  de  védtorony 

A  sziklafal,  függő  orom. 

Felbukkanó  szirt,  kőhasáb 

Mely  az  útnak  útját  elállja, 
Azt  mondja  néki :  ne  tovább  1 

Csak  keselyű  és  zerge  járja. 
Néhol  a  bérez  kettészakad. 
Csekély  víznek  nagy  utat  ad, 
Mélyen,  csak  mintha  rémlenek, 
Felcsillan  a  sötét  fenék. 
Néhutt  a  völgy,  ösvény  nekűl. 
Jeges  barlangba  menekül, 
Vagy  vaskapun  csuszamlik  át, 
Hol  tóba  veszti  önmagát. 
Sehol  egy  út,  egy  vadcsapás. 
Csak  az,  mit  a  zuhatag  ás. 
Hol  a  folyó,  kő  és  porond 
Lábnak  veszélyes,  csalfa  pont. 
Es  mintha  nem,  kik  lábon  járnak. 
Hanem  csupán  szálló  madárnak 
Alkotva  lenne  itt  a  föld  : 
Mindig  ziláltabb  arczot  ölt. 

Itt  tornyosul,  ott  megsülyed, 
Itt  öble  van,  ott  kidülyed 
Széthányt  idomtalan  idom. 

Mind  összevissza  heverő, 
A  hány  darab,  megannyi  rom ;  — 

Vagy  minth'  az  alkotó  erő, 
Midőn  hegyet  gyúrt  és  rakott. 
Elszórta  voln'  az  anyagot. 

De  fönn,  e  zord  héjon  belül, 

Szelídebb  tartomány  terül. 

Még  ott  tavasz,  még  enyhe  nyár. 

Még  van  virány  és  legelő. 
Hol  méh  zsibong,  száz  csorda  jár. 

Mély  völgyeken  fehérelő. 
Itt  él  e  nép.  A  Jiyáj,  a  vad 
Mit  völgye  táplál,  berke  ad, 
Az  édes  méz,  a  telt  köpű. 
Mit  nyújt  zamatos  hegyi  fű, 
A  tiszta  víz,  a  tiszta  lég, 
Másnak  kevés  —  neki  elég. 
Nem  is  vagyonnak  éhe-szomja 

Bőszíti  rája  ellenit: 

De,  mert  egy  nép  független  itt, 
Kell  jőni  másnak,  hogy  lenyomja. 
És  jő,  felváltva,  idegen. 
Örök  harcz  foly  a  széleken, 
S  ha  zajjá  nem  mindegyre  hallszik, 
A  béke  ott  nyilt  szemmel  alszik : 
Ott  minden  egyes  szemfül  őr. 
Vállán  tegez,  övébe'  tőr, 
S  jaj  annak,  kit  balsorsa  hoz 
E  hegylakók  buvóihoz. 
Ki  zerge  lábon  felhatol ; 
Jaj  annak,  mert  szörnyen  lakol  1 

Útjába  ejté  az  a  sírt, 
Útjáról  nem  visz,  élve,  hírt. 

IV. 

Ogmánd  parancsol  itt,  az  ősz, 

Ogmánd  javall,  int  és  vezet 

Mióta  az  emlékezet 
A  múltba  visszamenni  győz. 
Az  egy-ívásu  emberek 
Öltője  porban  szendereg, 
Csak  itt-amott  áll  még  egy-egy, 
Mint  vén  fa,  bokrokkal  elegy. 
O  a  törzs  feje,  bölcse,  papja. 
Kezében  a  bot  és  a  szablya. 
Ítél,  varázsol  és  fényit, 
Eniészti  a  hon  ellenit. 

0  híja  fel,  vész  idején. 
Az  elhunyt  ősök  szellemit, 

Kik  a  holtak  nyugvó  helyén : 
Forrásvizeknél  és  berekben. 
Tanyáznak  láthatlan  seregben. 
De  Ogmánd  látja  azokat, 
Tőlök  tanácsot  kér  s  fogad : 
Mi  szolgál  a  kis  nép  javára. 
Mi  lesz  pedig  romlása,  kára. 
O  fejti  meg  a  szent  diófa 

Héján  levő  Írásokat, 
Hol  a  nemzet  törvénye  róva, 

S  halált,  vagy  éltet  osztogat. 
O  áldoz,  a  néptörzs  ha  gyűl, 
Folyókutnál,  kövek  körűi. 
Juhot,  tinót,  vagy  harczi  mént, 
Idő  és  alkalom  szerént. 
Az  ő  szeme  virraszt,  vigyáz 
Ha  szétterül  az  éji  gyász  ; 
Az  ő  füle  mindenha  résen, 
Jelt  adva  bármi  zendülésen  ; 

S  ha  karja  már  lankadva  sújt : 
Erőt  ezrek  bizalma  nyújt. 

Y. 

Még  nem  pirult  a  völgyi  domb, 
Még  nem  neszelt  nyáj  és  kolomp. 
Midőn  a  tiszta  csendes  ürt 
Felbúgta  zengő  bérezi  kürt. 
Ogmánd  hegyormi  f észkinél 
A  hang  csodás  hatalma  kél 
öblén  kivájt  fenyősudárnak. 
Négy  sarkihoz  a  láthatárnak : 
A  merre  nap  támad  s  el-űl, 
A  merre  dél  s  árnyéka  dűl. 
S  oromrul  a  hang  száll  oromra, 
Megbődül  a  mélységek  gyomra. 
Minden  tető  viszhangot  ad. 
Minden  tetőn  új  kürt  riad, 
Zengésük  szájrul  szájra  megy, 
Tovább,  tovább  kondul  a  hegy. 
Míg  a  legszéleken  hal  el 
A  híradó,  vagy  harczi  jel. 
És  minden  férfi  talpra  szökken, 
A  dárda  kész,  az  íj  kezökben, 
Csípőiken  a  bőrtegez 
Halálvető  nyíllal  degesz; 
Így  áll  ki  mind  —    egy  bérezi  vad. 
Mely  kétes  hangra  felriad, 
Nem  tudja  :  víni  ?  futni  kell  ? 
A  szem  villog,  az  arcz  figyel. 
Az  orrnyilas  tágulni  kezd, 
A  fül  megérez  bármi  neszt,  — 
így  áll  ki  a  hajlék  előtt, 
Várván  a  messzibbről  jövőt. 
Mi  lesz  a  hír?  mi  lesz  a  baj? 
Nemzettanács?  vagy  harczi  zaj? 

Vagy  Ogmánd  apa  —  mint  szokás  — 

Vakon  riaszt?  nem  új  fogás. 

Mi  lesz  a  hír  —  S  mint  hangyaboly, 

Középre  a  had  összefoly  : 

Mint  bérezi  kő,  pereg,  pereg. 

Míg  rendben  együtt  a  sereg. 

VI. 

Fönsíkon  áll  a  nagy  diófa, 
Vész  és  idő  ellen  megóva, 
Idő  és  vész  daczára  ép; 
Annak  körébe  gyűlt  a  nép. 
A  barna  törzs  egy  szirttömeg. 
Mintegy  a  kőnek  folytatása. 
Hová  mély  gyökerit  beássa, 
S  szétroppanástol  őrzi  meg. 
Az  ágak  —  egy  élőfa  mind, 
Árnyékot  messzeföldre  hint, 
És  m)g  alant  szellő  se  jár. 
Fenn  zúg,  köszönget  a  sudár. 
Ott  fészkel  a  turul,  -    lakása 
Az  égi  felhők  állomása; 
Ott  még  nem  járt  ledér  suhancz, 
Vagy  élet  nélkül  lezuhant. 
Mivel  szent  a  fa  és  madár, 

A  nemzet-ág  védelme,  őre ; 

Jaj  volna  ott. . .  a  vakmerőre 
Isten  nehéz  haragja  vár! 
Fenn  zúg  a  lomb,  himbál  a  galy, 
De  néma,  veszteg  lent  az  aly. 
Szellő  sem  ing,  fű  sem  neszel,  — 

S  mely  a  hegyormot  ellepi, 
Döbbenve  vár  a  nép-ezer,  — 

A  hallgatás  oly  ünnepi  I 
Mit  zúg  a  lomb?  a  szent  tető? 
Szava  kinek  lesz  érthető? 

Szerencse  bal  ?  szerencse  )ó 
Mi  a  nemzetre  jőni  fog? 

S  mit  nyelve  zeng,  a  millió, 
Midőn  az  éggel  társalog?... 

VU. 

Egyszerre,  mint  hullámgyürű, 
Megimbolyúl  a  népsürű. 
És  a  fehér  díszben  kelő 
Sátorbul  Ogmánd  lép  elő. 
Felzeng  az  üdvözlő  moraj. 
Tovább  tovább  gördül  a  zaj ; 
ó  áll  s  a  népen  eltekint 
És  várja,  míg  csend  lesz  megint. 
Baljának  a  dús  markolat 
Méltóságos  nyugalmat  ad ; 
Jobbját  alásimítja  békén 
Omló  szakálla  tisztes  ékén  ; 
És  szólni  kezd,  —  és  míg  beszél, 
A  hallgató  lehellni  fél, 
Minden  szem  őreá  szegezve, 
Az  ő  szaván  csügg  minden  eszme 
És  mig  a  nép  szivét,  eszét 
Kényin  vezérli  a  beszéd. 

Királyi  termetét  fedő 

Ruháján  nem  rendűi  redő. 
Alig  mocczantja  jobb  kezét; 
De  arcza,  mint  bű-lámpa,  gyűl. 
Áttetszik  és  átvékonyúl ; 
Arczon,  szemekben,  homlokon 

Fel-felcsap  a  mély  lelki  tűz ; 

Fény  és  homály  játékot  űz 
Az  átvilágló  izmokon; 
És  a  beszéd,  mit  ajka  tesz  — 
Annak  erőtlen  mássá  ez  : 

((Mindnyájan,  összegyűlt  sereg, 
Hallgass  reám,  ifjú,  öreg: 
Ti  bátrak,  fegyverfoghatók. 
Ti  bölcs  véneic,  tanácsadók: 
Nagy  a  dolog  és  szent  a  hely; 
A  szó  enyim :  népi  te  figyelj  : 

Szemem  ha  végig  járatom 
E  nemzeten,  kicsiny  hadon. 
Nem  sejtek  itt  magam  korút. 
Nemhogy  talán  vénebb  sorút. 
Ímhol  Csatár,  vagy  Dengeleg, 
Ímhol  Szerind:  ő  mondja  meg, 
Ha  birt-e  ívet  ajzani. 

Vagy  szürke  vadra  menni  bátran, 

Midőn  én  már  hadakba  jártam. 
Mongol-  s  tatárra  hajtani? 
Ki  az? ...  de  egy  sincs,  bármi  vén. 
Felnőni  hogy  ne  láttam  én ; 
Utam  legtávolabb  ered. 

Én  már  futék,  midőn  ti  nem: 
Én  a  folyó,  ti  az  erek, 

Később  találkozók  velem. 
No  hát,  a  kis  folyam,  az  ér 
Ne  bánja,  ha  nagyot  kisér; 
No  hát,  az  ép,  az  ifjú  tag 
Ne  bánja,  hogy  vezérli  ag; 
Mert  érve  jó  az  értelem. 

Tanulva  jő  meg  a  tanács, 
S  midőn  gyengül  a  testi  szem, 

Lát  jobban  a  tapasztalás. 
Az  én  szemem  is  elborult, 
Hamar  elveszti  a  turult. 
Nem  látja  már,  mint  néhanap. 
Midőn  a  fényes  égbe  csap; 

De  lelkem  Isten  megnyitá, 
Határait  megtágitá, 
Hogy  nézze,  mit  homály  fedez, 
Azt,  a  mi  volt,  mi  van,  mi  lesz ; 
Hogy  hasson  el,  hová  nem  ér 
A  leghatalmasabb  szem-él ; 
Hogy  lásson  egy,  midőn  sokat 
Vakság  borít,  csak  tapogat; 
Hogy  lásson  ő,  és  nála  ti, 
H Írben  nagy  ősök  magzati. 

IX. 

ccMert  nagy  vala,  nagy  mind  —  az  6s, 
Nemcsak  regél  a  hegedős. 
Világbiró  Etel  hada 
Nem  kósza  hírből  támada. 
Országa  négy  tengerre  dőlt. 
Közbűi  övé  volt  mind  a  föld. 
Sok  nagy  folyó  abban  futott. 
Belőle  ki  —  egy  sem  tudott. 
Etelvíztől  addig,  hun  a 
Gyors  Tisza  foly,  reges  Duna, 
Egy  volt  a  nép  —  bár  kún,  avar,  — 
Egy  volt  a  nyelv :  és  ez  magyar. 
Ott  megdöfé  Etelt  kaján. 

Hű  népe  is  romlott  vele; 
De  nyomdokin  támadt  Baján, 

Országa  új  hírben  kelé  ; 
Mig  ő  is  tova  költözött  — 
Hiú  árnyék,  bús  lomb  közötti 
Akkor  a  szent  folyó,  Etel, 
Vizét  mélyen  kavarta  fel, 
Haraggal  hányt  sötét  habot, 
Elrejté  a  fényes  napot ; 
Akkor  a  nép,  az  ős  rokon 
Felháborult  a  partokon : 


Első  ének.  189 

Viszály  dúlá  meg  a  magyart, 
Kettéhasont,  kettőt  akart. 
Jetünk  —  kiált  egyik  fele  — 
Megülni  a  földet  jerünk. 
Mit  ránk  hagyott  Úr- Eteléi 

Veszszen,  ki  ellent  tart  velünk  I  — 
Ne  menjetek !  ne  higyetek ! 
Zárja  ki  a  szót  fületek I 
Piros  volt  a  folyam  s  mező. 
Magyarságnak  temetkező. 
Nagy  volt  Etel,  nagy  volt  Baján, 

Világ  rettegte  fegyverök: 

De  földjük,  im,  nem  lett  örök: 
Ti  lesztek-é  nagyobb  talán?... 
S  már  szóba  ferde  szó  akad, 

Már  szembe  szem  nyilat  lövel. 

Már  cseng  a  kard,  boszút  növel, 
Onvériben  dühöng  a  had. 
Midőn  Almos  vezér  ki-vált: 
« Eszeveszett  magyar  I  —  kiált  — 
Nincs  nép  körű),  nincs  halni  harcz. 
Hogy  így  a  ten-húsodba  marsz?... 
Nem  úgy,  nem  úgy,  édes  felem  1 
Ki  jót  akar,  jőjön  velem ; 
Ki  nem  akar  —  az  is  szabad : 
Áldás  reá:  jön,  vagy  marad!  — » 
Ily  szóra  megdöbbent  kiki. 
Felvont  iját  nem  lőtte  ki, 
Suhantában  a  kard  megállt. 
Féken  ragadta  a  halált ; 
A  dőre  dacz  meglohada, 
Kemény  nézés  megolvada. 
Vér- búcsúját  könynyel  zokon 
Fejezte  bé  rokon  s  rokon. 
Hét  törzs  kivála  mindenestül, 
Megvála,  mint  tagok  a  testtül : 
Álmos  Etel  földjébe  ment 
Etelviznél  maradt  Levent. 

«ó  az,  Levcnt,  a  hír  fia, 
Kiről  dalt  zeng  a  dalia, 
Kitől  nemem  leszármazik, 
Mint  a  fa,  mely  elágazik. 
Ha  van  méltó  egy  csöpnyi  vér. 
Szivemben  mely  valamit  ér; 
E  kar,  ha  benne  volt  erő. 
Tatárölő,  mongolverő ; 
Tisztem  a  nép  előtt  ha  van. 
Tanácsom  nem  tanácstalan  ; 
És  ha  mi  jobbá,  ha  mi  szentté 
Tesz  engemet :  az  a  Levente. 
O  tőle  én,  —  ő  tőle  ti ! 
Az  ő  hadának  nemzeti. 
Kik  vele  osztanak  harácsot. 
És  vele  ültek  egy  tanácsot. 
Míg  Etel  őket  uralá. 

Szabad  folyam,  erős  magyart, 
S  még  nem  hajolt  bitang  alá 

Az  ősi  szék,  a  rónapart. 
Ott  laktak  ők,  —  nem  egy  marok. 
De  nagy  nemzet,  —  a  magyarok : 
Övék  volt  mind  :  a  víz,  a  tér. 
Hová  a  menny  kék  sátra  ér ; 
Az  édes  fűvü  legelők, 
A  zöld  tanyák,  fris  delelők. 
Nyáj  és  gulya,  temérdeki, 
(A  puszták  bárány  fellegi) ; 
Vad  ménesek  falkája  sok, 
Kivel  nem  birt  had  és  hurok. 
Hol  a  csikó  széltől  fogant 
S  vadán  nevelte  ősi  hant; 
Bő  martalék :  ezüst,  arany. 
Rabszolga,  rabnő  számtalan. 

Becses  szőnyegmarhák,  minőt 

A  déli  fárz,  a  hindu  szőtt;  — 

Egy  szóval,  mindenféle  kincs, 

Melylyel  nép  dús,  —  szegény  ha  nincs. 

Soká  fénylett  köztük  Levent, 

S  midőn  e  hosszú  nap  lement. 

Soká  azontúl  is  nyomán 

Boldog  maradt  a  tartomány. 

Mert,  bár  megoszlott  a  magyar, 

S  ki  jobbja  volt,  elvált  a  kar : 

Bár  elszakadt,  és  megfogyott: 

De  birta  még  az  elhagyott, 

Még  harczait  megti sztélé 

Minden  faj  a  négy  sark  felé. 

Míg  szörnyű  Dzsingiz  és  hada 

Mint  döghalál,  feltámada. 

Nyomán  lehervadt  fű,  virág. 

A  félvilág 
Másik  felére  roskada. 
Nép,  nép  után  dőlt  meg  alattok  — 
És  a  magyar  —  ti  vagytok! 

XI. 

«Még  nem  porolt  a  vész  szele, 
Vihar-Dzsingiz  még  nem  kelé; 
Apáink  a  völgyek  lesét. 
Mint  rókafaj,  nem  keresek: 
Midőn  egy  nap  az  Etelén 
Zarándok  férfi  megjelen, 
Hozván  nekik  hirt  messziről, 
Az  elszakadt  vérek  felől. 
Szemnek  idegen  volt  az  ősz. 
De  fülnek  édes  ismerős. 
Fedé  alakját  durva  öltöny. 
Ember  olyat  nem  lát  e  földön, 
Darócza  hosszú,  barna-pej ; 
Egy  köntössel  ruházva  fej. 

Tarkó,  derék  s  a  többi  rész ; 

Fedetlen  csak  az  arcz,  a  kéz. 

Csípőit  nem  övezte  szablya, 

Öve  silány  kötél  darabja; 

Fegyver  helyett  csak  gyámoló 

Hosszú  bot  a  kézbenvaló  ; 

Nem  is  volt  rajta  semmi  vas. 

Tekintete  nem  harczias  : 

Szakálla  simán  összefolyt. 

Ajkán  ezüstből  függe  rojt; 

Békés  az  arcz,  szivet  nyerő ; 

Táltos  vala  —  szent  ember  ő. 

De  mint  az  édes  anyatej. 

Mit  csecsemőnek  szívni  kéj  — 

Hozzátapad  kacsóival. 

Kis  lába  ficzkánd,  mint  a  hal  — : 

Úgy  folyt  magyar  nyelvén  a  szó, 

Testvéreink  hirét  hozó; 

És  a  szerint  csüggött  szaván 

A  hű  rokonszív,  mind  a  hány. 

Beszélte  a  múltat  s  mait : 

A  bujdosók  nagy  harczait; 

Hogy  vítta  meg  a  kincses  Kárpát 

Havas  bérczét  Álmosfi  Árpád; 

A  szép  hazát,  mely  Ételé 

S  örökje  volt,  hogyan  leié; 

Világgá  onnan  a  bitangot 

Hogy  űzte,  mint  gyors  szél  katangot. 

Beszélte  még  a  tisztes  ajk, 

Árpád  nemén  hogy  kelé  Vajk : 

Ez  koronát  fejére  tőn, 

István  nevet  viselni  vőn ; 

Népének  ez  törvényt  ada. 

Nagy  volt  tanácsa,  mint  hada ; 

Élődi  nyertét  örökül 

Megállatá,  hogy  a  magyart 
Duna  s  Tisza  két  víz  mögül. 

Míg  napok,  éjek  láncza  tart. 

Ne  űzné  ki  se  csel,  se  kard. 
így  több  királyt  az  idegen, 
Számlála  húszat  kereken ; 
Felhozta  Endrét,  barna  Bélát, 
Dicsérte  László  hős  aczélát. 
És  többet  ily  nevén  sokat 
Említ  vala,  meg  másokat. 
Kit  tettiről,  kit  névszerint,  — 
Árpád  hatalmas  vére  mind. 
Most  Béla  —  monda  —  huszadik 
Király  immár  uralkodik : 
Alatta  rend,  alatta  béke. 
Rablónak  ott  nincs  menedéke ; 
Kövér  a  nyáj,  dús  a  tanya. 
Fiút  öröm  ha  szül  anya; 
Kard  éle  ott  ritkán  szegik. 
De  fényét  messze  rettegik  ; 
Nagy  és  kicsiny  bízvást  örülhet. 
Országol  a  törvény,  becsület, 
Hűség  virul,  álság  pirul, 
Mert  Béla  —  monda  —  ott  az  úr.* 

Xll. 

«Száz  éve  már  —  lehet,  korább. 
Száznak  felével  szaporább  — 
Midőn  Etel  sik  fövenyén 
Imígy  beszélt  a  jövevény. 
Azóta  Béla  —  hol  van  ő? 
Porábul  lenge  fű  ha  nő ; 
Hol  a  követ,  a  hírhozó? 
Tovább  lehellém  :  puszta  szó. 


*   Dum   licuit,  tua  dum  viguit  rex  Béla  pofestas : 
Fraus  latuit,   pax  firma  fűit,  regnavit  honestas. 

TV.  Béla  sírkővén. 

Arany  János  művei.   IV.  13 

A  nép  se  nép,  mely  akkoron 
ót  hallgatá  közös  toron, 
A  mely  körötte  gyűlve  gyűlt ; 
Vén,  ifjú,  férfi,  nő  vegyült, 
Körűltolongván  a  helyet 
Mint  szomjú  nyáj  hűs  kútfejet. 
S  mint  elszakadt  nyáj  össze  sí, 
Fél  a  fele,  társ  társa  végett 
Boldog  mezőn  is  visszabéget. 
Szagát  a  szélben  keresi : 
Úgy  fájdult  a  nép  szíve  meg. 
Édes  óhajtásban  remeg. 
Övéihez  lobban  szerelme. 
Mint  láng  felé  a  lángnak  nyelve, 
És  szó  szülemlik  hirtelen. 
Támad  örömzaj  Etelén, 
Ajakról  mind  ajakra  száll. 
Egy  nyíl  az,  mely  lelket  talál : 
Menjünk  ! 

De  Dzsingiz  és  hada 
Hogy  elborítá  a  világot. 
Útban  szegény  nemzet  kivágott 
Vagy  lől  hegyek  bújó  vada. 
Hanem  az  egy  szó  most  is  él. 
Szivemben  itt  most  is  beszél ; 
S  nem  mondaná  már  a  tiétek? 
Ti  e  szavat  nem  értenétek? 
Hogy  csöpp  felé  siet  a  csöpp. 
Közzészakad,  ha  társa  több, 
Hogy  lánghoz  a  láng  elegyül, 
Köd,  pára  nagy  fellegbe  gyűl ; 
Apró  fövenybül  nő  a  part, 
A  nyáj,  a  csorda  összetart : 
Csak  a  magyar  húz  szanaszét, 
A  mennyi  törzs,  megannyi  nép ! 
Veszünk,  enyészünk,  olvadunk  : 
Jobb  egyesülni,  míg  vagyunk. 

Lent,  merre  száll  a  téli  nap. 
Még  van  magyar  föld,  nagy  darab ; 
Mert  nem  való,  hogy  Dzsingiz  átka. 
Mint  híre  jött,  azt  is  kivágta : 
Van  még  nemes  boldog  rokonság, 
—  S  vizzé  a  vér  nem  válhatik 
Honunk  az,  hol  magyar  lakik  — 
Szavamra  íme  a  bizonyság!)? 


Itt  vége  szakad  a  mű  kidolgozott  tőredékének. 

A  mese  további   folytatása  és  befejezése  ez  lett  volna : 

Miután  Ogmánd,  elbeszélése  által,  felgyújtotta  hallgatói- 
ban a  vágyat  Magyarországra  költözni  :  előléptet  egy  baiá- 
tot,  ki  szintén  Magyarországból  jött,  beszél  nekik  sokat 
Lajos  királyról,  ki  már  negyven  év  óta  dicsőén  uralkodik, 
ki  őt  is  küldte  az  ázsiai  rokonok  fölkeresésére,  hogy  híja 
Magyarországra,  testvéreikhez.  A  barát  beszéde  úgy  hat  a 
már  különben  is  elkészült  kedélyekre,  hogy  rögtön  elhatá- 
rozzák a  kiköltözést,  csupán  arról  kell  még  tanácskozniok, 
hogyan  eszközölhessék  ezt  Kipcsakon,  a  tatárok  földén  ke- 
resztül, mely  Lajos  országától  őket  elválasztja. 

77.  Ének-  A  véletlen  segítségükre  jő.  Kipcsak  urának,  a 
tatárok  királyának  fia,  fényes  kísérettel  útban  van  Timur 
Lenkhez,  ki  már  (1366  óta)  hatalmasan  uralkodik  Szamar- 
kandban.  Útja  a  magyarok  bérczei  alatt  viszi  el ;  ezek  meg- 
támadják, kíséretét  levágják,  magát  elfogják.  Igen  jó  alkalom 
most  már  a  fogolyért  kialkudni  a  szabad  átkelést  Kipcsakon. 
E  czélra  követeket  küldenek  a  tatár  királyhoz,  a  ki  kényte- 
len beleegyezik,  de  mire  a  követek  haza-érnének,  Ogmánd 
leánya  a  tatár  király  fiát  szerelemből  megszöktette.  No,  a 
magyaroknál  törvény  van,  mely  halállal  bünteti  a  nőt,  ha 
csak  férjhez  is  megy  idegenhez :  mi  büntetés  vár  most 
Ogmánd  leányára,  ki  épen  megszöktet  ily  nagy  fontosságú 
rabot  1  Ogmánd,  keserű  szívvel,  de  példát  kell,  hogy  adjon. 
A  leány  halálra   van   ítélve. 

777.  Ének.  A  tatár  király  azonban,  felbőszülve  a  történt 
dolgon,  és  Timur  parancsától  is  ösztönözve,  fiát  küldi  nagy 
sereggel,    hogy    hódítsa    meg    s    törölje  el  a  föld  színéről  a 

maroknyi  magyart.  A  királyfi  föltételt  szab  :  hogy  adják  neki 
feleségül  a  leányt,  s  ismerjék  el  a  Timur  felsőbbségét :  úgy 
békén  maradnak.  A  magyarok  halálig  való  ellentállásra  hatá- 
rozzák magukat :  s  Ogmánd,  kiben  eddig  az  atyai  érzelem 
küzd  vala  a  törvény  szigorával,  most  feláldozza  érzelmét  s  a 
leányt  megöleti.  Erre  a  tatárok  megkezdik  a  támadást,  el- 
keseredten  foly  a  harcz  —  minek  vége,  hogy  a  magyar 
egy  lábig  elhull,  maga  Ogmánd  is,  az  utolsó  magyar,  egy 
barlangban,  hova  legutoljára  vonult,  a  tatár  királyfi  keze  által 
elesik. 

Jl.  J.  följegyzéte. 

Leáldozott  a  nyári  nap ; 
Ellobbant  a  keskeny  darab, 
Mely,  mint  tüzes  karaj -szelet 
Csillámla  még  Sárrét  felett. 
Sugári  gyorsan  elhagyák 
Az  oly  kedves  játszó  tanyát 
Várad  hegyes  ormózatán,  — 
S  repültek  mind  anyjok  után. 
Az  ellapúló  réteken 
Feszíti  útját  a  Kerezs, 
Lankadva  bár  —  mint  idegen. 
Ha  éji  megszállót  keres. 
Habja  ezüst,  habja  fodor, 
Fövény  helyett  aranyt  sodor; 
Fürtjét  az  alkony  hűs  szele 
Lágyan  borzolja  fölfele ; 
Míg  a  kicsiny  fényes  halak 
Hűtőzni  fel-felugranak. 
Mint  tómadár  —  fészkén  megül 
A  vén  halász  egy  szó  nekűl. 
Hálóját  meg-megemeli, 
A  szűz  vizet  mérlegeli. 
Pihenve  ring  a  méla  komp, 
A  locska  habbal  álmodik;  — 
Messzünnen  még  egy-egy  kolomp 
Dadogó  nyelve  hallatik, 
Aztán  karámhoz  tér  a  nyáj ; 
Aztán  elcsöndesül  a  táj. 
Csupán  a  fűz  levél  zizeg. 
Hab  háborog,  szellő  sziszeg. 

De  robban,  ím,  az  éj  lovagja 
J^árad  felől,  a  víz-szalag 
Mentén,  kivál'  egy  árny-alak 
Mint  a  homály  sötétebb  magja. 
László  az,  a  magyar  király, 
Nyugotra  vágy,  nyugotra  száll ; 
Lova  puha  fűben  tapod. 
Előzi  a  futó  habot; 
Mint  könnyű  sas  árnyéka,  illan. 
Ezüst  patkója  néha  villan; 
Út  nélkül,  a  tarjáni  part 
Hosszába,  mind  napestre  tart. 
Követi  a  folyam  vizét, 
A  szerelem-csillag  tüzét. 
Körözs  folyó,  sebes  folyói 
Hová  sietsz  ?  ne  fuss,  ne  vágyj : 
Nem  lesz  neked  nyugatra  jó, 
Mély  a  Tisza,  veszélyes  ágy. 
És  te  király,  László  király! 
Vesztedre  szállsz  ma  oly  igen : 
Nyugot  felé  borúi  a  táj. 
Villám  rebeg  Körözs-szegcn. 

ölében  a  vidám  Körözsnck, 
Öntözve  habjától  körösleg. 
Ma  már  falu  és  vár  helye. 
Akkor  gulyák  bő  mezeje,  — 
Terűi  egy  félsziget :  Körözs-szeg. 
Ott  lenge  sátor  és  faház 
Alatt  szilaj  i^un  nép  tanyáz ; 
Mozgó  faluit,  városit. 
Le  a  Tiszáig,  Marosig, 


Édua. 

Hol  itt  emelvén,  hol  amott, 
Mint  tengeren  szél  a  habot. 
Az  alföldi  nagy  oczeán 
Örök  vándorlás  színhelye ; 
A  törzs-apa,  család  feje, 
A  férj,  a  nő,  fiú,  leány, 
]fjú,  öreg,  úr  vagy  cseléd. 
Magával  hordja  mindenét, 
S  veszteg  marad,  vagy  útra  kel, 
A  mint  a  nyáj  bőven  legel, 
Vagy  szűk  mezőt  nyújt  már  a  hely. 
így  él  e  nép.  Most  a  Körözs 
Partján  tanyázik  egy  törözs. 
Beláthatatlan  sokaság. 
Pezsgő,  tolongó  tarkaság. 
Szemnek  vidor  látványa  nappal. 
Mint  zöld  tenger,  borítva  habbal, 
Vagy,  mint  tavasz  fordulaton 
A  jéggel  zajló  Balaton ;  — 
Egy  város  ez,  mely  szétriadt. 
Mintegy  a  félelem  miatt. 
Most  utcza,  ház  s  nép,  rend  nekűl. 
Ki  merre  lát,  úgy  menekül ;  — 
Egy  —  félig  tábor,  félig  vásár. 
Hol  kézről-kézre  áldomás  jár 
És  a  kupa  vigan  forog;  — 
De  majd  zárkóznak  a  sorok, 
Egymással  szembe  ront  az  él. 
Nyerít  a  kürt,  cseng  az  aczél, 
Fölsí  a  had,  a  mén  prüszög, 
Czikáz  a  nyíl,  a  hosszú  pányva 
Ló  és  lovag  nyakába  hányva .  . . 
Már-már  felejti  vad  tűzök 
Hogy  az  egész  jálék.  csupán, 
Mint  álomkép  a  harcz  után. 

IV. 


Középen,  egy  magasabb  hátra 
Emelve,  áll  Jlrbocz  fasátra; 
Könnyű,  világos  épület, 
Mint  délibáb  a  sík  felett, 
Avagy  tündéri  palota. 
Melyet  varázs  bűvölt  oda. 
Karcsú,  virágzó  oszlopok 
Között  a  vászonfal  lobog ; 
>\rbocz  gyanánt  emelkedő 
Tornyokkal  díszes  a  tető, 
S  a  tornyon  erkely-féle  dúcz. 
Hová  az  őr  vigyázni  küsz. 
Köröskörűi  tornácza  széles 
Kalapján,  mint  jégcsap,  szeszélyes 
Faragvány  csüng,  hintáz  alá, 
Mi  sem  látszik,  hogy  tartaná, 
Akár  nézd  a  Baradla-ürt, 
Hol  a  kő  függ,  mint  lenge  fürt. 
A  lépcső,  mint  kúszó  növény, 
Indul  meg  a  hajlék  tövén, 
Fel  a  tetőre,  hol  kies 
Szellő  csapong,  ha  jő  az  est.  — 
Onnan  tekinte  ma  tova, 
Arbocz  leánya  :  Édua ; 
Szivében  annyi  édes  emlék, 
Halottiból,  újjá-szülemlék : 
Midőn  bizvást  ölelte  át 
Magyarhon  legszebb  férfiát, 
Lászlót,  a  koronás  királyt. 
Az  első  néma  szív-csere, 
A  hosszú  küzdés  ingere, 
Az  arczon  égő  csába  szók. 
Az  önfeledté  szűzi  csók  . .  . 
Ama  fél  dacz,  fél  engedés. 
Óhajtva  félt  legyőzetés  . .  . 
Hosszú  napok,  rövidke  éj, 


Tidua. 

Az  oltva  gyúló  szenvedély 
Mely,  mint  sebes  tűz,  oltva  még 
Hatalmasabb  lángokkal  ég: 
Mindez  megújult,  —  mert  hiszen 
László  ma  itt,  László  izén!  — 
De  hát  az  egyszer  eldobott 
Szív  nem  követel  más  jogot? 
Vagy  oly  virág  a  gyönge  nő 
Szerelme,  mely  taposva  nő  ? 
Vagy  úti  sár,  vagy  úti  por 
S  ahoz  ragad,  ki  rátipor? 
Vagy  árnyék,  mely  nyomon  követ. 
Bár  meg  se  lásd,  bár  föl  se  vedd  ? 
Vagy  lapta,  mely,  bár  falra  dobd. 
Öledbe  visszaszáll  legott? 
Vagy  festett  báb-arcz :  egyre  víg 
Ha  elvetik,  ha  fölveszik? 
Vagy  eb,  mely  a  kegyetlen  gazda 
Lábához  vonja  életét. 
Hogy,  melyet  a  kin  megszakaszta, 
Kifúja  hű  lehelletét? 
Ez-é  a  női  szerelem? 
E  szenvedő,  igénytelen  ? 
Örömben  élv,  bánatba'  kin? 
Nyugodt  lemondás  ajakin  ?  .  .  . 
Egy  szikra,  melyet,  mint  hamu, 
óriz  meg  a  sok  évi  bú, 
S  egy  új  lehelet  lángra  fú  ? . .  . 

Igen  I  de  e  láng  a  hoszú . .  . 


Nem  mondom  én,  hogy  Éduának 
Eszébe  ily  képek  jutának : 
Mint  törzse,  műveletlen  ő. 
De  érzésben  szilaj,  de  nő! 


cdua. 

S  midőn  a  litkos  izenet 

Fülébe  súgta  a  nevel, 

Melyhez  öröme,  bánata 

Gyönyöre  és  gyalázata, 

És  élete  és  mindene 

Csatolva  volt :  fölrettene, 

Mint  őz  riad,  hallván  zörejt, 

S  fél  futni,  fél  maradni  helyt. 

Halvány  arczát  egy  röpke  láng 

Futa  el,  percznyi  lob  gyanánt, 

Mikép  sötét  ablak  alatt 

Ha  lámpa  gyorsan  elhalad. 

Egy  perezre  átgyúl  az  üveg. 

Aztán  megint  sötét,  hideg. 

Ügy  Edua.  Szivén  a  seb 

Csiklandva  most,  még  mérgesebb; 

Az  édes  csöpp  hiába  vív. 

Legyőzi  a  keserű  szív, 

Le  a  szerelmet  szégyene. 

Eljátszott  női  mindene. 

Vetélytársak .  .  .  egy  Mándola  .  . . 

íme,  hová  aljasula! 

S  az  önbecsérzettől  üres 

Szívben  ne  nőt  —  szörnyet  keress! 

VI. 

« Atyám,  atyám :  csak  jelszavad  1 

S  kezedben  ő.  A  büszke  vő, 

Ma  este  még  sátramba  jő. 

Ki  megtiprá  kemény  hadad. 

Ki  eltiptá  leányodat.* 

Szólt  és  a  nyargaló  követ 

Lászlóhoz  vitte  a  nevet : 

<(Nyil»  —  «Éduaí) :  ez  volt  a  szó, 

A  tábori  találkozó. 

Most  a  király  az  édes  névvel 

Rakodva,  zümmög  mint  a  méh. 


Édua.  203 

A  mint  ujúlt  szerelmi  héwei 
Röpül  a  boldog  kas  felé. 
Egész  nap  azt  susogta  nyelvén. 
Mint  a  ki  fél,  hogy  majd  feled: 
Pedig  más  jelszóra  felelvén 
Se  tudna  mást,  csak  e  nevet. 
(íNyil?!)  kérd  az  őr,  hol  szembe  áll, 
Rá  «ÉduáTí  dob  a  király. 
Sajnálva  szinte,  s  féltve,  hogy 
Ez  alamizsnán  kincse  fogy. 
órtől  azonban  őrhöz  ér. 
Kunos  magyar  nyelven  beszél. 
Kún  rajta  fegyver,  öltözet: 
Megszokta  régen  e  mezét; 
Csak  fényesen  vállára  omló 
Szögfürteit  nem  érte  olló  .  . . 

Kifejlés  az  lett  volna,  hogy  Édua  a  szerelmes  órán  meg- 
bánja árulását,  mert  szereti  Lászlót,  —  s  meg  akarná  men- 
teni ;  apjál  rá  is  beszéli,  de  a  kún  fők  Törtei,  Kemenes,  stb. 
betörnek,  Édua  leszúrt  testén  át,  a  királyhoz,  és  megölik. 
Árbocz  Fájdalma  végzené  be  a  jelenetet. 

^.  J.  jegyzele. 

1. 

Blzőnge  oltár  zsámolyán 
A  cchoJtodiglan  —  holtomiglan  :» 
Férj  a  legény,  nő  a  leány; 
Áll  a  menyegző  napja  vígan. 
ősz  Bay  háza,  e  komor 
Hajlék,  örömtől  pezsgve  forr; 
Minden  zugában  oly  tele 
Torokkal  harsog  a  zene, 
Hogy  át-  meg  átrezeg  bele 
A  vén  fal,  mintha  érzene. 
A  nagy  szobák,  a  bő  terem. 
Nem  hallgatóznak  néptelen 
És  a  belőlök  elvadult 
Visszhang  —  ki  minden  ott  esett 
Kicsiny  neszt  oly  mohón  lesett  — 
Most  rengeteg  közé  vonult. 
Zászlók,  sikárolt  fegyverek, 
Cserággal  ékes  czimerek, 
És  néhol  egy  kép  a  falon. 
(Kövér  szinekben  dúska  rajz), 
Es  jobbra,  balra  boldog  arcz : 
Előre  hátra  vigalom ! 
Mert  első  nász  ez  a  mai. 
Mit  ünnepel  a  vén  Bay, 
Mióta  elmúlt  az  övé : 
Mióta  oltárhoz  vivé 
Azt,  a  ki  már  csak  néhai. 
Első,  utolsó  ...  Haj  1  korán. 
Évek  következő  során 


öldöklő  ángyai  a05 

Hullottak  sirba  gyermeki 
Örömét  oly  gyorsan  elvivén, 
A  mily  hamar  hozák  neki. 
S  gazdátlanul  maradt  szivén 
Oly  sok  apai  szeretet; 
De  ő  mcgőrzé  ezeket, 
Míg,  kései  vigasz  gyanánt. 
Fiai  helyett  nyert  egy  leányt, 
Hogy  annak  adná  mind  együtt 
Szerelmét,  mely  szivébe  gyűlt. 

11. 

íHelyetlD  —  Menyasszony  tánczra  jő 

Szép  Anna  s  a  derék  Jenő ; 

A  vőlegény  s  kit  jobb  karára 

Fűzött,  szemérmetes  arája. 

A  férfi  büszke,  gyors,  merész ; 

Daczos,  kihívó  módra  néz 

És  mintegy  azt  jelenti  arcza: 

E  boldogság  nem  fog  ki  rajta. 

De  a  hölgy  inkább  csüggeteg, 

Szemei  földre  függenek. 

Szokatlan  érzéstől  remeg, 

Úgy,  mintha  felriasztott  vére 

Özön  boldogságától  félne. 

Ama  boldogságtól,  miért 

Talán  sokall  is  ennyi  bért 

S  míg  áldozatul  nem  esek, 

Lázad  a  szűzi  büszkeség. 

Magyar  leánykint  —  nem  henyén, 

Hívalkodásban  —  nőve  fel, 

Az  apai  lak  tűzhelyén 

Oly  ép  maradt  e  szűz  kebel. 

Mint  a  gyümölcs,  mint  a  gerezd, 

Melyen  érettség  hamva  rezg, 

De  illető  kéz  nem  nyomott 

Reá  még  szennyet  és  nyomot. 

Előtte  a  szerelmi  vágy. 

Hosszú  napok,  álmatlan  ágy, 

Fülmile  szó,  rejtett  magány 

Holdas,  sejtelmes  éjszakán,  — 

A  seb,  mit  a  szem  nyila  vág, 

A  támadó  s  védő  csaták. 

Az  édes  győzedelmek  és 

Az  édesebb  legyőzetés,  — 

A  titkos  óra,  esti  hely, 

Virágbeszéd,  vagy  bármi  jel, 

Ág-mocczanás,  lomb-zötrenet, 

A  néma  kérdés,  felelet, 

A  csalfa  «nemí)  s  hév  «igen)-ek : 

Előtte  ismeretlenek. 

Igaz,  hogy  vére  könnyű  folyama 

Futtában  olykor  meg-megdobbana, 

Ha  közelén  ifjú  leventék 

—  Mint  szilaj  őzet  —  megrebbenték 

De  helyrepótlá  gyors  szökése 

A  veszteséget  csakhamar  — 

És  újra  higgadt  lőn  verése, 

Nyomot  nem  ejte  a  zavar. 

Ma  is,  midőn  oltár  előtt. 

Szeretni  esküvé  Jenőt, 

Nem  volt  ez  ifjú  kebelen 

Se  gyűlölet,  se  szerelem. 

Tizennyolcz  év  öntudata, 

S  főkép  atyja  kivánata 

Akár  f'ogúl,  akár  oku!, 

Elég  volt,  hogy  kezet  ada. 

A  szív  ?  előtte  oly  csecsebecse, 

Minek  nem  tudja,  ha  van  is,  becse; 

A  szivre  ő  kicsit  adott : 

Tán  léteiét  sem  erezi, 

Miként  nem  szoktuk  érzeni 

Az  ép  egészséges  tagot. 

O  erre  mind  nem  gondola; 

S  gondolna  bár,  mit  mondana? 


öldöklő  angyal.  toy 

,Hisz'  ő  mindenkit  úgy  szeret: 
.Miért  ne  épen  ez  egyet?!' 
Szivét  alig  zavarja  más. 
Mint  a  szokatlan  változás, 
Egy  édes,  lázas  sejtelem, 
Mely  jól  esik,  de  mit  nem  ért, 
Melyet  szégyenl  s  nem  tudja  mért : 
Maga  magának  rejtelem. 

Most  a  hegedű  és  oboj  * 

Mélán  merengő  bús-komoly 

Méltóságos  zenéje  foly ; 

És  átrezeg  a  dallamon 

Egy  szende,  lassu  czimbalom. 

Most  elbocsátja  hölgye  kis  kezét 

A  vőlegény  és  halkan  vissza  lép ; 

Mértékre  illeszti  bokáit, 

Es  mintha  sugár  jegenye 

Szellők  dalára  lejtene : 

Úgy  andalog,  külön,  sokáig. 

És  szembe,  mindig  szembe  járja, 

Mozdulatit  követve,  párja. 

Ki  mindenben  és  mindenütt 

ótőle  vár,  őtőle  függ, 

órája  néz,  mint  hold  a  napra 

Kitől  szelídebb  fényét  kapja. 

De  majd  élénkül  a  zene 

Vidámul  a  táncz  is  vele, 

Merészebb  a  nyirettyű,  —  s  olykor 

Egy  réz  tülök  mély  öble  horkol. 

És  délczegebb  és  bátorabb  — 

És  majd  közelb,  majd  távolabb 

Jár  a  legény  —  míg,  mintegy  díjul, 

A  szép  arával  összesimul. 


*   Hautbois. 

Művészi  lépteit  kimérve 
Majd  bal  felé,  majd  jobb  felé 
Forgatja  most  azt,  de  kiméivé, 
Mint  a  zene  mérsékelé. 
A  hölgy  pedig  fordul  vele, 
De  úgy  lép,  mintha  lengene 
S  lábak  helyett  a  hosszú  öltöny 
Redői  tartanák  a  földön. 
Egy  fordulat  még!  és  Jenő 
Magára  hagyja  kedvesét; 
Harsány  zenébe  tör  elő 
A  trombita  és  klarinét. 
Vidám  toborzó  lángja  kel, 
Mitől  a  vér  gyorsan  szökell, 
A  sarkantyú  mértékre  peng, 
A  hó  kebel  gyér  fátyla  reng ; 
A  sziv  siet,  az  arcz  tüzes, 
A  szem  ragyog  —  szemet  keres .  . 
S  ha  majd  fokonként,  a  zene 
Szilaj  csárdásba  átmene 
Nem  lejt  az  ifjú  már  külön  : 
Mint  villanyszikra  pattan  át 
S  hévvel  ragadja  meg  ölön 
Mosolyra  gyúlt  menyasszonyát. 
A  hölgy  pedig  kendős  kezét 
Nyugasztja  vőlegénye  vállán 
És  perdül         egy  darabbá  válván, 
(Mikéntha  része  volna  csak 
Vagy  szárnya  a  gyors  ifjúnak), 
Míg  pajkosan  lebbenti  szét 
A  szellő  suhogó  mezét. 
De  végre  a  szilaj  zene 
(Mintha  fáradtan  dőlne  le) 
Ketté  szakadván  hirtelen 
Megcsöndesűl  a  tánczterem  : 
S  a  hölgy,  kit  a  legény  vezet. 
Pihegve  néz  ülőhelyet. 

De  « három  a  táncz!»  így  riad: 
Pihenni  most  még  nem  szabad; 
Gyöngéden  visszakészti  hát 
Jenő  fáradt  menyasszonyát. 
Együtt  feláll  több  fiatal  legény 
Az  ugrós  tánczba  vigszökellve  mén, 
S  mint  hajdan  Róma  hősei 
Vendég  szabin  leányokat, 
Társul  magához  lejteni 
Hölgyet  szeme),  hölgyet  ragad. 
Most  a  szilárd  tölgy  deszka  pad 
Dübögve  majdnem  leszakad; 
Száz  pár  mozog,  egyszerre  mind, 
Lesz  véghetetlen  iabyrinth. 
Egy  összeszőtt-font  tömkeleg, 
Megfoghatatian  egyveleg, 
Melyben,  a  hány  pár,  annyiféle 
A  táncz  alakja  és  szeszélye, 
Mégis  azonegy  zenemérték 
Kormányozza  mindenki  léptét. 
Ennek  kimért  mozgása  dölyf; 
Az  csúszni  látszik,  mintha  kérne ; 
Amaz,  sebes  szemmel  kisérve, 
Galambját  űzi,  mint  az  ölyv. 
Itt  jobbra  balra,  a  terem 
Széltében  egy  oldalfelez, 
Mint  a  hajó  a  tengeren 
Midőn  széllel  szemközt  evez. 
Ott  egy  ledér  ölelni  tárja 
Keblét,  s  midőn  rádőlne  párja 
Csalfán  odább  áll  s  neveti. 
Hogy  a  cserbenhagyott  leány 
Pirulva  megfenyegeti,  — 
Kit  mégis  rászed  azután. 
Ez  csattogó  sarkán  dobol, 
Az  társa  helyt  más  nőt  rabol. 

Arany  Jinos  mdvei.   IV. 

S  büszkén  mosolyg  az  elcsapott 

Félvállról,  hogyha  ő  is  mást  kapott. 

De  vajmikép  írhassam  én  le 

Oh  nemzetem,  szép  tánczodat! 

Busúlnj  és  vigadni,  mint  te. 

Tud-e  más  nép  az  ég  alatt? 

Ezt  látni  kell  és  érzeni 

Mint  a  magyar  sziv  erezi. 

Mint  érezhette  egykoron 

Ama  nász  népe,  melynek  én 

Széles  jó  kedvét  vázolom. 

c( Hajrá !»  riad  némely  legény, 

A  másik  így:  (ccsováld!  csóváld  !t> 

A  harmadik  dévaj  pedig 

Egy  (íszembe  szivem))-et  kiált : 

Midőn  az  ajtó  küszöbén 

Megáll  egy  fáradt  jövevény. 

Egy  por  belepte  vén  csatár 

És  így  üvölt : 

<rjön  a  török!  jön  a  tatár Id 


E  szókra  az  ijedt  zenész 
Elejti  kongó  műszerét ; 
A  vígadó  nép  összenéz. 
Megfagyni  érzi  szíverét. 
A  táncz  hevétől  felpirult 
Arczokra  sápadság  borult; 
Hasonló  a  kisérteti 
Színhez,  midőn  éjjel  szesz  ég, 
S  egy  dőre  társaságra  kék 
Világát  rémesen  veti. 
A  szó  zavartan  tétovázék 
S  az  ajk  kilincsét  nem  leié. 
Mint  az,  kinek  fején  a  ház  ég 
És  nem  lel  úíat  kifelé. 

A  legszemesb  lélekjelenlét 

Sem  látta  a  teendők  rendjét, 

Csak  tapogatva  keresett, 

Keresvén  a  vezérfonalt, 

Mely  most,  e  meglepő,  zavart 

Perczben,  kezéből  kiesett, 

Majd  lön  tolongás  össze-vissza, 

Egy  eszme:  o:fussunk!))  lett  közös, 

«Hová?))  az  mindegy,  közönyös. 

Azt  kiki  véletlenre  bizza. 

De  most  gátolva  lép  elő 

A  vőlegény,  harczos  Jenő  : 

Kardját  feszíti  hirtelen 

Keresztül  az  ajtófelen 

És  felkiált: 

((Ha!  mit  jelentsen  c  dolog? 

Csak  nem  leszünk  mind  asszonyok? 

Ám  fusson  el  a  védtelen, 

A  gyönge  kor,  a  gyönge  nem ; 

Még  van  idő :  még  a  veszély 

Elől  vonulhat  a  madár; 

Csak  most  borúi  a  láthatár 

Alig  jelentve  némi  szél 

A  vészt,  melynek  morajjá  kél. 

Mely  mintegy  álmában  beszél. 

Ám  fusson  el,  ki  vén,  ki  nő : 

Lesz  menekülni  hely,  idő. 

Hanem  mi,  kik  ama  nevet 

Hordjuk,  mely  büszkévé  tehet, 

Mely,  csak  kiejtve  szárazon, 

A  bátorsággal  egyazon  — 

Mi  férfiak! ...  a  férfi  küzd, 

Futásban  néki  nincsen  üdv, 

Aczél  csöngetve  vár  aczélt. 

Keresve  kerüli  a  veszélyt. 

Mit  csevegek,  mint  egy  mesélő! 

Futni  korán,  habozni  késő : 


^V 


ÖUSkíő  angyal. 

Munkára!  lássuk,  Hogy  kiki 
Hány  főt  bír  állítani  ki. 
Gyfilőhcly :  c  ház  udvarán  : 
Idő :  egy  óra  lesz  talán, 
Ha  a  sietség  öt-hat  percznyi 
Toldással  önként  meg  nem  szerzi. 
S  ha  összegyűlt  a  kis  csapat, 
Meglátjuk  mi  dolog  akad : 
Csatlakozunk  majd  oda,  hol 
Nem  ingyen  foly  a  vér,  ha  foly. 
Vezérhez,  a  kinek  csata 
Előtt  még  nincsen  vert  hada; 
Sereghez  melly,  a  merre  az  ut 
T^övidehh,  mindig  arra  fut: 
Nem  hátra,  míg  előre  tud.» 

VJ. 

Immár  az  összegyűlt  csapat 
Vár  indulási  jelszavat: 
Maga  Jenő  késik  csupán 
Szép  Anna  mellett  búcsúján. 
Nem  fog  soká  tartani  az : 
Búcsúja  nem  meddő  panasz, 
Mit  a  pityergéssé  fajult 
Erőtlenség  órákra  nyújt. 
Búcsúja  férfias,  rövid : 
De  arcza  rögtön  elsötétül 
A  mint  elválna  hítvesétül ; 
Fájlalja  pusztult  örömit. 
Fájlalja,  hogy  első  heve 
Oly  hirtelen  lépést  teve: 
Álbüszkeségét,  önmagában 
Átkozza.  .  .  de  későn,  hiában. 
Mit  tehet  6?  csekély  hada? 
Mit  egy  reménytelen  csata? 
Bujdosva  bár,  üldözve  bár, 
Nem  boldogabb-e  a  páros  madár, 


ÖtdBklő  angyal 

A  rengeteg  páros  vada  ? 
így  clveszítni  mindenét 
Mint  Ádám  egykor  Éd  :nét .  .  . 
Nem  annyit  —  ah !  el  nem  veszett, 
Nem  vettetek  Edenre  zár 
Mielőtt  a  bűnös  földi  pár 
Minden  gyümölcsöt  élvezett! 
Kebellázító  sejtelem 
Kigyói  marják  szertelen, 


(Itt  a   kézirat  félbeszakad.) 


213 


DALIÁS  IDÓK. 

ELSÓ  DOLGOZAT. 

ELSÓ  ÉNEK. 

Az  idő  akkoron  szép  folyással   vala. 
Az  bálványimádás  ímmir  megszűnt  vala. 
Jlhtvai. 

Visszanéz  a  magyar,  sóhajtva  néz  vissza, 

Te  dicső  hajdankor!  fényes  napjaidra; 

Szomorú  tallóján  ősi  hírnevének. 

Hej  1  csak  úgy  böngéz  már  valamit  —  mesének. 

Én  is  visszanézek,  eJ-elképzelődöm, 
Toldi  jut  eszembe,  régi  ösmerősöm ; 
Látok  győzedelmes  nagy  királyt  és  szép  hont, 
Krónikám  ezekről  illyen  éneket  mond. 


Már  lecsöndesült  a  háborúk  morajjá. 
Felvirult  a  béke,  mint  a  zöld  olajfa! 
Már  pihent  a  bajnok  maga  kénye-kedvén, 
Nehezebb  időkre  erőt  gyűjtögetvén : 

De  Lajos  kerülte  puha  párnaszékét. 
Mert  neki  nagy  lelke  nem  hagy  vala  békét: 
((Elmegyek,  fordulok  egyet-kettőt, »  szóla, 
((Hiszen  én  vagyok  az  ország  számadója. » 


Senkinek  se  monda,  titkon  útra  készült. 
Ócska  dolmányt  szerze,  s  egy  ütött-kopott  szűrt. 
Rossz  süveg  fejében,  vállain  kötőfék, 
Akkor  egy  otromba  lóra  fészkelődék : 

Lovait  kereste,  mint  szegény  kárvallott. 
Szedte  a  begyébe  a  mit  látott,  hallott : 
Merre  mi  panasz  van  ;  mi  a  népség  terhe  ; 
Hogy  teszik  a  törvényt  a  szegény  emberre. 


EU5  dolgozat.  a  1 5 

Három  nap  bolyonga.  Harmadnap  estenden 
Megállott  egy  falu  végin,  hogy  pihenjen  : 
Gyönyörű  mező  volt,  bokáig  érő  gyep, 
Leszállott  a  lórul,  gondola,  hogy  étet. 

A  nap  is  fejét  már  hajtá  nyugalomba, 
Piros  paplanát  szép  orczájára  vonva ; 
Hát  neki  hol  vetnek,  vajon,  ágyat,  hol  hál? 
Szállást  kér  valamely  jószívű  bokornál. 


Nagy  fejér  ház  volt  a  falu  szélső  háza. 
Oda  ment  itatni,  hogy  kizaboláza; 
Nyitva  volt  a  kapu,  azaz  nem  is  nyitva, 
Hanem  a  sarkából  messze  kihajítva. 

A  kutyák  azonban  rátámadtak  csúnyán, 
De  a  kúton  álla  egy  szép  hajadon  lyány, 
Szólott  a  kutyáknak,  ezek  szót  fogadtak 
S  egyenkint  morogva  hátra  sompolyogtak. 


Akkor  mond  a  király:  ctSzépséges  kisasszony. 
Utas  ember  vagyok,  szabad-e  itatnom  ?)) 
Felelt  a  leányzó:  « Ugyan  hogyne  volna. 
Szegény  ember, —  hanem  hova  megyén  már  ma? 
Jobb  bizony,  ha  nálunk  megpihen  kegyelmed, 
Holnap  idejében  megint  útra  kelhet.» 
És  a  szép  szavakhoz  nézett  is  oly  szépen, 
Hogy  repesett  a  sziv  a  király  mellében. 


De  felelt  az  utas :  « Követem  személyét. 
Ilyen  úri  háznál  nem  forgottam  én  még; 
Másutt  is  találok  valamely  szállásra: 
Úrnak  úr,  szegénynek  szegény  az  ő  társa,  j) 

Hallá  ezt  a  gazda,  és  a  tornácz  alól 
Parancsolva-formán  a  beszédjébe  szól  : 
«lgen  hát,  öcsém,  de  nem  addig  van  ám  az! 
Ki  itt  esteledik,  bizonv  itt  is  hál  az. » 


3i6  Dalidt  idSk. 

Avval  hátra  inte  s  előjött  egy  szolga : 

« Péter,  a  lovat  kend  beköti  az  ólba, 

Te  pedig,  barátom,  gyér  a  házba  vélem. 

Mert  nem   mégy  el  innét,  engem  úgy  segéljen  l)i» 

Tetszett  e  magyar  szív  a  fejedelemnek : 
Nem  is  a  kis  házba,  a  felházba  mentek ; 
Ott  az  asztalfőre  ülteti  vendégét; 
Hasztalan  szabódik,  nem  hagy  neki  békét. 


eAngyalom  Piroskám, 19  a  gazda  kiszólal, 
dHoznál  egy  ital  bort  a  fejér  kancsóval!* 
Megfogadta  a  szót,  az  edényt  kimosta 
S  felhozá  a  jó  bort  gyönyörű  Piroska. 

<r Nosza,  édes  lyányom,  mutass  emberséget, » 
Unszolá  az  apja,  ((kínáld  a  vendéget. » 
Ráköszönte  a  lyány,  de  rögtön  kifordult. 
Tüzes  lett  a  képe,  de  nem  a  kis  bortul. 


Míg  Piroska  dolgát  végezé  a  konyhán. 
Folyt  a  szó  odabenn,  az  ital  is  folyván ; 
Mikor  pedig  a  tál  asztalra  kerűle, 
Mind  a  hárman  helyet  foglaltak  körüle  : 

Legfelül   a  király,  oldalvást  a  gazda, 
Szembe  a  királylyal,  legalul,  Piroska : 
Hej  1  ha  tudta  volna,  az  utas  ki  légyen. 
Vacsorája  miatt  megölné  a  szégyen. 


Pedig  volt,  a  mennyi  szemnek  szájnak  kellett 
Szép  fejes  saláta,  kövér  bárány  mellett ; 
Jó  lepény,  túróval;  eper  és  cseresznye; 
Lépes  méz  a  kasbul  frissiben  lemetszve, 

Tiszta  mint  az  arany,  illatos,  mert  rajta 
Kedvesen  megérzett  a  virág  zamatja ; 
Hozzá  a  jeles  bor,  érmelléki  fajta, 
S  a  szép  lyány  mosolygó,  piros  ábrázatja. 


Eíső  dolgozat.  iíy 

Mindez  a  királynak  tetszett  igen  nagyon. 
Kicsi  kéne  hozzá,  hogy  magán  kiadjon, 
Úgy  kinyilt  a  szíve,  oly  nehéz  volt  néki, 
Hogy  magát  egészen  mért  nem  öntheté  ki. 
Lelkéről  a  titok  —  ez  a  lenge  fátyol  — 
Mint  az  árnyék,  majd-majd  ellebbent  magától ; 
De  meg'  arra  gondolt:  hátha  megijednek? 
Mért  szakaszsza  végit  ennek  a  jó  kedvnek? 


«Ejnye  öcsém,  azt  se  kérded  kinek  hínak : 
Ha  hallottad  hírét  a  vén  Rozgonyinak  ...» 
Szóla  most  a  gazda  :  ((Pedig  úgy  illenék, 
Hogy  már  most  egymásra  kancsót  ürítenénk, 

Más  egészségiért,  a  magunk  javáért, 
Uj  barátságunknak  állandó  voltáért. 
Hazáért,  királyért  .  .  .  hanem  még  egy  hia: 
Becsületes  neved,  édes  atyámfia  ?» 


Válaszolt  az  utas:  ((Éltesse  az  isten! 
A  Rozgonyi  urak  híres  urak  itten, 
Gazdagok,  vitézek,  a  mint  hébe-hóba 
Emlegetni  haliam,  gyermekségem  óta. 

Makkos  erdejök  nagy ;  faluik,  pusztáik, 
Ménes-gulyabeli  és  sertés  marháik ;  — 
Hogy-hogy  nagy  jó  uram  épen  azok  féle! 
Tartsa  meg  az  isten,  háza  örömére. í 


Ráivék,  azután  ilyen  mesét  mondott 
(Melyet  ivás  közben  hirtelen  kigondolt) : 
«Jaj,  biz  én  nem  igen  dicsekszem  nevemmel. 
Szegény  fiú  vagyok,  noha  nemes-ember. 

Nagyon  megromlottam :  valamely  zsiványok 
Három  új  hámomat  üresen  hagyának, 
A  miatt  szántatlan,  vetetlen  maradtam; 
Nagy  földet  bejárék,  de  rá  nem  akadtam. 


8  Dalids  idők. 

« Különben  Apáti  volna  lakóhelyem, 
S  mikor   otthon  vagyok  Csuta  György  a  nevem ; 
Csuta  most,  de  apám  azt  vitatta  holtig, 
(Hamis  bor,  az  ember  nyelve  hogy'  megoldikl) 

Azt  vitatta,  mondom,  szegény  jámbor  öreg, 
Hogy  a  nemzetségük  Jlrpád  vérbül  ered 
Lyányágon.  S  neheztelt,  hogy  nem  hitte  senki, 
. . .  Lánczhordtát,  nagy  uram,  csak  ne  nevessen  kilD 


Felelt  Rozgonyi  úr:  ((Mondasz,  hé,  valamit: 
Régóta  vizsgálom  képed  vonásait : 
Szemed  járásából  mindjárt  kiláttam  azt 
Hogy,  ha  nem  vagy  is  úr,  nem  vagy  épen  paraszt. 

Ki  tudja?  ki  merne  hitet  mondani  rá? 
Hol  fel  a  talpával  a  kerék,  hol  alá; 
Bocskor  a  lábán  ma  sok  régi  nemesnek: 
Megjárod  bizony,  ha  még  királynak  tesznek  1» 


Jót  nevettek  rajta  mint  valamely  tréfán ; 
Mosolygós  arczával  távozott  a  szép  lyány ; 
Csuta  György  pedig  szólt  (már  csak  így  nevezem) : 
«Hm?  királynak?  engem?  nehezen,  nehezen.  ..  . 
De,  négy  szem  közt  mondva,  bizony  a  mostani 
Királyra  is  tudnánk  sok  hibát  mondani  — » 
((Mit!»  kiált  Rozgonyi :  aöcsém  uram,  halijai . . .» 
S  rácsapott  öklével  a  kemény  asztalra. 


Nevetett  a  király :  « No  no,  édes  uram .... 
Hanem,  szó  a  mi  szó,  gyönyörű  lyánya  van: 
Milyen  a  járása,  termete,  milliom  I 
Csak  úgy  libeg-lobog,  mint  egy  szál  liliom. » 

Ránézett  a  gazda,  amúgy  kétkedőleg. 
Hogy  minek  gondolja:  tán  leánynézőnek? 
Miután  a  szemét  az  nem  sütötte  le. 
Sóhajtván  egy  nagyot,  ily  szókkal  felele : 


Wső  dolgozat.  219 

cHajI]>  elkezdi  «moncljam?  ne  mondjam?  mi  haszna  : 
Minden  embernek  van  baja  meg  panasszá, 
S  én  az  én  bajomat  meg  nem  gyógyíthatom : 
Nekem  ez  az  egy  lyány  örömem,  bánatom. 

Örömem  szépsége,  örömem  jósága, 
ó  lelkemnek  lelke,  szememnek  világa, 
Házam  drága  kincse,  kertem  gyöngyvirága : 
De  mégis  hiába :  hej !  mégis  hiába. 


«Mert  van  egy  uj  törvény  —  hallhatád  is,  hogy  mi  — 
Kár  volt  a  királynak  azt  a  törvényt  hozni. 
Hogy  fíágra  szóló,  apárul-maradtat, 
Kinek  fia  nincsen,  lyányára  nem  hagyhat. 
Ez  az  én  keservem,  ez  az  én  bánatom. 
Renyhe  fog  czivódni  sok  szép  birtokomon. 
Idegen  rokonság,  kinek  életemben 
Egy  pohár  borát,  egy  jó  szavát  nem  vettem.* 


Neki  szomorodott  rajta  egy  kicsinyég. 
Szomorúbb  is  volna,  hogyha  rá  nem  innék 
És  ha  nem  biztatná  a  kivel  beszélget. 
Jó  tanácsot  adván  és  jó  reménységet. 

De  Lajos  elkezdi,  gondolkozás  után : 
«Volt-e  már  e  végett,  nagy  jó  uram,  Budán  7» 
Fejét  rázta,  hogy  nem  ;  igazán,  nem  is  volt. 
Azt  se  tudta,  hogy  mért  kérdi  Lajos  e  szót. 


«No  háti  mond  az  utas,  dfogadja  tanácsom. 
Menjen  a  királyhoz,  kérje  meg  alásson : 
Uram  fejedelmem,  én  ez  meg  ez  vagyok, 
Felségedhez  ebben  meg  ebben  fáradok. 

Nevezet  szerint,  hogy  van  nekem  egy  lyányom. 
De  fiam  nincs,  kire  a  birtokom  szálljon : 
Tegye  azt  felséged  mintha  fiú  volna, 
írja  örökségem  kedves  leányomra. » 


o  Datidt  idők. 

Megörült  a  gazda:  ccHéj  be  áJdott  szó  ez! 
Hogy  ne  tenném  meg,  ha  tudnám  hogy  való  lesz, 
Beh  nem  válogatnék  gazdag  vőlegénybe'! 
Lenne  itt  elég,  mit  aprítni  a  tejbe. 

Öcsém,  öcsém:  akkor  én  csak  emberi  néznék. 
Nem  kéne  egyéb,  mint  személyes  vitézség: 
Ki  mindet  legyőzné  vitézi  játékon. 
Annak  adnám  díjul  kedves  ajándékom.  X) 


Ragyogott  a  szeme,  az  orc^ája  égett. 

Mintha  így  bíztatta  volna  a  vendéget: 

<(No  fiú,  ha  tetszik  a  Rozgonyi  lyánya, 

Állj  elő,  mutasd  meg  hogy  te  sem  vagy  gyáva.  t> 

Pedig  a  királynak  más  volt  a  fejében. 
Szíve  választottja  van  már  neki  régen : 
Valakinek  szánta,  hej !  valaki-másnak 
Rozgonyi  Piroskát :  derék  Toldijának. 


Még  egy  jó  darabig  fenn  beszéltek  erről. 
Azután  egyébről,  azután  mindenről, 
Azután  késő  lett,  a  király  is  bágyadt 
S  megveté  Piroska  a  drágaszép  ágyat. 

Apjának,  magának  ott  az  első  házban. 
Vendégnek  külön,  egy  benyíló  szobában  : 
Czifrát,  mennyezetest,  négy  oszlopon  állót. 
Kétfelé  hajtván  a  selyem  szúnyoghálót. 


Mielőtt  azonbí  \  a  dagadó  páinák 
A  király  szemeit  nyugalomba  zárnák. 
Mielőtt  az  ágyba  fekünnék,  mely  tiszta 
Színével,  szagával  édesdeden  hítta : 

Pergamen  levelet  vett  ki  tarsolyábul, 
Megirá,  pecsétet  is  nyomott  rá  hátul. 
Kis  gyürü  pecsétet  egy  darab  viaszra,  — 
De  azért  csak  annyi  volt  annak  a  haszna. 


E/ítf  dolgozat. 

Mert  midőn  a  király  hajnal  hasadtával 
Fölkele,  hogy  számot  vessen  a  gazdával, 
(Nehéz  számadás  volt,  nehezen  lett  vege: 
Telhetetlen  volt  a  gazda  szívessége) ; 

Mikor  elbúcsúzott,  kétszer,  háromszor  is. 
És  utána  néztek,  míg  elült  a  por  is ; 
Vánkos  alatt  a  lyány  ilyen  írást  lelvén, 
Olvasá,  de  a  szó  fennakadt  a  nyelvén: 


«Rozgonyi  Piroska,  Rozgonyi  Pál  lyánya, 
Tiú  gyanánt  lészen  apja  vagyonába'  — 
Egyetlen  örökös,  ura  mindenének. 
Dísze,  fentartója  a  Rozgonyi  névnek. 

Harczi  játékot  tart  piros  pünkösd  napján, 
S  ki  legbajnokabb  lesz,  azé  legyen  a  lyány. 
Mert  ezt  így  helyesnek,  és  jónak  találja 
Lajos,  Magyarország  mostani  királya.* 


Fölösleges  volna  hosszan  elbeszélnem. 
Mint  elálmélkodtak  ezen  a  levélen, 
A  levélen  is,  de  hát  még  az  iróján! 
S  mennyi  félét  gondolt  a  szép  eladó  lyány. 
A  pünkösd  azonban  m?r  nem  vala  távol, 
El-elmúlt  egy-egy  nap  isten  jóvoltából ; 
Nehezen  is  várták,  készültek  is  nagyon  — 
Majd  meglátjuk,  de  most  egykicsit  elhagyom. 


DaUds  idők. 


MÁSODIK  ÉNEK. 


((Történek,   hogy   ismét  csék  gyilkosságba. 
Melyért  következek  néki  bujdosása.n 

Vlo$vai 


Rozgonyi  lakása  nem  valami  fényes, 
De  akkor-időhöz  nem  is  volt  szegényes, 
Nem  gyalázta  vályog  erős  tégla  falát, 
Sok  henye  kőtámasz  terhelte  oldalát. 

Fűzes  Tisza  partján,  Keszi  helység  mellett, 
Kék  erdő  tövéből  messze  fehérellett; 
Maga  birta  Keszit  az  öreg  Rozgonyi : 
De  más  falu  volt  az,  nem  ez  a  mostani. 


Nagyol otta  másszor  Pál  gazda  e  lakot. 
Ha  vendége  nem  ment,  az  útról  is  fogott: 
De  most  annyi  sok  nép  hova  tud  szorulni  ? 
Mivel  hólyag  gyanánt  nem  lehet  felfúni. 

Kicsi  ház,  sok  vendég:  nincs  gyalázatosabb; 
Mintha  ezt  kiáltná :  odakinn  tágasabb! 
Maga,  háztájéka  güny  legyen,  nevetség? 
Inkább  olyat  teszen,  hogy  megemlegessék. 


Kinn,  a  háza  megett,  puha  szikes  gyepen, 
A  viadal  helyét  kimérte  kereken, 
És  körűiszegette  czifra  új  korláttal, 
Magasan,  hogy  a  ló  se  ugorja  átal. 
Kivűl  e  sorompón  várost  építtete. 
Deszka  és  czölöp  volt  annak  épülete, 
A  melyet  bevontak  becses  szőnyegekkel : 
S  készen  vala  mindez,  pünkösd  napján,  reggel. 

Gyűlt  azonban  a  sok  fényes  úri  vendég. 
Férfi-,  asszonycseléd,  ifiú  leventék ; 
Keszi  csendes  táján  támad  szokatlan  zaj, 
Közel,  mint  egy  vásár,  messziről  mint  a  raj. 

Ott  van  az  ifjúság  színe,  lángja,  lelke. 
Virágos  azoktól  a  Rozgonyi  telke ; 
Czifra  köntös,  szerszám,  lovak,  hadi  készség: 
Külön  mind  egy-egy  kincs,  többi  közt  csekélység. 


Hajnalban  a  konyha  már  füstölni  kezdett. 
Valamint  a  méhkas,  az  is  megeresztett: 
Rajjá  megszállott  egy  hátulsó  udvaron : 
Ott  egész  ökör  sül,  itt  az  apró  barom. 

S  mint  a  hangya  sereg,  czipelvén  tojásit. 
Egy  rész  mindig  megyén,  mindig  jő  a  másik ; 
Azt  mi  véli  ki  s  be  szakács-asszony,  kukta, 
Szolgáló,  bejáró  —  soha  nincsen  nyugta. 


De  Piroska  nem  lát  konyhához  e  napon. 
Ki  sem  mer  szegényke  nézni  az  ablakon  ; 
Lopva  ugyan  egyszer  fölment  a  padlásra. 
Onnan  leskelődött,  hogy  senki  ne  lássa. 

Jól  esett  az  neki,  öröme  telt  benne. 
Hogy  őérte  fárad  annyi  szép  levente; 
Mint  virágos  kertben,  köztük  ugy  válogat: 
«Ezt  szeretném  —  vagy  ezt  —  nem  azt  —  a  másikat. » 


Mikor  aztán  a  nap  úgy  kenyér-ebéden, 
Vagy  talán  már  feljebb  lehetett  az  égen, 
A  fiatalság  is  várakozni  restéit: 
Viadal  bi  rakat  tettek  és  baj  mestert. 
Legottan  a  birák  igazlátás  végett, 
Elfoglalák  a  nagy  vörös  bársony  széket ; 
A  mester  pedig  fölnyitván  a  korlátot, 
Hangos  kürtjébe  fútt,  s  arra  igy  kiáltott : 

cVitézek,  daliák,  a  sorompó  nyitva: 
Nevezetes  harczi  játék  leszen  itt  ma. 
Király  levelével,  a  szép  Piroskáért, 
Rozgonyi  uramnak  egyetlen  lyányáért. 

Először  is  magát  kiki  bejelentse, 
Nyilat  húzzon,  a  hogy  üti  a  szerencse; 
A  ki  aztán  sorba  le  fog  győzni  hármat, 
Az  nyeri  jutalmát,  a  mér'  ide  fáradt.  :ö 

De  a  birák  közül  egy  felállván,  monda: 
« Menyasszony  is  kell  még  a  lakodalomba lio 
Akkor  néztek  széllyel  és  küldenek  postát. 
Hogy  siettetné  a  szemérmes  Piroskát. 
Váltig  restelé  az,  váltig  is  szabódott. 
Tűje,  kapcsa,  bokra,  tört,  szakadt  vagy  oldott ; 
Nagy  sor  ám  az,  annyi  nép  közé  lemenni : 
De  ha  parancsolják,  mégis  úgy  kell  lenni. 

Azonba,  hogy  én  is  szavam  ne  felejtsem, 
S  a  beszéd  fonalát  szála  mentin  fejtsem: 
Egy  vitézi  falka  érkezett  lóháton, 
S  megállottak,  nézni,  kívül  a  korláton. 

Idegenek  —  azaz  senki  nem  ismerte ; 
Némelyik  az  arczát  pólyába  tekerte : 
Nem  azért,  hogy  a  nap  heve  meg  ne  ártson, 
Sőt  hogy,  sisak  helyen,  még  meleget  tartson.* 

Soknak  a  rostélya  ugy  le  volt  bocsátva, 
Hogy  az  ember  csak  a  szeme  fényét  látta; 
Kettő  ezek  közül  oly  tüzesen  égett. 
Hogy  elkapta  szemét,  a  ki  abba  nézett. 

Mint  erős  bajnoktól  megszalad  a  gyenge : 
Oly  nehéz  volt  másnak  nézni  e  két  szembe ; 
Hozzá  a  nagy  termet,  izmos  válla,  karja : 
Ki  lehetne  más,  mint  Toldi  Lőrincz  sarja? 

*  Galeotti.  C«p.  XIV. 

ó  volt,  nem  is  egyéb.  Mellette  a  ki  áll, 
Kissé  görbe  vállal,  maga  Lajos  király  ;  * 
Szeme  barátságos  tűz  módjára  lángol, 
Mely  körűi  édesden  megtanyáz  a  vándor. 

Halkan,  a  mint  látszik,  Toldival  beszélget : 
Javasolja  neki  a  szép  feleséget; 
De  Toldi  azt  mondja:  ftkard  a  feleségem. 
Fiaim  s  leányim  :  harczi  dicsőségem !» 

Ezt  dörmögte  Miklós,  ez  az  ő  nótája, 
Ha  nagyon  faggatják,  esküt  is  mond  rája; 
Özvegy  édes  anyja  pedig  mennyit  kértei 
Csuda,  hogy  ez  egyet  meg  nem  teszi  érte.  — 

Azonban  Piroska  végre  felöltözött. 
Sétál  már  tizenkét  szép  hajadon  között: 
Drágaköves  párta,  fehér  ruha  minden. 
Hó  szinű  selyemből  ....  nem  adták  azt  ingyen 

Pártája  mellé  egy  ma  hajnalban  nyitott. 
Gyenge  rózsaszálat  könnyezve  szakított ; 
Egyéb  öltözete  mint  a  többi  lyányé  : 
De  azok  szolgálók,  ő  pedig  királyné. 
Vessző  a  növése,  szellő  a  menése, 
Hallhatóbb  szive,  mint  lába  döbbenése  ; 
Suhog  a  ruhája,  párta-pántlikája: 
Hosszú  sor  mosolygás  húzódik  utána. 

Hát  Miklós  ne  látná  azt,  a  mit  mindnyájan? 
Hej !  megakadt  szeme,  megakadt  a  lyányojx.  - 
A  bajmester  pedig  még  egyszer  kiáltott. 
Még  egyszer  nyitá  föl  a  magas  korlátot. 

S  jöttek  a  vitézek  nem  remélett  számmal, 
Paizs-,  pánczélosan,  kész  hadi  szerszámmal; 
De  sisak  borítá  arczostul  a  főket  1 
Tán  szülő  anyjok  sem  ismeré  így  őket. 

*   Turóczi.   Pars  111.  Cap.   LV. 

Arany  Jinos  művei.   JV.  15 

Először  is  tehát  bevallani  mentek  : 
Kicsodák,  micsodák  és  miféle  rendek; 
Súgva  gyónták  ezt  be  s  a  viadal  birák 
Személy  szerint  egy  nagy  öreg  könyvbe  irák. 

Azután  a  nyilat  húzták  ki  sorjába, 
Hogy  szép  rendbe'  menjen,  ne  csak  bolondjába 
Majd  a  két  elsőnek,  a  mint  a  sors  érte, 
Külön  péczéit  a  bajmester  kimérte. 

Elosztá  közöttük  a  napof,  a  szeief, 
Aranyos  botjával  vágva  feje  felett ; 
Most  ama  vitézek,  tárogató  jelre, 
Lovaik  zabláját  eresztik  egyszerre. 

Mindenik  nagy  láncsát  szegez  jobb  kezében, 
Ugy  roppannak  össze  a  kellő  középen. 
Bár  a  láncsa  hegyes,  nem  pedig  oly  csonka 
Mint  a  más  nemzetek  bajvivó  dorongja.* 


Megtartá  a  hegyét  paizsok,  pánczéljok, 
Nem  onta  piros  vért  gyilkoló  aczéljok ; 
De,  mint  ágyúgolyók  egymásba  ütődve, 
Mind  a  két  bajvivó  lezuhant  a  földre. 
Azután  más  kettő  álla  ki  rendjével. 
Próbát  tenni  kisebb  nagyobb  szerencsével ; 
Kiket  számbavenni  se*  időm  se'  gondom  : 
A  mi  rám  tartozik,  röviden  elmondom. 

Volt  a  daliák  közt  egy  magas  levente, 
Holmi  kis  faluban  torony  is  lehetne, 
Csak  szamár  alatta  az  a  nagy  bolond  ló. 
Úgy  ül  rajta,  mint  az  ujjamon  egy  olló. 

Ez,  miután  hármat  a  fövényre  onta. 
Felállott  a  biró  s  a  törvényt  kimondta: 
((Vitéz  cseh  Holubárl  (igy  hittak  a  nyerCt) 
Tied  szép  Piroska,  isten  ember  előtt. » 

''  Galcotti.  Cap.  XIV. 

Felnyitá  sisakját  a  győztes  levents. 
Éktelen  rút  arcza  ocsminyúJ  nevetve; 
Toldi  is  felnyitja,  de  már  akkor  ott  van  : 
A  korlát  tetején  lova  átalroppan. 

Fél  szemét  a  síró  szép  leányra  veti, 
Csukló  zokogása  ugy  fáj  belül  neki ! 
A  másik  szemével  Holubárt  vigyázza,  — 
Nem  lehet,  hogy  tovább  mérgét  zabolázza : 


«Holubár,  cseh  fajzat,  prédaleső  sárkány, 
A  ki  szűzvért  szomjaz  dögleletes  torkán ! 
Megállj :  meg  ne  érintsd  gyönge  martalékod. 
Mert  bizony  megbánod  e  mai  játékot. 

ím  én,  Toldi  Miklós,  magyar  nemes  bajnok, 
Veled  itt  ez  órán,  mérkőzni  óhajtok, 
Piroska  nevében,  gyönge  Piroskáért, 
Síró  szép  szemiért,  keze  birtokáért.)) 


Monda  rá  a  nagy  cseh :  (tTe  vagy  az  a  Toldi  ? 
Épen  kezemre  jősz :  gyere  számadolni ! 
Szerető  bátyámat  te  ölted  le,  régen. 
Még  kölyök  korodban,  Duna  szigetében.)) 
Felel  vissza  Toldi  :  ((Azóta  megnőttem  : 
Állj  meg  hát,  gazember,  állj  meg  hát  előttem  I)) 
S  rohan  a  másikra  eszeveszett  dühvel. 
Iszonyúság  nézni,  olyan  dolgot  müvei. 


Viszi  Toldi  Miklós,  viszi  a  jaj-választ; 
A  király  megtiltja,  ő  nem  hallja  már  azt: 
Csattog  a  vas  pánczél,  roppan  a  nagy  láncsa, 
Nem  hallik  a  király  ismételt  parancsa. 

Nem  hallik  a  zajtól,  fegyverek  zajától, 
Az  iszonykodó  nép  hangos  morajától, 
Vitéz  cseh  Holubár  sietős  bajától, 
Szörnyű  Toldi  Miklós  veszett  haragjától. 

.5* 

Holubár  lenyelte  újabb  feleletét, 
KényszerJté  Miklós  védni  az  életét. 
De  nem  volt  sokáig  védni  azt  szüksége. 
Lefordult  a  lóról  —  minthogy  immár  vége. 

Toldi  a  nyeregből  magát  mclléveti, 
Iszonyú  csapásit  kárba  vesztegeti. 
Mint  egy  kévekötő,  dühösen  rátérdel, 
Pánczélos  nagy  mellét  megroppantja  térddel. 


Helybehagyá  a  nép,  ujjongatva  tapsol. 
De  feláll  a  király,  sisakot  lekapcsol, 
Leveszi  fejéről,  a  kengyelben  állva, 
(Ismeretes  göndör  haja  és  szakálla). 

És  int  a  kezével,  hogy  szavát  hallgassák:* 
(cNépeim,  magyarok:  törvény  és  igazsági 
Toldi  Miklós  tette  halált  érdemelne: 
Számkivetés  lészen  a  király  kegyelme. i> 


HARMADIK  ÉNEK. 

((Toldi   Miklós  hazaméne,   Nagyfaluba.» 
Jlloivai. 

Érkezik  c  perczben  a  királyhoz  követ, 
Összecsapzott  szőre  jó  lovának,  iövet ; 
Gyászos  levelet  hoz,  sietős  az  útja. 
Mi  van  a  levélben,  a  jó  isten  tudja. 

Mert  fekete  azon  a  zsinór,  a  pecsét. 
Bontsd  fel,  király,  bontsd  fel :  megölték  az  öcséd' ; 
Olaszok  ölték  meg,  orozva,  titokban ; 
Önnön  hitvese  is  tudós  e  dologban. 

*   Túróczi.   111.    LV. 

Hamar  átfutá  az  irás  foglalatját, 
Hamarabb  a  halál  színe,  ábrázatját ; 
Nem  időzött  soká,  visszament  Budára, 
Rozgonyi  sem  merte  híni  lakomára. 

Az  urak  közt  pedig  arról  foly  a  beszéd, 
(Mert  valami  úton  hallották  a  neszét) 
Hogy  nem  éri  még  be  a  király  e  búval : 
Megy  az  olasz  ellen  harczczal,  háborúvaJ. 


De,  mint  szomjas  plánta  zivatar  szelére. 
Úgy  üdült,  úgy  éledt  Toldi  e  rossz  hitre, 
S  igy  beszélt  magához  :  ((jó  az  isten,  jót  ád, 
Jóra  igazítja  bűnös  ember  dolgát. 

Oly  erőtlen  vagy-e,  hogy  vissza  ne  nyernéd, 
Bárha  okkal-móddal,  a  király  kegyelmét? 
Lesz  idő,  ne  busúlj ;  kijön  még  a  sorja, 
Tied  lesz  Piroska,  ha  isten  akarja. d 


Rozgonyi  se  várta  volna  ilyen  végit, 
Szomorún  marasztja  szomorú  vendégit. 
De  azok  köszönik  a  jó  barátságot. 
Más  időre  hagyják  ezt  a  mulatságot. 

El  is  oszlott,  a  ki  valamire  való. 
Vagy,  ha  megmaradna  egy-két  tányérnyaló, 
A  többire  nézve,  csupa  szégyenében. 
Az  is  haza  kullog,  szomorúan,  éhen. 


Pál  gazdának  az  most  a  vigasztalása, 
Hogy  jó  helyre  esik  az  isten  áldása : 
Begyűjti  az  egész  vidékbeli  szegényt : 
Egyenek,  igyanak,  hozzanak  is  edényt. 

Maga  méri  a  bort  egy  öblös  kupával, 
S  a  szegény  Piroska  oly  szívesen  tálal ; 
Jól  esik,  ha  mondja  némely  öreg  asszony : 
(iiAldja  meg  az  isten,  lelkem  szép  kisasszony!) 

De  mihelyt  bevonul  csendes  rejtekébe, 
Ott  terem  előtte  a  dalia  képe. 
Azé,  a  kit  eddig  ő  soha  nem  ismert. 
Azé,  ki  levágta  azt  a  csúnya  embert, 
Azé,  a  ki  magát  veszélybe  juttatta. 
És  pedig  ki  miatt?  pedig  ő  miatta! 
Akkor  aztán  elkezd  keservesen  sírni, 
S  olyat  érez,  a  mit  nem  tudok  leírni. 


Pál  úr  is  rosszkedvű,  dörmög  tovább-elébb, 
Hát  ím  alkonyatkor  Toldi  Miklós  belép; 
No,  köszön,  fogadja,  ültetné,  de  nem  úl, 
Kérdezi,  mi  hozta  ilyen  véletlenül  ? 

((Hej,  vitéz  nagy  uram!  hogy  mi  hozott  engem? 
Kegyelmed  lyányához  való  tiszta  lelkem  ; 
Adja  nékem  a  lyányt,  meg  tudom  becsülni : 
Helyét  is  megfúvom,  ha  le  akar  űlni.i) 


Azt  is  elbeszélte  Rozgonyinak  Toldi, 
Hogy'  akar,  mint  akar  bajából  tisztulni : 
« Háború  lesz,  úgymond,  kell  ottan  az  ember. 
Másszor  is  segített  rajtam  a  jó  fegyver.)) 

Egy  szó  annyi  mint  száz:  könnyen  összel^értek, 
Toldi  meg  Piroska  gyűrűt  is  cseréltek, 
Jegyet  is  váltottak;  de  hogy  tudniillik, 
Akkor  viszi  haza,  ha  baja  elmúlik. 


Megvacsorált  Miklós,  meg  is  éjtszakált  ott, 
Másnap  a  leánynyal  még  egy  pár  szót  váltott. 
Azaz,  el  s;'  hagynák  azt  a  pár  szót  soha : 
De  nyerit  a  Toldi  nyughatatlan  lova. 

« Paripám  nyergelve,  lábam  az  kengyelbe: 
Isten  veled  atyám  és  szivem  szerelme !» 
ttÁldjon  meg  az  isten,  kedves  fiam  téged  : 
De  várd  meg  legalább  a  kenyérebédet.* 

Megfogadta  Miklós,  elkelt  az  ebéd  is, 
Beszéltek,  beszéltek,  több  volt  hátra  mégis  ; 
Jött  azonban  Toldi  fegyveres  szolgája. 
Hogy  nem  áll  a  Pirkó,  a  földet  kapálja, 

((Paripám  nyergelve,  lábam  az  kengyelbe: 
Isten  veled  atyám  és  szivem  szerelme!)) 
(xÁldjon  meg  az  isten,  kedves  fiam  téged  : 
De  várd  meg  legalább  a  déli  ebédet.^ 


Megvárta,  megevék  azt  is  együtt,  délben, 
Jó-soká  maradt  még  Toldi  menő-félbzn  ; 
Benyitott  azonban  a  fegyveres  szolga : 
Nem  kell-e  a  lovat  bekötni  az  ólba? 

((Paripám  nyergelve,  lábam  az  kengyelbe: 
Megyek  édes  atyám  és  szivem  szerelmei)) 
« Hordozzon  az  isten,  jó  fiű,  de  már  ma 
Ugyan  hova  mennél,  ilyen  éjtszakára?» 


«Este,  vagy  éjtszaka:  tőle  nem  irtózom; 
Hova,  merre  megyek :  az  is  az  én  dolgom : 
De  tovább  sehogy  sincs  maradásom  itten, 
Hogy  eddig  maradjak,  bizony  azt  se'  hittem. 

Isten  hozzád,  szívem  édes  szép  szerelmei 
Addsza  kicsiny  kezed,  borulj  az  ölemre; 
Hadd  szakítok  rózsát  gyenge  rózsafádról  — 
Egy  csókot  az  útra  piros  két  orczádról.D 


Elcsattant  az  a  csók,  nem  is  egyszer  pedig. 
Mint  a  földieper  csattan  mikor  szedik; 
Rövid  vége  lett  a  hosszas  bucsuzásnak : 
Nem  is  integettek  messziről  egymásnak. 

Jó  Toldi  lovára  csakhamar  felűle, 
Szeméből  valamit  lopva  kitörűle; 
Sarkantyúzza  lovát,  szintúgy  vérzik  belé : 
(*Czo-fel,  jó  paripám,  szülőhelyem  felé.  » 


haltát  idők. 

De  mostan  valami  ötlik  az  eszébe: 
Fogja  s  a  szolgának  pénzt  ad  a  kezébe. 
Mondva  neki :  dfiam,  elmehetsz  dolgodra : 
Nincs  tovább  szükségem  a  szolgálatodra. 

Hű  és  igaz  voltál  mindenkor  énhozzám, 
Vétek  lenne  ha  azt  meg  nem  jutalmaznám : 
Tied  a  ló,  vidd  el;  vidd  el  a  ruhát  is: 
Ne  ríj:  ád  az  isten  neked  jobb  gazdát  is.» 


Ezt  monda  a  bajnok,  de  hogy  mi  ér'  mondta, 
Azt  a  szolga  előtt  bölcsen  eltitkolta: 
Félt,  nehogy,  ez  otthon  másnak  kibeszélje. 
Hogyan  ejté  megint  ő  magát  veszélybe. 

Tudta,  hogy  az  anyja  megijedne  szörnyen. 
Isten  mentsen,  hogy  ez  a  fülébe  menjen  I 
Így  talán  csak  későn  hallja  meg,  vagy  soha: 
Mert  hozzá  se  járnak,  ő  se  jár  sehova. 


Vele  lakott  másszor  édes  anyja  Budán, 
De  haza  sóvárgott,  haza  ment  azután, 
Nehogy  elpusztuljon  gazdaság  és  hajlék. 
Mihelyt  György  fiának  halomása  hallék. 

Mert  nem  ada  isten  hosszú  éltet  annak, 
Juttatá  fogára  erdei  vadkannak; 
Toldiné  fogta  fel  árva  kis  leányát, 
Fölnevelte  szépen  kedves  unokáját. 


Hej  I  nem  is  álmodta  a  nemzetes  asszony. 
Hogy  neki  az  a  nap  ily  örömet  hozzon  ; 
Ablakában  űl,  de  onnan  keveset  lát. 
Mindössze  az  udvart,  meg  az  aprómarhát ; 

Mert  úgy  volt  a  jámbor  ősi  ház  kiszabva, 
És  ugy  látta  jónak,  a  ki  helybenhagyta. 
Hogy  ne  kandikáljon  országba-világba. 
Nézzen,  mint  igaz  bölcs,  csupán  önmagába. 


"Első  dolgozat.  a  1)3 

Toldi  né  hát  egyszer  lódobogást  hallott, 
Szivébe  azonnal  gyors  öröm  nyilallott : 
(cjaj  1  Miklós»  —  kiálta  és  futott  elébe, 
Nem  leié  a  rostély  nyitját  hevenyébe. 

Szép  Etelke  pedig,  mihelyest  meglátta 
Hogy  a  kapu  sarkán  befordul  a  bátyja. 
Szalad  az  udvarról,  kengyelébe  pattan, 
Öleli,  csókolja,  hogy  szintolyat  csattan. 

Most  leszálla  Toldi  és  hagyá  Etelkét, 
Hadd  jártassa  Pirkót,  töltse  abban  kedvét ; 
Megcsókolta  anyját  halvány  szép  homlokán  ; 
Addig  fel  se  ment  a  lépcső  három  fokán. 

Mikor  pedig  fenn  volt,  lehajlék  hozzája, 
Megfogá  a  kezét,  reáforrt  a  szája. 
Édes  anyja  szegény!  kivűl  a  ruháján. 
Csókolta  nagy  fiát,  verő  szíve  táján. 


Akkor  a  szobába  vezeté  be  karon.  — 
Mondanom  se'  kell,  hogy  lett  nagy  lakodalom. 
Alig  lelte  helyét  Miklósnak  az  anyja,  — 
Cselédnek  is  állott  pincze,  kamra,  konyha. 

Bencze,  a  vén  Bencze  volt  a  pinczemester. 
Ki  is  tört  belőle,  hogy  ő  arra  nagy  szer : 
Ugy  járt,  ha  borér'  ment,  hogy  ne  kelljen  várni, 
S  úgy  hozott,  hogy  kétszer  soh'se  kelljen  járni. 


De  maga  korán  sem  ivott  azér'  sokat. 
Forgatván  fejében  apai  gondokat  ; 
Ivott  ő,  mint  szokta,  szív  vidámság  végett. 
Vagy  midőn  kínálni  kellé  a  vendéget. 

Hanem  mikor  látta,  hogy  nincs  semmi  hiány 
Enni,  avagy  inni  egy  cseléd  sem  kivan  : 
Intett  a  fiának,  egy  szálas  legénynek 
S  ketten  a  szobába  Toldihoz  ménének. 


234  Daliás  iJők- 

És  így  szóla  Bencze  :  (íH'óta  t'om  az  eszem. 
Kenyeremet  én  a  Toldi  háztól  eszem  ; 
Rossz  kis  sütykő  voltam,  annyi,  mint  az  öklöm, 
Hogy  a  toldi  pusztán  szántottunk  hat  ökrön. 
Én  ökröt  vezettem,  —  éd's  apám  az  ekét 
Tartotta  ....  de  minek  ez  a  hosszas  beszéd? 
Hej !  micsoda  búza  lett  abban  a  földben  : 
Eddig  ért,  uram,  ni  1  másik  esztendőben. 


Még  akkor  boldogult  apám  uram  is  élt, 
Csakugyan  Benczének  hittak  ő  kegyelmét, 
Én  is,  hogy  fiam  lett,  —  látom,  a  bolondok 
Czifra  néven  kapnak:  Bencze  legyen,  mondok. 
Nagy  fiú:  ehol  van  1  Jöszte,  szógám,  elébb: 
Szégyellős  e'  kicsit,  mint  fiatal  cseléd. 
He)  1  vitéz  nagy  uram,  jut-e  még  eszébe 
Mikor  együtt  mentünk  a  király  elébe  ? 


Jóval  ifjabb  volt  még  kelmed  a  fiamnál. 
Hanem  szálasabb  is,  izmosabb  is  annál  : 
Hányszor  elbeszéltük  az  előtt:  no,  ebböi 
(Kelmédet  értettük)  ember  lesz,  ha  meg-nől. 
Biztattam  is  :  menjen  katonának,  vagy  mi. 
De  az  édes  anyját  nem  akarta  hagyni ; 
Pedig  lám  ni !  milyen  ember  vált  belőle  ; 
Kit  nem  egyszer  kétszer  mondtam  én  előre. 


Ezt  a  rossz  fiút  is  nem  t'om  én  mi  lelte, 
Katonának  vágyik,  vagy  mi  az  eblelke  I 
Azt  izéli  mindig:  n  :m  leszek  én  paraszt. 
Nem  én,  apám  uram,  elszököm  ha  maraszt. 
Itt  van,  nagy  jó  uram,  azér'  hoztam  elő, 
Legyen  kelmed  hozzá  igaz  gondviselő, 
Apja  helyen  apja,  vezető  vezére: 
Isten  is  megáldja  kegyelmedet  érte!» 

Nevetett  Miklós  az  együgyű  beszéden, 
Forgatá  egyszersmind  a  dolgot  eszében : 
Elvigye-e  Bcnczét,  vagy  itthon  maraszsza? 
Melyikben  lesz  annak  idővel  is  haszna? 

Etelke  azonban,  egy  asztali  késsel, 
Lovaggá  ütötte,  három  kis  ütéssel 
S  kitörvén  a  kedve  hangos  hahotába. 
Bevonszolta  Benczét  az  oldal  szobába. 


Ott  egy  régi  szekrény  poros  zege- zugát 
Felhányta  s  kiszede  holmi  ócska  ruhát, 
A  melyeket  Toldi  már  ?.nnak  előtte 
Régen  elhajított,  mivelhogy  kinőtte. 

Etelke  azokból  egynehány  darabot 
Egész  öltőbclit  összeválogatott 
S  od'adá  Benczének  ingyen,  ajándékba. 
Hogy  tanuljon  belé,  vegye  is  fel  még  ma. 


Ezalatt  elmondá  Toldi  az  anyjának, 
Hogy  jutott  kezéhez  a  szép  úri  lyánynak. 
Mutatá  a  gyűrűt,  melyet  hoza  jegybe. 
Háború  végével,  kelnek,  úgymond,  egybe. 

(cAddig,  édes  anyám,  —  addig  az  országból 
Messze  kell  távoznom,  király  parancsából. » 
Nem  hazudott  ebben,  némelyek  úgy  vélik, 
De  hazudság  a  szót  eltakarni  félig. 


Sirt,  nevetett  anyja,  mikor  ezt  meghallá. 
Szíve  ez  örömet  nem  várta,  sokallá  ; 
Elpirult,  tüzes  lett  halvány  arczulatja, 
Elpirítá  benső  titkos  gondolatja: 

Előtte  fia  még  mind'  a  régi  gyermek, 
Oly  furcsán  esett  most  képzelni  embernek. 
Házasult  embernek  ....  képzelni  továbbat 
Göndör  hajú,  fürge,  játszi  unokákat. 


Daliás  idők. 

Hányszor  mondata  el,  kérdezé  ki  újra  ? 
Nem  maradt  szó  nélkül  egy  legkisebb  ujja  : 
Karcsu-e,  magas-e,  barna-e,  vagy  szőke? 
Fehér-e,  piros-e,  vagy  milyen  a  képe  ? 

Haja,  szemöldöke,  szeme,  szempillája? 
Ajaki,  beszéde,  léptei,  ruhája?  .... 
Felelni  sem  győzne  Miklós  annyit  neki. 
Ha  oly  jól  nem  esnék,  mikor  emlegeti. 


S  jaj  lett  volna  szegény  Piroskának  dolga 
Ha,  míg  emlegették,  folyvást  csuklott  volna!  — 
Most  azonban  félbehagyták  a  beszédet. 
Mert  az  ifjú  Bencze  a  szobába  lépett. 

Kard  veri  a  czombját,  a  nyakába'  mente. 
Ki  van  csípve  rútul,  mint  bármely  levente, 
Megáll  egyenesen,  mint  egy  mutató  fa 
S  rövid  habozással  imígy  kezd  a  szóba: 


ccVitézlő  nagy  uram,  szépen  megkövetem : 
Egy  pánczélos  bajnok,  úgy  látom,  idegen. 
Künn  az  ajtó  előtt  kegyelmedet  várja, 
Hogy  vele  megvíjon  életre  halálra.)) 

Toldinak  se  kell  több:  «hogyan  a  patvarbab 
Felugrik  sebesen,  szalad  a  pitvarba. 
Hát  csakugyan  ott  áll  a  sisakos  vitéz, 
Kivűl  a  tornáczon,  vele  megvíni  kész. 


Toldi  a  fegyverről,  nyomba  megismerte,  — 
Látja,  hogy  az  nem  más,  mint  húga  Etelke, 
Iszonyú  láncsáját  balkezében  tartja, 
Míg  a  jobb  kezében  villog  széles  kardja. 
De  Miklós  a  szemét  összerántja  vadul, 
Felgyűri  az  ingét,  karja  kiszabadul. 
Rohan  puszta  kézzel :  megszalad  az  ellen, 
Hármat  lép,  elesik  a  nehéz  fegyverben. 

«Ugy  kell!  eben  esett,  köszülötte  lyánya!* 
Kiált  és  odafut  Toldiné,  mert  szánja, 
Fölemelte  szépen,  tízszer  is  megkérdte. 
Nem  fáj-e  valahol,  könyöke,  vaoy  térde? 

Semmi  baj !  de  van  ám  tréfaszó,  nevetség, 
Van  mivel  egymás  közt  eltöltni  az  estét ; 
Azt  is  látja  Toldi,  hogy  bizony  nem  furkó 
A  fiatal  Bencze,  sőt  ugyan  nagy  lurkó. 


Így  az  egész  éjét,  viradat  feléig, 
Nyájasan,  ők  együtt  hamar  elbeszélik, 
Édes  övéi  közt  enyhül  Toldi  gondja. 
Majd,  a  rövid  álom  Piroskához  vonja. 

De  a  harczok  gondja  korán  költi  másnap 
Búcsút  vesz,  neki  megy  a  nagy  utazásnak, 
A  merre  vezérli  jó  vagy  bal  szerencse ;  - 
Utána  lovagol  fütyörészve  Bencze.  — 


NEGYEDIK  ÉNEK. 


'Vagyon   Lajos  kirsly  oly  nagy  kíszOletben, 
Sok  erős   vitézek   vágynak  seregiben.') 

Illotvai. 


Nagy  Lajos  azonban  éjeket  napokat 
Búbánatban  tölte  kedves  öcscse  miatt, 
A  kit  megölének  valamely  gonoszok, 
Nápoly  országában  lakozó  olaszok. 

Mert  az  ifjú  Endre  ott  növekedett  fel, 
Neveié  a  király  szives  szeretettel, 
Róbert,  az  ősz  király;  minthogy  unokáját 
Neki  szánta  nőúl,  s  vele  koronáját. 


Daliás  idők- 


Ezt  az  öreg  Róbert  meg  is  hagyta  irva,  i 

Nem  sokkal  azután  leszállott  a  sírba,  j 

Endre  pedig  felnőtt,  a  leányt  elvette,  < 

De  a  szép  Johanna  férjét  nem  szerette.  ] 

Csakhamar  az  ágyát  ő  másokkal  osztn,  ; 

A  koronától  is  jó  urát  megfosztá,  i 

Tőrt  hánytak  elébe,  vadászni  kicsalták,  j 

Egy  mulató  házban  éjjel  meggyilkolták.  • 


Ki  miatt  az  udvar,  királyné  udvara, 
Fényes  Visegrádon  gyászba  merült  vala, 
Ott  lakván  az  özvegy,  Károly  nagy  királyé, 
Lajos  édes  anyja,  Erzsébet  királyné. 

Visegrád,  Visegrád !  hol  van  régi  fényed  ?">' 
Magas  fellegvárad,  parti  építményed  ? 
Dunapart  hosszában   kerti  ékességed? 
Mérföldekre  nyúló,  párduszlakta  nyéked? 


Ott,  hol  négy  királynak  azon  idő  tájba' 
Megfért  volna  minden  udvari  pompája 
Meg  sem  töltve  annak  negyedfél  száz  termét. 
Most  a  róka  bujkál,  ássa  kicsiny  vermét. 
Nem  nyílik  kevélyen  a  Dunára  kapu. 
Belül  is  a  zöld  tért  gaz  véré  fel  s  lapu, 
Oda  van  a  lépcsők  márvány  büszkesége, 
Nyolcz  egész  ölnyire  terjedt  szélessége. 


S  a  négyszegű  udvar  eme  lépcsők  felett 
Negyven  láb  magasan         hej !  az  is  oda  lett ! 
Nem  dicsekszik  földje  márvány  kirakással. 
Nincs  beárnyékozva  illatozó  hárssal. 

Nem  is  veszi  körül  nagy  paloták  szárnya 
Száz  meg  száz  ablakkal  a  kieí,  Dunára; 
Maga  a  koronát  őrző  hegyi  fészek, 
Az  is  összeomlott,  ledönték  a  vészek. 

*  Oláh  Miklós.  I.  VI. 

De  miliaszna  borong  rajta  képzeletem: 
Sirató  dalommal  fel  nem  építhetem !  .  .  . 
Noshát  a  királyné  visegrádi  háza 
Endre  hcrczeg  miatt  öltözék  mély  gyászba. 

Ottan  a  csillámló  fejedelmi  pompa 
Büszke  ábrázatját  feketébe  vonta ; 
S  a  bú,  mintha  ülné  királyi  ünnepét 
Felvette  magára  legszebb  öltözetét. 


Meghallván  a  gyász  hirt,  seregesen  gyűltek* 
Királyné  asszonyhoz  tisztes  úri  hölgyek, 
Hajadon  és  özvegy  és  a  kinek  férje 
Főfő  rangot  visel :  fiatalja,  vénje. 

Jártak  hosszú  sorral  a  nagy  palotákban. 
Vetélkedve  mintegy,  szomorú  pompában, 
És  megoszták  versent  a  királyné  jajját, 
Hangosabbá  tévén  szózatos  fájdalmát. 


Számtalan  sok  gyertya,  mint  egy-egy  szövétnek. 
Hófehér  viaszból  —  éjjel  nappal  égtek  ; 
És  a  nagy  harangok,  viradattul  estig 
A  tornyok  falait  szinte  megrepesztik. 

Vége  hossza  nincsen  a  gyászos  menetnek, 
Mindennap,  azt  vélnéd,  egy  királyt  temetnek, 
Mondaték  minden  nap  búsan  zengő  mise,  — 
Annyi  drága  pompát  nem  látott  senki  se. 


Maga  a  királyné  talpig  gyász  ruhába 
Minden  nap  misére  ment  a  kápolnába, 
Mely  a  paloták  ke/  állott  legközepén. 
Remek  épitéssel,  a  várhegy  tövében. 

Koldusok,  szegények,  feltartott  süveggel 
Gyülekeznek  oda  minden  áldott  reggel, 
A  királyné  pedig  alamizsnát  oszta. 
Utána  a  sok  pénzt  három  leány  hozta. 

*  Dubniczi   krónika. 


i^o  Daliás  idők. 

Másszor  sem  sajnállott  ugyan  ő  felsége 
Adakozni  bőven  isten  dicsőségre, 
De  most  adományit  kétszerezve  adja, 
Hogy  istennél  inkább  légyen  foganatja. 

Klastrom  emelkedik,  fényes  templom  épül, 
Ne  kiméljck,  úgymond,  telik  az  övébül, 
Jut  belőle  minden  papnak  és  barátnak, 
Az  isten  szolgái  szükséget  nem  látnak. 


Lajos  király  pedig  —  minden  szombat-este. 
Özvegy  édes  anyját  híven  megkereste, 
Egész  héten  ország  baját  végzé  Budán, 
Ha  ő  el  nem  végzi,  ki  lásson  az  után! 
De  ha  Visegrádba  este  megérkezett, 
Megcsókolta  szépen  az  anyai  kezet. 
Fekete  ruhája  bánatát  ingerié, 
Könye  hullt  a  gyűrűk  gyémánt  köve  mellé. 


Monda  neki  egyszer  édes  anyja :  «Oh  jaj ! 
/v'^it  ér  nekem  a  köny,  mit  nekem  a  sóhaj? 
Minden  nap,  minden  nap  el-elmúlik  egy  nap 
És  mi  ott  vagyunk  ma,  a  hol  voltunk  tennap. 

Keményítsd  meg,  fiam,  ellágyult  szivedet. 
Váltsd  be  férfi  módra  első  Ígéreted ! 
Tudom  hogy  hiába.  De  vért  kíván  a  vér: 
S  ezreké  sem  elég  az  én  egy  fiamér !» 


Így  önté  az  olajt  a  király  tüzére. 
Nehogy  azt  a  sok  köny  meglohaszsza  végre, 
Mert  szelíd  s  jámbor  volt  benne  a  természet. 
Nyári  vész  haragja :  támadt,  elenyészett. 

Hanem  most  az  egyszer  nehezen  felcjte. 
Egy  az,  mivel  öcscsét  szívéből  szerette. 
Más  az,  hogy  lakolni  érdemes  a  bűnnek, 
Harmadszor,  kívánja  bajnoki  becsület. '♦' 

Lajos  adománylevele   Laczfí    István    részére.   Dubniczi  krónika. 


'Első  dotgozat.  7. 4> 

Ezért  a  magyarok  hatalmas  királya 
Elhatározá,  hogy  boszúját  megállja, 
Országából  összerendelé  a  főket, 
Budára,  gyűlésbe  parancsolta  őket. 

Kik  is  szép  nagy  számmal  ottan  megjelentek 
Papi  és  világi  méltóságos  rendek; 
Telegdi  az  érsek,  Kont  Miklós  a  nádor, 
Laczii  vajda,  Szécsi,  Druget,  Dánfi,  Bátor. 

Ezek  és  még  többen  mikor  összegyűltek, 
A  nádor,  az  érsek  elsőbb  helyre  ültek, 
Ugy  a  többi,  sorban  a  zöld  asztal  mellett. 
Csakhogy  gyász  fedé  most  a  zöld  posztó  helyett. 

A  királyi  szék  is,  mintha  bánatjába' 
Öltözködött  volna  fekete  ruhába ; 
Sűrű  fátyol  lepi  kéklő  boltozatját, 
Gyémánt  csillagait,  fényes  arany  napját. 

Végre  jött  a  király ;  vele  édes  anyja. 
Bánatos  ruháját,  mint  egy  felhőt,  vonja, 
Egyenes,  mint  a  nád,  magas  a  termete, 
Nagy  pénzt  érne  rajta  gyászos  öltözete; 

Mert  mikép  a  felhőn  a  nap  szűrt  világa, 
Atcsillog  a  gyászon  minden,  a  mi  drága : 
Gyűrűi,  keresztje,  kösöntyűi,  láncza. 
Gyémántja,  aranyja,  rubintja,  zománcza. 

Egyszerre  felálltak  a  nagy  úri  rendek, 
A  király  s  királyné  pedig  oda  mentek 
Hol  magas  ülőhely  volt  számokra  készen. 
Feketébe  vonva,  lám  mondom,  egészen. 

Lajos  a  levelet  hozatá  most  elő, 
Melyet  írtak  neki  szegény  öcscse  felől. 
Olasz  berezeg  irta,  névszerint  Durazzó* 
Felolvasta  egy  úr :  így  volt  benne  a  szó : 

*  Fessler  111.  rész  1.  köt.  215,  168.  11. 
Arany  J&no*  művei.   IV.  16 

(íSzomoiú  bal  hírnek  fekete  hollója, 
Endre  halálának  vagyok  hírmondója ; 
Megesett,  megesett,  megvan  az  áldozat, 
Él  az  isten  I  ő  lát,  lásson  is  igazat. 

Kimenénk  vadászni,  bár  ne  mentünk  volna! 
Aversza  városa  bár  elsülyedt  volna ! 
Ott  lakozánk  este,  víg  vadászi  torban, 
Kivűl  a  városon,  egy  nagy  kolostorban. 

« Fordulván  az  idő,  fordult  öreg  éjre, 
Johanna  királynét  karon  fogta  férje. 
Kelten  egy  szobába  nyugalomra  mentek, 
Hanem  a  gonoszok,  oh  jaj!  nem  pihentek. 

Zörgetik  az  ajtót,  felverik  álmábul. 
Felretten,  kimegyen,  először  elámul, 
Aztán  védi  magát,  védené,  de  hogyan? 
ó  egy  s  fegyvertelen,  azok  pedig  sokan  I 

(fjohanna  királyné  nem  ébred  a  zajra. 
Sikoltoz  egy  asszony,  de  ő  azt  sem  hallja, 
Endre  is  zörgeti  már  az  ajtót  régen  ; 
(íGyilkosok  —  ereszsz  be,  édes  feleségemi* 

Nem  ereszti  biz'  a,  nem  bocsátja  biz'  a, 
A  melly  úton  kijött,  nem  mehete  vissza, 
Erőt  vesznek  rajta,  zsinórral  megfojtják 
S  egy  ablakon  átal  a  kertbe  ledobják. 

«lgy  esett,  megesett,  megvan  az  áldozat, 
Hanem  él  az  isten:  ő  lásson  igazat; 
Te  pedig  most,  uram,  felséges  nagy  király, 
Itt  e  földön  Ítélj  :  boszúlj,  büntess,  bírálj. 
Győzelem  lesz  utad  :  városok  és  várak, 
Fő  és  köz  rendűek  tiszta  szívvel  várnak; 
Én  már  büntetem  a  kis  gonosztevőket :  -^ 
Jövel  uram  király,  lakolíasd  a  főket. » 

*   Fessler.   111.   I.   köt.    214.  Jap. 

Most  az  urak  szívét  elfogá  az  iszony, 
Nem  is  vitatkoztak  rajta  soká  bizony, 
Nem  mondom,  sokáig,  kevés  ideig  sem. 
Nem  tanácskozának  bizony  semmeddig  sem. 

Sőt  inkább  felálltak  összes  egyetemben; 
aHáborű!  háború !»  hangzik  a  teremben; 
Tudta  ezt  a  király,  hogy  e  lesz  belőle, 
De  jobb  volt  tanácsot  kérdeni  előre. 

Tudta,  hogy  az  ország,  élni  halni  készen. 
Mind  feláll  őérte,  összesen,  égésiben: 
Még  se  támaszkodott  egyedül  csak  erre. 
Nem  is  kényszeríte  senkit  menetelre. 

Volt  már  neki  ott  künn  szép  számú  kis  hada. 
Melyet  más  országban  jó  pénzért  fogada 
Vitéz  Miklós  mester,  kit  előre  küldött, 
S  Jakabfalvi  János,  a  veszprémi  püspök. 

Hogy  aztán  eloszlék  a  budai  gyűlés, 
Titkon  is,  nyilván  is,  folyt  a  nagy  készülés  ; 
A  király  egy  haddal  megindítá  Kontót, 
Induláskor  annak  ily  szavakat  mondott: 

«Valahol  utaztok,  valahol  átkeltek. 
Meg  ne  tudjam  én.  hogy  bántsatok  egy  lelket. 
Vagy  sarciot  tegyetek,  vagy  ragadozzatok! 
Koronámra,  mondom,  szennyet  ne  hozzatok  !»* 

A  másik  had  is  gyűlt  Rákos  mezejére; 
Laczfi  Apor  István  annak  a  vezére ; 
Vele  a  két  fia,  három  öcscsc,  mert  még 
A  tatár  Moldvából  nem  bocsátja  Endrét. 

Ide  csatlakozott  a  két  harczos  Bebek, 
Draskovics,  Andrási,  Druget  és  egyebek, 
Ide  jó  Giléti  öcscsével  Jánossal, 
A  János  fiát  is  hozván  Domokossal. 

*  DubniczJ  krónika. 

Aztán  Szécsi  Miklós,  a  felső-lindvai, 
Szudár,  Bánfi,  Német,  a  két  Kanizsai, 
Szécsenyi  Miklós  a  nógrádi  főispán, 
Bátori,  Pohárnok  és  Butkai  István, 

De  ki  győzné  sorra  megnevezni  őket. 
Nem  mondom,  egyenkint,  de  csupán  a  főket? 
Mindenik  a  maga  zászlóalját  hozza. 
Ezrével,  vagy  a  mint  fel  van  rajok  osztva. 


Ti  is  feljövétek,  barna  kunok,  jászok, 
Szemes,  ügyes,  virgoncz,  nyilvető  Íjászok, 
Vagy  nehéz  ostromban  faltörő  bakosok,* 
Midőn  öklelőznek  a  várdöntő  kosok. 

Lajos  e  hadakkal  előbb  tábort  járat. 
Követi  a  szemlét  isteni  szolgálat, 
ösz  Telegdi  érsek  fenszóval  megáldá, 
Ugy  népét  a  király  előre  bocsátá. 

Maga  pedig  Lajos  gondját  a  hazának 

Letevé  kezébe  az  édes  anyjának,'*'* 

Mert  okos  személy  volt,  nem  is  volt,  asszonyban, 

Hozzáfogható  más;  egész  Magyarhonban. 

Mellé  pedig  adta,  mint  férfi  tanácsot, 
A  megélemedett  Telegdi  Csanádot,*** 
Így,  e  roppant  házat  elrendelve  bölcsen, 
Maga  is  a  gazda  indult  sietősen. 


*    Fessler   IIJ.  rész   1.   köt.   651.   I. 
**   Oubniczi    krónika. 
***    Buda!    Fcrcncz.   Polg.   Lexicon. 

uVala  okossága  az   tisztes  asszonynak. » 
llloivai. 


Toldiné  pedig  űlt  egy  szombati  napon 
Este  a  ház  előtt,  a  kiülő  padon; 
Akkor  jött  dologból  Bencze  a  vén  szolga. 
És  leereszkedik  valami  tuskóra. 

Tiszta,  mint  a  pohár,  volt  az  udvartájék, 
Hűvössé  locsolva  az  esteli  árnyék. 
Lanyha  szellő  repked,  bársonyos  az  égbolt, 
Vére-vett  arczával  várt  az  éjre  a  hold. 


Fű,  fa,  madár  csendes :  csak  egy  rigóének 
Csak  erős,  mély  hangja  hallik  Ételkének 
Lent,  az  udvar  lábján,  a  hol  épen  fejet. 
Szűri  habkezével  a  felhabzó  tejet. 

Jóllakott  tehenek  fanyalognak  mélán, 
Zöld  szinű,  virágos,  illatos  új  szénán, 
Míg  a  sárga  borjuk,  telhetetlen  kéjjel, 
Farkat  billegetve,  dőzsölnek  a  tejjel. 


Toldiné  asszonyság  tünődék  azonban 
Anyai  örömben  és  anyai  gondban. 
Meglátszott  a  képén  hogy  mikor,  mit  érez  ; 
Utoljára  igy  szólt  az  öreg  Benczéhez  : 

« Elmegyek  én  magam,  bizony  el  én  oda  : 
Megtudom,  meglátom,  kicsoda?  micsoda? 
Kitől  hozta  Miklós  azt  a  gyűrűt  jegyül? 
Kit  ad  a  jó  isten  vénségemre  menyül  ?» 

Nagyon  helybe  hagyta  Bencze  a  szándékot. 
Hogy  legyen,  mint  legyen:  el  is  végezek  ott; 
Más  nap  a  hajnal  még  alighogy  zsendűle. 
Mikor  Tbldiné  már  a  szekéren  űle. 

Etelke  pedig  az  öreg  Bencze  jobbján 
Hajtá  a  lovakat  az  első  saroglyán  ; 
Váltig  restelé  a  vén  cseléd  a  dolgot: 
Egész  úton  pörölt,  veszekedett  s  morgott. 


Estefelé  volt  már  hogy  Keszibe  értek. 
Mint  idegen  utas,  hálásra  betértek ; 
Ott  leszálla  Bencze  s  ápolgató  kézzel 
Lovai  üstöket  megrántotta  kétszer  ; 

Toldiné  pedig  ment  befelé,  a  házba, 
Jobbra  is,  balra  is  szemesen  vigyázva: 
Milyen  a  háztájék?  a  pitvar?  a  konyha? 
Mindezekben  ismert  csinos  gazdasszonyra. 


Azután  benyitott  egy  üres  szobába, 

Onnan  a  másikba,  oda  is  hiába; 

Körülnéze  bennök  és  egy  pillanattal 

Szemébe  tűnt  minden  :  szék,  ágy,  tükör,  asztal. 

Visszatérve,  leplét  felhajtá  az  ágynak, 
Tisztának  találta  mindeniket  s  lágynak. 
Azután  kifordult,  s  végig  az  udvaron 
Gyönyörűség!  mennyi  volt  az  apró  barom. 


Így,  sehol  nem  látván  egy  emberi  lelket. 
Szemügyre  veheté  az  egész  nagy  telket, 
Mignem,  ráakadván  a  gyümölcsös  kertre. 
Annak  fái  között  Piroskát  meglelte. 

Cziczázott  Piroska  a  leány  cseléddel, 
Mit  az  idegentől  tudom  is  hogy  szégyell. 
Abbahagyta  mingyárt,  az  orczája  égett; 
Azonban  jó  szívvel  látta  a  vendéget. 


i 

Felvezette  őket  az  első  terembe, 
Váltig  szabadkozott,  hogy  nincs  semmi  rendbe' 
(Toldiné  is  váltig  mondta,  hogy  nincsen  mit)  — 
Letörlé  a  székről  a  sok  tiszta  semmit. 

Csakhamar  beszédbe  ízeledtek  hárman, 
Előbb  tartózkodva,  hanem  aztán  bátran, 
Mert  kis  gyermek  a  szó  ismeretlen  körbe' : 
Elébb  búvik,  aztán  maga  fut  az  ölbe. 


Elmondá  Piroska,  hogy  az  atyját  várja. 
Ha  nem  jött  ebédre,  megjő  vacsorára; 
Ugy  is  lett,  haza  jött,  de  komor  volt  nagyon. 
Hanem  mingyár'  vidult,  hogy  vendége  vagyon. 

S  mig  a  jó  ö'-egek  beszédbe  merültek, 
Etelke,  Piroska,  a  konyhába  tűntek ; 
Összebarátkoztak  a  legelső  szóra. 
Mintha  együtt  nőttek,  nevekedtek  volna. 


Nem  is  állott  a  szó  Toldi  Etelkében, 
Csakhamar  a  szája  kioldott  ekképpen  : 
ccHej,  te  Piroska  ! ...  de  nem  mondom,  mert  titok. 
Hej,  ha  te  úgy  tudnád,  azt  a  mit  én  tudok  I 
Nem  vagyunk  mi  utas,  igazán  megvallva. 
Nagyanyám-asszony  a  Toldi  Miklós  anyja; 
De  egy  léleknek  se  szabad  ám  tudni  azt ; 
Soha  rád  se  nézek,  hahogy  rajtam  ki  adsz. » 


Megijedt  Piroska,  meg  is  örült  ezen ; 
Hátha  majd  valamit  nem  inyére  teszen  1 
De  más  részben  örül,  a  napot  is  áldja 
Hogy  a  Toldi  Miklós  édes  anyját  látja. 

Legottan  a  két  lyány  egymást  megölelte, 
Piroska  Etelkét,  Piroskát  Etelke; 
Van  beszéd,  de  mennyi !  tudom  hogy  akárhol 
Bujdosik  most  Toldi,  a  jobb  füle  lángol. 

Benn  pedig  a  gazda,  együtt  a  vendéggel. 
Cserélgetik  a  szót,  öreges  beszéddel ; 
Toldiné  azt  kérdi,  idegen  módjára: 
Van-e  több  cselédje,  vagy  csak  ez  a  lyánya? 

c:Dehogy  van!  dehogy  vanb)  sopánkodva  felel, 
«De  százzal  se  volna  több  bajom,  mint  evei; 
Most  is  oda  voltam,  most  is  abba'  jártam. 
Atyafi  gyűlésen,  a  rozgonyi  várban.* 


Így  felelt  boszúsan  és  lepanaszolta 
Mi  legyen  a  bajnak  egész  léte-volta. 
Hogy'  adott  a  király  igazság-levelet. 
Miszerint  vagyona  Piroskáé  lehet; 

Hanem  a  rokonság  feltámadt  ellene, 
Hogy  nem  ér  az  semmit,  a  király  levele, 
Nem  is  úgy  ütött  ki,  mint  a  levél  tartja. 
Mind  azt  feleseli,  mind  azt  hánytorgatja. 


Egyik  része,  úgymond,  fenyegeti  perrel. 
Szeretne  vagyonhoz  jutni  könnyű  szerrel. 
Meghal  ő,  azt  mondják,  nem  él  örökkétig, 
Akkor  a  jószágot  szerteszéllyel  tépik; 

Más  rész  avval  gyötri,  tőle  azt  kivánja : 
Rozgonyi  nevűhöz  menjen  a  leánya. 
Tyúkkal  és  kalácscsal  üldözik  untalan : 
((Nocsak,  öcsém  uram!  nocsak,  bátyám  uramli> 


Többen  kérik  a  lyányt,  de  6  megmutatja 
Hogy  hiába  kérik,  mert  azér'  sem  adja; 
Pedig  utána  járt  és  bizony  a  levél 
— Törvénytudók  mondják  —  bizony  nem  sokat  ér. 

«De  fölmegyek  én  még,  ha  az  isten  éltet. 
Kérek  a  királytól  erősebb  pecsétet. 
És  olyan  leve'et,  a  ki  hogy  megálljon ; 
Tudom  meg  is  adja  felséges  királyom,  i!) 

Így  végezte  szavát;  hanem  Toldi  felől 
Egy  igét  se  szóla,  nem  is  hozta  elő  : 
Mert  a  mi  világos,  nem  öröm  az  néki, 
S  a  mi  titkon  esett,  minek  kürtölné  ki? 

E  közben  Piroska  felhozá  a  tálat, 
Melléült  a  gazda  s  a  két  asszonyállat. 
De  Piroska  nem  ült  jegybe  és  gyűrűbe 
Micsoda  gazdasszony,  a  ki  enni  űl  be  1 


Toldi  né  meg  a  lyányt  tartja  mindig  szemmel. 
Nem  aval  a  nyájas  édes-anyaszemmel. 
Hanem  mostohával,  a  millyennel  soha 
Nem  nézhetne  irigy  napa  vagy  mostoha. 

De  hiába  nézte,  de  hiába  leste, 
A  csomót  a  kákán  hiába  kereste, 
Nem  talált  hibára,  sima  volt  a  káka : 
Rozgonyi  Piroska  leányok  virága  I 


Hogy  aztán  ideje  volt  a  lefekvésnek, 
S  unni  kezdé  magát  világa  a  mécsnek : 
Toldiné  asszonyság  jó  éjtszakát  monda, 
Etelke  is  mingyár'  követé  őt  nyomba. 

Rozgonyi  meg,  a  mint  azok  elpihentek. 
Találgatja  szörnyen:  vájjon  kik  lehetnek? 
Hallá  ezt  Piroska,  de  nem  szólott  reá. 
Mintha  ő  sem  tudná,  vagy  nem  is  hallaná. 


Toldiné  azonban  Piroskát  az  ágyba' 
Befoglalta  buzgó  szép  imádságába, 
Mingyárt  fia  mellé,  a  kiről  Etelke 
Rosszat  újságolni,  jó  hogy  elfelejte. 

Alugyál  jó  asszony,  álmodjál  ma  szépei: 
Nem  hoz-é,  ki  tudja,  bút  a  holnap  néked? 
Hej  !  mert  a  ki  fiát  szülte  a  világnak. 
Búbánatot  szüle  az  asszony  magának. 

Szép  is  volt  az  álma,  mert  aranyos  kedvvel, 
Mosolyogva  igy  szólt  Rozgonyihoz  reggel  : 
«Soha  se  törődjék  nászuram  oly  nagyon. 
Kire  száll  a  birtok,  kié  lesz  a  vagyon. 

Ha  elveszi  a  lyányt,  tudom  el  is  tartja, 
De  meg,  jó  az  isten,  majd  csak  kimutatja  — 
Megüté  ez  a  szó  fülét  a  gazdának, 
Hogy  mi  okból  mondja  őtet  nászurának. 


így,  nem  sok  beszéddel,  összeismerkedtek. 
Egymás  arczát  nézve,  öröm  rózsát  szedtek ; 
Majd  a  szó  is,  egyik  a  másikat,  hozta. 
Szegény  Toldinénak  fájdalmát  okozta. 

Csudálkozott  szörnyen,  alig  hitte  Pál  ur 
Hogy  semmit  se  hallott  a  Miklós  bajárul; 
Elejét  utóját  hosszan  elregélte. 
Hanem  Toldiné  azt  nem  hallgatta  végre. 


Első  mozdulattal  a  szivéhez  kapott. 

Másik  mozdulattal  nyitá  az  ablakot : 

«Fogj  be,  öreg,  fogj  beíí>  —  és  a  jámbor  gazda. 

Nem  volt  annyi  lelke,  hogy  tovább  maraszsza. 

Mért  vonul  magányba  a  mélységes  bánat? 
Mért  búvik  sötétre  a  vérig  vert  állat? 
Mért  a  haldokló  vad,  sűrű  rengetegbe? 
Természet  törvénye  vagyon  mindezekbe.' 

(iTöbb  dolgai  között   jó  Tholdi   Mikló»nak, 
Még  ifjú   voltáról   ily  éneket   írnak. « 

lllosvai. 


Megsohajtá  Bencze  Nagyfalu  határát, 
Köszönté  süveggel  a  kopasz  határfát, 
Akkor  ímmel-ámmal  a  világba  nézve 
Követé  gazdáját  halkan  fütyörészve, 

Toldi  pedig  —  hagyván  Pirkóra  az  utat  — 
Osszeillegette  a  jövőt  és  multat; 
Mit  tehetne,  vájjon,  addig  is  vitézül 
Mig  az  olasz  ellen  a  király  felkészül. 


Most  a  lova  száját  megrántá  egy  hegyen, 
Hogy  ne  hajszra  tartson,  hanem  csára  menjen ; 
Addig  kísérgette  azt  az  utat,  csára. 
Hogy  elért  Erdélybe,  kulcsos  Kolozsvárra. 

Ottan  megcserélte  a  rajtavalóját : 
Pánczélját,  paizsát,  sisakját,  forgóját. 
Hogy,  mikor  meglátta,  Bencze  is  bámulta, 
Ugy  mosolyodék  rá  egy  kis  idő  múlva. 


Onnan  pedig  indult  messzi  Moldovába, 
Hires  Laczfi  Endre  székely  táborába; 
Megpróbálta  karját  a  tatárok  ellen. 
Mivelhogy  régóta  hever  a  hüvelyben. 

Ekkor  esett  az,  hogy  a  tatárok  kánját 
Elfogá,  kihúzta,  széllyelverte  nyáját, 
Mint  mikor  a  juhász  botját  közre  dobja : 
Széllyel  ugrik  a  nyáj :  s  a  nagy  kost  kifogja. 


•í  Dalid*  idők. 

Elevenen  vitte  Laczfihoz  a  kámot, 
S  elbucsúzék  Toldi,  miután  beszámolt : 
Megsugá  négy  szem  közt,  hogy  ki  volna,  s  kérte 
Szóljon  egyet-kettőt  a  királynál  érte. 

Laczfi  ezt  örömmel  fogadta,  hogy  meglesz, 
Toldi  pedig  indult  szomszéd  lengyelekhez : 
Hanem  a  góbék  közt  foly  különös  beszéd. 
Mert  nem  ismerek  fel  Toldi  bajnok  kezét. 


Azt  esküszi  lófő,  azt  esküszi  gyalog : 
Csuda  történt,  ámbár  szemmel  látott  dolog : 
Néhai  Szent  László  nagy  király  vezette 
ókét  a  pogányság  ellen  ütközetre. 

Mert,  a  mikor,  úgymond,  épen  tűzbe  mentek, 
Hogy?  hogy  nem?  előttök  egy  vitéz  jelent  meg. 
Fegyverkezve  talpig  vérttel  és  pánczéllal, 
Sima  csiszolt  vassal,  csillogó  aczéllal. 


Roppant  nagy  ló  tombolt  (tódítják)  alatta. 
Maga  is  egy  fejjel  őket  meghaladta ; 
Pallos  a  kezében  s  nagy  fejű  buzogány, 
Miinek  a  szelétől  csakúgy  dűlt  a  pogány. 

Sőt  nem  egy  a  hitét  arra  is  ajánlja. 
Hogy  fején  tündöklött  arany  koronája, 
Feje  fölött  pedig,  fényes  kerekségben, 
Koronás  asszony  űlt  a  levegő  égben. 


Voltak  ugyan,  a  kik  ezt  kétségbe  vonták, 
Hanem  azt  mindnyájan  bizonyosnak  mondák, 
Hogy  maga  Szent  László  király  a  levente 
S  hogy  Szűz-Mária  volt  az  asszony  felette.* 

Akárhogy*,  akármint :  a  győzelem  övék, 
Czelnai  jó  borral  iszszák  is  a  levét, 
A  mit  örömében  Laczfi  Endre  oszta, 
Erdélyből,  magával,  sok  tömlőben  hozta. 

*   Dubniczi   krónika. 

Mi  pedig  siessünk  Toldi  Miklós  után 
Bujdosó,  vándorló,  viszontagos  után; 
Sok  esett  őrajta,  sok  jeles  történet 
A  mi  fölött  most  csak  elsuhan  az  ének : 

Elsuhan,  átsuhan,  mint  a  fecske  szárnya 
Mely  a  tavat  éri,  belé  még  sem  mártja, 
Vagy  mint  szökdelése  víz  felett  a  kőnek. 
Mely ly el  a  gyerkőczök  a  folyamon  szőnek- 


Tudta  ő,  hogy  Kázmér,  lengyelek  királya. 
Egy  testvér  Lajosnak  az  édes  anyjával ; 
Tudva,  e  szerént  hogy  azok  ketten  egyek. 
Gondola  magában:  ((Oda  bizvást  megyek. 

Mint  magyar  vitézzel,  jól  fog  bánni  velem, 
Itt  ez  a  kard :  e  lesz  ajánló  levelem ; 
Tán  szolgálhatok  is  némi  részben  neki. 
Tán  Lajosnál  értem  magát  közbeveti.)) 


Ilyes  gondolattal  odaért,  hol  vissza. 
Napkeletre  önti  habjait  a  Nyisztra; 
Komp  vinné  az  utat  keresztül  a  vízen, 
Most  ki  vala  kötve,  de  a  tuIsó  részen. 

Toldi  a  révésznek  mindegyre  kiáltott, 
Karjával  is  inte,  bár  senkit  se'  látott, 
Beléúna  végre  s  abbahagyta  osztán 
Integetni,  mint  a  szélmalom  a  pusztán. 


Pirkó  paripáját  folyamnak  biztatja, 
Bencze  is  ért  arról,  utána  úsztatja. 
Így  a  parthoz  jutnak,  mely  azonban  sziget. 
Néhol  bokros  erdő,  néhol  tisztás  liget. 
De  ki  látott  ilyet!  mindenik  fa  bitó: 
Hozzákötve  egy-egy  isten  adta  zsidó; 
Szájokat  feszíti  száraz,  fojtós  moha, 
Alig  fedi  őket  az  egy  testiruha. 


25  4  Daliát  idSk- 

Kapott  ez  alkalmon  a  vitézlő  Benczc, 
Jól  kifent  kardjával  egy  husángot  metsze, 
Kezdé  a  legelsőt  ugyancsak  páholni, 
De  felháborodván,  így  riad  rá  Toldi : 

([Mennydörgőm  adtát  is!  —  vered,  a  kit  vernek ?» 
Szepegett  a  szóra  Bencze,   mint  a  gyermek; 
Parancsolta  Miklós,  hogy  rögtön  eloldja ; 
Jgy  panaszlá  a  bajt  Ábrahám  utódja: 


« Költözünk,  bujdosunk  szép  Magyarországból, 
Számkivetve  onnan,  király  parancsából. 
A  miért  ősei  hitét  nem  hagyá  el : 
Költözik,  bujdosik  a  szegény  Izrael.* 

Hogy  e  komphoz  értünk  —  nem  tudván  előre  — 
Dovecz  az  óriás  ennek  vámszedője  — 
A  mit  életünkben  összesugorgattunk  — 
Oh  égi  —  mint  az  ujjam  —  meztelen  maradtunk. » 


dOIdd  meg  társaidat!))  a  levente  szóla, 
S  elfordulván,  többé  nem  méltattp.  szóra. 
Hanem  fölkereste  Doveczet,  a  zsiványt : 
Iszonyú  mulatság,  a  mit  épen  csinált. 

Egy-egy  fiatal  cseit  a  földig  lehajta, 
S  midőn  felereszti,  már  zsidó  függ  rajta; 
Visszapattan  a  cser,  az  elégen  túl  is. 
Kolompol  a  terhe  innen  is,  meg  túl  is. 


Észrevevén  Toldit  a  bokron  keresztül, 
Egy  fiatal  gyertyánt  fölszakít  tövestül. 
És  úgy  várja  készen,  mint  valamely  bottal. 
Ütni  huzakodó  feszes  állapottal. 

De  Miklós  zúdítja  zubolynyi  buzgányát : 
Eltalálta,  épen  a  vakszeme  táját. 
Vak  is  lett  azonnal,  siket  is  lett  tőle, 
Tompa  ökröndéssel  lezuhant  a  földre. 

*■   KOküllei  János. 

Megpihene  mostan,  a  cselédjét  várva ; 
Hát  íme  közelget  éktelen  nagy  lárma: 
Hallik  Bencze  hangja:  «Egy-egy  arany!  zsidók 
A  miért  megmenténk,  fizessetek  adót!» 

Másfelöl  perpatvar,  csúnya  veszekedés : 
«Nem  volt  semmi  alku  —  nem  volt  semmi  kötésl» 
Toldi  haragszik  is,  nevet  is:  <r gorombái 
Hogy  mersz  elegyedni  te  az  én  dolgomba?* 


Így  dorgálta  Benczét ;  s  így  ez  abban  elmúlt; 
E  kis  tréfa  után  Toldi  tovább  indult, 
De  nem  a  királyhoz,  Krakó  városába : 
Üres  kézzel  nem  megy,  gondola  magába. 
Hanem  viszen  neki,  szép  szavai  mellett, 
Fényes  ajándékot,  fényes  győzedelmet ; 
Alkalom  volt  erre :  sok  garázda  litván 
A  lengyel  hadakat  mindennap  szorítván. 


Eszébe  jutott  a  régi  háborúság ; 
A  lemhergi  vásár  csak  tennapi  újság  :* 
Miszerint  a  litván  rablók  feje,  Olgárt, 
Felgyujtá  a  várost,  leölé  a  polgárt. 

Kapzsi  nép  a  vásárt  hogyan  verte  széllyel. 
Drága  selyem-bársonyt  mértek  kopjanyéllel; 
Nem  árult  az  adó,  és  a  vevő  nem  vett : 
Mégis  elkölt  minden,  pénze  mégis  elment. 


E  tudva,  magát  ő  lengyelekhez  adta; 
Erejét  karjának  úgy  is  kimutatta 
Hogy  Lubárí  és  \ejslut,  megszaladva  rútul, 
Minden  kedvök  elment  újabb  háborútul. 

Így,  a  harcz  mezején  töltve  néhány  hetet, 
Toldi  a  sereggel  Krakóba  sietett; 
Fényes  diadallal  vezeték  Krakóba, 
Hol  immár  elébb  is  forgott  neve  szóba. 

*'   Fessler,  Dlugoss  után. 


6  jy alias  idők- 

Tudniillik  Eszter  a  szép  zsidó  leány* 
Hallotta  Doveczről :  mit  mivelt  a  zsivány; 
Hallotta:  ki,  mikor?  hogyan  tanítá  meg; 
Hite  sorsosait  hogy  szabadítá  meg. 

Eszter  a  királynál  benn  vala .  .  .  még'  nagy  benn! 
Orcza  nélkül  való  fejedelmi  kegyben ; 
Nem  csuda  tehát,  hogy  Toldinak  a  híre, 
jó  szállást  csinálni,  előbb  odaére. 


Nosza  hát,  nagy  torral  a  győzelmet  üllik, 
A  mi  tivornyának  is  bizony  beillik; 
Első  hely  közöttük  a  zsidó  leányé : 
Szebb  ruhában  űl  ott,  mint  Sába  királyné. 

Az  urak  ellenben  isznak  kegyetlenül, 
Az  a  nyertes,  a  ki  asztal  alá  kerül ; 
Olyan  mesterség  ez,  hogy  könnyű  az  útja : 
A  ki  nem  tanulta,  az  még  jobban  tudja. 


Eszter  pedig,  ámbár  szeme  Toldin  jára. 
Felügyelt  a  király  arany  poharára  : 
Piros  galamb-ajka  sűrűn  megcsippenti : 
Akkor  ivás  nélkül  meg  nem  állja  senki ; 

Legalább  a  király  ugy  van  azzal  mindég. 
De  poharazásban  legelső  a  vendég : 
Maga  is  a  király  nézi  gyönyörködve, 
Szivesen  beszélget  vele  időközbe'. 


Kérdez  tőle  holmit;  sokszor  emlegeti, 
Hogy  Lajost,  az  öcscsét,  mily  igen  szereti ; 
Országát  is,  úgymond,  végre  neki  adja, 
Feltette  magában:  mert  hát  kire  hagyjál 
Többet  is  beszélne,  kérdene  Tolditól : 
De  nyelve  az  eszét  már  nem  éri  utói. 
Megakadt  egy  szóban,  a  kellő  középen ; 
Nehéz  lett,  elalutt  a  nagy  bársony  széken. 

^    Ugyanaz. 

Így  vége  szakadván  tusnak,  boritalnak. 
Tehetsége  szerint  kiki  hazaballag ; 
Toldi  is  hazament,  lefekünni,  oda, 
A  hol  készen  várta  egy  szép  vendégszoba. 

Esze,  lába,  helyén ;  a  nyelve  :s  fordul. 
Hanem  az  orczája  tüzel  a  sok  bortul. 
Zúgó  füleiben  vad  muzsika  dörmög. 
Szeme  előtt  pedig ...  hej  1  a  bor  nagy  ördög. 

Szeme  előtt,  mondom,  a  zsidólyány  képe. 
Ifjúság:  bolondság!  mi  nem  jut  eszébe I 
Eszébe  jut  minden,  annyi  minden  régi  — 
Mikor  a  kőből  is  olaj  cseppent  néki. 

Hol  ezen  jár  esze,  hol  a  zsidólányon 
Nem  bír  elaludni,  hánykódik  az  ágyon. 
Mikor  egy  vén  asszony  a  szobába  lépve. 
Bár  csak  ketten  vannak,  suttog  a  fülébe. 


Sug>/a  beszél  hozzá,  mert  a  nagy-felszónak 
Több  orczája  van  ám,  mint  a  susogónak : 
Attól  is,  ki  hallja,  attól  is,  ki  mondja, 
Szégyenli  az  magát,  hangosan  kimondva. 
Toldi  a  szégyenre  —  gondol  is  ő  erre ! 
Követi  az  asszonyt  egy  bizonyos  helyre, 
Végig  a  tornáczon,  keresztül  a  házon : 
Szőnyeges,  aranyos  tizenegy  szobákon. 


Tizenkettedikhez  érve  most  a  banya, 
Mutatá  az  ínyét,  mintha  mosolygana. 
Csendesen  kopogtat,  leskelődve  nyit  be, 
Csak  Toldit  ereszti,  maga  nem  megy  itt  be. 

Lanyha  széllel  akkor  mind  az  ajtónyílat 
Megcsapá  egyszerre,  mind  a  kedves  illat.  — 
Azt  gondolta  Miklós,  hogy  nem  is  szobába. 
Hanem  egyenesen  lépett  mennyországba. 

Ai .tr.y   János  művei.    )V.  '7 

Nem  volt  abban  ágy,  szék,  vagy  más  czifra  holmi, 
Miat  az  ilyen  házat  szokás  bútorolni ; 
Közepéről  egy  mécs  rózsaszínű  lángot  — 
Piros  üvegen  át  terjeszte  világot: 

]gy  néz  vissza  a  nap,  mikoron  az  esti 
Felhőkkel  a  tájat  bibor  szinre  festi. 
Fede/é  a  földet  bolyhos  bársony  szőnyeg. 
Melyet  a  láb  érez  puha  fris  mezőnek. 


S  mint  megannyi  lombos,  leveles  zöld  cserje, 
Virág  volt  lerakva,  külön-külön  helyre. 
Magokat  szép  színnel,  árulják  illattal. 
Egy  erdőt  képeznek,  tükör  lévén  a  fal : 

Százszor  veti  vissza,  hogy  erdőnek  véljed. 
Közepén  a  szoba  kereken  lemélyed, 
Lejáró  van  oda  lépcsős  márvány  padon. 
Köröskörül,  mint  a  bányába  Váradon. 


Három  fehér  lépcső  viszen  a  gödörbe, 
Három  látszik  ismét  alább,  mint  tükörbe*. 
Mert  a  negyediket  sima  víz  takarja, 
Mely  ön  árnyékától  most  egészen  barna. 
Fürdő  szép  leányok,  hajladozó  testtel, 
Látszanak  csúszkálni  a  lépcsőkön  le  s  fel, 
Látszanak,  jól  mondom,  mert  meg  se  mocczannak. 
Nem  szégyellnek  semmit,  mivel  köbül  vannak. 


Fehér  lábát  egyik  most  ereszti  belé, 
Más  pedig  a  vízből  most  vonja  kifelé. 
Harmadik  a  lépcsőn  szárítkozik  ülve,  — 
Szembe,  háttal,  hanyatt,  —  mindenképen  dűlve. 

Legfejebb  és  legtúl  karját  nyújtja  kettő. 
Nagy  ezüst  medenczét  fogva,  mint  egy  teknő, 
Hátra  emelik  azt,  testök  visszagörbűl, 
Mintha  így  a  partra  tennék  a  gödörbűl. 

Még  túl  a  két  lyányon,  szembe  az  ajtóra, 
Másik  kettő  térdel  a  szoba-pallóra. 
Párosan,  de  kissé  széllyelebb  egymástul, 
Kettő  pedig  összébb,  emezeken  hátul. 

Valamit  emelnek  közbül  ezek  négyen, 
Ketteje  görnyedve,  más  ketteje  térden. 
Könnyű  hintaszéket,  a  mi  négy  szíjon  lóg. 
Tengeri  csigához  mindenbe  hasonlót. 

Fölfelé  a  háta  tornyodzik  magosán. 
Dinnye-gerezd  formán,  hosszú  rovátkosan, 
Széle  széllyelterped,  mint  a  páva  farka, 
Hanem  tiszta  fehér,  nem  pedig  oly  tarka. 

Selyem  boritéka  ki  van  tömve  puhán, 
Jobb  az  ülés  rajta,  mint  a  gyenge  mohán, 
Benne  a  szép  Eszter,  kissé  hátra  dűlve, 
Hintázgatja  testét,  sem  fekve,  sem  ülve. 


Lábait  az  ezüst  medenczében  tartja. 
Csekély  öltözet  van  hideg  ellen  rajta, 
Pongyola  szabású  ritka  fehér  kelme, 
Gömbölyű  termetét  kimutatja  selyme : 
Termetét  egészen,  a  szinét  is  félig. 
Kebelétől  kezdve  le  a  lábszár  élig ; 
Nagy,  fekete  haja,  derekán  átvéve. 
Kétfelől,  mint  egy  öv,  foly  le  az  ölébe. 


Első  gondja  volt,  hogy  mellét  betakarná, 
(Mutatta  legalább,  mintha  ezt  aicarná), 
Szemérmesnek  látszó  szempillái  alatt 
Ravaszul  leskődött  a  hamis  gondolat. 

Zavarodva  Toldi  még  mindegyre  ott  áll : 
« Asszonyom,  hadd  értsem,  mi  okon  hivattál!* 
De  hamar  megbánta  együgyű  kérdését. 
Szégyellve  az  asszony  hangos  nevetését. 


Datids  idők. 

tAzér'  hivattalak))  monda  neki  Eszter, 
«Hogy  ezt  a  medenczét  lábam  alól  vedd  el.í 
Odamene  Miklós,  térdeit  a  kőre, 
Lebocsátá  frísen,  a  márvány  lépcsőre. 

Fehér  lábacskáit,  rózsaszínű  habban. 
Megtalálta  s  kezdé  mosogatni  abban ; 
De  mi  alatt  piros  szép  körmeit  mosta. 
Eszébe  jutott  az  ártatlan  Piroska. 


Felkapá  az  edényt,  maga  is  felállván  ; 
Eszter  pedig  most  a  kőleányok  vállán 
Pihentette  lábát,  a  mellyek  ott  elől 
A  medenczét  tárták,  lám  mondom,  kétfelől ; 

Így  űlt,  mosolyogván  a  Toldi  szemébe. 
Hanem  a  vitéznek  komor  lett  a  képe: 
«Adta  bestiája!))  káromkodik  s  nevet  .  .  . 
Szeme  közé  önti  a  sok  szappanlevet. 


Egyszeribe,  mint  az,  kit  ostorral  vágnak. 
Végit  érte  Miklós  tizenegy  szobáknak. 
Onnan  a  tornáczra,  onnat  az  udvarra, 
Sebesen  csapódik,  hol  jobbra,  hol  balra. 

Fölkereste  Benczét,  felrázta  keményen  : 
«Nyergelj  fiu,  nyergelj !  de  mindjárt  meglegyen!)) 
Alig  is  tölt  abba  három-négy  pillanat, 
Hogy  már  Toldi  Miklós  a  mezőkön  haladt. 


Eszter  pedig  és  a  banya  köztanácson. 
Arra  liatároztak,  hogy  lármát  kiáltson  ; 
Nem  sok  a  látatja,  mert  akármit  csinál, 
Minden  ember  alszik,  főképen  a  király. 

Világos  viradtig  ott  lesé  az  ágyát. 
Akkor  elővette  Potifárné  vádját, 
A  mire  tanítá  szégyen  és  a  bosszú  — 
Hanem  ez  az  ének  már  nagyon  is  hosszít. 


"Ettő  dolgozat. 

«Tart  vala  az  asszony  .  .  .  nagy  siralmat.w 
Jlíotvai. 


Toldiné  bús  szíve  otthon  is  csak  fáj?. 
Szomorú  lőn  neki  csendes  háza-tája, 
Szomorú  és  siket:  a  hová,  jól  tudja, 
Hire  a  fiának,  ha  volna,  se  jutna. 

Azér'  eltökelé  hog)'  Budára  menjen  : 
Sok  ember  megfordul  oly  világos  heiyen. 
Népek  és  or.^zágok  útja  metszi   átal. 
Szemfül  ember  ottan  mindig  ujat  lát,  hall. 


De  meg'  czélja  is  volt  az  özvegy  királynét 
Felkérni,  hogy  lenne  szószóló  fiáért, 
Visegrádra  menni,  elébe  járulni, 
Egy  kis  ajándékkal  lábához  borulni. 

Rögtön  is  hozzálát,  késedelem  nélkül. 
Elrendeli  házát  és  az  útra  készül ; 
Mezei  munkának  úgy  is  szűnt  a  napja: 
A  mi  hátra  van  még,  azt  Benczére  hagyja. 


Azután  egy  belső  régi  szekrénybe  nyúl, 
A  melyet  magával  hozott  menyasszonyul ; 
Nehezen  nyiták  ki,  sorba  vették  hárman, 
Kulcsa  megfeledte  a  járást  a  zárban. 

Toldiné  felhajtja  felső  takaróját. 
Gondosan  beszerzett  halálra-valóját. 
Akkor  vigyázattal,  jobb  kezét  ledugva. 
Keresgél  fenéken  valamit  egy  zugba. 

Előbb  is  az  arany  koszorút  vévé  ki. 
Anyai  jószága  volt  e  párta  néki, 
Úgy  szállott  az  mindég  leányról  leányra. 
Bajos  lenne  hamar  megmondani,  hányra ; 

Gyémánttal,  rubinnal  a  czifrája  ékes, 
Smaragd  benne,  szép  zöld,  opál  benne  kékes, — 
Odagörbül  a  lyány,  Jélekzetet  sem  vesz, 
Szeme  ragyogása  a  köveken  túltesz. 


Azután  kösöntyű,  szinte  olyan  áros, 
Került  napvilágra,  összeillő,  páros, 
Melyeket  a  férje  adott  jegybe,  Lőrincz, 
Melyeket  azóta  kettős  gonddal  őriz. 
Hamisan  Etelke  nagyanyja  karjára 
Kapcsolá  az  arany  pereczet,  próbára : 
Feliántá  egészen,  feljül  a  könyökén: 
Maga  Toldiné  i«i  mosolyogta,  szegény. 


Majd  elővéve  a  szinehagyta  övet, 
Lefeszíté  róla  késhegygyei  a  követ. 
Drágakövet,  gyöngyöt,  melylyel  ki  volt  rakva. 
Ezt  is,  a  többihez,  kis  kosárba  rakta. 

Arany  lánczot  és  még  több  ily  csecse-becsét 
Tőn  hozzá,  minek  csak  gondolt  némi  becsét; 
Betakarta  osztán,  szép  fehér  kendővel, 
Sok-rét,  hogy  semmi  ne  hulljon  ki  belőle. 


Most  az  eleséggel  megrakott  szekérbe 
Széna-ülést  töm  az  öreg  Bencze  térde, 
S  od'adván  a  gyeplőt  egy  suhancz  legénynek. 
Bölcs  tanácsaival  nem  látszott  fösvénynek : 

Ezt  így  kell,  amazt  úgy ;  mutatá,  hogy  lássa. 
Mi  a  lóhajtásnak  különös  fogása, 
Elmondá  az  utat,  egészen  Budáig : 
Itt  s  itt  hajszra,  csára,  tekerűl,  szétválik. 

Unta  is  már  a  szót  Gere,  a  tanítvány, 
Ostorával  néha  nagyokat  suhintván  ; 
Meg-megcsapta  lábát  a  lógós  lovának, 
S  megrántá  a  gyeplőt,  hogy  ne  szaladnának. 

Végre  aztán  felült  a  nemzetes  asszony, 
Meghagyá  Benczének :  mit,  hogy  igazgasson, 
Mellé  unokája;  míg  egy  leány  cseléd 
Be-lim-lomozá  a  szekér  első  helyét. 


De,  mikép  utazott  Toldiné  Budára, 
Nem  méltó  az  ilyen  tisztes  krónikára ; 
Háza  volt  Miklósnak,  oda  szállá  Budán; 
Mint  a  magáéba  kedves  fia  után. 

(Több  nincs.) 


DALIÁS  IDÓK. 

RÉSZLETEK  A  MÁSODIK  DOLGOZATBÓL. 

ELSŐ  ÉNEK. 

Ugyanaz,  mint  a  fentebb  közölt  1848.  évi  első  dolgo* 
zatban. 

MÁSODIK  ÉNEK. 

Kesziben  Rozgonyi  nagy  készületeket  tesz  a  fényes  hadi- 
játékra, melyben  Piroska  keze  lesz  a  verseny  díja.  Maga 
Lajos  király  is  lerándul  pompás  kísérettel,  közte  Toldival. 
(j — 7  versszakasz  azonos  Toldi  Szerelme  II-  ének  1 — 7  sza- 
kaszával.)  Ut  közben  a  kompolti  kastélyban  meghálnak : 

Este  a  kompolti  várkastélyban  háltak, 
Hajnali  szellővel  megin'  útra  szálltak; 
Még  szárnyára  sem   kelt  a  nagy  ut  harmatja 
S  a  tegnapi  nyomot  épségben  mutatja  ; 

Szőke  a  mező  is,  mintha  deres  lenne  ; 
Lova  kesely  körmét  vígan  mossa  benne ; 
Toldi  a  csapattal  követi  sebtében  .  .  . 
Vele  fut  a  hold  is,  visszafut  az  égen. 


Hát  egyszer  a  pusztán,  selyt-m  szőke  hajjal. 
Emeli  fejét  a  piros  arczu  hajnal  I 
Kiséri  a  nagy  nap,  burokba'  születvén, 
Sugárit  a  földre  széllyel  teregetvén  ; 

Száz  meg  száz  pacsirta  az  eget  ellepi ; 
Mindenütt  a  virág!  minden  oly  ünnepi! 
Az  idő  e  napnak  nem  maradt  adósa : 
Olyan  a  szép  pünkösd,  mint  egy  kinyílt  rózsa. 

Ebéd  tájon  immár  nagy  süvegü  sátrak 
Mint  valamely  tábor,  messzünnen  tarkáltak. 
Hallatszott  is  vékony  csöngettyűk  rívása. 
Buzgó  jámbor  népnek  templomba  hívása- 
Lépteit  a  király  kettőzteti  gyorsan, 
A  mint  odagondol,  egyszeribe'  ott  van  ; 
Körűiveszi  bizvást  férfi,  asszony,  gyermek, 
Hogy  öröm  azt  nézni  a  szegény  embernek. 

Kesziben  Rozgonyi  fogadja  az  érkezőket.  Készülődések  a 
lovagjátékra.  (Azonos  T.  Sz.  11.  9 — 18  szakaszával,  de  az 
utóbbiban   ez  egy  versszak   hiányzik  :) 

Ott  aczélüng  habzik  lovon  és  gazdáján, 
Ott  pánczél  dagad  a  bajnok  szíve-táján, 
Zárt  sisakon  nagy  toll  bokrosán  imbolyog, 
Drágakő  csillámlik,  arany  ezüst  sajog; 

Ott  suhogó  selyem,  puha  bolyhu  bársony, 
Nyusztperém  egyiken,  hermelin  a  máson  ; 
Daliát  és  nézőt  terheli  a  pompa; 
Ritka  helyen  látni  ennyit  egy-izromba. 

Maga  a  lovagjáték  következőleg  folyik  le : 

Krre  minden  bajnok  a  nyilát  kihúzta, 
Ki  legyen  az  első  :  koczka  határozta ; 
Páronkint  ereszti  őket  a  bajmester, 
A  vad  lovak  elől  könnyen  ugró  testtel. 


S  megosztja  közöttük  a  napot  a  szelet 
Arar.yos  botjával  vágván  feje  felett. 
Most  a  két  vas-ember,  körme  is  pánczélba' 
Messziről  egymásnak  pajzsát  veszi  czélba ; 

Vágtat  a  ló,  vágtat,  nem  is  győzne  jobban, 
Háromhegyű  dárda  feszül  a  marokban. 
Összecsap  a  két  hős :  a  paizs  megkondul : 
Egyik,  vagy  mindkettő,  hanyatt-homlok  fordul. 

Van  olaszdöfés,  hogy  magas  deszkapalánk 
Választja  cl  őket,  mintegy  udvar  gyanánt; 
Van  német-rohanás :  ember,  ló  kitömve. 
Hogy  röpít  a  szalma  velők  egyetembe; 

Hanem  a  legtöbb  rész,  ősi  magyar  módon 
Hegyes  aczélt  hordoz  a  bajvivó  rúdon  : 
Mirevaló  a  pajzs?  védje  kiki  magát, 
Vagy,  ha  ezt  nem  tudja,  ám  hadd  szegje  nyakát  1 


Sokan  víttak  immár  a  daliák  rendben, 
Kiket  elszámlálni  se'  idői.i  se  kedvem  ; 
Sok  dárda  törött  el,  repüle  sok  tarosa 
Hogyha  nem  volt  ember,  a  ki  azt  megtartsa. 
De  most  im  beugrat  egy  balog,  egy  sete; 
Kérdezi  a  népség:  vajon  ki  lehet-e? 
Nem  gyanítják,  hogy  az  önnön  maga  Toldi, 
Mert  mi  szükség  annak  balkézzel  harczolni ! 


Azt  hivék  bajtársi  hogy,  a  mennyi  kedve. 

Sátorában  alszik  földre  heveredve. 

Az  e^ész  játékot  semmire  becsüli; 

Ha  tudnák,  kivel  fog  a  bajuk  meggyűlni! 

Pedig  az  erejét  nem  is  adja  ez  ki. 
Nem  magáért,  hanem  csak  Lőrinczér'  tesz  ki ; 
Helybehagyá  Lőrincz  (lesve  a  sátorban). 
Megvallotta,  hogy  már  ő  se'  vína  jobban. 


Az  első  vitéznek,  kivel  Toldi  játszik. 
Tompa  nagy  ütéstől  szeme  is  káprádzik. 
Felfordul  a  világ  —  ő  pedig  lefordul,  — 
Alig  birta  magát  fölszedni  a  porbul. 

Személye  kilétét  hiába  titkolta. 
Többen  ráismertek,  hogy  az  ifjú  Kolta ; 
Almás-szürke  lovát  elvezette  gyalog ; 
Nem  neheztel  érte,  hisz  katona  dolog. 

Erre  másik  állt  be :  az  ifjú  Balassa, 
(Könnyű  ráismerni)  a  király  inassá, 
Szemes,  fürge  bajnok,  eleven  mint  a  esik, 
Toldi  rúdja  elől  gyorsan  félrehajlik. 

De  Miklós  a  rúddal  oldalvást  lepedzi, 
Szánja  a  kengycivas,  lábát  nem  ereszti, 
Lova  meghurczolja  sarkantyúnál  fogva. 
Nagy  vargabetűt  ir  fejjel  a  homokba. 


Toldi  pedig  intett,  hogy  még  víni  kivan  ; 
Jelt  ad  a  baj  mester,  más  lovagot  híván, 
De  vontatva  készül  Lőkös,  a  harmadik, 
Ráér  a  jó  Miklós  széllyelnézni  addig. 

Lova  lassan  ballag ;  körbe-körbe  léptet. 
Nézi  a  nézőket,  a  sok  szép  cselédet. 
Mintha  kertben  volna,  mind  virág  közt  járna. 
Pánczélos  dereka  nem  hajlik  utána  I 


Ez  alatt  Piroska  rózsaszín  sátorban 

A  vitéz  fiúkat  nézi  vala  sorban  ; 

Keresi  félszemmel :  köztük  van-e  Toldi  ? 

Mert,  hogy  azt  szeretné,  könnyű  elgondolni 

Szeretné  neméért,  szeretné  nevéért, 
Szeretné  ma  látott  deli  személyéért ; 
Visszaveti  lengő  fátyolát,  hogy  lássa. 
Mond  neki  valamit  szive  dobogása. 


Toldi  is  a  lyányr?  —  de  csak  amúgy  fennyen 
Oda  veti  szemé'.  ....  el  se'  vette  könnyen  ! 
8  mint  midőn  az  ember  érez  benső  vádat, 
Azt  se'  tudja  hogy  mért?  lelke  ugy  rátámad; 

Lovagi  sisakja  mintha  égne  arczán 
Oly  igen  pirul  e  mai  tolvajharczán. 
Mintha    útja  veszve  nem  találná  czélját  .  .  .  . 
Nagy  hosszú  sóhajtás  emeli  pánczélját. 


268  Daíids  idők. 

Ekkor  esett  az,  hogy  Toldi  és  Piroska 
Együvé  gondoltak,  ketten  egy  dologra. 
Együvé  gondoltak,  együtt  sóhajtottak, 
A  miről  magok  is  tán  semmit  se'  tudtak. 

Ekkor  esett  az,  hogy  két  ifiú  cseléd 
Szíve  szerelmének  fonta  már  kötelét. 
Kötelét,  halálos,  örök  szerelemnek  .  .  .  . 
Én  uram  istenem,  add  jó  végit  ennek! 


Már  azonban  Lőkös,  Toldi  vívótársa, 
Feszíté  dorongját,  készen  a  futásru; 
«Jól  vigyázz!  ne  hibázz !»  riad  a  bajmester; 
Szégyelli  azt  Miklós  (neki  szól  most  egyszer) 

Öklelő  szerszámát  kapja  jobb  kezébe. 
Hogy  előbb  senye  volt,  most  nem  jut  eszébe. 
Hanyatt  löki  Lőköst  nagy  marha  lovastul,  — 
Az  ember  füle  majd  siket  lesz  a  tapstul. 


Nem  is  akadt  ember,  hogy  Miklóssal  víjon. 
Senkinek  se*  kellett  a  leány  e  díjon  : 
Csak  Rozgonyi  Máté  szíveié  nehezen. 
Hogy  Piroska  húga  más  vitézé  leszen. 

Húga  és  vagyon  ja.  ö  hiába  kérte: 
Most  fejével  immár  kell  játszani  érte; 
Kiugrat  a  sorból :  avagy  élet  vagy  halál  1» 
Az  erős  Toldival  átellenbe'  megáll. 


Hanem,  mikor  aztán  lobogó  kantárraJ 
Megered  a  két  ló  a  dalia  párral. 
Feszesen  a  dárdák  messzire  kinyúlnak 
Mint  egyenes  szarva  csődör  egyszarvúnak, 

S  látja,  mint  egy  gályát,  közelítő  szörnyet. 
Nevekedni  Toldit :  Rozgonyi  elszörnyed, 
Lágy  szivét  elejti,  vak  dühét  felejti. 
Rúdja  fényes  hegyét  a  homokba  rejti. 


7{ész!etek  a  második  dolgozatból.  269 

Visszarántá  Miklós  tanult  lova  száját, 
Pisszegés,  hurítás  üldözé  a  gyávát ; 
De  a  mulatságnak  azér'  nem  lett  vége. 
Tovább  is  szerette  nézni  ő  felsége. 

Sokan  törtek  láncsát,  lovon  ugy,  mint  gyalog. 
Voltak  mindenféle  testi  viadalok, 
Ember  ember  ellen,  vagy  csapat  csapattal, 
Múlaták  a  királyt,  ügyes  fordulattal. 


B'fkozás,  lovaglás,  kopjavetés  járta. 
Dolgozott  nyil  és  kard,  buzogány  és  dárda; 
Majd  paraszt  szerszám  is  jött  napfényre  végül. 
Kasza,  villa,  fustély  —   csupa  nevetségül. 
Toldi  is,  rossz  kedvét  el  akarván  űzni. 
Mint  a  sáskafölhőt  nagy  lárma  elűzi, 
Toldi  is  beállít  egy  goromba  cséppel : 
No  hiszen  jaj  annak,  a  kit  ez  megcsépel  I 


Megereszti  nyakát  a  csép,  mint  egy  gólya. 
Kelepel  a  végén  szijjas  hadarója. 
Csattog  össze  a  rud,  a  pánczél  is  pattog, 
Tombol  a  két  vívó,  döng  a  föld  alattok. 

Toldi  a  bajtársát  vissza-visszagyűri. 
Három  izben  a  tért  vele  megkerüli ; 
Támad  iszonyú  zaj,  kaczag  a  tenger  nép, 
Ugy  hogy  nevettében  megrendül  a  környék. 


Így  lett  vége  ama  híres  viadalnak. 
Követé  pompája  terített  asztalnak 
Azután  meg  a  táncz,  jutalom  osztása. 
Egy  szép  rózsaszálnak  a  leszakasztása. 
Rozgonyi  csak  inte,  és  az  adott  jelre 
Sátor  ereszkedett  a  bajvívó  helyre 
Nagy  magas  árboczról,  száz  meg  száz  kötélen. 
Roppant  fehér  vászna  lobogott  a  szélen. 

Sátor  alá  pedig  a  szolgalegények 
Háromszáz  személyre  asztalt  terítenek, 
Mert  a  többi  kivűl,  a  padokban,  evett, 
A  ki  nem  érdemié  nagy  vitézlő  nevet. 
Asztalhoz  is  üle  a  király,  a  vendég : 
S^ép  ruhás  hölgyekkel  az  idősb  leventék. 
Mert  az  ifjabbaknak  fenszolgálni  illett, 
Nyájas  susogással  a  fehérnép  mellett. 


Mielőtt  azonban  a  ragyogó  tálba 
Mártott  volna  Lajos :  először  felálla  ; 
Minden  ember  tudja  fejedelme  czélját, 
S  követé  a  buzgó  keresztyéni  példát  : 

Egy  szép  asztaláldást  monda  ő  felsége. 
Szava  messzi  csengett  a  nagy  csendességbe, 
Halkal  minden  ember  utána  könyörgött; 
Az  erős  vitézek  hangja  mélyen  dörgött. 


De,  mikor  az  áment  rányomá  a  népség, 
Vette  Lajos  király  csillagos  nagy  kését, 
(Gyémánttól,  rubinttói  csillogott  a  nyele), 
Kenyerébe  szúrta,  s  tálba  mártott  vele. 

Kiki  hozzáláta  örvendetes  arczczal. 
Kínálván  a  gazda,  egyszersmind  az  asztal; 
Igazán  nagy  beteg  volna  (és  nagy  csoda!) 
Ki  egy  olyan  asztalt  éhen  hagyna  oda. 


Hogy  aztán  elég  részt  vőnek  az  evésből, 
(Rozgonyiként  szólva :  sokat  a  kevésből !) 
Monda  Lajos:  ((Hát  már  fel  sem  is  köszöntöd, 
Leányom  Piroska,  nemes  Csuta  Györgyit ?ii 

Elpirult  a  szép  szűz ;  poharát  emelé. 
Az  arany  pohárba  rózsát  marta  belé  : 
Piczi  piros  ajka  tiikrödzött  a  szélén  - 
S  nyujtá  a  királynak.  Szólt  ez,  átalvévcn  : 

ű  Adjo»<  Isten  áldást  e  mai  munkára, 
Örvendő  öregkort  az  örömapára, 
Örökös  jóllétet  a  magyar  hazára : 
Tiszta,  igaz  szívből  kivánja  királyalj) 

Erre  nem  tudom  ki  a  parasztság  között 
Nagy  cserép  kannával  odakün  így  köszönt 
íÉltesse  a  királyt,  szegény  nép  javára!* 
Ezer  meg  ezer  száj  mennydörgi  szavára. 


Este  szakadt  vége  az  evés-ivásnak ; 
A  fiatalság  már  suttogta  egymásnak. 
Hogy  e  drága  időt  nagy-hiába  vesztik: 
Zúgolódott,  hogy  a  tánczot  meg  se'  kezdik. 

Végre  fölszedek  a  hosszú  asztalokat, 
Gyújtanak  azonnal  viaszgyertyát  sokat ; 
Csillagzott  a  gyertya  ezerféle  kőben. 
Gyémántos  boglárban,  arany  karkötőben. 


Majd,  a  tárogató,  síp,  dob,  a  mikor  szólt, 
Kezdenek  az  ifjak  daliás  toborzót 
A  szép  sátor  alatt,  körbe'  karikába', 
Ki  véré  a  nótát  a  vitézek  lába. 

Pengett  a  sarkantyú,  mind  egyszerre  pengett, 
A  fehér  kócsagtoU  mind  egyszerre  lengett, 
Táncz  közben  a  melles,  tomporás  vitézek 
Délczegen  egymással  farkas-szemet  néztek. 


A  fehérnép  pedig,  mint  egy  gyöngyös  párta. 
Körűi  a  padokon  a  táncz  végit  várta ; 
Legelt  a  sok  szép  szem  a  fiatalságon. 
Valamint  a  méhraj  a  mézes  virágon : 

Köntösük  szegélyét  a  víg  zeneszóra 
Emelgette  piros  papucsoknak  orra; 
Szemükből  ragyogott  a  szomjú  kívánság ;  — 
Mint  egy  rózsagyepű,  ugy  ült  a  leányság. 

A  vitézi  tánczot  követé  a  páros. 
De  nem  olyaji  csélcsap,  nem  olyan  betyáros : 
Halkan,  palotásán  a  király  kezdé  meg, 
Illett  a  magyar  táncz  a  legfőbb  személynek ; 

Szép  Piroskát  egyszer-kétszer  megforgatta, 
S  azzal  édes  terhét  más  vitéznek  adta ; 
Most  felállnak  többen,  vigabb  nóta  perdűl. 
Szilaj  kedvben  a  táncz  csak  a  végin  cserdűl. 


Majd  a  párnatáncznnk  következvén  sorja. 
Legény  is,  leány  is  a  térdvánkost  hordja. 
Zöld  bársony  a  párna :  viszi  kis  kezébe' 
S  letérdel  Piroska  ...  a  király  elébe. 

De  Lajos  a  táncztól  nyájasan  szabódott, 
Elengedte  a  lyány  .  .  .  nem  a  szűzi  csókot! 
Mit  tegyen?  megadta,  rá  meg  is  ölelte; 
Repesett  e  dolgon  minden  ember  lelke. 


Azután  egyedül  lejte  szép  Piroska, 
Földig  hófehérben,  mint  egy  virágos  fa, 
Melyet  a  könnyű  szél  erre-arra  lengéi ; 
Tánczra  híja  Toldit,  annak  már  nem  enged. 

Nem  is  kérte  Miklós,  nem  is  szabadkozott, 
Komor  tekintete  nyomba'  megváltozott, 
S  mint  borisza  ember  meghúzott  kancsóba : 
Szeme,  szive,  l~lk3  odalőn  e^y  csókba. 


Azzal  ölön  fogta,  és  járta  középen. 
Nagyokat  ujjantva  szilaj  örömében; 
Megmutatta,  hogy  mily  könnyen  elbir  karja 
Egy  fehércselédet,  ha  épen  akarja; 

Fel-felkapta  néha,  mint  vihar  a  pelyhet, 
Mintha  csak  ruháját  vinné,  maga  helyett ; 
Lebben  a  leányzó,  mint  kopján  a  zászló : 
Az  erős  vitézzel  a  könnyű  leányzó. 

Így  mulatozának,  valameddig  tetszett, 
Mignem  éjfél  tájban  már  a  hold  is  tetszett; 
Akkor  pihenés  lőn,  díjak  elosztása, 
Vitéz  eleinknek  hajdani  szokása. 

Összeülnek  mostan  a  viadal-birák 
Kik  a  harcz  folyamát  egy  nagy  könyvbe  irák  ; 
Nevezik  nevérül,  vagy  csak  czímerérül 
Melyik  vitéz  mit  kap  diadalmi  bérül. 


A  jutalmat  pedig  egy-egy  szép  szűz  adja, 
Meghajol  a  vitéz,  mikor  elfogadja, 
Megcsókolja  a  lányt,  mert  ez  kötelesség. 
Nem  hiszem  azonban,  hogy  terhire  essék. 

Öv,  szügyellő,  tarsoly,  —  gyenge  kezek  míve. 
Örül  az  ilyesnek  ifjú  bajnok  szíve;  — 
Csótár,  boglár,  forgó  bőven  telik  ottan  : 
Rozgonyi  se'  fukar,  s  a  király  is  ott  vanl 


Mind  eloszták  immár,  csak  egy  vala  hátra  : 
Kié?  kiki  tudta,  mégis  alig  várta: 
Egy  gyűrű,  jegy-gyűrű  —  köve,  jaj,  beh  szépen 
Villog  a  Piroska  remegő  kezében! 

Eredj,  Toldi  Miklós,  eredj  oda,  vedd  el  1 
Te  vagy  arra  méltó  sok  vitézi  tettel. 
Bajnok  termeteddel,  szerető  sziveddel  — 
Eredj  oda,  Miklós,  a  tiéd  az,  vedd  el ! 


Így  ütött  ki  a  csín  ;  —  így  még  akkor  este 
Rozgonyi  Piroskát  Toldi  eljegyezte 
Az  összes  nép  előtt  és  a  király  előtt. 
És,  ki  mindent  jól  lát,  a  nagy  isten  előtt.  — 

Toldi  kárpótlásul,  mivel  ugy  is  kérte, 
Lőrincznek  a  húga  jobb  kezét  igérte ;  — 
De  már  ideje,  hogy  oszoljon  a  vendég 
S  menjenek  alunni  a  fáradt  leventék. 

Arany  Jinot  művei.   JV. 


t^4  Daliás  idők- 


HARMADIK  ÉNEK. 


Lajos  király  még  ott  Kesziben  hírt  vesz  Nápolyból,  hogy 
öcscsét,  Endrét,  orozva  megölték.  Boszúra,  háborúra  készül. 
(Azonos  T.  Sz.  VU.  i— 8.)  Tehát  Budára  siet.  Vele  a 
boszúra  vágyó,   harczra  kész  urak. 

Toldi  is  fut,  gázol  a  király  lováig, 
Dönti  jobbra,  balra  nyergelő  szolgáit, 
Maga  csatol,  peczkel,  maga  felkantároz 
S  vezeti  a  Tündért  király  sátorához. 

Jól  esett  Lajosnak,  a  midőn  kilépe, 
Hogy  a  hű  levente  ugy  siet  elébe; 
De  nem  akará,  hogy  még  most  vele  menjen, 
Négy-öt  hétig,  úgymond,  múlasson,  pihenjen. 


Fölsegíté  szépen  a  nyeregbe  Miklós, 
Kengyelét  megtartván,  mint  akármely  csatlós 
A  király,  csak  fővel,  szomorúan  inte. 
Gazda  emberségét  szó  nélkül  köszönte. 

Szomorún  mosolygott  a  szép  Piroskára, 
Mint  felhőn  keresztül  a  nap  zöld  sugara 
(Permeteg  esőben,  nyáron,  ebéd  felé). 
Hogy  a  szegény  lányka  sirva  fakadt  belé. 


Ottan  jó  Budára  Lajos  útját  vészi ; 
Követék  csoportban  hű  magyar  vitézi, 
Morogván  az  úton,  mint  viharos  felhő. 
Mely  kicsiny  először,  de  nagy  lesz,  ha  feljő. 

Valahon  átkeltek,  valamerre  mentek, 
Lőn  háborodása  minden  rangnak,  rendnek  : 
Pap  a  papiszéken,  nemes  a  nyeregben 
Festi  a  közös  gyászt  fekete  szinekben. 

Nem  soká  Budáról,  széles  hazaszerte, 
A  hadra  hívó  kard  fejét  fölemelte, 
Majd  ősi  szokással,  mártva  meleg  vérbe, 
Majd  írva  pirosan  a  hívó  levélbe. 

Nem  parancsolat  ez,  nem  is  kénytelenség ; 
De  kinek  ne  volna  több,  mint  kötelesség? 
Ki  maradna  itthon?  ugyan  ki  ne  menne?  — 
Így  érzett  a  magyar :  Lajos  bízott  benne. 


Hadi    készületek.  (Azonos    T.    Sz.    Vll.     10 — 28;    de 
utóbbiban   hiányzik  a  következő  versszak:) 


Most  a  kopasz  róna  Rákoson  virágzik, 
Most  buborékot  hány :  sátortól  nem  látszik ; 
Most  lobog  a  zászló  ezerféle  szinben. 
Rajlik  a  vidor  nép,  csillog-villog  minden. 

Messze  a  mezőnek  fakó  meze  füstöl. 
Porfelleg  verődik,  melyben  a  ló  prüszköl. 
Egy  út  az  egész  táj  ;  a  csapatok  gyűlnek, 
Mint  villámló  felhők,  mind  össze  vegyülnek. 


A  dandárok  felvonulása.  Hősök  és  nemesi  czímerek  rajza. 
(Kevés  különbséggel  azonos  T.  Sz.  VII.  31 — 62.)  Toldi 
azonban   még   Kesziben   marad,   mátkasága  örömeit  élvezni. 


Így  az  egész  tábor  indulásra  készen 
Együtt  vala  Pestnél,  a  rákosi  részen ; 
Csak  Toldi  hiányzik,  csak  ő  marad  vissza, 
Édes  szerelemnek  kóstolóját  iszsza  ; 

Béke  van  szivében,  most  először  béke  ; 
Felejti  ha-óta  Rozgonyi  vendége. 
Az  egész  hó  egy  nap  és  e  nap  egy  óra  .  . 
Nincs  is  az  időnek  ottan  mutatója! 

Sőt  az  éj  meg  a  nap  sem  tesz  különbséget : 
Éb'-enlét?  vagy  álom?  sző  csupán  egy  véget  : 
Akkor  is  ott  járnak  egymás  deli  karján, 
Illatozó  kertben  fűzes  Tisza  partján  .... 

Mit  beszéltek  annyit,  ti  susogó  lombok? 
Miér'  búgtok  össze,  ti  páros  galambok? 
Hab,  hab  után,  mér'  futsz  örök  vágyódással? 
Így  álmodtak  össze,  gondolom,  egymással. 


Hanem,  előbb  hogysem  életét  megkötni, 
Toldi  a  harcz  gondját  el  akarta  vetni. 
Az  utolsó  harczét,  míg  foly  élte  hossza : 
Nincs  eset  azontúl,  hogy  szivét  megoszsza : 

Élni  fog  magának,  élni  Piroskának, 
Élni  ....  azt  nem  mondja  tovább  a  leánynak ; 
Egész  élte  sorját  hosszan  elrendezte, 
Mikor  együtt  voltak  az  utolsó  este. 


Hogy  aztán  a  hajnal  tetszett  indulóra, 
Megállt  jegyesével  a  leány  egy  szóra,  — 
Azaz  el  se  hagynák  azt  az  egy  szót  soha. 
De  nyerít  a  Miklós  nyughatatlan  lova. 

«Paripám  nyergelve,  lábam  a  kengyelbe' 
Isten  veled  at)ám  és  szívem  szerelme!* 
«>\ldjon  meg  az  isten,  kedves  fiam,  téged: 
De  várd  meg  legalább  a  kenyérebédet. » 


Megfogadta  Miklós,  elkelt  az  ebéd  is. 
Beszéltek,  beszéltek :  több  volt  hátra  mégis  ; 
Jött  azonban  Toldi  fegyveres  szolgája 
Hogy  nem  áll  a  Pirkó,  a  földet  kapálja. 

« Paripám  nyergelve,  lábam  a  kengyelbe'  - 
Isten  veled  atyám  és  szívem  szerelmei)) 
«Áldjon  meg  az  isten,  kedves  fiam,  téged : 
De  várd  meg  legalább  a  déli  ebédet,  d 

Megvárta,  mcgcvék  azt  is  együtt  délben, 
Jó-5oká  maradt  még  Toldi  menő-félben  : 
Ehol  jő  azonban  a  fegyveres  szolga : 
Nem  kell-e  bekötni  a  lovat  az  ólba? 

« Paripám  nyergelve,  lábam  a  kengyelbe'  — 
Megyek  édes  atyám  és  szivem  szerelme!  .  .  .  .» 
cHordozzon  az  isten,  jó  fiú,  de  már  ma 
Ugyan  hova  mennél,  ilyen  éjszakára  ?» 


«Este,  vagy  éjszaka :  tőle  nem  irtódzom ; 
Hova,  merre  megyek?  az  is  az  én  dolgom; 
De  tovább  sehogy  sincs  maradásom  itten. 
Hogy  eddig  maradjak,  bizony  azt  se  hittem. 

Isten  hozzád  szívem  édes  szép  szerelmei 
Addsza  kicsiny  kezed,  borulj  az  ölemre : 
Hadd  szakasztok  rózsát  gyönge  rózsafádról 
Egy  csókot  az  útra,  piros  két  orczádról.» 


Elcsattant  az  a  csók,  nem  is  egyszer  pedig, 
Mint  a  földi  eper  csattan,  mikor  szedik; 
Rövid  vége  lett  a  hosszú  búcsuzásnak; 
Nem  is  integettek  messziről  egymásnak ; 

Jó  Toldi  lovára  csakhamar  felűle. 
Szeméből  valamit  lopva  kitörűle ; 
Sarkantyúzza  lovát,  szintúgy  vérzik  belé  .  .  . 
cCzo  fel,  jó  paripám,  szülő  helyem  feléb  — 


Miklós  tehát  anyjához  megy  Nagyfaluba.  Ott  anyja  ét 
unokahúga  Fogadják.  Az  öreg  Benczc  bemutatja  neki  fiát, 
kérve,  hogy  vigye  magával  csatlósának.  (Kevés  különbséggel 
azonos  T.  Sz.  ]]].  13 — 24.)  Míg  pajkos  unokahúga  Benczét 
vitézi  ruhába  öltözteti : 

Ezalatt  elmondá  Toldi  az  anyjának 
Hogy  jutott  kezéhez  a  szép  úri  lánynak, 
Mutatá  a  gyűrűt,  melyet  hoza  jegybe, 
Háború  végével  kelnek,  úgymond,  egybe. 

((Akkor,  édes  anyám  —  no  hiszen  meglátod  - 
Akkor  nem  futok  én  országot,  világot, 
Nem  kószálok  hadba,  hanem  együtt  élünk. 
Az  én  gyöngy  galambom,  Piroskám  is  vélünk !í> 


Sirt,  nevetett  anyja,  mikor  ezt  meghallá, 
Szíve  az  örömet  nem  várta,  sokallá  ; 
Elpirult,  tüzes  lett  halvány  arczulatja, 
Elpirítá  benső  titkos  gonclolatja : 

Előtte  fia  még  mind  a  régi  gyermek : 
Oly  furcsán  esett  most  képzelni  embernek, 
Házasult  embernek  ....   képzelni  továbbat 
Göndörhaju,  fürge,  játszi  unokákat. 


Hányszor  mondata  el,  kérdezé  ki  újra! 
Nem  maradt  szó  nélkül  egy  legkisebb  ujja  : 
Karcsu-e,  magas-e,  barna-e,  vagy  szőke? 
Fehér-e,  piros-e,  vagy  milyen  a  képe  ? 

Haja,  szemöldöke,  szeme,  szempillája? 
Ajaki,  beszéde,  lábai,  ruhája?  .... 
Felelni  se  győzne  Miklós  annyit  neki. 
Ha  oly  jól  nem  esnék,  mikor  emlegeti. 


S  jaj  lett  volna  szegény  Piroskának  dolga. 
Ha,  míg  emlegették,  folyvást  csuklott  volna! 


Azonban  félben  kell  hagyniok  a  beszédet,  mert  belép  az 
ifjú  Bencze,  jelentve,  hogy  egy  idegen  lovag  jött,  a  ki  Toldi- 
val életre-halálra  meg  akar  vívni.  Húga  az,  lovagnak  öltözve. 
(Azonos  T.   Sz.    111.    30 — 33.)    Földerülnek   a  tréfán. 

Mígnem  aztán  Miklós  tréfa  közé  fonta 

A  mit  Tar  Lőrincznek  komoly  czéllal  monda. 

T.   i.,   hogy  a  húgát  neki   adja   nőül. 

Elkezdi  barátját  dicsérni,  de  nagyon. 
Kétszer  is  mond  egyet  inkább,  mint  elhagyjon  : 
Mily  eszes,  mily  józan,  mily  szelíd,  hű,  derék,  — 
Gondola  Etelka :  jól  van,  de  már  elég. 

Abból  ugyan  semmi  sem  lesz,  a  mit  Miklós  bátyja  Keszi- 
ben  elhamarkodva  igért.  Felkapja  az  ágyról  a  pihenő  lantot 
s  busa  szemöldökét  ránczolva  keményen,  tiszta  erős  han- 
gon elénekeli  pajzán  dalát:  cA  mi  lyányunk  nem  eladói  stb. 
(T    Sz.   111.   34.) 

Így  az  estét  vidáman  elbeszélgetik.  Másnap  Miklós  az 
ifjú   Benczével   hadi    útjára   indul. 

O   hölgy!  nz   Isten  gyOnyffral 
Teremre  tégedet. 

VSrötmíirty. 


ELSÓ   SZAKASZ. 

Álla  még  Murányvár  szűzi  épségében 
Hozzá  férhetetlen  szikla  tetejében, 
Kevélyen  tekintett  völgye  1  apályára, 
Veselényi  Ferencz  ostromló  hadára. 

A  tábor  hatalmasb  erővel,  mint  számmal. 
Mind  szemen  szedett  nép,  gazdag  borostyánnal. 
De,  ha  nem  mind  órjás  a  ki  bérczet  szaggat, 
Hogyan  víhatna  meg  a  sziklás  Muránynyal  ? 

E  miatt  boszúság,  aggodalom,  szégyen 
Váltogatja  egymást  a  vezér  lelkében ; 
Tervre  tervet  épít,  de  mind  csak  hiába : 
Áll   Murány,  a  sok  terv  összerogy  magába'. 

A  csapatvezérlő  hadnagyok  elunták 
Arczpirulva  nézni  a  napok  lehunytát, 
Sarkaiák  a  vezért :  hagyja  e  sas  fészket. 
Másfelé  keressen  könnyebb  dicsőséget. 

Össze  voltak  gyűlve  szellős  sátorában 
órákat  veszítni  hasztalan  vitában. 
Mert  nincs  oly  tanácsuk  mely  megingathassa, 
Veselényi  lelkét  föltett  szándokában. 

«Ne  beszéljen  nékem,  monda,  senki  olyat. 
Hogy  czélom  nem  érve  innen  elmozduljak, 
S  annyi  drága  időn,  annyi  drága  véren 
Vásárlott  gyalázat  legyen  minden  bérem. 

Azért  kezdtem-é  el,  hogy  végre  ne  hajtsam, 
S  a  magamnál  gyávább  kaczajt  üssön  rajtam. 
Nagy  fáról  mesélvén  s  gyönge  kis  fejszéről : 
Vésel ényi éknek  füstbe  ment  tervéről  ? 

Vagy  azért  jövék-e  várat  ülni  itten. 
Hogy  talán  a  dolgot  tréfaságnak  hittem, 
S  hogy  vén  napjaimra,  kérkedhetés  végett, 
Lopjak,  munka  nélkül,  olcsó  dicsőséget? 

Küzdelmet  kerestem  e  helyen,  nem  álmot, 
S  nem  feledtem  ama  híres  vezért,  Salmot, 
Ki  e  sziklavölgyet,  előbb  egy  századdal. 
Hasztalan  sokáig  ülte  vívó  haddal. 

Elejét,  utóját  meghánytam  tettemnek : 
Csak  nehéznek  láttam,  nem  lehetetlennek : 
S  mit  egyszer  magamban  föltevék  előre. 
Ember  nem,  csak  Isten  tántorít  el  tőlc.» 

Így  szólván  felállott.   Csak  hamar  utána 
Gombkötő  emelt  szót,  Fülek  kapitánya ; 
Hallgatott  a  többi,  nem  volt  szólni  kedve. 
Látván  hogy  a  vezér  fel  vagyon  gerjedve. 

S  monda  Gombkötő:  ((Én  előbbi  szóltomban 
Az  ostromát  félbenhagyni  tanácsoltam. 
De  mostan  (a  miben  nincsen  semmi  szégyen) 
Ellenkező  részre  fordult  véleményem. 

Könnyű  itt  minékünk  apró  hadnagyoknak 
Ez  s  amaz  tanácsot  adni   a  nagyobbnak ; 
Könnyű  megszállt  várat  hagyogatni  sorba : 
A  mi  hírnevünkön  nem  esik  nagy  csorba. 

Nézzük  ám  a  dicső  Veselényi  nevet: 
Retteg  ettől  Eger,  Hatvan,  Szolnok,  Heves, 
Reszket,  míg  kimondja,  a  pogány  nép  ajka, 
Csecsemőket  ijjeszt  véle  török  dajka. 

Ismeri  hatalmát  a  ravasz  Rákóczi, 
Fáj  neki,  hogy  véle  uem  szeret  fogózni : 
S  hol  babérja  termett,  a  felső  országok, 
Róla  tesznek  élő  tanúbizonyságot. 

E  dicső  gyémántot  szilárdul  ölelve 
Ékesen  foglalja  a  király  kegyelme. 
S  e  nevet  ha  félti  vezér  ő  nagysága : 
Kérdem  én,  bajtársak,  nincs-e  igazsága?* 

Végezé  s  leűle ;  fél  szemét  azonban 
A  vezérre  veté,  lesve  alattomban. 
De  nem  hallgatá  az  a  színes  beszédet. 
Sátorajtón  állott  és  Murányra  nézett. 

Benn  pedig  felálla  s  így  kezdé  Kazai : 
«Nem  uj  dolog,  a  mit  akarok  mondani. 
Isten  bizonyságom,  hogy  ha  kell  s  eszélyes. 
Nem  félek  hazámért  vérem  kiontani. 

Kérkedés,  dicsekvés  nem  szokott  kenyerem, 
Nem  szólok  magamról,  szóljon  a  fegyverem, 
Szóljon  a  gyalogság,  a  melyet  vezérlek^ 
Hisz  elég  csatát  nyert  néha  napján  velem. 

Nincs,  mi  férfit  inkább  férfivá  emeljen. 
Mint  szilárd  kitűrés,  állhatatos  jellem; 
Ez  hitem,  vallásom,  —  szólhat  bármi  tettem : 
E  hitet  magam  is  mindenkor  követtem. 

így  tehát  örömmel  hallom  vezéremtül 
Azt,  hogy  szándokában  soha  meg  nem  rendül, 
És,  hogy  a  mit  egyszer  czélbavett  előre, 
Ember  nem,  csak  Isten  tántorítja  tőle. 

De  vajon,  barátim,  Murányvárt  megülve. 
Emberrel  van-é  most  a  bajunk  meggyülve? 
Nem  békén  tanyáz-e  fent  a  tenyhe  őrség 
S  neveti  a  völgynek  feltörekvő  hősét  ? 

És  kérdem :  mi  volna  e  falakat  nékünk 
Meghágnunk,  bevennünk,  ízre-porra  tépnünk, 
Ha  e  sziklatömeg,  mit  Isten  alkotott, 
Semmivé  nem  tenne  minden  ily  szándokot? 

Szédítő  magasra  helyheték  e  várat, 
Hová  felrepülve  a  madár  is  fárad,* 
Óriás  kőszálak  viselik  ott  gondját. 
És  mint  féltő  kincset  tenyerökben  hordják. 

Az  ágyúgolyó  is  fél  utón  leszédül 
S  szárnya-szegve  hull  le  légi  ösvenyérül. 
Vagy  a  sziklafalba  ütve  olykor  magát 
Szélyelzúzza  benne  kemény  vas  homlokát. 

Hányszor  megkisértők,  mint  kőszáli  zerge. 
Egyenkint  hatolni  fel  a  meredekre? 
De  szemes  vadászok  álltak  lest  f"lettünk, 
S  jól  jártunk  néhányan,  a  kik  lejöhettünk. 

Nincs  tehát  mit  tenni,  nagyságos  vezérem. 
Mint  tovább  nem  víni  egyenetlen  téren. 
Felhagyni  a  harczczal,  mit  a  föld  embere 
Ezredeket  élő  sziklák  ellen  mere. 

S  e  kövekben  Isten  kezére  ismervén 
Túladni  az  ostrom  si keretlen  tervén ; 
Mit  ha  gyalázatul  róna  fel  valaki, 
Jőjön  maga  és  a  kaput  nyittassa  ki.» 

Elmondá  s  leűle  a  derék  Kazai. 

Ráhagyák  beszédit  alvezér  társai : 

Gábor  Pál,  két  Farkas:  Ferencz  s  öcscse  Fábján 

De  fölállt  Vadászi  homlokát  megrázván, 

S  monda:  «Mind  ezt  immár  hasztalan  beszéljük. 
Bár  saját  tettinket  hozzá  elregéljük, 
S  a  mi  szépet  tettünk:  hol,  mikor  és  mennyit? 
Mind  fölemlegessük,  nem  kérkedve  semmit. 
*   Gyöngyösi  szavai. 

Régen  megismertem  a  fővezért  ebben, 
Hogy  nem  enged  fogytig  semmi  föltételben : 
A  félbenszakítást  azért  ne  sürgessük. 
Inkább  az  ostromnak  végét  siettessük. 

íme  a  szép  nyárnak  nem  sokára  fele 
Múlik,  a  mióta  itt  vesződünk  vele : 
És  vajon  a  czélhoz  mennyit  közeledtünk? 
Jó  remény  fejébe'  sok  vitézt  vesztettünk. 

Eljöhet  az  ősz  is  szürke  hajszálakkal. 
És  elűzhet  innen  üres  gyalázattal, 
S  a  világ  utána  mondja  majd  nevünknek : 
Azok,  kik  oly  soká  Murány  alatt  üHe^. 

Hát  ne  üldögéljünk  meddő  kétkedésben  : 
Még  az  éjjel,  majd  ha  szép  holdvilág  lészen, 
Csendesen  mászszuk  meg  e  kevély  sziklákat. 
Holdvilágon  az  őr  nem  oly  messze  láthat. 

S  vagy  sikerül  végre  bevennünk  a  várat, 
Vagy  kiontott  vérünk  e  kövekre  szárad  — 
S  hadd  száradjon  inkább  vérünk  sziklafélre. 
Mint  szennyes  gyalázat  ennyi  tiszta  névre.* 

Most  Fekete  László  hátrább  tette  székét. 
Fölemelkedett  és  így  kezdé  beszédét 
Halk,  nyugott,  mély  hangon,  és  ha  néhol  megállt. 
Kezével  törölvén  szép  magas  homlokát : 

«lllik  a  vitéznek,  kivált  a  ki  nem  vén, 
A  veszélyt  keresni,  háborúba  menvén. 
Illik,  ha  már  nem  tud  becsületben  élni, 
Pironságos  éltet  halállal  cserélni. 

De  szükségtelenül  tenni  azt  koczkára, 
Míg  csillog  felétek  jobb  remény  sugara : 
Ez  nemcsak  botorság:  valóságos  vétek. 
Mit  a  közügy  ellen  tudva  cselekvétek. 

Vegyük  gondolóra :  hiába  hogy  nyár  van: 
Aratás  ideje  nincs  magas  Murányban; 
És  az  ég,  midőn  hull  éjjeli  harmatja. 
Hogy  szomjat  eloltson,  oly  bőven  nem  adja. 

Ivó  víz  nem  léte  és  a  kínos  éhség 
Sok  várnak  lerontá  büszke  erősségét: 
S  a  mi  már  nem  egyen,  hanem  akárhányon 
Megesett,  miért  nem  eshetnék  Murányon? 

Én  hát  azt  javaslom,  legyünk  türelemmel, 
A  várnak  útait  tartsuk  vizsga  szemmel ; 
így  remélem,  hogy  e  gőgös  várbeliek 
Magok  kérnek  egykor:  hagyjuk  lejőniek.i* 

Mindenik  helyeslé  a  mit  ez  tanácsolt, 
Mert  a  többieknél  érettebb  korú  volt; 
Maga  Veselényi  hajtott  a  szavára ; 
Mostan  is  figyelt  rá,  mihelyest  felálla. 

S  monda:  «Erről  én  is  sokat  gondolkoztam. 
Kémeim  által  is  gyakran  tudakoztam : 
Van-e  a  megszállott  népnek  elesége 
És  ivó  kútvizben  nincsen-e  szüksége? 

Bizonytalan  hírnél  nem  hoztak  egyebet: 
Ma  tehát  Solymosit  küldtem,  mint  követet. 
Fenyegető  szókkal  kisérletet  tenni ; 
Nem  soká  meglátjuk,  mire  tudott  menni.* 

El  se'  mondta  még  jól,  mikor  a  mogorva 
Vén  követ  betoppant  a  hüves  sátorba. 
Eltörődött,  és  a  déli  nap  sugara 
Sötét  piros  színt  csalt  az  ábrázatára. 

Nagy  lélekzetet  vőn  és  körültekintett. 

De  nem  szólt  előbb,  mint  Veselényi  intett: 

Csak  midőn  a  vezér  megengedte  jellel. 

Kezdte  el  nyers  hangon,  de  gyakorlott  nyelvvel: 

«Nc  gondolja  senki,  hogy  talán  mesélek. 
Vagy  déli  álmomban  történtet  beszélek; 
A  mit  mondok,  úgy  van  mindenik  szócskája. 
Akár  most  előre  hitet  tegyek  rája. 

Magas  Murányvárba  a  mint  feljutottam. 
Annak  parancsnokát  kérdezem  legottan; 
Mosolygott  az  ember,  s  ismeretes  helyre 
A  hóhér  bástyára  vezetett  egyszerre. 

De  mily  rendkívüli  lőn  meglepetésem. 
Midőn  a  nevezett  bástyára  felértem  : 
Fegyvert  öltve,  mint  egy  szép  ifjú  katona. 
Maga  állt  előttem  a  várnak  asszonya. 

Sisak  fedte  fejét,  szép  aranyos  sisak. 
Róla  három  színű  tollak  lobogtanak. 
Magas  bokor  tollak,  hajlongván  kevélyen. 
Mint  sugár  jegenyék  a  tolongó  szélen. 

Gömbölyű  vállait  és  karcsú  derekát 
Kékellő  zománczos  pánczél  övezte  át. 
Mellén  vert  ezüsttel  gazdagon  borítva 
S  két  kisded  halommá  vala  domborítva. 

Csípejéig  nyult  a  pánczél,  attól  fogva 
Földig  ért  tengerzöld  nehéz  bársony  szoknya : 
Nehéz  már  magában  a  nagy  bccsü  kelme. 
Nehezebb  aranynyal  pazarul  terhelve. 

Kopja  volt  kezében,  támaszkodott  rajta. 
És  az  őrség  felett  hadi  szemlét  tárta : 
Szóló  ajakáról  messze  csengett  a  hang 
S  egyik  ó  toronyrul  a  másikra  pattant. 

A  mint  szembe  lettünk  a  falon  egymással 
S  köszöntem  az  úrnőt  illő  meghajlással, 
S  láttam  ékes  arczát,  gyönge  állát,  melybe 
Sisak-állazója  el  vala  mélyedve; 

Villogó  szemeit  a  mint  rám  vetette. 

Szemöldöke  ívét  egyenesre  vette. 

Alsó  ajakával  fe! nyoma  a  felsőt 

S  homlokán  redőkbül  könnyű  felleget  szőtt: 

Kétes  habozásban  állék  egy  darabig : 
Merjek,  vagy  ne  merjek  mondani  valamit? 
Végre  megszólaltam,  illően  és  szépen. 
Válogatván  a  szót  kitelhet őképen : 

.Asszonyom,  igy  mondék,  én,  uram  vezérem 
Hatalmas  nevében,  váradat  fölkérem : 
Nyittasd  meg  kapuid  hős  Veselényinek, 
S  harmadik  Ferdinánd  győztes  sereginek. 

Nem  kivánja  rosszad  a  vezér,  s  ne  véljed 
Hogy  miatta  bút  lát  nagyságos  személyed : 
Népedet  foglyául,  vagy  kincses  táraid 
Nem  kivánja,  csupán  váradnak  kulcsait, 

Melyeket  ha  átadsz  néki  jó  szántodbul, 
Llgy  egész  váradban  egy  cserép  sem  csorbul, 
Kiki  bátorsággal  viheti  vagyonát, 
Egy  ujjal  se'  bántják  a  békés  katonák. 

De  ha  átaladni  még  tovább  is  késel 
S  a  vezért  ingerled  ellenszegüléssel ; 
Akkor  jaj  neked  s  jaj  a  nyomorultaknak. 
Kik  e  fecskefészek  üregében  laknak  I 

Kő  kövön  nem  áll  meg  reszkető  faladon, 
Szabad  zsákmányra  jut  mindennemű  vagyon, 
Kardra  hányatik  mind:  férfi,  asszony,  gyermek, 
Még  a  csecsszopója  sem  talál  kegyelmet. 

Mert  ne  hidd,  hogy  addig  Fel-Murányt  itt  hagyja. 
Míg  fokán  zászlóit  szél  nem  lobogtatja. 
Eszközölje  bár  azt  okos  hadi  csellel, 
Kínozó  éhséggel  vagy  tüzes  fegyverrel.' 

Mcghallá  beszédem  gróf  Szécsi  Mária 
De  nem  adott  választ  annak  szavaira, 
Elfordult,  fogával  bibor  ajkit  marván 
S  nagy  felindulását  nehezen  takarván. 

Végre  szóía  gúnynyal :  ,Elmondhatd  uradnak 
A  mik  e  falak  közt  szemedbe  akadnak. 
Fenyegetésére  az  legyen  a  válasz. 
Menj,  mutass  meg  mindent  a  követnek,  Kádas  I' 

Nagy  kopasz  ember  volt,  hajlott  férfikorban. 
Ki  e  névrül  érteti,  s  elvezetett  sorban. 
Megmutatva  mindent:  a  derék  őrséget. 
Kutat,  éléskamrát,  bástyaerősséget. 

Válogatott  nép  az,  mind  derék  emberek, 
Víni  sík  mezőn  is  dolgot  adna  vélek: 
Hátha  még  falaknak  biztos  vértje  őrzi  1 
Nincs  erő,  mely  birjon  ő velők  mérkőzni. 

Ismerem  Muránynak  külsejét,  belsejét. 
Szem  behunyva  járom  tekergő  ösvényét, 
Laktam  egykor  benne,  Szécsi  György  korában. 
De  sokkal  különb  most  mint  volt  hajdanában. 

Mily  roppant  erősségi  egy  falat  sem  lelnél, 
Mely  csekélyebb  volna  a  tizenkét  ölnél ; 
Pattantyuk,  mozsarak,  nagy  golyók  halommal. 
Fegyverek  és  lőpor  két  egész  toronynyal. 

Élelem,  mi  három  évre  is  sok  lenne. 
Száz  öles  kút,  gazdag  tiszta  forrás  benne. 
Nyers  anyag:  fa,  kő,  vas;  műhelyek,  munkások  . . . 
Szóval  semmiben  sincs  megfogyatkozások. 

Azért  esztelenség  itt  tovább  tanyáznunk. 
Hő  napon  felégnünk,  harmaton  megáznunk : 
Mert  elébb  ledőlnek  e  magas  kőszálak. 
Mint  mi  bévehetnők  híres  Murány várat. » 

Solymosi  tovább  is  akart  még  beszélni, 
De  felállt  tüzesen  bajnok  Veselényi, 
Ki  eddig  hallgatott  egész  figyelemmel. 
De  szembetünőleg  fogyó  türelemmel. 

Most  felugrott  hévvel  s  hármat  avagy  négyet. 
Mintha  futva  menne,  oly  sebesen  lépett ; 
Hirtelen  megállott  s  monda  békevesztve, 
Solymosit  szemével  mintegy  átszegezve : 

((Tudsz-e  még  Murányra  s  gőgös  asszonyára 
Több  dicsőitő  szót  halmozni  rakásra? 
Merthogy  róla  nyelved  olyan  ékesen  szól  ? 
Hogy  nem  győz  kitérni  a  magasztalásból  ? 

Tán  megvert  szemével,  és  azért  raggatod 
Rá  a  napot,  holdat  és  minden  csillagot? 
Vén,  aszott  velődet  megzavarta  véred, 
S  eszed  rovására  bolondul  dicséred? 

Nem . . .  erre  vén  volnál ;  pénzt  adtak,  ugy-e  pénzt? 
Vén  embert,  mint  te  vagy,  a  fösvénység  emészt. 
Rakodva,  mint  a  méh,  kellett  visszatérned : 
Szájad  hazug  hirrel,  aranynyal  erszényed. 

Az  asszony  asszony  mind ;  egy  asszonytól  ki  fél? 
Belőled,  ősz,  mégis  a  félelem  beszél; 
Nem  vesztegettek  meg,  van  tiszta  jellemed 
De  rémet  láttatott  a  félelem  veled. 

Öreg  vagy  a  résre,  félénk,  erőtelen, 
Azért  akarsz  mást  is  leverni  szüntelen. 
Eredj,  öreg,  pihenj ;  ne  költs  rósz  híreket : 
Ne  félj,  a  zsákmányból  majd  juttatunk  neked. » 

Az  ősz  katonának  igen  fájt  e  beszéd, 
Mert  öreg  szolgának  a  szó  is  vereség. 
Nehéz  leczke  ez,  mit  vén  fejével  tanul, 
És,  azt  súgja  lelke,  most  is  ártatlanul. 

Vér  tolult  szemébe,  csikorgatta  fogát 
S  már  kemény  szavakra  megnyitá  ajakát, 
De  az  alvezérek  integettek  kézzel : 
Hagyja  el,  ne  szóljon,  békén  távozzék  el. 

Meggondolta  magát,  szó  nélkül  kifordult, 
ószes  bajuszára  nagy  nehéz  köny  csordult, 
Észrevette,  mert  a  szíve  könyebbedett, 
S  titkon  a  kárpithoz  törülé  azt  menet. 

A  vezér  csak  később,  vére  higgadtával. 
Bánta  meg  a  mit  tett  az  ősz  katonával ; 
Most  még  fogva  tartá  első  gerjedelme, 
Indulatvihartól  elborult  az  elme. 

Gyorsan  járt  alá  s  fel  tágas  sátorában, 
A  hallott  beszédet  forgatván  agyában ; 
Meg-megállott  néha  és  nézett  merően. 
Ismét  menni  kezdett  s  ajka  járt  menőben. 

Sziklavár,  magas  fal,  víhatlan  erősség. 
Hadszerek,  telt  kamrák,  jól  gyakorlott  őrség, 
És  kormányon  egy  nő,  a  ki  pánczéit  visel, 
Hősöket  kigúnyol  dölyfös  szemeivel .  .  . 

Evvel  tépelődött,  e  szókbul  szalajta 
Egy-egy  érthetetlen  töredéket  ajka. 
Egymásra  néztek  a  hadnagyok  s  kelének, 
Rósz  kedvét,  haragját  látván  a  vezérnek. 

Hirtelen  eléjök  álla  Veselényi : 
«Szégyen  és  pironság»  igy  kezdett  beszélni, 
«Szégyen  és  pironság  víni  olyan  várat, 
Melyben  asszonyi  kar  vezet  gyeplüszárat. 

De  ha  már  megültük,  nincs  egyéb  mit  tennünk. 
Mint  akármi  áron  falait  bevennünk ; 
Mert  egy  nőt  legyőzni  fél  gyalázat,  igaz. 
De  győzetni  tőle.  .  .  mondjátok  meg:  mi  az? 

Nem  segít  az  éhség?  ne  habozzunk  sokat: 
Folytassuk  a  véres  megrohanásokat ; 
Mert  erő,  vér,  élet  legyen  bármi  drága, 
Drágább  a  vitézi  névnek  tisztasága. 

]sten  szent  nevére  esküszöm,  hogy  innen 
Még  eszembe  sem  jut  hadamat  elvinnem. 
És  nem  is  mozdulok  míg  vagy  életem  vesz. 
Vagy  Muránynak  kulcsát  felszúrom  övemhez. í 

Alig  távoztak  az  osztályok  vezéri. 
Alighogy  magában  maradt  Veselényi, 
Kémek  jelenkeztek,  izzadt,  poi'os  kémek. 
Kik  nehéz  hírekkel  terhelten  jövének. 

Rákóczinak,  mondák  (amaz  első  Györgynek), 
Erdélyi  hadai  nagy-sietve  jönnek. 
Mind  erős,  edzett  nép,  vérszomjas  fenevad. 
Melyet  a  csatára  vak  buzgalom  ragad. 

utat  irtogatnak  embererdők  felett. 
Vérrel  írogatnak  utazó  levelet. 
Rá  pecsétül  fényes  győzelmeket  nyomják, 
S  jaj  azoknak,  a  kik  ezt  kétségbe  vonnák. 

Ott  van  lllyésházi,  s  hallva,  hogy  Muránynak 
Kénytelen  kelletlen  vendégi  volnának. 
Siet  szabadítni  a  vár  nővezérét. 
Mert  hitvesül  birja  ennek  a  testvérét. 

És  már,  adák  hozzá,  nem  is  messze  vannak. 
Csak  egy  napi  járó  föld  a  köze   annak; 
Ha  nem  hisz  a  vezér,  ma-holnap  itt  lesznek 
S  a  hallott  beszédről  tanúságot  tesznek. 

Lesujtá  e  balhír  Veselényi  lelkét, 
Szokatlan  kétségnek  vad  kínai  szelték, 
Mert,  midőn  valami  becsületben  jára. 
Maga  volt  magának  kegyetlen  birája. 

Tudta,  hogy  a  népes  erdélyi  seregnek. 
Kis  számú  hadává],  ő  nem  felelhet  meg ; 
Bizonyosnak  hitte,  hogy,  ha  azt  bevárja, 
A  murányi  völgyön  romlását  találja. 

Elfusson-e  hát  most,  kerülve  a  csatát? 
Vagy  czél  s  haszon  nélkül  elveszesse  hadát?  — 
így  sem,  ugy  sem  övé  híres  Murány,  csak  a 
Hosszú  ostromlásnak  híres  gyalázata. 

Meghagyá,  hogy  senkit  ne  ereszszenek  be. 
Elzárkózott  mélyen  a  sátorfenekbe, 
Tábori  ágyára  ott  leborult  arczczal. 
És  küzdött  sokáig  nehéz,  benső  harczczal. 

Néma  volt  a  nagy  harcz.  Végre  könnyebbűle. 
A  gyötrő  szorongás  szavakban  enyhűle, 
S  mit  emberi  fülek  sohasem  hallanak, 
Panaszolni  kezde  a  csendes  magánynak. 

írAzért  jöttem-é  háti  szóla  kifakadtán, 
«Magas  Murányvárhoz,  fenyegető  hadban. 
Hogy  rideg  völgyében,  rút  bélyegü  helyen, 
El  sem  feledhető  síromat  megleljem  I 

Vagy  azért  jövék-e,  hogy  hetekig  ülvén 
Meredek  szikláit  hasztalan  kerülném, 
S  végre,  mint  a  tolvaj,  szökném  meg  galádul, 
Üldözve  egy  asszony  méltó  kaczajátul  1 

Hah!  legnemesb  kincsem',  féltő  drágaságom'. 
Melyért  hősek  ellen  harczoltam  csatákon  : 
Lovagsarkantyúmat,  híremmel -nevemmel. 
Sárba  tapossa  egy  félénk  asszonyember? 

Egy  némber,  egy  özvegy,  egy  hősködő  asszony, 
A  ki  pánczélt  hordoz,  hogy  kaczajt  támaszszon, 
A  ki  g^'áva  kézzel  nyúl  hadi  szerszámhoz, 
S  katonásdit  játszó  gyermeket  utánoz  ? 

Hős  asszony!  asszonyhős!  neme  kinövése, 
A  csodás  természet  méla  tévedése ; 
Férfi,  a  ki  tüt  fog,  vagy  guzsalyát  őrzi, 
Tükörét  bámulja  és  magát  kendőzi. 

Vagy  ad-é  a  pánczél,  bárhogyan  viselve, 
Férfi -bátorságot  a  női  kebelbe? 
S  a  nehéz  aczél  kard,  női  kézzel  fogva. 
Ont-e  férfierőt  a  gyenge  karokba  ? 

A  szivben,  ha  védi  mellvas  boritéka, 
Megszün-é  a  vérnek  hullámzó  játéka  ? 
Gyáva  rettegésre  nincs-e  mindig  résen  ? 
És  nem  döbísen-é  meg  minden  zörrenésen? 

Nem  hiú,  szeszélyes,  változó,  hivékeny? 
Könnyű,  játszi  sajka  tenger  gyöngescgen  ? 
Nem  teremtve  másért,  mint,  hogy  készakarva 
Meggyőzctés  legyen  legszebb  diadalma? 

Egy  nő,  egy  ilyen  nő  kaczagjon  engem  ki  ...  1 
Hah,  őket  ugy,  mint  én,  nem  ismeri  senki  .  . . ! 
Diadal,  diadal !  enyém  a  diadal : 
Murányi  semmi  dolgom  kemény  szikláiddal. 

Kemény  a  te  bérezed,  magas  és  meredek. 
Falaid  tövérek,  megvehetetlenck, 
Tornyaid,  bástyáid,  kapuidnak  íve  — 
Minden,  minden  erősl  csak  nem  úrnőd  szíve. 

Hiába  fedi  azt  vassal  és  aczéllal. 
Biztató  paizszsal,  férfias  pánczéllal : 
Az  lesz  az  én  résem,  melyen  áthatolván 
Felütöm  zászlómat  a  vár  büszke  ormán. » 

Monda,  és  tenyérrel  homlokára  vágott. 
Csengetett,  hivatta  Pétert  a  deákot : 
(iFel,  Murányba,  Péteri  szárnyakelt  léptekkel, 
Szécsi  Máriához  ilyen  izenettel : 

, Asszonyom,  köszöntet  és  általam  kéri 
Magas  személyedet  uram  Veselényi, 
(Ki,  bár  ellensége  pártfogolt  ügyednek. 
Buzgó  tisztelője  hősi  erényednek) : 

Fontos  tárgyak  iránt,  értekezés  végett, 
Hozzád  küldene  egy  tábori  segédet, 
Ha,  becses  bizalmad  által  megtisztelve. 
Annak  szabad  járást,  kihallgatást  nyerne.' 

Add  hozzá :  e  kérést  —  nagy  a  reménységem  — 
Hogy  nem  tagadja  meg  nemes  ellenségem. 
Kit,  ámbár  személyét  nem  láttam,  becsülni 
Megtanított  a  hir  s  annyi  veszteségem.)) 

Péter  ment.   Utána  nézett  Veselényi, 
Látta  bérczösvényén  jobbra  balra  térni. 
Végre  elvesztette  s  többé  nem  leié  fel 
A  sziklák  oldalán  kereső  szemével. 

Visszament  tehát  a  sátor  bensejébe, 
író  eszközöket  vett  maga  elébe, 
írt  sokáig  ottan,  és  megpecsételvén, 
iratát  elrejté  felső  köntösébe. 

Jót  haladt  e  közben  a  nagy  ég  vándora, 
Fellengő  ösvénye  lejtővé  hajola, 
S  mintha  nyugtanyáján  kedvesi  volnának. 
Mind  jobban  sietett  fogytán  a  pályának. 

Murány  falán  állt  a  szép  özvegy,  Mária, 
Nézve  napkeletnek  kéklő  ormaira. 
Napkelet  tájáról  várva  segítséget: 
lllyésházi  Gábort  s  az  erdélyi  népet. 

Jött  azonban  Kádas  kopasz  homlokával, 
Szólván  Máriához  dörmögő  szavával  : 
«Asszonyom,  össze  van  hordva  a  gabona, 
Mely  a  hombárokon  szétterítve  vala. 

Mérni  nem  mértem,  de  hozzávetve  szemmel 
Hiszem  és  állítom  akárhány  hitemmel, 
Hogy  tíz  nap  sem  eszünk  kenyérből  eleget. 
Tíz  nap  múlva  pedig  éhhalál  fenyeget. » 

írTiz  naplí)  felelt  a  hölgy  «tudod  hogy  tiz  napban 
Egy  ostromlott  várnak  egész  századja  van : 
Várom  lllyésházit,  az  erdélyi  hadak 
Nem  lehet  Muránynyal  hogy  ne  gondoljanak. 

Más  felől  reményt  nyújt  egynémi  sejtelem. 
Hogy  most  tán  elűzi  Veselényit  cselem 
—  Legalább  nem  számít  többé  az  éhségre  — 
Nem  vett-é  követje  semmi  csalást  észre  ?í 

« Dehogy  vett!  remek  volt  a  játék))  felele 
Kádas,  Máriának  leghívebb  embere, 
« Rakva  lőn  a  magtár,  mintha  színig  volna 
Rozszsal  a  sok  hombár,  liszttel  a  sok  tonna. 

Mcg-megállt  csudálva  benn  az  éléstárban. 
Nézte  a  gabonát  a  tele  hombárban, 
Majd  megint  járkált  a  fenékre  fordított 
Hordók  közt,  melyeket  ujjnyi  liszt  borított. 

Féltem,  ha  kocczanni  talál  kardja  vége, 
Elárul  a  hordók  hangos  üressége ; 
Vagy,  ha  ujjaival  a  búzát  megvájja. 
Csalfa  deszka  padját  benne  megtalálja ; 

De  jobban  elámult  mintsem  hogy  ilyesmi 
Fortélyt  észrevenne,  vagy  tudna  keresni  ; 
Összecsapta  kezét  s  esküvék  nagy  hittel: 
Három  évig  sem  fogy  az  eleség  itt  el.» 

Most  félbenszakítá  a  kapus  réz  kürtje 
Vitéz  Kádas  Mártont,  kit  asszonya  külde. 
Hogy  vezesse  fel  az  alvezért,  ki  hozzá 
Veseiényi  fontos  közieményit  hozná. 

Kádas  távozék,  de  megtért  nemsokára 
Két  lovász  egy  pár  mént  vezetvén  utána : 
Almás  szürke,  épvér,  hatodfű  paripát, 
Melyekben  irigység  sem  találna  hibát. 

Hasonlók  egészen  :  mindenik  arab  faj. 
Váltság  gyanánt  nyerte  Veseiényi  tavaly 
A  szolnoki  bégért,  kit  nagyon  megszokott 
Zsákmánylásin  érve  körülvett  s  elfogott. 

Most,  takarva  hímzett  drága  szőnyegekkel 
És  fölékesítve  csillogó  nyereggel. 
Ajándékul  jöttek  Murányba,  nehezen 
Vergődhetve  csak  fel  a  sziklaösvenyen. 

Hátul  két  legény  jött,  valamit  emelve, 
Szekrény  volt  az,  ékes  ajándokkal  telve; 
Felnyitotta  Kádas  és  kivett  egy  drága 
Pánczélt,  vérpirosat,  vert  arany  virágra. 

Kék  szinű  sisak  volt  a  vas  derék  megett. 
Melyet  nagy  ezüst  sas  szárnyaival  fedett ; 
Ezt  a  vezér,  alig  serdülő  korában, 
Harczjátékon  nyerte  volt  Lengyelországban. 

De  mindenek  között  leggazdagabb  a  kard, 
Melyet  drágaköves  bársony  hüvely  takart. 
Ritkaszép  török  mű,  úgyhogy  árát  szabni 
Sem  lehetne  könnyen,  nemhogy  azt  megadni. 

Nem  kevésbbé  díszes  egy  ezüst  kis  óra : 
Hátul  a  hadistent  képezi  tartója 
Szerelem-istennőt  fedve  paizsával .  .  . 
Az  óramutató  annak  paizsán  van. 

Ragyogó  szemekkel  nézte  a  hölgy,  kivált 
A  nyeregszerszámot  s  a  két  szép  paripát, 
És  hol  a  lovakra  hol  Kádasra  vetett, 
Nyugtalan  örömmel,  kérdő  tekintetet. 

«Veselényi  küldi »  szóla  Kádas  végre, 
«Künn  a  kapuban  vár  tábori  segéde, 
Utasítva  lévén  be  sem  lépni  addig, 
Míg  ez  az  ajándék  el  nem  fogadtatik. 

Ha  megnyerné,  úgymond,  nagyságos  kegyedet 
Jó  nevén  fogadni  e  csekélységeket. 
Ez  pecsét,   ez  zálog  lenne,  hogy  azontúl 
Nem  tarthat  személye  semmi  bántalomtul. 

Ellenben,  ha  e  részt  nyer  tagadó  választ, 
Úgy  magas  Murányig  czéltalanul  fárad. 
Benne  semmi  dolga,  s  megfordított  nyommal, 
Ösvényén,  a  hol  jött,  visszatér  azonnal. » 

Mária  neheztelt:  merthogy  Veselényi 
Az  adott  kezes  szót  oly  kevésre  nézi, 
Hogy,  szabad  járásnak  birva  is  szentségét. 
Aljas  bántalomtul  félti  követségét. 

Másrészt  kedve  telt  a  drága  küldeményben, 
Hősi  fegyverekben,  két  szép  hadi  ménben  ; 
De,  főleg,  ki  kellé  elégítni  vágyát. 
Mivel  égett  tudni  a  követség  tárgyát. 

Azért  a  lovakat  kötteté  ólába, 
A  fegyvert  vitette  fegyveres  házába, 
S  küldte  Kádast,  hogy  a  tábori  segédet 
Vezetné  elébe  kihallgatás  végett. 

Jött  az  nem  sokára,  szétvigyázva  jövet. 

De  nem  volt  ám  segéd,  sem  hadnagy,  sem  követ ; 

Szécsi  Máriának  bajnok  Veselényi 

Maga  állt  előtte  s  így  kezde  beszélni : 

<!i Magas  Murány várban  légy  üdvöz,  asszonyom  1 
Veselényi  Ferencz  köszöntését  hozom, 
A  ki  nagyra  becsül,  nagyon  tisztel  téged. 
Mint  magához  méltó  vitéz  ellenséget. 

Gyermek  volt,  midőn  már  ismeré  a  nevet. 
Melyet  hős  apáktól  nemződ  örökbe  vett, 
S  mikor  első  kardját  oldalára  fűzte, 
Példányul  magának  Szécsi  Györgyöt  tűzte. 

Ennek  tábora  lőn  néki  versenypálya, 
Hol  első  babérját  nyerte  homlokára, 
S  a  fényes  dicsőség,  mely  vezérét  fedte. 
Egy  vagy  két  sugarát  őrá  is  vetette. 

A  halál  azonban  (mely  irigy  határt  von, 
Hogy  halandó  ember  istenné  ne  váljon) 
Sokalá  a  Szécsi  névnek  dicsőségét 
S  egy  csapással  hitte  annak  vetni  végét. 

De  feledni  látszott  számitása  mellett, 
Hogy  a  Szécsi  hír-név  mind  két  ágat  illet, 
És  ha  a  fiágat  eltörülte  végkép, 
Nőág  örökli  a  család  vitézségét. 

Megdönté  hatalma  bajnok  Szécsi  Györgyöt, 
Fiágon  kihalt  a  Rimaszécsi  törzsök, 
S  íme  a  ledőlt  törzs  életerős  fát  hoz. 
Bajnok  leányt,  méltót  a  hősi  apákhoz. 

Hanem.  . .»  monda  mélyebb  hangon  ftfővezércm 
Meghagyá  egyszersmind  bocsánatot  kérnem, 
S  kimondanom,  hogy  te,  nagyságos  asszonyom. 
Nem  haladsz  mindenben  az  apai  nyomon. 

Tévedésen  kezdte  Szécsi  Györg)'  a  pályát, 
Bocskainak  tartá  hajdan  koronáját. 
De  megbánta  vétkét,  s  hódolva  megtére 
Törvényes  királya  igaz  hűségére. 

Ellenben  a  grófné  —  ne  vegyed  sértésül  — 
Pártütőkhöz  álla  igaz  fejdél ntétül, 
S  melyen  atyja  járdáit  érettebb  korában, 
Elhagyá  az  utat  ifjú  mámorában. 

Vagy  talán  szégyenled,  asszonyom,  az  ösvényt, 
Melyen  édes  nemződ  a  sir  széléig  ment? 
Gondolod,  hogy  az  tán  nem  becsület  útja  ? 
S  honnak  ellensége  minden,  a  ki  futja? 

Hát  nem  félne  ütni  egy  Szécsi  Mária 
Árulás  bélyegét  atyja  hamvaira? 
Vagy,  kinek  porában  áldja  jó  emlékét. 
Képes  megátkozni  annak  véleményét  .  .  .  ? 

Nem,  nem  édes  úmől  Engedd  elismernem  : 
Káromlék  ellened  és  az  elhunyt  ellen  ; 
Kinek  nem  pirultál  fegyverét  fölvenni. 
Mért  pirulnál  annak  nyomdokain  menni  ? 

Engedd  hirüladnom  lenn  a  fővezérnek. 
Hogy  vívó  hadával  más  vidékre  térhet, 
Mert  sziklás  Murány,  mint  asszonyának  szíve. 
Mától  kezdve  immár  Ferdinándnak  híve. 

És  én  —  mit  vezérem  tiszteműi  is  szabott  — 
Királyom  nevében  teljes  bocsánatot 
ígérek  Muránynak,  s  benne  mindazoknak, 
A  kik  a  hűségre  visszafolyamodnak.)) 

Mária  csak  mostan  vette  magát  észre, 
Hogy  ráfeledkezett  lelke  a  beszédre. 
Másfelé  tekintett,  elpirult  az  arcza, 
Vérrel  hintve  azt  meg  pillanatnyi  harcza. 

S  monda:  «Mit  apámról  emlegetsz,  a  tetten 
Nincs  mit  szégyeneinem,  nincs  is  mit  követnem; 
Tette  a  mit  kívánt  hona  jobb  reménye 
S  az  akkori  idők  sűlyos  körülménye. 

Dc  ki  van  fárasztva  a  remény  türelme, 
A  súlyos  körülmény  súlyosbbá  növelve. 
És  lábbal  tiporva  minden  a  mi  drága : 
Nemzetiség,  törvény,  s  a  hit  szabadsága. 

Vagy  tovább  is  várjunk?  várjuk,  hogy  az  ellen 
Békés  tűzhelyénél  békóvasat  verjen  ? 
És,  ha  kész  a  békó,  járom,  vagy  kaloda, 
Lábunkat,  nyakunkat  szépen  tartsuk  oda? 

Nem  kell  messze  néznünk,  országokon  végig. 
Nézzünk  csak  a  szegény  romlott  cseh  szomszédig : 
A  mit  ottan  látunk,  megtanít  a  példa. 
Milyen  tervet  vettek  ellenünk  is  czélba. 

Vagy,  ha  nem  tanít  meg  a  más  kára  minket. 
Érezzük  legalább  tulajdon  sebünket, 
És,  midőn  naponkint  újra  vérzik,  sajog, 
Ne  hazudjuk  azt,  hogy  megszűntek  a  bajok. 

Még  nem  pártütés,  ha  nem  segít  kérelmünk. 
Törvényadta  módon  kardunkat  emelnünk ; 
Mért  várnók  tehát  a  szolgaibb  napokat. 
Mikor  lázadás  lesz  egy  szó,  egy  gondolat? 

Vagy  talán  vezéred  oly  gyengének  tartott, 
Hogy  nem  érzem  mélyen,  mért  kötöttem  kardot? 
Hal  máskor  is  harczolt  —  tudnia  kellene  — 
Hona  mellett  a  nő,  de  soha  ellene. 

Azért,  ha  velem  most  nem  akart  egyebet. 
Mint  hogy  honvédőbül  árulóvá  legyek : 
Köszönöm  tanácsát  most  egyszer,  jövőre 
Legyen  lovagias  megkímélni  tőle. 

Mert  ezen  az  úton  —  bizonyossá  teszem  — 
Míg  élek,  Muránynak  urává  nem  leszen ; 
Fegyverét  sem  félem,  de  ha  bízik  abban. 
Ostromát  folytassa  minél  szorgosabban. » 

A  dacz,  a  hevesség,  melylyel  szólt  Mária, 
Gyenge  mosolyt  csalt  a  vezér  ajkaira : 
Most  komoly  szint  ölte  nemes  ábrázata, 
S  válaszúi  a  hölgynek  ilyen  szókat  ada : 

« Nagyon  fájlalhatja  uram  Veselényi, 
Hogy  kegyes  grófnémnak  sújtják  véleményi. 
Mintha  ő,  azért  hogy  nem  szegett  hűséget, 
Árulókkal  ülne  kárhozatos  széket. 

Hidd  el,  asszonyom,  hogy  előtte  is  drága 
A  nemzet,  vélemény,  vallás  szabadsága 
S  meghal  inkább,  hogysem  a  szabadság  ellen 
Szentségtörő  szókat,  kezeket  emeljen. 

Sőt,  ha  a  nemzetsérv  már  oly  fokon  állna, 
Hogy  orvoslatot  csak  fegyverben  találna. 
Hidd,  vezérem  kardja  nem  vonulna  félre. 
Se  az  ellenséghez  nem  szegődnék  bérbe. 

És,  ne  adja  Isten,  de  jöhet  gonosz  nap. 
Melyen  a  remények  hozzá  csatlakoznak, 
S  ő  lesz  első  azok  közt,  a  kik  megóják 
A  nemzetszabadság  sértett   lobogóját. 

De,  mig  tanácsosabb,  módunkban  is  vagyon 
Törvényhozás  által  segítn:  a  bajon. 
Addig  a  legszentebb  ügy  elleni  vétség. 
Pártokra  szaggatni  az  erők  egységét. 

Nézz  körül  a  honban,  haj !  ez  árva  honban. 
Mely  török  kanócztul  füstölög  még  romban, 
Melyben  a  mit  hagyott  a  had  dühössége. 
Azt  is  elrabolja  hűtlen  török  béke  : 

Nincs-e  többé  szükség  hazavédő  karra. 
Hogy  kardját  emelte  magyar  a  magyarra, 
S  mihez  még  török  tőr  és  tatár  nyil  nem  fért. 
Kíméletlen  önti  egymásból  ki  a  vért? 

Mit  nyerünk,  ha  ekkép  vesztegetjük  egymást? 
A  hazát  juttatjuk  végveszélyre,  meglásd  : 
Kitépik  kezünkből  lázongó  vasunkat 
S  foglalt  tartománynak  nevezik  honunkat. 

Végre:  hát  Rákóczi  György-e  a  szabadság. 
Hogy  hazánkat  érte  ennyit  nyomorgassák, 
S  aljas  érdek  végett,  zsarnok  önkény  alatt, 
Keserű  legyen  az  el  nem  húzott  falat ...  ?d 

« lírámé  vága  közbe  Mária  nagy  hévvel, 
((Óvatos  légy  itten  élni  zsarnok  névvel, 
Mert ....  azonban  ez  volt  követséged  tárgya  ? 
Ugy  kihallgattalak.  Semmi  sincsen  hátra  ?» 

«De  van))  mond  a  bajnok  :  «ha  Szécsi  Mária 
Nem  hajol  beszédem  józan  okaira, 
Akkor  Veselényi  —  fogadd  el  asszonyom  — 
E  levélkét  hagyta  kezedbe  nyújtanom. » 

Átadá  a  vezér  s  távozék  sietve. 
Utána  tekintett  a  hölgy  meglepetve, 
S  mintha  háborítná  különös  sejtelem, 
Tétovázott  keze  a  feltört  levelén. 

Atfutá  s  az  alatt  olyanná  lón  arcza. 
Mintha  vére  mingyárt  csöppenni  akarna. 
Zavartan  tekintett  Veselényi  után, 
A  ki  épen  eltűnt  a  várnak  kapuján. 

összemarczonglá  a  levelet  két  kézzel 
És  kettészakítá  minden  erejével. 
Egyszersmind,  darabját  jobbra  balra  vetve. 
Magános  lakába  ment  fel  nagy-sietve. 

Kádas  pedig  a  ki  nem  vala  oly  messze. 
Hogy  a  történt  dolgot  észre  ne  vehesse. 
Óvatos  léptekkel  ballagott  most  elé 
S  a  roncsolt  levelet  gyorsan  fölemelé. 

Arany  János  művei.   IV.  *0 

Összeillesztette,  olvasgatta  soká. 
Rázta  fejét,  midőn  értelmét  felfogá, 
S  elrejtvén  az  irást  dolmánya  keblében, 
Érthetetlen  szókat  mormogott  mentében. 

Felment  asszonyához  s  benyitott  sebesen ; 
Járt  az  teremében  fel  s  alá  hevesen, 
Hirtelen  megfordult  hogy  Kádas  belépett, 
S  visszatjltva  kérdé:  ahivattalak  téged  ?d 

Az  öreg  megállott,  nem  ment  se  ki,  sem  be. 

Csak  nézett  merően  asszonyával  szembe, 

S  szól  a,  megfeszítve  ujját  a  kilincsen  : 

(íNem  tudám,  hogy  szabad  járhatásom  nincsen.* 

cclgazad  van,  Kádasí>  a  nemes  hölgy  monda, 
([Mindenkor  szabadon  bejöhetsz  lakomba, 
De  most  hagyj  magamra,  látod,  semmi  kedvem. 
Hagyjad  a  vár  gondját  egy  kissé  felednem.* 

eNem  is  a  vár  gondja*  válaszola  Kádas, 
« Hozta  most,  asszonyom,  régi  hű  szolgádat; 
Négy  szem  közt  akartam  egyet  szólni  veled : 
Szándékosan  dobtad  így  el  e  levelet?* 

a:Hah!*  kiáltott  a  hölgy  ccmit  nem  kőkénének  .  . . 
Szégyen  és  boszúság  szelessé  tevének ; 
Milyen  vakmerőség  ...  ily  ajánlat  s  nekem  ...  1 
Aztán  néma  lészesz  .  .  .  addsza,  elégetem.* 

Elvévé  az  írást,  s  mely  szünetlen  égett, 

A  mécs  fölé  tartá  elhamvadás  végett ; 

De  mást  gondolt  megint :  gyorsan  visszakapá, 

És,  hogy  olvasná  fel,  az  öregnek  adá. 

« Olvasd »  szólt  nevetve  dmit  ir  az  az  ember. 
Meg  sem  érthetem  jól  fölgerjedéscmben. 
Most  nyugott  a  vérem  és  kaczaghatom  már. 
Mint  kellene  néki  minden  áron  a  vár.* 

Kádas  elfogadta  s  olvasott  ekképcn : 
ícAsszonyom,  remélem  megbocsátasz  nékem, 
Hogy,  ki  mind  máig  nem  láttalak  tégedet, 
ily  utón  kerestem  ismeretségedet. 

Régen  óhajtottam  lenni  veled  szembe, 
Messzehangzó  híred  elhatott  fülembe. 
És  képzeletemben  bálványomul  lakott 
Amazon  szépséged,  istennő  alakod. 

Mert  a  hír,  mely  fukar  midőn  dicsérni  kell, 
Felruháza  téged  dicső  erényekkel, 
S  míg  felmagasztalta  benned  saját  nemed, 
Feste  másrészt  bátor,  férfias  jellemet. 

Mindenünnen  tisztes  hangok  emelkednek 
Szigorú  voltáról  női  erényednek. 
Mely,  mikép  Murányvár,  sőt  erősben  annál, 
Sérthetlen,  világos,  büszke  magasban  áll. 

E  miatt  lelkemben  lángoló  vágy  éledt 
Színről  színre  látnom  hódító  személyed. 
És  a  ki  előtted  álla  mostan  épen, 
Veselényi  volt  az,  a  követ  képében. 

De  ne  vedd,  asszonyom,  tőlem  hízelgésnek. 
Ha  hired  beszédit  tartom  mind  kevésnek, 
S  a  hallott  csudákat  a  látott  valóhoz 
Mérve,  ámultomban  alig  jutok  szóhoz. 

Nincs  nekem  költői  szárnyas  képzeletem. 
Szólni  bájaidról  meg  nem  kísérthetem. 
Azt  az  érzelmet  sem  bírom  kifejezni. 
Mely  égő  lelkemet  véges-végig  rezgi ; 

De,  ha  szólok  egyet  elődbe  omolva. 
Kérlek  a  mennybéli  örök  irgalomra. 
Fogadd  meg  azt  a  szót,  az  egyetlen  egyet : 
Add  nekem  cserébe  kezeddel  szivedet. 

És,  mivel  Muránynál  becsesek  az  órák. 

Várom  válaszodnak  fejér  lobogóját, 

Várom  azt  epedve,  harczolok  kínommal, 

Oh  küldj  békét  nekem,  küldj  választ  azonnali)) 

(iNo  lásd»  kezdte  a  hölgy  keserűn  nevetve 
S  a  levelet  záros  fiókjába  vetve, 
«No  lásd,  hogyan  űznek  és  micsoda  szemmel- 
Láthatóan  csúfot  ezen  gyáva  nemmel. 

Oh!  szégyen,  gyalázat,  a  mely  lelket  éget, 
Föl  is  tenni  rólam  ennyi  gyöngeséget, 
Hogy  nem  látnak  által  asszonyi  szemeim 
Jó  haszon  fejébe  csinált  érzelmein. 

Amazoni  szépség!  istennői  alak! 
S  minden  képzeleten  felül  találtalak! 
Bs  mind  ezt  megírja  otthonn,  jó  előre. 
Későbbi  szerelmét  szépen  j  c"  ven  dőlve  1 

Mégis,  nincsen  egy  nő,  nincsen  ezer  közül, 
Ki  az  efféléknek  nem  hiszen,  nem  örül, 
A  ki,  hízelgő  szók  által  elhitetve, 
Rabbá  nem  aljasul,  midőn  úr  lehetne. 

Vagy  nem  ember  a  nő»,  folytatá  gerjedve, 
((Hogy  törvényét  szabja  férfi  kénye,  kedve? 
Hogy,  mikép  a  kisded,  járjon  vezetéken? 
Szabad  akaratja  megnyügözve  légyen? 

Ki  adá  jogotok,  büszke  férfiak,  ti! 
A  cselekvéstérről  minket  letiltani, 
S  arra  kárhoztatni  áitatlan  fejünket. 
Hogy  tűrésben  leljük  minden  erényünket? 

Vajha  minden  asszony  olyan  volna,  mint  énl 
Úgy  az  amazonkort  újra  felderítném, 
S  illő  tiszteletet  vínék  ki  a  nemnek, 
Mdy  most  bábja  csupán  puha  szerelemnek. 

Büszke  Vesclényj  ...  1  bárcsak  ugy  lángolna, 
Oly  mélyen  szeretne,  a  mint  irja  tolla: 
Hadd  boszulhatnám  meg  —  mit  6  tépe  szélyel  — 
A  sok  nőercnyért  gúnyos  megvetéssel. 

És  miként  eped  most  Murány  birtokáért, 
Égne  százszor  jobban  annak  asszonyáért, 
Hogy,  midőn  falamra  nézne  bús  sóhajjal. 
Űzném  messze  onnan  egy  éles  kaczajjal.]» 

Kapva  kapott  Márton  e  tüzes  beszéden, 
ó  is  azt  ücarta,  hogy  ne  máskép  légyen  : 
Mert  sehogysem  esnék  lelke  nyugalmára. 
Hogy  más  kézre  birjék  Murány  erős  vára. 

Mint  Rákóczi  híve,  most  azon  lőn  tehát. 
Hogy  szilárddá  tegye  pártjához  asszonyát, 
S  míg  az  elmerülve  ablakába  hajlék. 
Kádas  ajakiról  ilyen  beszéd  hallék: 

« Nincsen  is  véredben,  bágyadozó  szemmel 
Bíbelődni  apró,  léha  szerelemmel, 
S  négy  íal  börtönébe  hagyva  zárni   magad. 
Élvezni  a  házi  boldog  unalmakat. 

Gyermekséged  óta  lángol  a  vágy  benned. 
Nemed  szűk  körén  tul  hősi  módra  tenned, 
S  míg  egyrészt  irigyléd  a  férfi  küzdelmét. 
Megvetetted  másrészt  hódoló  szerelmét. 

Jut-e  még  eszedbe,  mily  makacs,  mily  hideg 
Szívvel  gúnyolád  el  számos  kérőidet. 
És  midőn  ajtódnál  esdett  a  szerelem, 
Mily  nyugottan  kérded:  ki  az?  nem  ismerem. 

Eljött  végre  Bethlen,  a  szép  ifjú  bajnok. 
Szüleid  reménye,  kedve  hozzá  hajlott. 
De  atyád  parancsi,  szilárd  akarata 
Ellenére,  lelked  hajthatlan  marada. 

Sőt,  ámbár  az  apa,  bőszült  haragjában, 
Harmincz  napig  tárta  sanyarú  fogságban, 
Azt  is  tűrted  inkább,  mintsem  élethosszat 
Férfi  uralomnak  magad  feláldozzad. 

Csak,  midőn  könyezve  esdekelt  agg  nemződ. 
Hogy  fogadd  el  érte  a  reményteljes  vőt, 
A  ki  felfrisítse  már  haldokló  vérét, 
Gyűrűdet  Bethlennel  csak  akkor  cseréléd. 

Hanem  új  rabságod  sem  soká  viseled: 

A  halál  elmetszé  kényszerű  kötelét ; 

S  most  midőn  szabad  vagy,  mint  az  égi  madár, 

Nyűgöző  kalitkát  miért  választanál? 

De  nemcsak  egyéni  szabadságod  forog 
Kérdésben,  hanem  egy  még  fontosabb  dolog: 
A  veszteség,  a  mely  pártodat  sújtaná, 
Ha  Murány  s  Balogvárt  másnak  szalasztaná  .  .  .i> 

«Jó  hogy  erre  tértéb  a  hölgy  közbevága, 
dSzabadságom  ugyan  nem  hajtom  igába, 
S  nem  uralok  férjet . .  .  semmi  esetre  nem  . .  . 
D  c  van  e  dologbul  egy  derék  ötletem. 

Csclfogás  ugyan,  de  helyzetem  mentheti : 
Váramat  rövidnap  éhség  fenyegeti  .  . . 
És  melyik  csel  volna,  egy  ostromlott  várban, 
Árulás  a  vívó  ellen  irányában? 

lllyésházi  jötte  szinte  bizonytalan, 

Rákóczi  hadának  sokfelé  dolga  van  ; 

De,  bár  jőnének  is,  bár  feloldoznának. 

Mit  magunk  kibírunk,  mért  köszönnők  másnak? 

Azért  siess,  öreg,  siess  a  völgybe  le, 
Hamar  választ  kíván  kérőmnek  levele. 
Légy,  ha  még  nem  voltál,  vénséged  korára 
Harczias  vitézből  szerelem  futára. 

Mit  bámulsz?  nincs  minek  megütköznöd  ezen 
Veselényi  még  ma  hatalmamban  leszen, 
S  a  kevély  oroszlán,  rázza  bár  sörényét. 
Kényszerül  követni  egy  asszony  törvényét. » 

Kádas  kopasz  fejét  rázta  kételkedve, 
Nem  hivé  a  dolgot  hogy  való  lehetne. 
(cMégsem  érted  öreg?»  mosolyga  Mária, 
Leült  asztalához  és  levelet  ira. 

Csakhamar  készen  lett  a  rövid  levéllel, 
S  Kádasnak  szeméhez  tartá  két  kezével : 
Elolvasta  Márton,  hanem  csak  magában. 
De  még  a  szava  is  elállt  bámultában. 

viHadd  vigyem!))  kiálta  lelkesülten  végre, 
« Asszonyom,  nincs  párod  okos  cselvetésre, 
Hadd  vigyem !»  vitte  is,  azt  is  alig  várta. 
Sárga  pecsétjével  míg  a  hölgy  lezárta. 

Most  előkereste  a  bajnok  levelét 
Mária  s  a  mécsen  elégette  felét; 
A  másik  darabját,  míg  amazt  égette. 
Átfutotta  szemmel  s  halkan  visszatette. 

Murányalja  megett,  délszaki  oldalon, 
Tiszolcz  felé  menve  domborul  egy  halom, 
E  halom  lejtőjén  feküvék  a  tábor, 
Tetején  piroslott  a  vezéri  sátor. 

Megszállotta  immár  a  völgyet  az  este, 
Szürke  fél  homálya  áradozni  kezde. 
Lassan  elborítá  a  tábort,  a  halmot, 
A  sátort  s  vezért,  ki  a  tetőn  andalgott. 

Ott  áll  Veselényi  a  halomnak  ormán. 
Domború  mellében  új  szerelme  forrván, 
Ifju  még  szerelme,  van  sebes  növésben, 
S  már  is  kínosan  fér  öblös  kebelében. 

Szemeit  függeszti  magas  Murányvárra, 
Melyen  ég  a  napnak  visszavert  sugara: 
Azt  reméli  tán,  hogy  valamint  e  kövek, 
Úgy  gyúl  szerelmétől  asszonya  szive  meg? 

Vagy  talán  azt  nézi  kétes  borongásban. 
Gondolati  lánczként  fűződvén  egymásban. 
Mint  ver  a  kő  vissza  minden  szál  sugarat, 
S  maga  kemény,  hideg,  érzéketlen  marad .  .  .  ? 

De  im,  jó  jel  gyanánt  —  ha  nem  csak  képzelet - 
Galambcsoport  szállong  az  őrtorony  felett. 
Fejér  szárnyaikat  megfestette  a  nap, 
S  megannyi  aranyos  lepkének  látszanak. 

Jöttök-é,  szerelem  s  hűség  madarai, 
A  váró  kebelnek  édes  hirt  mondani  ? 
Hoztok-é  a  hősnek  —  a  mi  üdvét  áraszt  — 
Szécsi  Máriától  örvendetes  választ? 

Nem,  azok  nem  jőnek,  nem,  azok  nem  hoznak 
Párosan  enyelgnek,  vígan  mulatoznak. 
Alantabb  sötétlik,  a  szikla  oldalán. 
Egy.  .  .  holló?  vagy  ember?  az  a  hírnök  talán. 

Sem  holló,  sem  ember  a  bérczösvenyen  már, 
Elhagyá  Murányt  is  a  végső  napsugár. 
Tornyai  sötéten  merednek  a  falon. 
Vár  és  szikla  együtt  egy  óriási  rom. 

Elszállt  az  esthajnal  a  hegytetők  felett. 
Bő  harmatot  síra  búcsukönyek  helyett. 
Ormokon  és  völgyön  gyászos  éjszaka  űl. 
Búsan  feketéllik  az  őrtüzek  körűi. 

A  vezér  ott  áll  még  háborús  kebellel. 
Érkezik  azonban  Kádas  a  levéllel, 
Kézbe  adja  és  megy,  tovább  szónak  sem  áll, 
Vissza  a  teljes  hold  kelő  világánál. 

Veselényi  pedig  sátorába  mégyen, 
A  pecsétnek  színén  megdöbben  keményen, 
Felszakasztja  mégis,  bár  retteg  előre, 
S  tartalmát  ekképen  olvassa  belőle : 

cA  levél  írója,  ha  válaszát  várja. 
Maga  jőjön  annak  elfogadására. 
Most  kitüntetheti  férfi -merészségét 
S  bebizonyíthatja  szerelme  mélységét. 

Éjfélkor,  a  várnak  éjszaki  oldalán, 
Egy  ablakfény  alatt  kötélhágcsót  talál: 
Azon  siessen  fel,  hallgatva,  egyedül ; 
Belépve  megtudja  sorsát,  hogy  mire  dűl.í 

A  vezér  habozott  egy  kevés  ideig, 
Megfordult  eszében,  hogy  tőrbe  ejthetik. 
Gondolt  ó  mesékre,  szomorú  példákra, 
Férfiaknak  ártott  női  ravaszságra. 

Sokkal  ébrebb  volt  ám  szörnye  szerelmének, 
Hogysem  elringassa  régi  mesés  ének, 
Sokkal  kívánatosb  vére  kiomlása. 
Hogysem  gyávaságát  szíve  hölgye  lássa. 

Azt  is  átallátta,  hogy,  ha  van  reménye. 
Csak  az  elmenésből  csillog  az  feléje; 
Ellenben,  ha  marad,  ugy  Szécsi  Mán  a 
Kezéről  örökre  le  kell  mondania. 

Azért  Vadászi  Pált  hívatja  magához 
És  ily  szókat  intéz  kedves  hadnagyához: 
« Kedves  jó  vitézem,  leghívebb  emberem. 
Nekem  még  ez  éjjel  Murányba  kell  mennem. 

Hog)'  miért?  ne  kérdezd,  mert  azt  meg  nem  mondom, 
Azt  tudod,  hogy  a  vár  gondja  főfő  gondom, 
Most  sem  teszek  olyat,  megnyughatol  benne, 
A  mi  terveimnek  ártalmára  lenne. 

Jóval  éjfél  előtt,  egyedül  megyek  ki, 
A  miről  kivűled  nem  fog  tudni  senki, 
Azalatt  te  a  rád  bízottakat  teszed 
S  legmélyebb  titokban  ezeket  végezed : 

Kiszemelsz  száz  embert  a  legjobbak  közül. 
Összegyűjtőd  szélen,  valamely  tüz  körül, 
Csörgő  fegyveröket  fűvel  némíttatod. 
Zörgő  sarkantyúik  szíját  leoldatod. 

Jeladásra  vártok,  hallgatózva,  készen : 
Föltekert  mordályom  köntösujjban  lészen, 
Ha  roszúl  találna  kalandom  kiütni. 
Módot  ejtek  azt  egy  ablakon  kisütni. 

Csendes  éj  van:  a  hang  lehallik  bizonynyal; 
Hallván,  talpra  keltek  és  jöttök  azonnal. 
Felmásztok  Murányhoz  s  éjszaki  oldalon 
Kötélhágcsót  leltek  függeni  a  falon. 

Felhágtok  e  lépcsőn,  és  ha  ottfenn  lesztek. 
További  parancsot  akkor  tőlem  vesztek ; 
Oly  dolgot  viszünk  ki,  mely  hirünk  megedzi, 
Fejünk  hervadatlan  babérral  övedzi. 

Ha  pedig  a  hágcsót  nem  lelnétek  ottan. 
Jele,  hogy  Murányban  fogságra  jutottam : 
Akkor  nincs  egyéb  mód  . . .  nem  vezet  czélra  más. . . 
Mint  véletlen,  elszánt,  teljes  megrohanás.* 

A  hadnagy  merész  volt,  néha  vakmerő  is. 
Életét  koczkára  sokszor  tette  ő  is : 
Mégis  elszörnyedt  most,  hallván  e  szándokot 
S  felhordott  az  ellen  minden  józan  okot. 

De  van-é  ok,  a  mely  nyomna  csak  felényit, 
Mint  az  a  kettő,  mely  vonsza  Veselényit: 
Szerelem,  becsület,  kettős  küzdelmi  bér. 
Hősi  életével  mindegyike  fölér. 

Engedett  Vadászi,  engednie  kellett; 
De  legott  agyában  merész  terv  szülemlett : 
Haderőt  javaslott  a  hágcsón  vinni  be, 
S  egyéb  kaland  helyett,  a  várat  venni  be. 

A  vezér  azonban,  e  nem  várt  szavakra, 
A  tanácsié  ellen  gyúlt  nemes  haragra, 
Felelés  helyett  csak  elfordúla  tőle, 
Forduló  szeméből  villámokat  lőve. 

Érezé  Vadászi,  sebheté  őt  mélyen 
Ez  a  néma  feddés  a  vezér  szemében. 
Észrevette  mingyárt,  hogy  a  mit  ajánla, 
A  cselt  Vcselényi  aljasnak  találja. 

Abbahagyta  hát  azt  megkövetés  gyanánt. 
És  egyebet  nem  kért,  egyebet  nem  ajánlt. 
Csak  hogy  vészes  útra  ne  keljen  egyedül : 
Hagyja  őt  legalább  menni  kíséretül. 

De  vezére  abba  sem  egyezett  belé. 
Küldte,  hogy  végezzen,  a  mikép  rendelé. 
Távozott  a  hadnagy;  Veselényj  pedig 
A  rejtélyes  útra  tette  készületit.  — 

E  közben  az  éjnek  tündér  fejedelme 
A  mennyre  királyi  székét  fölemelte. 
Rajt'  ült  maga,  s  a  hold,  szép  szende  arája. 
Félénk  szerelemmel  simul  vala  rája. 

Az  ég  szürke  boltja  keleten  tiszta  volt, 
A  nagy  országútig  nem  födte  semmi  folt. 
Szerény  csillagocskák  álltak  őrt.  csoportban, 
Királynéjok  körül,  illemes  távolban. 

Nyugaton  ellenben  halkkal  emelkedtek 

Óriás  sziklái  sötét  fellegeknek, 

Tarjagos  tetőik  messze  ki  hajlanak. 

Mintha  minden  perczben  földre  szakadnának. 

Messze,  a  látkörnek  nyugati  legalján. 
Vad  vihar  szágulda,  szekerén  nyargalván. 
Rezgett  a  föld  háta  lassú  morajától, 
Szikrát  hányt  a  felleg  lova  patkójától. 

Most  előre  küldé  gyenge  hűs  fuvalmát, 
Mely  tovább  leh  JJte  az  őrtüzek  hamvát, 
És  a  lenge  álmot,  mely  könnyedén  fedte. 
Az  őrök  szeméről  el-ellebbentettc. 

Csendes  volt  a  tábor,  mély  álmát  aluván  — 
Mint  a  vér  mezeje  öldöklő  harcz  után. 
Melyen  a  halottak  vérfagyasztó  csendét 
Egy-két  álomszerű  hörgés  zavarja  még. 

S  mint  ott,  a  halálnak  terr.ékeny  határán. 
Olykor  egy-egy  árnykép  széttekint,  felállván. 
De  megint  leszédül  a  földre  (ah,  hogy  a 
Lelkére  nőtt  álmot  örökké  alugya!) 

Ugy  állt,  ugy  fekütt  le  itt  egy  sötét  alak; 
Csakhogy  nincs  halálköd  szempillái  alatt. 
Testén  volt  elég  seb,  de  már  egy  sem  vérzik . . 
Legfölebb  az  idő  változását  érzik. 

De,  mint  eleven  seb,  melyre  balzsam  helyett 
Irgalmatlan  orvos  szíta  izzó  szenet, 
Ugy  ujúl  örökké  lelkének  egy  sebe : 
J^edves  ember  által  bántott  becsülete. 

Solymosi  ez,  a  vén ;  —  vénebb  korú,  hogysem 
Elvett  bántalmakat  álomba  temessen  : 
De  nem  oly  vén,  hogy  ha  bőszülni  akarna. 
Ebbeli  segélyét  megtagadná  karja. 

Nem  taJála  nyugtot  éji  sátorában. 
Ridegen  virrasztott  az  alvók  sorában. 
Bosszúsan  hallgatta  egyik  avagy  másik 
Első  álmu  szomszéd  éles  horkanásit. 

Kelt  tehát,  s  mikép  ezt  egyébkor  is  tette, 
A  tábor  őreit  sorra  kerülgette; 
Most  clvégczé  azt,  s  a  táboron  kivűl 
Félreeső  árnyas  helyen  alunni  dűl. 

De  hiába  nyitja  s  hunyja  szeme  héjját 
Ki-  s  bezárva  ennek  két  ezüst  rostélyát. 
Mert  az  enyhe  álmot  nem  rekesztheti  be 
Benső  küzdelemtől  éber  szemeibe. 

Nem  vala  szivének  egyéb  óhajtása. 
Mint  hogy  Veselényit  megtorolva  lássa : 
Megbőszül va  bálor,  dicséretes  tettel 
És  egy  diadalmas  büszke  tekintettel. 

Míg  igy  tépelődnék  huzamos  ideig. 
Sík  gyepen  nyugasztva  fáradt  tetemeit. 
Egyszer  —  a  mint  füllel  földön  fekve  vala  — 
A/lintha  tompa  csendes  dobogást  hallana. 

Felüté  fejét,  de  lecsapá  megint,  mert 
Tiszta  holdvilágnál  a  vezérre  ismert, 
A  ki,  burkolózva  sötét  palástjába, 
A  tábor  felől  jött  Murány  irányába. 

Várta  hogy  haladjon  :  halkan  emelé  fel 
Magát  fél  könyökre  s  kisérte  szemével. 
Majd  fennült  sokáig,  azután  felálla 
S  ballagó  léptekkel  indult  meg  utána. 

Messziről  követte,  nem,  hogy  elérhesse. 
Csak,  hogy  szemeivel  folyvást  kísérhesse ; 
Egyszer  elvesztette:  az  ég  borulása 
Elfödé  előle,  nem  hagyá,  hogy  lássa. 

Egyszersmind  nyugotról  megzúdult  a  vihar 
Csapkodván  az  erdőt  széles  szárnyaival, 
Közelebb  közelebb  hallott  mormolása, 
Búgó  bömbölése,  füttyös  sípolása. 

Rémes,  idomtalan,  óriás  fellegek 
Lomha  testeikkel  átfekvék  az  eget. 
Holdat,  csillagokat  éktelen,  mogorva 
Csudás  szájaikkal  elnyelének  sorra. 

Az  apró,  tüzelő  villámok  feljöttek. 
Mind  megannyi  hosszú  lángkigyóvá  nőttek, 
Mérges  üvöltéssel  víttak  a  felhőben, 
S  nagyokat  csattantak  olykor,  leesőben. 

Egy  perczben  a  menny,  föld  villámfényben  égett. 
Más  perczben  lesulykolt  vastag  sötétség  lett: 
Mintha  a  vihar,  hogy  gazdagítsa  magát. 
Kirabolta  volna  a  napot  s  éjszakát. 

A  vezér  azonban  nem  gondolt  veszélylyel. 
Szembeszállt  viharral,  birkózott  a  széllel. 
Úti  szövétnekül  villámfény  vezette, 
A  sötétben  útja  czélpontját  kereste. 

Magasan,  a  várnak  éjszaki  oldalán. 
Halvány  lámpa  rémlett  égni  annak  falán, 
Ködszerün  sillámlott  kétséges  világa: 
Irányában  a  hős  bérczről  bérezre  hága. 

Régen  elvesztette  azt  a  sziklaösvenyt 
Mely  Murányaljától  a  várkapuig  ment. 
Most  magának  kellett  föllelni  az  utat 
Melyen  küzdelemmel  a  falakig  juthat. 

Olykor,  ha  a  felhők  lángseb  módra  nyilván 
Szemvakító  fénynyel  lecsapott  a  villám. 
Olykor  meg-megállott,  s  fénybiró  sas  szemmel 
Kémeié  az  utat,  merre  mehessen  fel. 

Ha  pedig  a  szilaj  tűzroham  kiége 
S  összecsapott  az  éj  sűrű  sötétsége 
És  meg  mert  jelenni  várfalon  a  ködfény : 
Megindult  a  bajnok,  feljebb  erőlködvén. 

Így  folytatta  útját,  míg  egyszer  fölére 
A  Murányt  emelő  sziklák  tetejére, 
És  megállt  pihenni,  hol  a  töves  falak 
A  szirtkaponyába  gyökért  bocsátanak. 

Felleli  a  hágcsót,  a  függő  kötelet. 
Halad  ingadozva  sötét  mélység  felett  — 
S  a  mint  egy-egy  villám  lobban  el  újonnan 
Rettenetes  lőn  a  letekintés  onnan. 

De  azért  nem  szédült,  ment  fölebb  merészen, 
Feljutott  s  belépett  a  nagy  ablakrésen, 
S  a  mely  pillanatban  a  hágcsót  elhagyá 
Akkor  ért  Solymosi  a  várablak  alá. 

Feltekintett  arra:  egy  ragyogó  villám 
A  belépő  vezért  láttatá  meg  nyilván  ; 
Most  sötét  lőn  újra ;  a  merész  öregnek 
Kezei  a  hágcsón  kétesen  remegtek. 

E  perczben  füleit  tompa  nesz  üté  meg. 
Hallatszott  felülről,  mintha  küzdenének. 
Megfeszített  lábak  súlyos  dobogása. 
Titkos  erőszaknak  vad  dulakodása. 

Közbehallott  néha  egy  csikorgó  nyögés 
A  melybe  kitört  a  néma  erőlködés, 
Egy-egy  káromkodás  dörmögő  darabja 
Fog  közül  bocsátva,  meg'  visszaharapva. 

Solymosi  fölfelé  sietett  ez  alatt. 
És  már  a  hágcsónak  legderekán  haladt, 
Fenn  a  tompa  küzdés  folyvást  hallatott  még, 
De  ugy  vette  észre,  mintha  távolodnék. 

Végre  sűriiebben  dobogtak  a  lábak, 
De  lágyabb  ütéssel,  a  mint  távozának, 
S  tisztán  kivehette  dörgeni  a  vezért : 
«Áruló  zsivány  hadi  meglakoltok  ezért.í 

Megfeszité  mostan  izmai  erejét 
Hogy  hamar  elérje  a  hágcsó  tetejét, 
S  nem  soká,  az  ablakrésbe  kapaszkodván, 
Végigtekinthete  annak  boltos  odván. 

Hosszú,  elhagyatott  falsikátor  vala 
Melynek  távolába  kémlő  szeme  hala, 
Melyet  függő  lámpa  homályos  bősénye* 
Megöl  világított  egy  mécs  fakó  fénye. 

Nem  nyilt  abból  ajtó  sem  jobbra,  se'  balra. 
Szája  egyenesen  szolgált  az  udvarra. 
Most  az  is  sötét  volt,  de,  ha  villant  az  ég. 
Fénye  innen  és  túl  egybetalálkozék. 

E  szűk  folyosói'ul  (ismeré  Solymosi) 
Hányták  le  a  várnak  régi  birtokosi 
A  kit  el  akartak  veszteni,  s  innen  vett 
Mellette  a  bástya  hóhérbáslya  nevet. 

Nézett  s  hallgatódzott  ottan  egy  darabig 
A  nélkül  hogy  látna  s  hallana  valamit ; 
Egyszer  kialudt  a  mécsnek  fakó  fénye 
S  láthatatlanná  lőn  a  lámpa  bősénye. 

Lebocsátkozék  most  a  fogas  kötelén. 
Jártasán  tekergett  a  sziklaösvenyen 
Melyen  biztosabban  jött  imént  fölfelé 
Veselényinél,  ki  azt  ugy  nem  ismeré. 


*    Bőiény :  lantorna.   Hártya,   mit  üveg  gyanánt    használtak  r.b- 
lakhoz,  lámpához. 

Ez  alatt  kifogyott  az  ég  a  villámból, 
Hulló  szövétneke  már  seholsem  lángol, 
Gyorsan  száguldozó  fekete  fellegek 
Meddő  csoportjai  borítják  az  eget. 

Elszállt  a  vihar,  de  a  felleg  nem  sira 
Engesztelő  záport  pusztult  nyomaira, 
Itt  amott  ha  egy-két  csöppet  elhullatott, 
Zúgó  szelek  szárnyán  az  is  fennakadott. 

Solymosi  nem  soká  a  táborhoz  érc 
S  ráakadt  Vadászi  kisded  seregére. 
Mindjárt  félrehitta  Vadászit,  Feketét 
S  elmondá  azoknak  a  vezér  esetét. 

Ott  a  három  hadnagy  mély  tanácskozással 
Huzamos  időig  suttogott  egymással ; 
Végre  elvált  tőlük  a  derék  Fekete 
S  a  táborba  vévén  útját,  elsiete. 

Ellenben  a  kettő  inte  a  csapatnak .  .  . 
De  mig  ők  Murányig  küzködve  haladnak,! 
Sólyom  szárnyaidon,  oh  tündér  képzelet  I 
Hagyj  a  sziklavárba  felrepülnöm  veled.  — 

Szép  hölgye  a  várnak  tűnődik  magában, 
Nyugtalanul  víraszt  éji  szobájában, 
S  mintha  tán  szerelem  ellen  védné  magát, 
Harczias  pánczélban  tölti  az  éjszakát. 

Néha  gazdag  bíbor  kerevetjére  dül. 
Majd  sebesen  jár-kel  és  beszél  egyedül ; 
Most  leül,  majd  feláll ;  nyughelyét  nem  leli ; 
Arczán  indulatok  változó  jelei. 

Csend  van  körülötte,  a  vár  népe  alszik, 
Csak  a  kisded  óra  szívverése  hallik. 
Arra  veti  néha  nyugtalan  szemeit, 
S  elmerengve  nézi  szobor  isteneit. 

Arany   Jáno»   művei.   IV.  »l 

Gyakrabban  tekinget  a  mutatólapra, 
Hogy  siet,  hogy  késik,  boszankodik  rajta: 
Éjfélig  hibául  késedelmét  veti, 
Akkor  sietését  rója  vétkül  neki. 

Tán  azért  nincs  nyugta,  attól  látszik  félni, 
Hogy  kelepczéjébe  nem  jut  Veselényi, 
Tőrét  bizonyosra  hasztalan  vetette, 
A  vezér  átlátott  cselén  s  kinevette. 

lm  az  éjfél  elmúlt,  nincs  semmi  nesz  még  is. 
Mely  előbb  viharzott,  már  hallgat  az  ég  is : 
S  tán  alszik  a  bajnok  édesen  álmodva. 
Hasztalan  ül  Kádas  lesben  ólálkodva. 

(cEsztclenség  is  volt»  monda  ((a  mit  tettem, 
Hogy  színes  szavakra  tervem  építettem, 
S  pártom  érdekébe',  jó  remény  fejébe. 
Gyöngéd  becsületem  koczkára  vetettem. 

Hisz'  tudhattam  akkor  s  tudtam  jó  eleve. 
Hogy  nincs  szerelmének  mélysége  és  heve. 
Hidegen  kiszámolt  aljas  hadicsel  volt; 
Hogy  bukjék  el  a  vár  s  egy  nő  tiszta  neve. 

Mint  írja  előre:  «Ne  vedd  hizelgésnek 
Ha  hired  beszédit  tartom  mind  kevésnek 
S  a  hallott  csudákat  a  látott  valóhoz 
Mérve,  ámultomban  alig  jutok  szóhoz. » 

A  látott  valóhoz!  s  «mely  lelkem  átrezgi 
Nem  birom  az  érzést  szóval  kifejezni ...» 
Mind  szépen  kigondolt  hazug  érzemények, 
Csalhatlan  tanúi  színlett  szerelmének. 

((És  én»  folytatá  most  tűzzel,  kifakadtán 
«E  csalárd  beszédre  kézvonásim  adtam! 
Titkos  helyet  tűztem  a  találkozásra .  .  . 
Lesz  mit  magyarázni  egyre  avagy  másra. 

Ah  !  ha  Veselényi  mint  győzelem-jelet 
Fogná  mutogatni  a  kapott  levelet, 
S  kaczajt  indítnának  Szécsi  Máriának 
Férfiak  iránti  büszkesége  felett .  .  . 

Nem,  nem . . . !  De  láb  kopog,  hozzám  valaki  j6 . . .» 
Pedig  ki  volt  volna  egyéb  az  érkező 
Mint  az  öreg  Kádas,  a  ki  örömjttan 
Benyitott  s  kiálta:  «Veselényi  itt  vanl» 

Megdöbbent  a  szép  hölgy  VeseHnyi  nevén, 
Megrezzent  a  lelke  mint  a  nyárfa-levél, 
Sohasem  érezte  ily  gyöngének  magát. 
Egy  szóra  sem  bírta  megnyitni  ajakát. 

ó,  ki  félt  az  imént  hogy  a  hős  elmarad, 
Ravaszul  kivetett  horgába  nem  harap. 
Most,  midőn  kezében  a  várt  győzedelem. 
Azt  látszék  kívánni  :  bár  ne  volna  jelen ! 

Végre,  hogy  zavarát  némileg  fedezze, 
Örömet  szinelvén  :  ((hol  van  ő?ii)  kérdezte; 
Erőltette  hangját,  de  minden  csengése 
Mellett  elárulta  őt  a  hang  rezgése. 

Kádas  elbeszélte  diadalérzéssel 
Az  álarczosak  mit  tettek  a  vitézzel, 
A  sötét  zugolyból  hogy'  rohantak  elé 
Gyorsan  a  belépett  Veselényi  felé. 

Hogy  ragadták  őt  meg,  a  ki  szerencsére 
Fegyvert  sem  vonhatott  maga  védelmére, 
Egy  mordálya  volt,  de  az  a  küzdés  alatt 
Nyakából  lefoszlott  köntösében  ma^^adt. 

Hogyan  hurczolák  el  záros  helyre,  rabul. 
Honnan  (biztositá)  élve  nem  szabadul, 
Csak,  ha  felfogadja  eskü  szentségével 
Hogy  Rákóczihoz  tér  egész  seregével. 


3  34  Murány  ostroma. 

De  a  bajnok,  ámbár  mint  a  zárt  oroszlán 
Dúl-ful,  árulói  vérét  szomjúhozván: 
Készebb  elviselni  örökös  rabságot, 
Mint  e  feltétellel  nyerni  szabadságot. 

Most  kikelt  az  özvegy  őszinte  haraggal : 
«Ha!  mily  durva  bánás  egy  nemes  lovaggal: 
Utána  zsiványkép  lesi  hányni  bokorbul, 
Hát  megöl  ráütni  s  rabbá  tenni  orvul. » 

Kádas  álmélkodva  nézett  asszonyára, 
Nem  lón  gondolatja,  elméje  megáll  a; 
Végre,  összeszedvén  a  hallott  szavakat, 
Kérdé  •  aavagy  nem  igy  rendelted-e  magad?)) 

<(.lgen»  felelt  a  hölgy  c(s  te,  a  mint  ellesed, 
Mit  szól  belőlem  a  megsértett  büszkeség. 
Siettél  —  bogy  közbe  ne  jőjön  valami  — 
Azt  vad  mohósággal  végre  is  hajtani. 

Ki  hitte,  hogy  eljő!  ha  ezt  hittem  volna, 
Kormányozó  tisztem  nem  ugy  vittem  volna .  .  . 
De  nem  hívem  azt,  és  a.?:ért  adott  neked 
Haragom  játéka  olyan  rendeletet.)) 

((És  most,  midőn  eljött»  csudálkozék  Kádas, 
((Panaszra  nem  tudom  miért  nyitod  szádat; 
Szerencsédet,  midőn  a  vár  felszabadul. 
Miért  kárhoztatod  megfoghatatlanul. 

Magának  köszönje  .  .  .  senkit  ne  okoljon  . .  . 
Rajtaállt  eljőni,  vagy  maradni  otthon  . .  . 
Nem  hoztuk  erővel :  ha  még  is  megjelent ,  .  . 
Szorult  állapotunk  minden  bánást  kiment. 

«Oh!i>  felelt  Bethlenné  «nincs  szorult  állapot 
Mely  lemossa  rólunk  ezen  gyalázatot : 
Czél  az  aljas  eszközt  soha  ki  nem  menti, 
S  itt  nem  Veselényit  veti  okul  senki. 

Íme  ő  elszánja  magft  jó  hi szemmel. 
Bátorítja  keblét  hősi  szerelemmel, 
Bérczeket  mász  éjjel,  viharban,  egyedül, 
Ellenséges  várba  lép  fegyvertelenül : 

Éó  mi  bizalmáért  miképen  fizetünk? 
Lábára  véletlen  bilincseket  vetünk, 
S  kit  virágfüzérrcl  szerelem  csalogat. 
Rút  árulást  talál  s  nehéz  rablánczokat. 

De,  bár  viszonozni  szerelmét  nem  fogom, 
öt  azért  büntetni  van-e  méltó  okom? 
Egő  szenvedélye,  bár  nyugottan  nézem, 
Nem  érdemli-é  meg  hideg  tisztelésem? 

Ah !  a  világ  előtt  —  ilyen  úton  győzve  — 
Engem  kárhozatos  árulás  szeplőz  be, 
És  míg  őt  dicsővé  teszi  a  szerelem. 
Én  varázsló  névnek  átkait  viselem. » 

Erre  hallgatás  lőn  egy  darab  ideig  : 
A  hölgy  sorra  nézte  fénylő  fegyvereit. 
Vagy  talán  szemei  csak  tévedezének,. 
Nem  levén  bennök  a  kormányvívő  lélek. 

Kádas  pedig  ott  állt  egy  állóhelyében, 
A  hallott  beszédet  forgatá  fejében, 
A  hallott  beszédet,  a  látott  jeleket : 
Osszeillesztgeté  gyanúja  ezeket. 

Tisztán  kezdte  látni,  hogy  erősen  gyúlad, 
A  hölgy  kebelében  amaz  uj  indulat; 
Nőttön  nő  tagadva,  gerjedez  titokban, 
Visszafojtva  éled,  míg  egyszer  kilobban. 

O  ugyan  nem  bánná,  nem  törődnék  vele. 
Csak  Muránynak  sorsa  ettől  ne  függene, 
S  melyért  ő  buzog,  az  erdélyországi  párt 
Egy  ingatag  nőért  ne  vaJlna  ennyi  kárt. 

De  félt,  hogy  egy  pcrczben,  ha  szive  fölpezsdül, 
Átengedi  kezét  s  várát  mindenestül, 
Büszkeségét,  pártja  érdekét  feledi, 
S  győztes  szerelmének  áldozatul  veti. 

Azt  is  tudta  más  részt,  hogy  e  titkos  hevet, 
Hideg  tanácscsal  már  kihűtni  nem  lehet, 
Sem  elnyomni  többé  ...  ki  ilyet  akarna : 
Tűzokádó  hegyet  tenyérrel  takarna. 

Most  azért  mindenkép  azon  mesterkedett. 
Hogyan  egyesítsen  két  külön  érdeket : 
Hogy,  ha  a  büszke  sziv  lánczra  lesz  is  verve, 
Árulóvá  mégse  változzék  szerelme. 

Szól  a  hát :  « Asszonyom,  én  meg  nem  foghatom 
Miért  ne  bánhatnál  foglyoddal  szabadon, 
Es  midőn  e  cseltől  élet  függ  vagy  halál, 
Kezedből  ily  fegyvert  ki  mért  bocsátanál. 

Ám,  ha  világ  előtt,  mintegy  fölöslegül. 
Igazolni  tetted  van  könnyebbségedül : 
íme  a  mód,  melyen  e  czélt  is  eléred : 
A  fogoly  vezérnek  kezedet  ígéred  ...» 

Mária,  e  szókon  igen  megütközve, 
«Ki  beszél  itt  kézről»  vága  gyorsan  közbe, 
«Ki  kérd  ily  tanácsot  tőled,  s  ki  emleget 
Gyáva  nőhöz  illő  hitvány  szerelmeket .  .  .  ?» 

<( Hallgasd  végig  előbb  asszonyom*  mond  amaz, 
«És  ne  szaggasd  félbe  jó  czélú  szavamat: 
Mondám,  a  vitéznek  kezedet  nyújthatod. 
Csakhogy  a  feltételt  ilyen  formán  szabod : 

«Jól  van,  ám  legyen  meg,  bírja  hát  a  lovag 
Egy  feltétel  alatt  szívemet  s  jobbomat: 
Ha  esküt  teszen,  hogy  Ferdinánd  királytol 
A  szabadság  ügyhöz  —  Rákóczihoz  —  pártol,  f 

Ezt,  ha  szerelmének  nem  a  vár  birtoka, 
Hanem  személyed  volt  felingerlő  oka, 
Megtenni  éretted  nem  oly  nagy  áldozat, 
S  te  győztél,  mert  dicsőn  nevelted  pártodat. 

Ellenben,  asszonyom,  ha  nem  fogadja  el. 
Aljas  haszonlesés  vezérli,  ott  a  jel ! 
Akkor  kitűnik,  hogy  csábitó  és  csalárd, 
Akkor  méltán  lakol  .  .  .  érdemli  a  halált. 

így,  a  rágalmazó  kaján  világ  előtt. 

Ha  ő  halált  választ,  te  nem  lészsz  felelős: 

Akár  a  bástyáról  fővel  levetteted. 

Akár  kegyelmet  adsz  s  szeliden  bünteted. » 

Elhallgatott  Kádas.  Nem  felelt  Mária, 
Szép  arczát  lehajtá  fekvő  karjaira  ; 
Tűnődött  sokáig,  és  mire  felálla, 
Rózsát  nyomott  vérből  fejér  homlokára. 

Szóla  most:  «Hatalmas  két  erő  küzd  bennem: 
Lázad  egész  lényem  férfi  járom  ellen ; 
Másrészt  a  köz  ügyért  égek  s  minden  áron 
Annak  előmentét  óhajtom,  munkálom. 

Szeretem  egyéni  szép  szabadságomat; 
Tőle  megfosztatnom  .  .  .  iszonyú  gondolat ! 
És  minden  bilincstől  visszaborzad  kezem. 
Mert  csak  hidegségét,  csak  súlyát  érezem. 

De  midőn  ama  szent  szabadság  követel 
Tőlem  áldozatot  és  választanom  kell  : 
Akkor  ...  ha  a  köz  jót  előmozdíthatom. 
Keblemben  az  önző  szívet  megtagadom. 

A  lovag  kezem  közt.  Fogsága,  halála 
Ügyünknek  bizonynyal  szolgálna  javára, 
Mert  midőn  nagyot  veszt  és  gyengül  az  ellen. 
Nem  lehet  a  más  fél  hogy  nagyot  ne  nyerjen. 

Dc  ha  Veselényit  pártom  szent  ügyének 
Buzgó  és  hatalmas  bajnokul  nyerem  meg, 
Nem  tettem-e  így  mind  emberileg  szebbet. 
Mind  az  ügyre  nézve  nyereségesebbet? 

És  ezért .  .  .  nem  másért  .  .  .  igen,  csupán  ezért 
Elszántam  .  .  .  férjemül  fogadni  a  vezért; 
Szenvedni  egymagam  gyűlölt  bilincseket: 
Ha  szabadnak  látnám  végre  a  nemzeteti 

Most  eredj  s  tudassad.  Megállj  ...  azt  ne  hazudd 
Hogy  erről  valamit  talán  szívem  is  tud  : 
Mert  nem  hő  szerelem  ...  oh  1  kínos  áldozat 
Adja  —  szívemet  nem  —  csak  hideg  jobbomat. » 

Kádas  eltávozék.  Sietett  az  öreg, 
Szólítá  asszonya,  de  nem  hallotta  meg; 
Vagy  talán  jól  hallá,  csak  félt  visszamenni. 
Hogy  szavát  megbánta  s  vissza  fogja  venni  ? 

Mária  még  egyet  k'áltott  utána. 
«Elment  már'.D  sóhajtott  s  tüköréhez  álla, 
Kalpagát  fejéről  egy  szögletbe  dobta, 
Hollószín  fürtéit  körül  leontoíta. 

Hollószín  fürtéi,  a  mint  leomlanak, 
Elfödék  pánczélját  karcsú  derekának. 
Eltakartak  mindent,  a  mi  csak  férfias. 
Válltól  csípejéig  nem  látszik  semmi  vas. 

Csak  mellén  tör  elő,  jobb  és  bal  oldalon. 
Sötét  fürtök  közül  egy-egy  ezüst  halom, 
Melyen  a  mécs  fénye  játszik  enyelegve 
És  hullámzik  rajta,  mintha  az  remegne. 

Vagy  valóban  remeg  a  szép  hölgy  kebele? 
S  a  hideg  kemény  érez,  az  is  remeg  vele? 
Mi  az,  a  mi  bántja:  borzadó  félelem? 
Vagy  sokáig  szunnyadt,  nem  ismert  szerelem? 

Erzi-e  már  szíve  —   a  mit  szája  tagad  — 
A  csiklandva  metsző  lelki  fájdalmakat? 
Erzi-e  a  lángot,  mely  midőn  áthatja, 
Fázlaló  hevétől  reszket  minden  tagja? 

Nem,  mégse  szerelem  .  .  .  lám  nem  hiszi  6  sem, 
Hogy  szerelme  birna  kelni  oly  erősen  : 
Tán  csak  álmatlanság  vett  hatalmat  testén, 
A  miat<.  lőn  rosszul,  forró  lázba  esvén  .  .  . 

Ellankadva  dőlt  le  bársony  pamlagára. 
Kádas  visszajöttét  rettegve  és  várva. 
Ki   azalatt  az  éj  viszhangját  fölveré. 
Kopogván  a  lépcsőn  le,  a  börtön  felé. 

Hallá  kopogását  a  vár  nemes  foglya, 
A  ki  négy  fal  között  űlt  nagy-buslakodva; 
Háborús  melléből  sóhajok  kelének: 
Kínai  s  átkai  vészes  szerelmének. 

Nem  félt  a  haláltól :  hányszor  látta  szembe? 
Hányszor  ingerié  azt,  ütközetre  menve? 
Rabságát  se'  bánná,  ha  vér  e- szakadva, 
Kétségb'esett  harczon  jutott  volna  nbba. 

De  egy  asszony  által  ekkép  kijátszatni. 
Élni  gűny  alatt  és  bosszút  nem  állhatni, 
Szenvedélye  tárgyát  átokkal  illetni, 
Vérét  szomjúhozni  —  és  mégis  szeretni  .  .  . 

Majd  higgatag  vérrel  rágondolni  végre 
A  kemény  vádlóra,  a  kötelességre. 
Látni  ennek  rémét,  mint  halálfőt,  jelen. 
Melyet  a  gyalázat  kínos  fája  terem  .  .  . 

Kell-e  még  egyéb  ok,  hogy  kétségbe  essék  I 
Égő  szerelem  és  fagyos  kötelesség: 
Az  kigúnyoltatva,  eldobva,  megvetve; 
Ez  fenyegetőleg  ujjait  zörgetve.  — 


330  Murány  ottroma. 

Megbirá  nagy  Jclke  a  kemény  ostromot. 
Megrendült  alatta,  de  le  mégsem  rogyott; 
S  most,  a  mint  erében  lohadni  kezd  a  vér, 
Szokott  szilárdsága  s  nyugalma  visszatér. 

Helyzetét  vizsgálja.  Nem  kétkedik  semmit. 
Hogy  hiv  seregétől  várnia  nincsen  mit ; 
Sőt,  a  mint  eszébe  jutnak  rendeleti, 
Szégyenli  azokat  s  keserűn  neveti. 

Mintha  meg  lett  volna  verve  kemény  bortuJ, 
üs  most  józanodnék  zavaros  mámorbul. 
És  eszébe  jutván  egy  két  dőre  tette. 
Félne:  hátha  mégsem  álomban  követte. 

De  ébren,  józanul,  miképen  jöhetne 
Veselényi  Ferencz  oly  balga  ötletre : 
Ellenséges  várban  lövéssel  adni  jelt, 
S  hinni,  hogy  az  őrség  nem  gyanít  semmi  cselt? 

Vagy,  hát  várhatá-e,  hogy  (a  mit  meghagyott) 
Szabadítására  jőnek  a  hadnagyok, 
S  rögtön,  egy  rohammal  beveszik  a  várat. 
Melynek  vívásából  őmaga  kifáradt? 

Felkaczagott  erre,  keserűn,  hangosan ; 
Érezé,  hogy  sorsa  egy  nő  kezében  van ; 
És  a  mint  füleit  kopogás  üté  meg, 
Ugy  képzelé,   mintha  gyilkosi  jőnénck. 

Most  csikorgott  a  zár  és  kioltott  nyelve 
Kétszer  visszapattant,  nagy  kulcscsal  tekerve  : 
Megnyilt  a  vas  ajtó,  és  a  ki  belépett. 
Kádas  Márton  emigy  kezdé  a  beszédet: 

<Úgy  hiszem  volt  időd,  uram  nemes  lovag. 
Jól  szemügyre  venni  ez  uj  szállásodat, 
Mely  erős  falával  talán  meggyőzhetett, 
Hogy  kegyelemtől  függ  eljátszott  életed. 

De  im,  midőn  épen  kezében  a  halál, 
Nagy  lelkű  asszonyom  szabadságot  ajánl, 
Jobbját  azonfelül  —  ha  a  nemes  vitéz 
Rákóczi  s  a  vallás  ügyéhez  állni  kész. 

Ellenben  ha  magad  annyira  felednéd, 
Hogy  ezen  feltételt  így  is  visszavetnéd, 
Akkor  ...  a  szép  hajnalt  többé  nem  láthatod : 
Menyegzős  ágy  helyett  választál  vérpadot.* 

Hallván  e  beszédet  bajnok  Veselényi, 
Szíve  gyors  örömnek  már-már  kezde  nyilni ; 
De  midőn  Kádas  a  feltételhez  ére, 
Összekulcsolódék  s  visszahökkent  vére. 

Végre  felelt  büszkén  :  ((Szűnjék  meg»  izeni, 
«Asszonyod  lelkemet  tovább  kisérteni, 
Mert  nincsen  előttem  semmi  drága  —  ollyan 
Hogy  hűségem  árán  is  megvásároljam. 

Tudja  a  grófné,  hogy  nem  szabad  éltemmel, 
Gyilkosságra  talán  vetemedni  nem  mer  : 
De  inkább  választom  a  tőrt,  vagy  vérpadot, 
Mint  akármi  díjért  ama  gyalázatot. » 

Kádas  megütközék  e  kerek  válaszon, 
Nem  várta,  hogy  a  hős  oly  hamar  válaszszon, 
«Kérj  időt»  unszolta  «és  határozz  jobban: 
Lovag  .  .  .  minden  késő,  ha  a  mécs  kilobban  1» 

így  szól  amaz  kérve,  de  a  hős  nem  felel. 
Csak  megrázza  fejét  gazdag  fürtéivel, 
Nagy  sötét  szemeit  a  szólóra  veti. 
Melyek  égetését  Kádas  nem  tűrheti. 

Megfordul  tehát  és  a  rabot  elhagyja ; 
Küzd  a  kulcs  a  zárral  s  fogát  csikorgatja. 
Csörömpöl  a  vas  rud  a  nehéz  ajtókon, 
S  elhal  a  kopogás  messze  folyosókon. 

Bethlen  Istvánnénak  éjjeli  szobája 
Csendes,  mintha  volna  halottak  tanyája, 
Azt  hinné  az  ember,  nincs  benne  más  élő 
Csak  az  ezüst  mécs,  mely  függ  menyezetéről. 

Ott  áll  pedig  Kádas,  szemét  lefüggesztve, 
Gondok  között  fonta  karjait  keresztbe : 
Gondjai  szerzője  a  hatás  lehetett. 
Mit  a  hozott  válasz  a  szép  özvegyre  tett. 

Nem  felelt  az,  foglya  izenetét  hallván, 
Ábrázata  elhűlt :  hideg  lőn  és  halvány  ; 
Fölkelt  a  nyugágyról,  de  visszahanyatlék, 
S  szótalanul  fekszik  fél  dülésben  ott  még. 

Hímezett  vánkosát  arczára  öleli. 
Keserves  könyével  zokogja  azt  teli 
Melyet  önt  szerelem,  önt  szégyen  és  harag, 
Kik  most  kebelében  együtt  viharzanak. 

Majd  felszökik  onnan.  Lángol  ábrázatja. 
Sűrű  zápor  könnye  tüzét  nem  olthatja, 
—  Sűrű  zápor  könnye  még  olaj  e  tűznek  — 
Meg-mcgriad,  mint  kit  kísértetek  űznek. 

«Ezt  kellé  megérnem i>  kezdé  kifakadtán, 
«Megérnem  a  szégyent,  hogy  jobbomat  adjam, 
Legyőzve  a  makacs  természetet  bennem : 
És  nyújtott  kezemet  vissza  kelljen  vennem  I 

Hal  rút,  becstelen  kéz,  mely  unszolva  sem  kell. 
Miért  nem  vágtak  el  .  .  .  miért  nem  dobtak  el  .  . 
Miért  nem  születtél  nyomorú  bénának : 
Hadd  okoznál  undort:  így  nem  gyaláznának. 

Azt  gondolám,  kincs  vagy  —  hiu  egy  gondolati 
Mint  nagy  drágaságot  őrzém  birtokodat; 
Epedve  tekintett  rád  a  férfi  sereg : 
Te  hívem  maradtál,  s  büszke  voltam  veled! 

Mit  nem  adtak  volna  —  nem  áldoztak  volna 
Egy  szem-intésemre,  egy  biztató  szómra : 
Éltet,  becsületet,  örök  idvességet : 
Mindent  rajtad  kivül  .  .  .  hogy  birjanak  téged. 

És  ím  .  .  .  !  ez  a  büszke,  ez  a  gőgös,  kevély  I 
Még  véleményt :  egy   szót,  egy  semmit  sem  cserél ! 
S  midőn  engem  és  a  szabadság  zászlaját 
Együtt  ölelhetne,  inkább  választ  halált. 

Halált  .  .  . !  mi  a  halál,  ha  ismernem  szabad? 
Ismerni  szeretném  új  vetélytársamat : 
Mint  ama  tükörben,  szebb-e  képe  mása? 
S  én  rútabb  vagyok,  mint  ösztövér  csontváza  ? 

Tudja-é  a  dölyfös  fogoly,  mi  a  halál? 
Képzeli-e  fagyos  ölét,  mely  rája  vár  ? 
Nem  borzad-e  vissza,  nem  fázik-e  vére. 
Nem  vágy  melegebb  kar  hév  ölelésére? 

Hah!  tudja-e  mi  az  :  ott  állani,  szembe. 
Fegyvert  sem  emelni  önnön  védelemre, 
Zúgó  füleiben  hallgatni  az  eret 
Mint  háborús  örvényt  szédült  feje  felett  ?  .  .  . 

Egyszer:  asuh  ...»  az  érnek  szétpattan  a  medre. 
Kiront  a  piros  vér  tóvá  kerekedve ; 
De  míg  az  utolsó  csepp  vér  is  elakad. 
Szenved  ...  ki  mondja  meg  miféle  kínokat  ? 

Képzelted-e,  ember,  mily  szörnyű  a  halál. 
Hogy  azt  jegyezed  el,  midőn  választhatál? 
Nincsenek  reményid,  melyek  elhervadnak? 
Nincsenek  gyermekid,  kik  árván  maradnak? — í 

—  «Hadd  lássa  közelrülí)  szünet  múlva  kezdi 

«A  mint  váz  karjait  felé  kiterjeszti, 

Hadd  érezze  arczán  hideg  fuvallatát. 

Mely  egyet  leheli  még  s . . .  az  ember  nincs  tovább. 

Kádas!  a  fekete  szobába  vérpadot  1 

Ha  kész  .  .  .  közel  leszek  s  uj  rendelést  adok. 

Ne  állj  meg,  ne  nézz  rám:  miért  vagy  oly  halvány? 

Vígadni  akarok  kérőm  lakodalmán !]» 

Megfogadta  Kádas  s  ahhoz  láta  tüstént. 
Nem  mintha  örülne  Veselényi  vesztén. 
De  nem  is  fél  attól,  mert  nem  hiszi  soha, 
Hogy  pártért  szerelmet  áldozzon  asszonya. 

Azt  ohajtá  csak,  a  pártjához  hű  öreg, 
Hogy  véleményét  a  bajnok  cserélje  meg: 
És  most  e  czéljához  jó  eszközi  vannak  : 
Nem  a  halál,  hanem  félelmei  ann-Oc. 

Mária  sebesen  járt  körül  ez  alatt; 
Szeme  véletlenül  egy  tükrén  megakadt, 
Hirtelen  megálla,  mintegy  felijedve, 
S  monda,  képmására  mérges  szemet  vetve  : 

«Ez  hát  az  a  kép,  mit  szépnek  tart  a  világ? 
Melyet,  mint  egy  csudát,  kikürtöl  és  kiált? 
Ez  hát  az  a  termet  —  e  nyúlánk,  pongyola  — 
Mit  tőlem  irigyel  fél  ország  asszonya? 

Rúttá  tesz  e  pánczél  .  .  .  nehéz  is :  levetem. 
Benne  oly  férfias,  zordon  a  termetem. 
Oly  visszataszító  .  .  .  hideg,  mint  a  halál : 
Ily  nőtül  a  férfi  iszonyodik  talán. » 

Csengetett  azonban,  háromszor,  keményen. 
Mert  a  szobahölgyek  már  aluttak  mélyen  ; 
Titkába  nem  akart  beavatni  nőket. 
Azért  este  mindjárt  elküldötte  őket. 

ccígy  látott  a  bajnoki)  folytatá  gerjcdtcn, 
tic  Karcsú  derekamat  pánczéllal  öveztem. 
Rút  sisak  borítá  szép  haj  fürtéi  met, 
Elfödé  homlokom,  és  képemből  kivett. 

Hadd  lásson  egyszer  még.  Hadd  lásson  engemet 
A  mikor  magam  is  hiszem  szépségemet : 
Gazdag  öltözetben,  mely  ékszertül  ragyog, 
Melyben  én  a  hölgyek  királynéja  vagyok. 

Hal  mily  élvezet  lesz  .  . .  majd,  midőn  a  vitéz 
A  halál  szemébe  összeroskadva  néz. 
Széttekint  segélyért  s  csak  a  bakót  látja 
Mint  villog  kezében  irgalmatlan  bárdja ; 

Majd,  midőn  kezeit  ég  felé  emeli. 
De  az  imádságnak  egy  szavát  sem  leli. 
Ajka  értelmetlen  zagyvalékot  rebeg. 
Szólítja  gyermekit,  de  nem  láthatja  meg: 

AhI  mily  élvezet  lesz  akkor  megjelennem, 
Uj  menyasszonyának  nyoszolyója  lennem : 
Hadd  érezze  szíve,  összehasonlítván. 
Mit  nyert  a  halálban,  és  mit  veszte  bennem. 

S  majd  midőn  lelkének  elnyomott  lángjai 
Onmegátkozásban  fognak  kirontani  — 
És  az  élet  sem  kell,  ha  nem  nyer  szerelmet : 
Akkor  dobni  gúnynyal  a  hideg  kegyel'neth 

Most  közelgni  hallván  felrettent  hölgyeit. 
Árnyékba  fordítá  kisírott  szemeit, 
Mert  nem  akará,  hogy  megsejtsék  a  nyomot. 
Dúló  könyek  árja  melyet  arczán  hagyott. 

Pánczéla  kapcsait  velők  megoldatá. 
Legszebb  kösöntyűit,  ékszerét  hozatá. 
Köntöst  válogatott,  s  öltözék  gazdagon. 
Hogy  hódítást  tegyen  mindjárt ...  a  vérpadon. 

A  vérpad  fer.áll  már.  Egyszerű  valami. 
Melyről  semmi  szörnyűt  nem  lehet  mondani : 
Négyszegű  pad,  egy  pár  lépcsőig  emelve. 
Lépeseit  és  magát  födi  vérszin  kelme. 

Rajta  áll  a  bakó,  némán  és  mereven, 
Mintha  nem  is  volna  érző  és  eleven; 
Olyan  ott  álltában,  mint  egy  vérbe  mártott 
Kőszobor,  mely  visel  hosszú  fényes  bárdot. 

A  teremnek  fala  merevül  fekete : 

Sötétebb  időknek  munkája  lehete. 

Mikor  mintegy  házi  szükségnek  tartatott, 

S  ily  czclokra,  mint  ma,  többször  használtatott. 

Ajtaja  kettő  van  :  közepén  és  baJra, 
Emennek  ablaka  fátyollal  takarva. 
Amaz  kettős  ajtó,  a  folyosóra  ki,  — 
Keményen  csukódva.':  egymáshoz  ajaki. 

Nyilnak  most.  A  bakó  megmocczan  és  figyel. 

Arra  tekint  apró  fényes  szemeivel, 

Látja  jőni  Kádas  megett  a  bajnokot, 

Kit  hat  erős  szolga  fegyver  közzé  fogott. 

A  hős  arcza  nyugott,  léptei  szilárdak 
Legrövidebb  útján  a  szörnyű  halálnak. 
Viselete  komoly,  elszántsága  erős. 
Mely  a  félelemmel  távol  sem  ismerős. 

És  ha  választani  jőne  egy  idegen : 
Melyik  ezek  közzül  a  ki  halni  megyén. 
Változékony  arczról  vetve  hozzá,  talán 
A  bakót  magát  is  inkább  választaná. 

Midőn  a  kis  csapat  a  vesztőpadig  ért, 
Kádas  megszólítá  kérőleg  a  vezért : 
«Jm,  látod  a  pallost;  ez  nem  játék,  lovag; 
Ne  erőszakold  ki  tőlUnk  halálodat. 

Még  nem  volna  késő  ;  nem  kerül  egyébbe  : 
Egy  ajkmocczanásba,  egy  hitvány  igébe. 
Hogy  élet,  szabadság,  hatalom,  szei'elem 
Nagyobbá  mint  valál  s  boldogabbá  tegyen. 

Hisz'  szabadságodnak  van-e  illőbb  ára 
Mint  a  szabadságnak  kelned  oltalmára? 
Miért  még  akkor  is  ez  árt  sokallanod 
Ha  Szécsi  Máriát  fölöslegül  kapod? 

És  vajon  e  hölgyet  mikép  győzheted  meg 
Tiszta  szándokárul  ajánlt  szerelmednek. 
Ha  az  áldozattal  ekkép  fösvénykedel. 
Midőn  nem  bűnre  készt,  sőt  erényt  követel  ? 

Bizony,  hidd  eJ  nékem,  kiomolhat  véred, 
S  asszu  hamvaidból  kihalhat  a  féreg. 
Mégsem  hiszi  ő,  hogy  e  vakmerő  tettet 
Nem  váráért,  hanem  szerelemből  tetted. » 

Mondott  volna  Kádas  akármit  egyebet, 
Veselényi  szívén  nem  vágna  uj  sebet, 
Sebjei,  a  melyek  előbb  fakadának. 
El  vannak  zsibbadva,  és  többé  nem  fájnak. 

Megszokta  volt  immár  a  halálnak  képét, 
Kezde  lassan-lassan  kötni  vele  békét; 
Sőt,  mint  rósz  számoló  tévedésből  a  kárt. 
Nyereségnek  kezdte  számítni  a  halált. 

Minek  éljen?  úgymond,  mi  öröme  benne? 
Élete  ezentúl  csak  gyalázat  lenne ; 
És  a  szabadsággal,  nyerne  bár,  mit  érne? 
Csúfos  hadi  törvényt  vonnának  fejére. 

Így  —  midőn  hűségét  halállal   pecsétli, 
Annak  tisztaságát  a  világ  nem  kétli. 
Legnagyobb  vétkéül  vak  szerelmét  rója, 
Hogy  oly  könnyen  hajlott  az  asszonyi  szóra. 

Alany   Jánoí.   művei.   IV.  21 

Sőt  szerelme  —  oh  szív  csudás  önzései  1  — 
Édes  bosszút  hitt  a  halálban  rejleni : 
Méreg-édes  bosszút,  hogy,  ha  neki  vége, 
Gyötri  majd  a  hölgyet  ki  sértő  emléke. 

Ily  gondolatokból  véve  nyugasztalást. 
És  ilyen  alakban  szokta  meg  a  halált; 
De  száz  rémarcza  van  e  rút  szörnyetegnek : 
Mást  mutat,  ha  egytől  a  szív  nem  ijed  meg. 

Iszonyúvá  lőn  most.  Kádas  szavaira. 
Tehát  mégsem  hinné  szerelmét  Mária? 
Hát  csak  rajtavesztett  kalandornak  veszi. 
Ki  mindezt  csupán  a  vár  fejébe  teszi? 

ím  meghal,  a  nélkül,  hogy  a  kiért  elvész, 
Hígye,  méltányolja,  tisztelje  szereiméti 
Oda  lesz,  mint  olyan  levélnek  írati 
Melyet  olvasati an  éget  el  valaki ! 

És  meghal,  a  nélkül  hogy  legördült  feje 
A  kegyetlen  nőben  szerelmei  költene. 
Szerelmet,  mely  annak,  halál  órájáig. 
Bosszút  teremjen :  a  megbánás  kínjait. 

De  mit  tegyen  hát  most?  megszegje  a  hitet 
Melyet  zászlajának  hűségére  letett  ? 
Elfogadja  ez  egy  gyalázatos  utat 
Melyen  szerelmének  czéljához  eljuthat?  — 

E  gondolat  kellett,  hogy  csüggedő  lelke 
Nagyságát,  erejét  újfent  visszanyerje; 
Arcza  elszántságot  öltözék  magára .  . . 
Rendületlen  hágott  a  vérnek  padára. 

Szól  a  ott,  bal  kezét  megfeszítve  mellén, 
S  jobbját  ünnepélylyel  ég  felé  emelvén  : 
a  Bizonyságom  Isten,  a  ki  ottfenn  lakik. 
Mily  igen  szerettem    .  .  amaz  egy  valakit. 

De  ha  nem  elégli  a  mit  eddig  tettem, 
Ha  kevesli  a  mit  zálogul  vetettem: 
Szép  szabadságomat,  reménydús  éltemet  — 
S  áldozatul  kéri  ép  becsűletemet : 

Úgy,  bár  jogtalanul  vett  is  rajtam  erőt, 

—  Miért  tiltakozom  Isten  s  világ  előtt  — 
Áldozatul  inkább  életemet  adom  .  .  . 
Mely  szerelme  nélkül  úgyis  rideg,  vadon. j> 

Azzal  térdre  hullva  könyörög  magában. 
Istennek  ajánlja  lelkét  egy  fohászban  ; 

—  Méltóság  van  arczán,  nyugott,  lelkigható  — 
És  szól  erős  hangon:  ((most  vágj,  ha  mersz,  bakó.D 

De  a  bakó  nem  vág .  .  .  bámul  meglepetve : 
Suhogó  selyemben  hölgyalak  siet  be, 
Melyen  a  legtisztább,  a  legszebb  nőiség 
Királyilag  űli  diadalünnepét, 

Szenvedély-ragadtan  siet  a  vérpadra. 
Megáll  a  hős  előtt,  és  szól  kezet  adva : 
«Vitéz,  vedd  jobbomat .  . .  csudát  tesz  erényed  : 
Páriámat  elhagyom,  hogy  kövessek  férjet. » 

Veselényi  fölnéz,  hallja  e  szavakat, 
Szeme,  szíve,  vére,  elméje  elakad, 
Remegő  kezében  érzi  a  hő  kezet : 
Osszefoly  lelkében  remény,  emlékezet. 

Megtapintja  fejét,  mintegy  kételkedve. 
Hogy  élő  embernek  ily  álma  lehetne : 
Hát  majd,  ha  föleszmél  hogy  való  a  mit  Iát, 
Megbirja-e  szíve  üdvének  lohamát? 

Nem  birta  volna  meg  földi  gyarló  kebel 
Hogy  ily  boldog  legyen  s  mégse  repedjen  cl. 
Mégse  váljon  mennye  küszöbén  semmivé. 
Csak  az  oly  erős,  mint  a  Veselényié. 

Eldobá  a  multat  kínzó  álom  gyanánt 
A  valóért,  melyet  a  jelenben  talált, 
S  gyötrelme  feloszlott  e  pár  feddő  szóba : 
ccOh  Mária,  miért  e  kegyetlen  próba!)) 

A  hölgy  elpirult  a  feddő  szemek  előtt, 
Mosolygva  emelte  föl  a  térdepelőt : 
Fölkelt  Veselényi,  a  délczeg  levente, 
S  tündöklő  aráját  szívéhez  ölelte.  — 

Nem  esett  inyére  az  öreg  Mártonnak 
Hogy  a  dolgok  itten  ilyeténkép  folynak, 
Bosszúsan  vakarta  üstökének  helyét. 
Köszörülte  torkát  és  csóválta  fejét. 

Végre  nem  állhatta  hogy  ki  ne  fakadjon  : 
((Asszonyom))  zsémbele,  ((ez  igen  jól  vagyon. 
Igen  szépen  vagyon,  én  megnyugszom  benne, 
Ha  nem  nyugonnám  is,  tudom  egyre  menne. 

De  talán  jó  volna  megkérdezned  elébb  : 

Ha  belé  egyez-e  a  Muránybeli  nép 

Hogy  a  várt,  melyet  ők  védnek,  más  kézre  add 

S  vele  ráadásul  őket  mint  juhokat. 

Mert,  bár  tied  a  vár,  az  őrség  is  tiéd. 
De  Rákóczi  birja  a  katonák  szivét : 
Csak  egy  lázaszló  kell .  .  .  aztán  ki  bir  vélek  ? 
Isten  óhat  ugyan,  de  én  nem  felelek.)) 

Szóla  és  megindult,  távozni   akarván. 

Hanem  Veselényi  megragadta  karján: 

«ltt  maradsz,))  mennydörgé,  «te  itt  fogsz  maradni 

A  többi  nép  alszik,  nem  ér  rá  lázadni. 

Hűséges  szolgáid  ezek  itt,  asszonyom.  .  .? 
Mint  ura  e  várnak,  nektek  parancsolom, 
Fegyver  közzé  mingyárt  e  vén  árulóval 
S  le  kell  vágni,  ha  zajt  ütne  csak  egy  szóval. 


Addsza  kardod,  öreg,  arra  szükségem  lesz ; 
Vissza  kell  sietnem  váró  seregemhez  ; 
Jó  erős  a  hágcsó :  ha  megbirt  engemet, 
Mért  ne  birna  meg  egy  csapat  emberemet.)) 

Mária  csudálva  nézett  jegyesére; 
De  bezzeg  kihűlt  a  szegény  Kádas  vére 
Kit  a  hajdúk  s  bakó,  mint  hív  új  cselédek. 
Fegyver  alá  venni  legott  sietének. 

Nem  birta  megoldni  a  kard  szíjazatját, 
Rajta  járt  a  keze,  mégsem  lelte  csatját, 
Megtalálta  végre,  búsan  kipcczkelé 
S  fanyalogva  nyujtá  Veselényi  felé. 

De  az  másra  figyelt:  hirtelen  valami 
Lábak  topogása  kezde  hallatszani : 
Megnyilt  a  nagy  ajtó  és  rajta  bejötí<:k 
Solymosi,  Vadászi,  Gábor  Pál  és  többek. 

A  derék  Solymosi  bosszút  állva  vetett 
A  vezérre  győztes,  büszke  tekintetet : 
((Uram  vezér,  téged  szabadítni  jövénk : 
Jer  velünk,  szabad  vagy,  a  vár  pedig  miénk. » 

Veselényi  alig  mert  hinni  szemének 
A  mint  hü  vitézi  begyülekezének ; 
Meglepetve  kérdé  :  az  égből  estek-e. 
Vagy  honnan  teremtek  ily  váratlan  ide? 

«Nem  az  égből  estünk»  vén  Solymosi  felel, 
(dinkább  mély  pokolbul  vergődtünk  ide  fel  .  .  . 
Ámbár,  a  mint  sejtem,  már  szükségtelenül .  .  . 
De  hisz  elbeszélnem  semmibe  sem  kerül. 

Nem  sokat  ér,  ha  vén  ez  az  emberféle. 
Másnak  és  magának  van  csupán  terhére. 
Sokat  fekszik,  mégis  keveset  alhatik,  — 
Tán,  mivel  majd  ráér  az  Ítéletnapig. 

Kehel-kahol  mindig;  itt  is  fáj,  ott  is  fáj. 
Hol  egyik,  hol  másik  nyilallás  kezdi  rá, 
Sebje,  a  mit  egész  éltében  felszedett, 
Meg-meg  újul,  mint  a  fájós  emlékezet. 

Az  álom  szép  leány;  a  vén  nem  kell  neki. 
Irtózva  fut  tőle  hiába  kergeti  : 
Ellenben  az  ifjat  ölébe  fogadja, 
S  arczát  simogatván  szépen  elaltatja. 

Rajtam  is  ugy  történt.  Vén  szemem,  hiába 
Hogy  oly  sokat  nézett  élte  világába, 
Nem  akart  aiunni  tegnap  egy  mákszemnyit. 
Soká  nézte  fájva  a  fekete  semmit. 

Fölkelek  tehát,  és  mentem  a  mezőre, 
Ott  vártam  az  álmot  egy  part  megé  dőlve. 
Láttalak,  vezér,  a  vár  felé  sietni. 
Unatkoztam  úgyis,  kedvem  jött  követni. 

Messziről  kisérlek,  fel  a  várig  épen ; 
Hallom  a  siket  zajt  a  rés  közelében ; 
Gondolám:  vígan  megy  ottfenn  a  lakoma! 
De  az  ördög  benne  a  násznagy,  a  koma. 

ínam  szakadtában  sietek  lefelé ; 

Vadászit  az  Isten  utamba  rendelé. 

Így  s  igy  van  a  dolog,  elbeszélem  neki : 

«Megmondtam»  kiált  ő,  «hogy  most  nyakát  szegi  I» 

«Dc,  bajtárs,  az  idő)>  mondok,  «igen  drága, 
Egy  pillanat  is  sok  a  sopánkodásra. 
Ott  a  kötélhágcsó,  készen  vár  bennünket .  . . 
Vagy  rabbá  hagyjuk-e  lenni  vezérünket?» 

Azonnal  Feketét  küldjük  siettébe: 
Vezesse  hadunkat  fel,  a  vár  elébe ; 
Kis  csapatunk  pedig  némán  indul,  halad. 
Mint  fellegek  árnya,  mely  a  mezőn  szalad. 


T^egyedik  szakasz,  345 

Csakhamar  rálelünk  a  kötélhágcsóra. 
Feljutunk  a  hosszú  régi  folyosóra. 
Ott  bevárjuk  egymást  és  nyugodva  késünk 
Míg  lecsillapodik  fáradt  pihegésünk. 

Most  hol  keressünk  fel  —  az  volt  a  bökkenő  — 
Hogy  zajt,  verekedést  ne  idézzünk  elő? 
Lármát  kiált  az  őr,  ez  éji  vészkakas : 
Ki  búnak  a  baglyok,  s  fogva  marad  a  sas. 

A  kakasnak  kell  hát  előbb  szegni  nyakát 
Hogy  ne  háborítsa  a  csendes  éjszakát; 
Titkon  elfoglalni  minden  őrhelyeket. 
Fegyver  alá  venni  az  őr  vitézeket. 

Ugy  lett :  az  őröknek  elnémúla  nyelve, 
Megnémítá  azt  a  halálnak  félelme. 
És  most  nagy  fordítást  tenne  e  kis  csapat .. . 
—  De,  sejtem,  nagyobbat  tettél,  uram,  magad, » 

Nem  várta  a  hős,  hogy  végződjék  a  beszéd. 
Megrázta  erősen  az  ősz  bajnok  kezét, 
A  jobbot ;  —  szabadon  lévén  pedig  a  bal, 
Letörlé  az  öreg  hév  könyeit  avval. 

Ekkor  Veselényi,  a  vitézek  felé 
Nyájasan  fordulva,  szavát  fölemelé: 
« Bajtársak!  a  hajnal,  mely  imé  ott  derül. 
Emlékezetes  lesz  Murány  hőseirül. 

Tettetek  dicső,  de  én  is  követelem 
Hogy  babérotokat  megoszszátok  velem: 
Ki  ily  erőségnek  lettem  hódítója, 
Mikép  .  . .  ?  Isten  annak  a  megmondhatója.]) 

Szóla,  s  elhagyandó  a  rémség  tanyáját. 
Jobb  karjára  fűzte  mosolygó  aráját: 
Megnyílt  minden  lélek,  megnyílt  minden  ajak, 
S  a  szép  párnak  öröm-éijent  riadtanak. 

Csak  az  öreg  Kádas,  csak  ő  áll  ott  félre, 

Nézvén  szomorúan  a  nemes  vezérre. 
Ott  tartá,  leoldva,  fegyverét  kezében 
S  mindenféle  dolgot  forgatott  eszében. 

«Uram,  ha  már  igy  van))  megszólala  végre, 
((Hagyd  ez  ócska  vasat  felkötnöm  helyére; 
Már  kopott:  de  van  még  belőle  valami, 
Hűségem  irántad  megbizonyítani.!) 

((Kösd  fel))  mond  a  vezér,  vállát  veregetve. 
((Kösd  fel,  öreg,))  monda  Mária  nevetve 
((MoGt  legyőzeténk,  de  csak  azért  hódolunk 
Hogy  biztosabb  legyen  egekor  diadalunk.)) 

Távoztak.  Lenn  pedig  megperdül  a  dobszó, 
Harsog  hahotával  a  réz  tárogató, 
Felriad  az  őrség  .  . .  mai-kában  fegyvere  : 
De  nem  viaskodni,  hódolni  jön  vele. 

És  mire  a  napnak  felkelő  sugara 
Röptében  pihenni  száll  magas  Murányra, 
Csattogó  zászlókat,  mint  győzelmi  jelet, 
Lobogtat  a  hűs  szél  a  nyilt  kapuk  felett. 

Pénteki  nap  lévén  mely  reájok  viradt. 
Nem  ültek  menyegzőt  e  baljós  nap  miatt. 
Murányt  Vesclényi  két  éjen,  két  napon 
Megrakta  Fülekről  éléssel  gazdagon. 

Harmadnap  a  völgyet  hadsereg  télé  be: 
Rákóczi  zászlai,  lllyésházi  népe. 
Fenn  mozsarak  zúatak  s  tomboló  vitézek 
Termetes  kupákkal  leköszöngetének. 

Néz  föl  lllyésházi,  föl  néz  keseredve, 
Nem  jön  az  áldomást  elfogadni  kedve : 
Mély  völgyén  Muránynak,  mint  tolvaj,  elhalad, 
Meg  sem  áll  hadával  a  büszke  vár  alatt. 

